
Pratarmė 


Norėčiau padėkoti savo žmonai dr. Hilary Green už jos protingas idėjas, 
dėl kurių ši knyga yra veiksminga. 

Jamesui ir Timui, be kurių ši knyga būtų buvusi baigta daug anksčiau, 
tačiau joje būtų buvę mažiau praktiškos išminties. 

Dt. Johnui Coveney'ui (Viešosios sveikatos skyrius, Flinders universite- 
tas, Pietų Australija), už jo patarimus, kaip tramdyti pykčio protrūkius. 

Wrestyead vaikų ligoninės vaikų raidos skyriaus pediatrei dr. Natali Si- 
lose. Mama ir kolegė mažylių tramdytoja. 

Profesoriui Kimui Oatesui, dr. Peteriui Procopisui ir dr. Johnui Yu, 
mano viršininkui Vaikų ligoninėje, už tikėjimą mano darbu, tai man lei- 
do laisvai kalbėtis su tėvais visoje Australijoje it visame pasaulyje. 

Jaync Hyde RN, moteriai, kuri supranta, kas priverčia vaikus „tiksėti“ 
kaip laikrodines bombas. Brownyn Harman, mamai iš Žaidimų grupių 
asociacijos Vakarų Australijoje. 

Lorraine Partington, kuri tvarkė mano chaosą daugiau nei dvylika 
metų. 

Jonui Attenborough, kuris išgirdo, ką aš kalbu, jam patiko mano idė- 
jos ir jis paprašė manęs parašyti knygą. Leidėjui, kurio vizijos ir padrąsi- 
nimo dėka ir atsirado Mažylio tramzdymas. 

Ir galiausiai Michaeliui Mortonui-Evansui, už jo, kaip redaktoriaus 
sugebėjimus, ir už padrąsinimą rašyti savo paties stiliumi. 


Kol netutėjau savo vaikų, visada maniau, kad esu vaikų priežiūros spe- 
cialistas. Tačiau kai gimė mano padūkę berniukai, supratau, kiek mažai 
žinojau it kokia nepraktiška ir nesuprantama yra didžioji dalis gaunamos 
informacijos apic vaikų priežiūrą. 

Tai buvo prieš 25 metus. Nuo tada ir ėmiau ieškoti tinkamesnių bū- 
dų, kaip susitvarkyti su vaikais. Pradėjau nuo savo mėgėjiškų idėjų reko- 
mendavimo pas mane besilankantiems tėveliams. Po savaitės kai kurie 
sugrįždavo nustebę, kad mano pasiūlymai iš tiesų veikia, 0 tuo tarpu kiti 
sakydavo, kad man turbūt „ne visi namie“, 

Taip ėjo mėnesiai ir metai, atmetinėjau neefektyvius metodus, o ge- 
rus tobulindavau ir išmėgindavau kartu su šimtais tėvelių. Po aštuonerių 
metų supratau, kad išėjau unikalius mokslus ir už juos turiu būti dėkin- 
gas tūkstančiams tėvelių, parodžiusių man tikruosius vaikų auginimo 
ypatumus. Taip atsirado Mažylio tramdypas. 

Ši knyga skelbia, kad auginant vaikus visada svarbūs: meilė, nuoseklu- 
mas, pavyzdys, namai be įtampos ir svarbiausia — pagrįsti lūkesčiai. 


Per lengva manyti, kad vaikų auginimas yra sudėtingas mokslas, kai 
iš tiesų viskas yra labai natūralu. Metų metus tėvai puikiai augina savo 
mažylius it be tokių autorių kaip aš įsikišimo. Laikas, leidžiamas su vai- 
kais, prabėga labai greitai. Gyvenimas — ne vaizdajuostė ir mes negalime 
visko peržiūrėti atsukę juostą atgal. 

Vaikai yra mūsų džiaugsmas, tad mėgaukimės! 


Chistopher Green 
2001, Sidnėjus 


Pirmas skyrius 


Mažylis - pradedantis vaikščioti vaikas 


Mažylis — tai įdomus mažas žmogutis nuo 1 iki 4 metų. Kai kurie vadina šį 
raidos tarpsnį siaubingu, tačiau jis nėra toks baisus. Iš tiesų tai nekaltumo, 
priklausomybės ir stebuklingo mąstymo laikotarpis. Mažyliai yra tobuli vi- 
sais atžvilgiais, išskyrus vieną smulkmenėlę — jų judrumas prilygsta tarptau- 
tinio oro uosto darbui, tačiau čia, deja, neveikia valdymo bokštelis. 

Šis raidos tarpsnis prasideda maždaug nuo pirmojo gimtadienio. Kai 
vieną dieną gavęs valgyti jūsų mažylis ne apsidžiaugs kaip paprastai, o 
žvilgtels į maistą ir teištars „„Fel“, galite neabejoti - ja. Jūs susinervinsi- 
te, pašoksite nuo kėdės ir vėl atsisėsite, ir, žinoma, susigadinsite sau nuo- 
taiką. Mažylis visa tai stebės, jam patiks ir jis pagalvos: „Oho! Aš ir vėl 
tai padarysiu.“ O jau tada jūs neabejotinai turėsite problemų. 

Neleiskite man jūsų liūdinti. Po kelerių metų jūs tikrai prisiminsite 
šiuos metus kaip vieną smagiausių vaikystės etapų. Mažyliai tokie gyvy- 
bingi, smagūs, jie turi lakią vaizduotę ir žiūri į gyvenimą savo nekaltomis 
akutėmis. Kad galėtumėte džiaugiis šiuo jūsų vaiko raidos tarpsniu, jums 
reikia žinoti, ko tikėtis, įsiminti keletą mažylių auklėjimo metodų ir — vis- 
kas. Pirmiausia panagrinėkime, kodėl mažyliai taip „spitga“. 

Elgesio raidos apžvalga 


Kiekvienas vaikas pereina keturias skirtingas psichologinio vysty- 
mosi stadijas nuo gimimo iki aštuonerių metų. Pirmoji stadija trunka 
nuo gimimo iki vienerių metų — kūdikis. Antroji stadija tęsiasi nuo me- 
tų iki dvejų su puse — ankstyvoji vaikystė. Trečioji stadija — ikimokyk- 
linukas — nuo dvejų su puse iki ketverių metų. Ir galiausiai ketvirtoji 
stadija trunka iki aštuonerių metų — ankstyvojo mokyklinio amžiaus 
vaikas. Vaikams augant ir tampant protingesniems, keičiasi jų elgesys, 
tik nebūtinai į gerąją pusę. 


Kūdikis: nuo gimimo iki vienerių metų 


Nuo gimimo iki vienerių metų kūdikis yra maža miela būtybė. Jis 
daug laiko praleidžia mėgindamas pažinti mamą ir tėtį, kurie, beje, ban- 
do padaryti tą patį. Tai yra labai svarbus tarpsnis, kurio metu užmezga- 
mas ryšys tarp vaiko ir tėvų. Pirmųjų metų tikslas yra išauginti sveiką ir 
pasitikintį vaiką, kuris turi tvirtus ir patikimus santykius su tėvais. Nuo- 
monės apie tokio amžiaus vaikų auginimą nuolat keičiasi, tačiau dabar- 
tinis požiūris teigia, kad pirmaisiais gyvenimo metais vaikų neįmanoma 
išlepinti. Kai jie yra alkani, juos reikia pamaitinti, kai išsigandę, juos rei- 
kia paguosti, ir netgi kai jie zirzia, atrodytų, be jokios aiškios priežasties, 
reikėtų pasižiūrėti ir įsitikinti, ar tikrai viskas gerai. 

Kūdikiams nereikia disciplinos — reikia juos išmokyti reguliarios 
rutinos ir tada jais džiaugtis. Žinoma, kartais tai nėra taip lengva, ir bū- 
tent tada tėvai turi pamiršti visas teorijas ir pakeisti visas pagrindines 
taisykles. 


Mažylis nuo 1 iki 2,5 metų 


"Tokio amžiaus mažyliai atranda, kad turi raumenis, kuriuos gali valdy- 
ti, ir tikrai noriai juos mankština. Ankstyvoji vaikystė prasideda nuo pir- 
mojo gimtadienio, kai dominuoja nekoordinuoti, neapmąstyti veiksmai, 
ir tęsiasi iki pusantrų metų, kai pradedama tikslingai valdyti savo kūną. 


10 


Šis raidos tarpsnis pasiekia savo viršūnę maždaug antraisiais vaiko gyve- 
nimo metais. Elgesio problemos niekur nedingsta, tik vaikai ima elgtis 
artistiškiau. 

Smegenų kaktos skiltis atsakinga už savikontrolę ir loginį mąstymą. 
Būtent ši smegenų dalis patikrina elgesį prieš jam pasireiškiant, tačiau iki 
3 gyvenimo metų ši funkcija yra ribota. 

Kai kurie tėveliai tikisi, kad jų dvimečiai mąstys kaip suaugusieji, 
tačiau tokio amžiaus vaikų loginio mąstymo centrai dar pilnai nefunk- 
cionuoja. Šito nežinantys tėveliai gali praleisti valandų valandas bepras- 
miškai diskutuodami su savo mažyliu. Vaikas gali atrodyti susidomėjęs, 
tačiau visos tos diskusijos yra tokios pat naudingos kaip ir mėginimai su 
rotveileriu apsvarstyti gerąsias paštininkų savybes. Vos tik Reksas pama- 
tys laiškininką, jis tuoj pat pamirš visas filosofijas ir ims „mąstyti“ danti- 
mis. Tą patį galima pasakyti ir apie jūsų spontanišką mažylį. 

Žaidimų aikštelėje tėveliai dažnai jaučiasi nepatogiai, kai jų dvimetis 
būna šiurkštus su kitais vaikais. Mažyliai griebia kitų daiktus, kandžiojasi 
ar nenoti dalintis. Šiame amžiaus tarpsnyje vaikai paprasčiausiai nemoka 
laukti. Jie pertraukia kitus, nelaukia savo eilės, o kai nori šlapintis, tai ir 
daro — čia ir dabar. Iš tiesų mažylis neturi jokių piktų ketinimų, jis nėra 
agresyvus, paprasčiausiai jo savikontrolė dar nėra pakankamai išsivysčiu- 
si. Man labai lengva pavadinti tokį elgesį normaliu, tačiau tėvams, atsidū- 
rusiems panašioje situacijoje, tikrai nėra taip paprasta. Dvimetį blogiuką 
gali kritikuoti tik tie ekspertai, kurie patys neturi vaikų, arba tie, kuriems 
labai pasisekė susilaukti angelėlio. Neleiskite kitiems versti jūsų jaustis 
kaltais — patikėkite manimi, pats nedraugiškiausias dvimetis užaugęs gali 
būti mandagus ir meilus. Tėvai patirtų mažiau streso, jei suprastų, kad to- 
kio amžiaus mažyliai nesugeba mąstyti taip kaip suaugusieji. Pagrindinis 
tėvelių tikslas turėtų būti apsaugoti mažylius nuo sunkumų ir džiaugtis 
jų stebuklingais patyrimais. Protavimo, būdingo suaugusiesiems, reikėtų 
tikėtis tik tada, kai vaikų smegenys bus tam pasiruošusios. 

Ikimokyklinukas: nuo 2,5 iki 4 metų 


Maždaug tarp 2,5 ir 3 metų vaikai pradeda kontroliuoti savo elgesį. 
"Tokio amžiaus mažyliai pradeda žaisti kartu, o ne greta vienas kito, kas 
būdinga mažesniems vaikams. Jie išmoksta laukti — tiesa, labai neilgai. 
Vaikai jau sugeba kontroliuoti savo blogas nuotaikas ir pyktį, taip pat 
juos jau galima atskirti nuo mamos ir palikti su draugais. 

3,5 metų vaikas moka daug žodžių, ne itin pasižymi logika, jis disku- 
tuoja ir ginčijasi. 

Pamenu trimetę, kurią gydžiau nuo miego sutrikimų — ji prabusdavo 
kiekvieną nakų be jokios akivaizdžios priežasties. 

— Kodėl prabundi kiekvieną naktį? — paklausiau, pasiruošęs užrašyti 
jos atsakymą. 

— Naktį prabundu dėl griaustinio, — atsakė ji. (Ji mokėjo tikrai puikiai 
perteikti savo mintis žodžiais.) 

— Bet juk nebuvo jokio griaustinio, — pastebėjo gudrusis daktaras 
Grynas. 

— Naktį prabundu, nes laivai vis atplaukia ir išplaukia iš uosto ir gar- 
siai gaudžia jų sirenos, — tuomet pasakė ji. 

— Bet tu gyveni toli nuo jūros, — paprieštaravau aš, viską žymėdama- 
sis užrašuose. 

O tada ji pridūrė: 

— Ir apskritai aš negaliu užmigti, nes po mano langais nuolat šuoliuo- 
ja arkliai. 

Atsakymas mane pritrenkė! Aš toliau užsirašinėjau galvodamas, kad 
ši situacija tiesiog puikus pavyzdys, kurį būtinai aprašysiu kitoje savo kny- 
goje, o tada mažoji neklaužada žvilgtelėjo į mane ir paklausė: 

— Arjūs gerai viską užsirašėte? 


Vaikas: nuo 4 iki 8 metų 


Viena darželio auklėtoja papasakojo man, kad kartą ji nuvažiavo atos- 
togų į Balio salą ir parsivežė moters su didelėmis krūtimis statulėlę. Kai 
auklėtoja parodė ją grupei, vienas berniukas pasakė: 

— Mano mama irgi turėjo tokią krūtinę, bet kūdikis jas nukando. 

Sulaukęs ketvirtojo gimtadienio vaikas pasiekia ankstyvąjį mokyklinį 
amžių. Čia nėra aiškios ribos — kai kurie šį etapą pasiekia 3 metų, ki- 
ti —4,5. Ši, ketvirtoji, raidos fazė skiriasi nuo ankstesniųjų. Dabar turime 
vaiką, kuris galvoja apie savo veiksmų pasekmes, gana logiškai mąsto, 
domisi taisyklėmis ir netgi dažnai joms paklūsta. Manoma, kad būtent 
dabar susiformuoja biurokratams būdingi įgūdžiai. 

Daugelis penkiamečių sėdės mokyklos ar darželio suole ne tik dėl 
to, kad paklus taisyklėms, bet ir todėl, kad pamatys, jog tos taisyklės vie- 
nodai taikomos visiems. Tokio amžiaus vaikai prisiims klasės policinin- 
ko vaidmenį ir praneš mokytojui apie menkiausią prasižengimą. 3—4,5 
metukų mažyliai mėgsta skųsti draugus, tačiau iki 8 metų amžiaus šis 
polinkis sumažėja. 

Tėvai gali pasinaudoti šiuo susidomėjimu disciplina ir įvesti savo na- 
mų taisykles, kurioms greičiausiai bus paklūstama. Pabandykite su vaiku 
elgtis kaip su mažu suaugusiuoju. Parodykite jam daugiau pasitikėjimo, 
demokratijos ir logiško argumentavimo. 

Jei norite daugiau sužinoti apie ankstyvojo mokyklinio amžiaus vaikus, 
paskaitykite mano knygą Vaikų 20 penkerių iki dvylikos metų auklėjimas. 


Pradedantis vaikščioti vaikas, jo tikslai 


Pradėję vaikščioti vaikai negali atsistebėti, kad jie turi tiek daug lais- 
vės. Jie gali atsistoti, vaikščioti, laipioti, bėgioti, kilnoti, liesti, išardyti 
daiktus ir žaisti su jais. Vaikai apstulbę, kad jie tiek daug geba. Jie tarsi 
gali pasinaudoti dideliu savo gebėjimų arsenalu, bet, deja, nežino, kaip 
tai padaryti protingai. 

Mažyliams tai labai įdomus laikotarpis, tačiau sumaišties ir nusivy- 
limo išvengti neįmanoma. Vaikai atranda, kad pasinaudoję naujai at- 
rastais elgesio būdais, jie gali gauti daug dėmesio, tačiau lygiai taip pat 
gali sulaukti ir neigiamų reakcijų, ko paprastai nebūdavo kūdikystėje. 
Mažyliai gali labai nusivilti, nes jų mažose galvelėse atsiranda daug ge- 
rų sumanymų, tačiau dėl ribotos judesių koordinacijos jie dar negali jų 
visų įgyvendinti. 

Būtent dabar, kai vaikas pradėjo vaikščioti, tėvai turėtų pradėti įvedi- 
nėti tam tikrą kontrolę, vadovauti, nustatyti ribas, vengti barnių ir būti 
šimtu procentų tvirti, kai to tikrai reikia. Vaikams šis laikotarpis susijęs 
su kontrole — jie mokosi kontroliuoti savo kūną ir elgesį. 


« Kūno funkcijų kontrolė — vaikai mokosi eiti į tualetą. 

« Irpulsų kontrolė — mažyliai supranta, kad jų poreikių neįmanoma paten- 
kinti tuoj pat. 

« Nusivylimo dėl nepasisekimų kontrolė — žino, kad nori valgyti patys, bet pri- 
pažįsta, kad negali sėkmingai to padaryti. 

„ Elgesio kontrolė — suvokia, kad bloga nuotaika ir įniršio protrūkiai nėra 
tinkamiausias būdas daryti žmonėms įtaką. 

« Nerimo dėl išsiskyrimo kontrolė - skirtingai nuo stipraus prisirišimo, būdin- 
go vienerių metų vaikui, dabar mažyliai sugeba atsiskirti nuo tėvų. Jie 
pasilieka darželyje, o po to ir mokykloje. 

. Savanaudiškumo kontrolė — dalinasi dėmesiu, daiktais, nepertraukinėja ki- 
tų, suvokia, kad kiti irgi turi teisių. 


Mažylis išmoks save kontroliuoti ir netgi pradės demonstruoti kažką 
panašaus į sąžinę ir gebėjimą protauti. 


Kodėl mažyliai „tiksi“? 


Kaip bevadintumėte savo mažąjį džiaugsmą — „brangenybe“, „kulkš- 
nių kandžiotoju“, „mažuoju mafiozu“ ar „siaubinguoju dvimečiu“ — visi 
mažyliai tuti šį tą bendro — įdomų elgesio bruožų rinkinį, kurį būtų gali- 
ma pavadinti jų prekiniu ženklu. 


Daug galios 
"Tokio amžiaus mažyliai gali tiesiog stulbinamai valdyti suaugusiuo- 


sius. Jei negauna, ko nori, jie taip protestuoja, kad galų gale tėvai labai 
dažnai nusileidžia. Todėl šį raidos tarpsnį galima apibūdinti kaip periodą, 

kai vaikai dar nelabai sugeba kontroliuoti save, bet tai jiems netrukdo pa- 
mėginti valdyti visus aplink save. 

Tačiau problemą sukelia ne pati valdžia, o tai, kaip ji panaudojama. 
Maži vaikai yra linkę daug ką neigti, jie nesugeba logiškai protauti ir vi- 
siškai nesupranta, kad kiti taip pat turi teisių. Jiems tereikia užsispirti, 
pradėti šaukti ir suaugusieji iškart ima šokinėti aplink juos. 

Galią be sveiko proto taip pat galima laikyti būdingu daugelio politi- 
kų bruožu. 


Mažai protavimo 


Būsiu nuobodus ir pakartosiu tą patį dar kartą. Juk žinoti šį tą apie 
vaikų gebėjimą protauti yra tikrai svarbu. Jei jums reikėtų išvardinti prade- 
dančio vaikščioti vaiko savybes, mažai tikėtina, kad į sąrašą iškart patektų 
gebėjimas logiškai mąstyti. Esu įsitikinęs, kad nuo 1 iki 2 metų vaikai to 
išvis nesugeba. 2—2,5 metų vaikui gal ir būdinga kažkas panašaus, tačiau 
mums, tėvams, tai tikrai sunku pastebėti. Laimė, nuo 2,5 metukų situacija 
pradeda keistis ir sveiko proto akivaizdžiai padaugėja sulaukus 3 metų. Iki 
ketvirtojo gimtadienio dauguma vaikų jau galima pasitikėti. 

Kai kalbama apie siaubinguosius dvimečius, manau, kad dauguma 
žmonių turi omenyje vaikus nuo 1,5 iki 2,5 metų. Tokio amžiaus vai- 
kams būdinga mažai sveiko proto it daug judrumo bei karingumo. Ne- 
reikia būti Froidu, kad nustatytum, jog toks derinys kažką psichologiškai 
paveiks, ir tas kažkas greičiausiai būsite jūs, tėvai. 

"Tai neapmąstyto elgesio (pvz., galvos daužymas) ir neįvertintų pavo- 
jų laikotarpis, kai visa, kas domina, yra judėjimas. 

Besimokantys vaikščioti mažyliai gali ginčytis, peštis ar įsivelti į situa- 
cijas, kurios gali baigtis blogai, bet jie nežino, kada sustoti. Siekdami efek- 
tyvios disciplinos, tėvai turėtų žinoti, kada geriausia atsitraukti. Deja, kai 
kurie tėvai mano, kad tai neįmanoma, nes patys turi dar mažiau sveiko 
proto nei jų atžalos. 

Mane liūdina susitikimai su tėvais, kutie mano, kad auginti vaikus 
daug sudėtingiau, nei yra iš tikrųjų. Jie neteisingai supranta savo mažylių 
elgesį ir mano, kad vaikai tyčia bando juos suerzinti. Tokie tėvai pradeda 
manyti, kad jų vaikas yra piktavalis — kone priešas. Jie pamiršta, kad vai- 
kų auginimas turėtų būti smagus. 


Dėmesio poreikis 25 valandas per parą 


Pradedantys vaikščioti vaikai visada mėgsta būti dėmesio centre. Jie 
piktinasi, jei kiti tą dėmesį iš jų nugvelbia — nesvarbu, ar tai užsukusi pa- 
plepėti draugė, ilgas telefono pokalbis ar vyras, sugrįžęs iš darbo. 

"Tokio amžiaus mažyliai nori dėmesio 24 valandas per parą, o jei tai 
gauna, tuomet nori 25. Dėmesys yra svarbus, tačiau tėvams jis daug kai- 
nuoja. Po ištisos dienos žaidimų, nesiliaujančių klausimų it pastangų nu- 
matyti kitą išradingojo mažylio žingsnį mamos būna išsekusios. Ir tai 
nėra fizinis nuovargis, greičiau jau ypatinga jo rūšis, kai visiškai nebejauti 
savo kūno dalies aukščiau kaklo. O be to, dar grįžta tėvelis ir skundžias:, 
kad labai pavargo darbe. Jis net negali įsivaizduoti jus apėmusio sąstin- 
gio — būsenos, labai primenančios smegenų atrofiją. 

Egocentriškumas 


Dauguma tokio amžiaus mažylių įsivaizduoja, kad pasaulis sukasi tik 
apie jų poreikius ir laimę. Jiems net nekyla mintis, kad kiti žmonės irgi gali 
turėti teisių. Kai vaikas žaidžia ir užsimano kokio nors žaislo, vargu ar jis 
mandagiai paprašys, jei daug veiksmingesnė yra „daužk ir griebk“ taktika. 
Mintis, kad reikėtų palaukti savo eilės, pamąstyti apie kito požiūrį ar su 
kažkuo pasidalinti, yra visiškai svetima. Nors pradedantys vaikščioti ma- 
žyliai mėgsta būti kartu su kitais vaikais, jie yra linkę žaisti šalia jų, o ne su 
jais. 1,5—2,5 metų vaikams toks egocentriškas elgesys yra normalus, tačiau, 
kaip žinia, pasitaiko atvejų, kai jis išlieka ir vėlesniame amžiuje! Kai kurie 
žinomiausi pasaulio diktatoriai yra pademonstravę tokį egocentriškumą, 

Dešimt minučių 


1—2,5 metų vaikas gyvena čia ir dabar. Jį domina tik paskutiniosios ir 
ateinančios dešimt minučių. Todėl apdovanojimas ar bausmė turėtų sek- 
ti tuoj po veiksmo, kitaip tariant dabar arba niekada. Beprasmiška bausti 


dvimetį praėjus kelioms valandoms po prasižengimo, kai tėvelis grįžta 
namo. Lygiai taip pat kvaila tikėtis, kad mažylis supras, jog jei šiandien 
bus geras, tai kitą savaitę aplankys zoologijos sodą. 


Neigimas 


Vaikai išmoksta sakyti „ne“ daug anksčiau nei „taip“, todėl sulau- 
kus trejų metų šitas paprastas žodelytis mažyliams tampa neatsiejamu 
jų žodyno elementu. Kai kurie ekspertai teigia, kad mažyliai papras- 
čiausiai kopijuoja savo tėvus, nuo pat vaiko gimimo kartojančius „ne“, 
„ne“, „ne“. Tai ganėtinai įdomus paaiškinimas, tačiau aš manau, kad 
neigimas būdingas ir tiems vaikams, kurie turi net ir teigiamiausiai nu- 
siteikusius tėvus. 


Išvada 


Pradedantis vaikščioti vaikas yra 1—4 metų mažylis, pasižymintis ke- 
liais įdomiais elgesio bruožais. 1—2,5 metų amžius yra laikotarpis, kai 
pradedama sąmoningai valdyti raumenis, be to, būdingas minimalus lo- 
ginis mąstymas. 2,54 metų amžiaus laikotarpis yra daugiau verbalinis, 
socialinis, kai daug dėmesio skiriama savo tėvų išbandymui. 

Šio amžiaus mažylio bruožai yra: 


+ daug galios ir mažai protavimo; 
+ gyvenimas čia ir dabar; 
+ poreikis būti dėmesio centre. 


Filosofiniai, religiniai ir Alantropiniai idealai dar nėra aiškiai matomi. 
"Tėvai turėtų žinoti, kad toks elgesys yra normalus, vadovautis sveiku pro- 
tu ir gudrybėmis, nekaltinti savęs ir paprasčiausiai „plaukti pasroviui“. 


Antras skyrius 


Svarbiausia pasitikėjimas 

Atsigręžęs į savo 25 metų darbo su vaikais patirtį, dažnai pasvarstau, kas 
buvo tikrai svarbu iš visų matytų užgaidų ir madų. Manau, kad tikrai ne 
smarkiai išpūstas burbulas dėl psichodinaminių teorijų, laisvalaikio leidi- 
mo su vaiku, kūdikių auginimo šiltnamio sąlygomis ar kartais pasitaikančių 
pliaukštelėjimų uždraudimo. 

Didžioji dalis tokių atėjusių ir praėjusių madų tebuvo kabinėjimasis 
prie smulkmenų, tačiau už viso to, iš tiesų, galima rasti svarių minčių, ku- 
rios padeda užauginti stiprius ir emociškai stabilius vaikus. 

Šis svarbus receptas susideda iš šešių komponentų, kurie šiandien 
mums yra lygiai tokie pat svarbūs kaip ir praeities kartoms. Nėra jokių 
abejonių, kad vaikams gerai, kai jie: 


+ jaučiasi mylimi ir reikalingi; 
+ gyvena laiminguose namuose, kur nėra įtampos; 

+ turi tėvus, pasirengusius vaikams skirti laiko, kai jiems to reikia; 
+ mato gerą suaugusiųjų pavyzdį; 

+ yra auginami aiškiai ir nuosekliai; 

+ yra auginami pasitikinčių savimi tėvų. 


Ši knyga nėra skirta svajokliams. Ji skirta tėvams, tvirtai stovintiems 
ant žemės, kuriems reikia praktinių patarimų, kaip sėkmingai ir smagiai 
auginti vaikus. Todėl vienintelis būdas pradėti yra pradėti nuo sėkmin- 
gos tėvystės pagrindo — pasitikėjimo. 


Pasitikintys tėvai 


Pasitikėjimas savimi leidžia tėvams jaustis tvirtais, galingais padėties 
šeimininkais. Jei pasitikime savimi, mūsų kasdienės problemos nebeat- 
rodo labai didelės. Tačiau vos tik pasitikėjimas susvyruoja, nebeatsiren- 
kame, kas yra iš tiesų svarbu, ir tos mažos kasdienės problemėlės ima 
atrodyti neišsprendžiamos. Pasitikėjimas atsispindi visoje mūsų veikloje. 
Jis skatina efektyvią discipliną, kuri savo ruožtu gerina vaikų elgesį it ga- 
liausiai formuoja didžiąją dalį pačių vaikų pasitikėjimo savimi. 

Prieš kelerius metus, kreipdamasis į didelę tėvų auditoriją, uždaviau 
vieną paprastą klausimą: „Ar pasitikite savo, kaip tėvų, sugebėjimais?“ 
Septyniasdešimt septyni procentai atsakiusiųjų teigė, kad jie rimtai abejo- 
ja tuo, ką daro. 

Man atrodo keista, kad šiais laikais, kai yra tiek daug vaikų auginimo 
specialistų, kai knygynai perkrauti patarimų knygomis ir vadovais, tėvų pa- 
sitikėjimas savimi iš tiesų ne auga, o mažėja. Tam yra keletas priežasčių. 


Kas griauna pasitikėjimą? 
Viena iš priežasčių, kodėl nemažai tėvų jaučiasi sutrikę, yra ta, kad 


nebeliko tradicinės šeimos, kai drauge gyvena kelios kartos. Dauguma 
jaunųjų tėvelių, kol nesusilaukė savo atžalų, niekada nebuvo susidūrę su 

vaikų elgesio problemomis ar laikę vaiko ant rankų. Taip pat atrodo, kad 
kuo sudėtingesnė tampa vaikų auginimo teorija, tuo mažiau esame pasi- 
rengę pasitikėti savo natūraliais instinktais. Dėl kelių lengvai prognozuo- 
jamų priežasčių, mažinančių mūsų pasitikėjimą savimi, jaučiamės silpni 
ir labai pažeidžiami. 


Nežinojimas, kas yra normalu 


Kai gimsta vaikelis, mažai kas yra pasirengęs visiems laukiantiems 
vargams. Kadangi dauguma mūsų dabar gyvena atskirai nuo savo tėvų, 
negalime taip lengvai gauti patarimų dėl kylančių elgesio ir auklėjimo 
problemų. Dažnai jaučiamės, tarsi būtume vieninteliai, turintys proble- 
mų, tačiau iš tiesų visi patiria tą patį. 

Kalbant apie pradedančius vaikščioti mažylius, reikėtų pabrėžti, kad 
kai kurios elgesio problemos yra tokios įprastos, kad turėtų būti laiko- 
mos normalia vaikystės dalimi. Mažyliai neturi miklių pirštelių, jie ne- 
galvoja apie ateitį, nepasižymi sveiku protu, mėgsta nuolatinį dėmesį ir 
dažnai nekreipia dėmesio į tai, ką jūs sakote. Teigiama, kad 44 procentai 
dvimečių užpuola savo jaunesnį ar vyresnį brolį ar seserį, 50 procentų 
valgo per mažai, 70 procentų nenori eiti miegoti, 83 procentai niurzgia 
ir ieško priekabių, 94 procentai nuolat ieško dėmesio, 95 procentai yra 
užsispyrę ir 100 procentų dvimečių yra labai judrūs ir retai kada ramūs. 
Šios savybės būdingos visiems vaikams, tik vieniems jos pasireiškia ma- 
žiau, kitiems — daugiau. 

"Toks gyvenimas! Pasaulyje yra daug kitų tikrai svarbių problemų, to- 
dėl nereikia jaustis nepilnaverčiais ir kaltinti save dėl normalių savo ma- 
žylių ygproblemų. 


Konkurencija 


Šiuolaikinis pasaulis labai konkurencingas, todėl negalime nepastebė- 
ti, kaip kiti žmonės tvarko savo namus, santykius ir vaikus. Kitaip tariant, 
gyvename nuolat žvilgčiodami per petį, kad įsitikintume, jog mums seka- 
si gana gerai. 

Situaciją dar labiau blogina masinės informacijos priemonės, tenden- 
cingai apibūdinančios tikrovę. Dauguma populiarių žurnalų atvirai skati- 
na siekti tobulybės: „Tobula santuoka“, „Tobulas seksas“, „Tobulai balti 
marškiniai“, „Tobulai subalansuoti pusryčių dribsniai“, „Tobulas vaikų 
auklėjimo metodas“. Akivaizdu, kad niekas nėra tobula, o didžioji dalis 
to, ko siekiame, tėra nepasiekiami mitiniai tikslai. 

Žmonės, reguliariai pasirodantys per televizijos pokalbių šou ar mui- 
lo operas, tėra savo vaidmenį gerai atliekantys aktoriai, kurie, atrodo, 
puikiai kontroliuoja situaciją ekrane, tačiau realiame gyvenime būna ly- 
giai taip pat sutrikę, pavargę ir nelaimingi kaip ir mes visi. Vienas spau- 
dos apžvalgininkas ciniškai pakomentavo moterų žurnalus: „Tipiškai jų 
vaizduojamai merginai reikia karjeros, vyro, vaikų, namų, brangakmenių, 
drabužių, pramogų it kelionių.“ Todėl nenuostabu, kodėl skaitydamos 
tokius žurnalus tiek daug moterų jaučiasi apgautos. Daugumai mano 
konsultuojamų supermamų vienintelė galimybė prasiblaškyti ir pakeliau- 
ti yra atvykti traukiniu į ligoninę pas dr. Kristoferį Gryną ir pasikonsul- 
tuoti, kaip tvarkytis su savo tikrai netobulu vaiku. 

Seniau pirmuosius šešerius gyvenimo metus vaikai daugiausia laiko 
praleisdavo namie, tačiau dabar savo mažylius visiems rodome nuo pat 
jų pirmųjų dienų, o tai skatina konkuruoti ar nepatogiai jaustis dėl savo 
vaiko. 

Belaukdami vaikų poliklinikoje galite sunerimti, kodėl visi kiti vaikai 
yra didesni, stipresni, turi daugiau dantų ar yra labiau pažengę nei jūsų 
smulkutis, liesutis mažylis. Jums patinka jūsų vaiko žaidimų grupė, bet 
jums dažnai atrodo, kad ten visi stebi jus ir jūsų vaiką. „Pažiūrėk į tą mer- 
gytę. Jai trylika mėnesių, o ji dar nevaikšto. Man atrodo, kad jai kažkas 
negerai.“ „Pasižiūrėk į aną, jis — potencialus nepilnametis nusikaltėlis, o 
juk jam tėra vieneri.“ Darželyje galite nemaloniai pasijausti, kai jūsų ma- 
žajam nepasiseka ko nors iškirpti arba kai jis išdykauja, kol visi kiti vaikai 
klijuoja, piešia ar klauso pasakos. 

Tėvai gali jaustis itin pažeidžiami, kai jų vaikams nesiseka darželio 
pamokėlėse. Viskas dar labiau pablogėja, kai kiti ima girtis savo nuosta- 
biai protingais vaikais. Pavyzdžiui, tėvelių susirinkime kas nors pareiškia: 
„Mano sūneliui vos penkeri, o jis jau puikiai skaito Šekspyro sonetus.“ 
Jums dar nespėjus atsigauti, kitas įkyruolis pasididžiuoja: „Mano dukry- 
tei ketveri ir ji puikiai griežia smuiku pagal $x774/ metodą*.“ Tuo tarpu 
viskas, apie ką jūs teįstengiate pagalvoti, yra: „Mano mažajam penkeri ir 
jis šlapinasi į lovą kiekvieną naktį.“ 

Šlapinimasis į lovą vra gana įprastas dalykas — tai būdinga vienam 
iš dešimties ankstyvojo mokyklinio amžiaus vaikų. Tad nors jūsų vaiko 
grupėje su šia problema turėtų susidurti bent trys vaikai, konkuruojantys 
tėvai linkę nutylėti apie tokius ar panašius, gėdingais laikomus, dalykus, o 
verčiau giriasi retomis išimtimis. 


Ekspertų priblokšti 

Būna dienų, kai pamąstau, ar tėvams būtų nors kiek blogiau, jei nelik- 
tų mūsų, ekspertų. Vos tik pamėginu paprastai paaiškinti vaikų pricžiū- 
ros ypatumus ir įkvėpti tėvams pasitikėjimo, atsiranda šimtai tokių pačių 


* Suzuki metodas — vaikai mokosi griežti smuiku didelėse klasėse mėgdžiodami mokytoją. 

ekspertų, tik pasiryžusių viską daug labiau apsunkinti. Pasitikėjimas savi- 
mi yra trapus ir be painiavą sukeliančių keistų ir neteisingų idėjų, kurių 
vis tenka išgirsti, pavyzdžiui: 


+ Dirbančios motinos —- didelė žala vaikams. Netiesa. 


+ Kiekviena motina turėtų norėti būti su vaiku 24 valandas per parą. Jei 
tokio poreikio nėra, ji turėtų to gėdytis. Nesąmonė. Labai mažai tėvelių 
nori būti su savo vaiku 24 valandas per parą, o laikas, skirtas tik sau, yra 
naudingas tiek tėvams, tiek vaikui. 


+ Niekada nereikia naudoti žindukų. Asmeniškai aš negaliu pakęsti žin- 
dukų — man atrodo, kad su jais vaikai atrodo kvailai. Bet jei jūsų vaikas 
yra irzlus ir žindukas jį ramina, tuomet kodėl gi jam nedavus nors ir 
dviejų? 

+ Kūdikiams, kurie užmiega mamos glėbyje, nubudus vidury nakties, 
labai sunku vėl užmigti. Šiam teiginiui pagrįsti yra visokiausių įrodymų, 
tačiau jei jums patinka užmigdyti savo vaiką glėbyje ir jūsų vaikui tai taip 
pat tinka, tebūnie tai mažytis jūsų stebuklas. 

+» Nereikėtų miegoti kartu su vaiku. Nesileiskite įtikinami kitų žmonių. 
Jei jūsų vaikas miega kartu su jumis kiekvieną naktį ir tai jums visiškai 
priimtina, tai, mano nuomone, jis gali miegoti jūsų lovoje iki išsikraustys 
iš jūsų namų ir sukurs savo šeimą. 


+ Dažnai kiekvieną naktį prabundantį mažylį turėtų paguosti tėveliai. 
Nepraktiška ir nereali teorija. Tai yra miego sutrikimas, kurį reikėtų tuč- 
tuojau gydyti. Miego trūkumas yra viena iš kankinimo formų, o nuolat 
neišsimiegantys tėvai gali prarasti dvasinę pusiausvyrą. 


+ Jei kūdikis nėra maitinamas krūtimi, jis daug praranda. Toks maitini- 
mas yra tikrai geresnis ir labai rekomenduojamas, bet jis niekada nebu- 
vo privalomas. 


+ Mažyliai, kartais žaidžiantys su intymiomis savo kūno dalimis, taip pa- 
rodo, kad patiria seksualinį išnaudojimą. Nesąmonė. Maži vaikai taip 


elgiasi, nes jiems tai malonu, ar kai jie nuobodžiauja. 

Knygos, pilnos nepraktiškų, nerealių idėjų, iškeliančių neįmanomai 
aukštus tikslus, yra visiškai nenaudingos, nes jos tik sukelia baimes ir 
nepilnavertiškumo jausmą. Jos turėtų būti perdirbamos, taip bent jau 
išgelbėtume dalį pasaulio medžių. Gyvenimas yra ir taip sunkus, kad kaž- 
koks gudrus filosofas rašytų protingas knygas, priverčiančias mus jaustis 
antrarūšiais. 


Individualumo nesuvokimas 


Kiekvienas vaikas gimsta individualus savo unikaliais talentais ir tem- 
peramentu, kuriuos tėvų šiluma ir įgūdžiai gali pakoreguoti, bet ne pa- 
keisti. Vienas greičiausių būdų sugriauti pasitikėjimą — kai tėvai bando 
priversti savo vaikus būti tokiais, kokiais jie paprasčiausiai nėra. Judrus 
trejų metų vaikas niekada neišsėdės ilgai, kad išmoktų skaityti, ir juo 
labiau ramus šv. Pranciškaus temperamento berniukas niekada nebus 
tinkamas amerikietiško futbolo komandai. 

Kad ir ką sakyčiau, vis dar gyvas archainis požiūris, kad visi gimę 
vaikai yra lyg švari lenta, o visi skirtumai, trūkumai ir prasižengimai atsi- 
randa dėl tėvų veiksmų. | 

Mums visiems reikia labai pasistengti ir išmokti priimti savo vaiką 
tokį, koks jis yra. Prisiminkite, kad mes, tėvai, taip pat esame individua- 
lybės, turinčios savo temperamentą ir auklėjimo stilių. Mums reikia ne- 
mažo pasitikėjimo savimi, kad išdrįstume elgtis savaip ir nesileistume 
perkalbami kitaip darančių. 


Kartais specialistai tik trukdo 


Kai kurie iš mūsų, profesionalų, gali priversti tėvus jaustis neadekva- 
čiai. Lengva sugriauti tėvų pasitikėjimą, kai užsimename, kad žinome, 
kaip tobulai užauginti savo pačių vaikus, ir kad elgesio problemų kyla tik 
kitiems vaikams. Dar blogiau — kai kuric iš mūsų vis dar laikosi įsikabinę 
šeštojo dešimtmečio idėjų ir mano, kad neįmanoma duoti jokių prakti- 
nių patarimų prieš tai neatlikus tėvelių psichoanalizės. 

Šį psicbodinaminį metodą vadinu „airiškosios orų prognozės techni- 
ka“. Airių sinoptikai gali kuo smulkiausiai nupasakoti, kas įvyko vakar, 
užvakar ar dieną, kai jūs gimėte, bet kai reikia pagalbos dėl šiandienos, 
rytojaus ar tolimesnės ateities, jie tarsi praranda kalbos dovaną. Nesuklys- 
kite rinkdamiesi vaikų elgesio žinovą. Tikras profesionalas turėtų mokėti 
padėti, tačiau, deja, taip būna ne visada. 

Nepasitikėkite tais, kurie sako, kad jei neauginsite savo vaikų vieninte- 
liu ir teisingu būdu, atsiras psichologinių problemų. Nėra vieno teisingo 
būdo, kaip auginti vaikus. Vaikų auklėjimo mados ateina ir praeina taip 
pat kaip ir sijono ilgio mados Paryžiuje. Kol mes knaisiojamės ir bando- 
me pakeisti vaikus, jie atrodo sutrikę ir sengiasi parodyti, kaip puikiai 
sugeba išgyventi ir be mūsų profesionalaus kišimosi. 


Išvada 


Dėl pašėlusio gyvenimo tempo, konkurencijos, izoliacijos ir nerealių 
lūkesčių šiandien tėvams yra tikrai labai sunku. Be to, jie yra perkrauti 
nepraktiška ir nevaizdinga informacija. Iš tiesų dauguma tėvelių tikrai 
šauniai tvarkosi su savo atžalomis, tačiau daugelis jų patys to net nesuvo- 
kia. Tėvams reikia ne kritikos, o paskatinimo ir paramos. 

Būti tėvu reiškia nuolat ieškoti kompromisų. Iš pradžių mes visi turi- 
me neįtikėtinai aukštus idealus, tačiau ilgainiui dėl įtampos ir nuovargio 
nuleidžiame kartelę iki aukso vidurio pozicijos. Be to, niekas nieko netu- 
rėtų kritikuoti ar lyginti. Kas atrodo teisinga ir tinkama jums, yra lygiai 
toks pat geras būdas auginti vaikus kaip bet kuris kitas. Jei mylite savo 
vaikus, mėgaujatės kiekviena kartu praleista akimirka ir darote tai, kas 
atrodo tinkama ir veiksminga, nieko negali būti geriau. 

Prisiminkite: neskubėkite ir išvysite stebuklą. 

Trečias skyrius 


Elgesys. Kas yra normalu? 


Kuo daugiau dirbu su vaikais, tuo mažiau mane stebina elgesio kraštutinu- 
mai, su kuriais tenka susidurti. Tiesą pasakius, normaliomis galime vadinti 
labai didelę įvairovę elgesio apraiškų. Nesu visai tikras, ką būtų galima va- 
dinti vidutinišku elgesiu, bet kai reikia išskirti, kas yra pakenčiama, neabejo- 
ju, kad sprendimas priklausytų nuo stebėtojo. 

Jei triukšmingoje šeimoje judrų vaiką bus sunku pastebėti, tai tylus, 
mandagus, smuiku griežiantis vaikas tokioje šeimoje išsiskirs kaip vegeta- 
tas mėsininkų iškyloje. 

Pakantumas priklauso ir nuo tėvų charakterio ypatybių, ir nuo kas- 
dien besikeičiančio mūsų gyvenimo. Jei viskas gerai, galime ištverti daug, 
bet tomis juodomis dienomis viskas atrodo daug sudėtingiau. 

Visi žinome, kad maži vaikai linkę neigti ir yra užsispyrę, jie turi 
daugiau galios nei sveiko proto, gyvena šiandiena ir tikrai nepasižymi 

humaniškumu. Jo trūksta visiems mažyliams. Per daugelį metų buvo 
atlikta labai daug tyrimų, nagrinėjančių vaikų nuo vienerių iki ketverių 
metų elgesį. 


Tyrimai 


Jei paskaitytumėte užsienio literatūrą, paaiškėtų, kad devyni tėvai iš 
dešimties susiduria su mažylių elgesio problemomis, o vienas iš keturių 
mano, kad šis amžiaus tarpsnis (nuo vienerių iki ketverių metų) yra labai 
sudėtingas. Šie skaičiai atkartoja mūsų tyrimą Australijoje. Mes nustatė- 
me, kad 77 procentai tėvų, lankančių mūsų edukacines programas, labai 
abejoja dėl savo gebėjimo būti tėvais, 88 procentai teigia, kad kada nors 
jie tikrai pliaukštelės savo vaikui, o maždaug 15 procentų mano, kad eiti 
apsipirkti galima tik be vaikų. 

Daugiau statistinių duomenų galima rasti prisiminus keletą senų, bet 
gerų tyrimų. 


Niujorko tęstinis tyrimas 


Tyrimo, pradėto Niujorke 1966 m., metu nuo gimimo iki brandos bu- 
vo stebimi 133 vaikai. Tyrėjai labiausiai domėjosi mažylių temperamentu 
it elgesiu. Tyrimas parodė, kad individualūs temperamento bruožai yra 
įgimti. Išanalizavus rezultatus paaiškėjo, kad 40 procentų stebėtų vaikų 
buvo galima priskirti „lengvo vaiko“ kategorijai - juos nebuvo sunku pri- 
žiūrėti kūdikystėje, o dažniausia ir vaikystėje. Su šiais vaikais buvo lengva 
tėvams, mokytojams ir pediatrams. Visiškai nepriklausomai nuo to, ar 
motina būtų labai kompetentinga, ar visiškai beviltiška, o tėvas — šven- 
tasis ar Džekas Skerdikas, susitvarkyti su šiais vaikais greičiausia niekam 
nebūtų sudėtinga. 

Tačiau su didesne dalimi stebėtų vaikų nebuvo taip lengva. Dešimt 
procentų mažylių buvo siaubingi nuo pat pradžių. Su jais buvo sunku kū- 
dikystėje, vaikystėje, kartais sunkumai nesibaigdavo ir mokykliniame am- 
žiuje. Tėvai, pediatrai ir mokytojai kentė nuo įtampos. Šie vaikai dažnai 
viską neigė, buvo itin triukšmingi ir lengvai nusiviliantys. Jie nereguliariai 

miegojo ir valgė, labai sunkiai prisitaikydavo prie bet kokių pasikeitimų, 
buvo nepaklusnūs, ginčijosi ir kartais pratrūkdavo tarsi maža žymiojo 
tenisininko Džono McEnroe* kopija. Tokie vaikai mažina tėvų pasitikė- 
jimą savo jėgomis, o jei problemos nesibaigia ir mokykloje, tai ne vienas 
nuo jų pavargęs mokytojas gali pasiimti ir nedarbingumo lapelį. Ir nors 
į šventuosius panašiems tėvams tikimybė susilaukti tokio mažylio yra pa- 
kankamai maža, o juos suvaldyti — pakankamai didelė, iš tiesų su tokiais 
vaikais bet kam būtų sunku. 

Likę 15 procentų visos grupės vaikų buvo apibūdinti kaip „lėtai ap- 
šylantys“. Jiems buvo būdingos tos pačios savybės kaip ir anksčiau ap- 
rašytai grupei, tačiau jos nepasireiškė taip ryškiai. Pagrindinis skirtumas 
buvo tas, kad yra galimybė, jog auginami rūpestingų, supratingų, atkaklių 
ir kantrių tėvų šie vaikai gali gana gerai elgtis. Būti tokių vaikų tėvais — di- 
delis iššūkis — supertėvai susitvarkydavo, o vidutiniai turėjo kovoti ir 
stengtis 1š visų jėgų. 

Atmetus 40 procentų angelėlių, 10 procentų siaubūnų ir 15 procentų 
pusiau neįmanomų vaikų, liko 35 procentai visos stebėtos grupės, ku- 
tiuos galima pavadinti vidutiniškais vaikais — nci per daug triukšmingais, 
nei per daug „sunkiais“. 'Tai, kaip tėvai tvarkėsi su šiais vaikais, priklausė 
nuo pačių tėvų ir nuo įgimtų vaiko temperamento savybių. (Daugiau 
apic temperamentą bus kalbama 4 skyriuje.) 

Panašus tyrimas buvo atliktas ir Melburne. 


Čamberlino tyrimas 


Kito tyrimo, atlikto Niujorke, metu buvo stebima 200 vaikų nuo dvejų 
metų iki mokyklinio amžiaus. Šis tyrimas atskleidė dažniausias elgesio pro- 
blemas ir siekė paskatinti specialistus daugiau padėti su jomis susidurian- 
tiems tėvams. Pirmiausia buvo išskirtos elgesio problemos, būdingos dve- 
jų ir ketverių metų vaikams, po to jos buvo suklasifikuotos nuo labiausiai 
iki mažiausiai nerimą keliančių. Kai vaikams buvo dveji, daugelis tėvų 


* Džonas McEnroe — amerikiečių tenisininkas, garsėjantis savo pykčio protrūkiais teniso 
kortuose žaidimo metu. 


30 


sakė: „Jis nedaro nieko, ką jam sakau.“ "Taigi užsispyrimas buvo sąrašo vit- 
šuje. Antrąją vietą pasidalino pykčio protrūkiai ir tai, kad vaikai vis kur nors 
įsivelia. Panašus elgesys buvo būdingas ir ketverių metų vaikams — pirmoji 
vieta vis dar priklausė užsispyrimui, tačiau čia dar prisidėjo atsikalbinėji- 
mas ir prasivardžiavimas. Sidabras atiteko zirzimui ir priekabių ieškojimui, 
o trečiąją vietą pasidalino nenoras dalintis ir dažnos peštynės. 

Taip pat šio tyrimo metu buvo apklausta nemažai tėvų. Jie buvo pa- 
prašyti apibūdinti savo vaikų elgesį trimis skirtingais amžiaus tarpsniais 
(1 lentelė). Rezultatai parodė, kad 44 procentai Niujorko dvimečių buvo 
užpuolę ar erzino savo jaunesnį broliuką ar sesutę, 50 procentų per mažai 
valgė, 70 procentų nenorėjo eiti miegoti, 83 procentai nuolat zirzė ir ieš- 
kojo priekabių, 95 procentai buvo užsispyrę, o 94 procentai nuolat siekė 
būti dėmesio centre. Šie skaičiai gali būti šiek tiek padidinti, tačiau tyrimo 
rezultatai vis dėlto priverčia susimąstyti — o kas gi tuomet yra normalu? 


O kaipgi pediatrų vaikai? 


Kai rašiau pirmą Mažylio iramdyzzo leidimą, apklausiau dvidešimt aš- 
tuonis pediatrus, mūsų ligoninės specialistus, apie jų pačių vaikus. Klau- 
simai buvo įvairūs, tačiau dauguma apie vaikų elgesį. Buvo ir keletas 
bendrų klausimų, atsakymai į kuriuos tikrai nustebino. Pavyzdžiui, keturi 
ekspertai nežinojo savo vaikų gimimo datų, trys nebuvo tikri, ar jų vaikai 
buvo nuo visko paskiepyti, devyniolika pripažino, kad vaistinėlės jų na- 
muose neatitiktų ligoninės numatytų reikalavimų auginant vaiką. 

Kalbant apie elgesį, maždaug 40 procentų buvo susidūrę su bent 
vienu vaiku, kenčiančiu nuo pilvo dieglių, ir nors tuo metu ekspertai 
ginčijosi dėl vaistų naudos sprendžiant dieglių problemą, 75 procentai ti- 
riamųjų naudojo medikamentus, o 50 procentų iš jų buvo įsitikinę vaistų 
veiksmingumu. Beveik 10 procentų pediatrų vaikų kildavo kvėpavimo 
sulaikymo priepuolių, maždaug 15 procentų turėjo vargo mokydami vai- 
ką eiti į tualetą ir apie 30 procentų buvo susidūrę su valgymo proble- 
momis. Apytikriai 40 procentų šių ekspertų turėjo bent vieną vaiką su 
miego sutrikimais, o beveik 50 procentų manė, kad jų auklėjimas dažnai 
buvo neefektyvus. 

1 lentelė. Mamos apibūdina 2, 3 ir 4 metų amžiaus vaikų elgesį 


Procentai amžiaus grupėje | 
2metų 3 metų 4 metų 

Elgesys h K 4 
Per mažai valgo 50 26 37 
Nevalgo tinkamo maisto 64 43 54 
Nenori eiti miegoti 70 46 56 
Prabunda naktį 52 52 56 
Sapnuoja košmarus 17 18 36 
Nenori sėstis ant puoduko 43 2 2 
Tuštinasi į kelnes 71 17 

Šlapinasi į kelnes dieną 75 14 7 
Šlapinasi į lovą naktį 82 49 26 
Domisi lyčių skirtumais 28 45 T5 
Trina ar žaidžia su lytiniais organais 56 49 51 
Drovisi, kai rengiasi 1 7 26 
Pešasi ar ginčijasi 72 75 92 
Pavydi 54 47 42 
Skriaudžia jaunesnį brolį ar sesę 44 51 64 
Muša kitus ar atiminėja daiktus 68 52 46 
Yra užsispyręs /-usi 95 92 85 
Atsikalbinėja (akiplėšiškai elgiasi) 42 73 72. 
Yra nepaklusnus/-i 82 76 78 
Meluoja 2 26 37 
Pastoviai siekia dėmesio 94 48 42 
Nepaleidžia mamos 79 34 26 
Zirzia, kabinėjasi 83 65 85 
Lengvai pravirksta 79 53 58 
Pratrūksta pykčiu 83 72 70 


Yra judrus/-i, nenustygsta vietoje 100 48 40 


Pabaigai norėčiau pridurti, kad tikėtina, jog apklaustųjų pediatrų vai- 
kai tikrai galėjo sudominu mūsų kolegas, vaikų psichiatrus. Visa tai te- 
įrodo vienintelį dalyką — mažylių elgesys kelia rūpesčių daugeliui tėvų, 
nesvarbu, ar jie psichologai, ar santechnikai, informacinių technologijų 
specialistai ar pediatrai. 


Protingi lūkesčiai 


Liūdina, kad tiek mažai tėvų žino, koks yra normalus vaiko elgesys. 
Didžiąją savo gyvenimo dalį praleidžiame jausdamiesi kalti, neadekva- 
tūs, graužiame save ir manome, kad esame vieninteliai, nesugebantys 
kontroliuoti savo vaikų. Gyvenimas ir taip yra gana sunkus, todėl nerei- 
kia savęs nepagrįstai kaltinti dėl nebūtų dalykų. 

Visi maži vaikai... 


"Trokšta dėmesio ir nepakenčia ignoravimo. Kai kuriuos patenkina mak- 
simalios jų tėvų pastangos, tačiau kiti be perstojo niurzga, jei negauna 
dėmesio 25 valandas per parą, 8 dienas per savaitę. 

Sunkiai išsiskiria su savo globėjais. Pirmuosius trejus metus mažylis yra 
linkęs žaisti prie mamos ir jam nepatinka, jei ji ilgam dingsta iš jo aki- 
račio. Tačiau didžiausių problemų ir net traumų gali sukelti nepatyru- 
si auklė, pavyzdžiui, suaugusieji išeina apsipirkti, o vaikas užrakinamas 
kambaryje ar paliekamas vienas. 

Yra labai užimti žmogučiai. Kai kurie yra be galo judrūs ir niekada nenu- 
sėdi vietoje, o kiti yra „tik“ judrūs. 

Mažai ką supranta apie pavojus. Vaikai yra impulsyvūs ir nenuspėjami, 
o tai yra labai pavojinga, net jei vaikas atrodo gana protingas. Visiems 
mažyliams reikia nuolatinės tėvų priežiūros. 

Negerbia kitų žmonių nuosavybės. Visi aplinkiniai daiktai traukia vai- 
kų pirštus tarsi magnetas. Visi papuošimai būna sujaukti, o lentynos 
„pertvarkytos“. Tie dešimt mažyčių judrių pirštukų turi stebuklingą su- 
gebėjimą visus įmanomus paviršius padengti lipnia, į uogienę panašia 
mase — tarsi bitutės, pernešančios žiedadulkes. 

Yra linkę būti užsispyrę ir įnoringi; kai kurie yra netgi gana karingi, ta- 
čiau kitus vis dėlto įmanoma perkalbėti. 

Linkę nematyti savo pačių paliktos netvarkos. Tvarkingas mažylis, kuris 
susirenka savo paties žaislus, yra greičiau išimtis nei taisyklė. 

Užduoda begalę klausimų, dažnai vis kartoja ir kartoja tą patį, bet visiš- 
kai nesidomi atsakymu. Šis bruožas ypač būdingas vyresniems nei trejų 
metų vaikams. 

Kas minutę apsigalvoja. Vieną dieną jūsų vaikas pareiškia: „Man patinka 
Wee:-Bix sausi pusryčiai.“ Kai jūs nueinate į prekybos centrą, pamatote, 
kad jiems taikoma nuolaida, ir nuperkate atsargų visam mėnesiui. ,,„Ne- 
mėgstu Wer-Bix, nemėgstu Wee/-Bix...“ — dėl nesuprantamų priežasčių 
ima klykti jūsų mažylis. Kas atsitiko? Gal jūs kraustotės iš proto? Ne, 
tai galėtume pavadinti „smegenų plovimu“, o tai labai būdinga mažiems 


vaikams. 

„« Nuolat pertraukia suaugusiuosius. Taip yra ne dėl to, kad jie nori būti 
nemandagūs, o todėl, kad vaikai mano, jog tai, ką jie nori pasakyti, yra 
daug; svarbiau nei beprasmis tėvų vapaliojimas. Sugebėjimas meistriškai 
įsiterpti į kiekvieną mamos ar tėčio sakinį gerokai patampo tėvų nervus. 


Priverčia mamas jaustis blogesnėmis nei jos iš tikrųjų yra. Maži vaikai 
tuti nepakartojamą sugebėjimą demoralizuoti savo mamas. Dauguma 
mažylių elgiasi kaip angelėliai, kol juos prižiūri kiti, tarsi taupydami savo 
demoniškąją pusę išskirtinai tėveliams. Nėra jokios prasmės kam nors 
pasakoti — kas jumis patikės? Kai kurie vaikai bjaurūs prie mamų, bet 
kai šalia tėtis, jie elgiasi tiesiog tobulai. Taip yra todėl, kad vaikučiai bū- 
na seniausiai išstudijavę silpnąsias mamos puses ir žino, kaip pataikyti 
į skaudžiausią vietą. Tačiau su tėčiu viskas truputėlį kitaip — jis atrodo 


tarsi koks mažiau pažįstamas giminaitis. 


Yra ypač jautrūs liūdesiui, jauduliui ir įtampai, tvyrančiai namuose. Vai- 
kų miego įpročius gali sutrikdyti liga, atostogos ar stresas. Dažnai net 
menkiausias aplinkos pasikeitimas gali priversti vaiką pamiršti visus tua- 
leto įgūdžius ir jis vėl šlapinsis į kelnes. 


Dauguma mažų vaikų... 


Atsisės ir trumpam sutelks dėmesį į piešimą, dėliones ar skaitomą pasaką. 
Tik mažuma šitaip įsitaisys ilgam, tačiau dauguma nebegalės nustygti vie- 
toje jau po penkių minučių ir pradės ieškoti būdų, kaip pasprukti. Didžioji 
judrių mažylių dalis neišsėdės ramiai net labai trumpą laiko tarpą. 

Yra meilūs, prieraišūs, „duodantys“ vaikai. Tačiau yra nedidelė dalis to- 
kių, kuriems nepatinka, kai juos ima ant rankų, jie laikosi atstumo ir 


apskritai nelabai demonstruoja šiltus jausmus savo tėvams. 

Yra ryžtingi ir nepriklausomi. Kai kurie tampa tokie karingi, kad atsisa- 
ko būti rengiami ar maitinami, nors iš tikrųjų yra gerokai per maži, kad 
galėtų bet kurį iš veiksmų atlikti be pagalbos. Kiti vaikai yra pasyvūs, 
priklausomi ir jiems visai patinka, kai juos lepina ir jiems vadovauja. 


Būtinai turi kur nors įlipti. Iš pradžių jie susiorganizuos ekspediciją į sofos 


viršūnę. Ją įveikę, išsiruoš užkariauti suolus, stalus ir visa kita, kas pasitaikys 
pakeliui. Kiti mažyliai turi daugiau sveiko proto ir bijo nukristi. 

+ Gerai valgo, nors dauguma ir nesuvartoja tiek maisto, kiek rašoma li- 
teratūroje, perskaitytoje jų tėvelių. Kai kurie vaikai ypač rimtai žiūri į 
maistą — jie nepakelia akių nuo valgio, kol beveik visiškai nenudrasko 
raštų lėkštės dugne. Kiti laiko maistą įdomiu žaislu ir savotišku pokštu, 
o tai itin skausminga tėvams, pasiryžusiems patiekti vaikui puikiai suba- 
lansuotą mitybą nuo pat pirmųjų dienų. 

„ Atsisako savo mitybos įpročių maždaug nuo savo pirmojo gimtadienio 

ir prie jų negrįžta dar kokius metus. Kai kurie pasirenka labai siaurą, 

neįvairų racioną, kiti valgo viską, kas pakliūna po ranka, Vieni valgo 
normalų maistą, kiti yra gimę užkandžiauti. 

Iki trejų metų miega dieną. Yra vaikų, kurie sulaukę 18 mėnesių nustoja 


eiti popiečio miego, ir tėvai čia nieko negali pakeisti. Dauguma mažylių 
eina miegoti apie 8 valandą vakaro, tačiau kai kurie dūksta iki pat vidur- 
nakčio. Vieni tingūs ryte, jiems sunku išlipti iš lovos, o kiti atsikelia labai 
anksti ir pažadina visus namus. Judtių vaikų, kurie gali šėlti nuo aušros 
iki sutemų, miego įpročius pakeisti labai sunku — čia nepadės niekas, na, 
nebent bendra narkozė. 

+ Turi baimių. Šunys, triukšmas, naujos situacijos, keisti daiktai ir žmonės 
dvejų-ketverių metų vaikams sukelia stresą. 


Turi daug įvairiausių erzinančių įpročių. Tačiau tą patį, žinoma, galima 
pasakyti ne tik apie vaikus. 
Elgiasi kasdien vis kitaip. Kai kurie tėvai man skundžiasi, kad jų vai- 


kai atrodo kaip šizofrenikai, kurių elgesys nuolat drastiškai keičiasi. 
"Tomis juodomis dienomis kaltė dažniausiai suverčiama dygstantiems 
dantims, neišsimiegojimui ar „kažkam, ką jie suvalgė“. Visos šios prie- 
žastys gelbsti ieškant kaltininkų, bet tėvai kažkodėl neprisimena, kad 
ir suaugusiesiems būna ir gerų, ir blogų dienų, tačiau tuomet niekas 
nekaltina dygstančių dantų. Netgi lenktyniniams žirgams kartais skiria- 
ma laisva diena. 


36 


Išvada 


Visi rūpestingi tėvai nerimauja dėl savo vaikų ir nori kuo geriau juos 
užauginti. Vaikų elgesys nesukeltų tiek problemų, jei tik žinotume, kas 
yra normalu. 

Nesvarbu, ką darome, atrodo, kad devyni iš dešimties dvejų-ketverių 
metų vaikų elgiasi kažkaip ne taip, tačiau su amžiumi šis skaičius sumažė- 
ja iki vieno iš dešimties. Kai pasižiūriu į Čamberlino tyrimo rezultatus, 
svarstau: „O kokie yra normaliai besielgiantys vaikai? Ar tai paklusni, 
nuolanki, nezirzianti, neužsispytusi mažuma, ar mažyčiai Rembo, ver- 
čiantys namus aukštyn kojomis?“ 


Ketvirtas skyrius 


„Sunkus vaikas: 
juo gimstama ar tampama? 


Istorija 


XIX amžiuje niekas neabejojo, kad netinkamo elgesio priežastis yra 
blogi genai. Netgi buvo iškelta tokia idėja, kad „nusikaltėliams ir kitiems 
mažesniems nusidėjėliams neįmanoma padėti dėl to, kad jie tokie gimė 
ir jų blogosios savybės yra įgimtos“. 

Dvidešimtame amžiuje toks požiūris palengva keitėsi. Imta manyti, 
kad labiausiai vaiko elgesį formuoja aplinka. Iki 1950-ųjų ši idėja buvo 
ištobulinta ir dabar visa kaltė dėl elgesio problemų gulė ant netikusių 
motinų pečių. Atrodė nesvarbu, ar santuoka stabili, ar tėvai išskirtiniai 
kaip reta. Kaltinamos buvo mamos, 0 tai, žinoma, sukėlė neapsakomų 
kančių, kaltės jausmą ir sankumų. 

Sunkaus elgesio priežastis: 
šiuolaikinis požiūris 


Dabar žinoma, kad elgesio ir temperamento pagrindas yra paveldi- 
mas. Nuo šio fakto galime pradėti savo darbą, tačiau rezultatas labai pri- 
klauso nuo aplinkos veiksnių arba, kitaip tariant, nuo tėvų auklėjimo. 

Mažylių temperamentas buvo nemažai tyrinėtas ir buvo nustatyta, 
kad 40 procentų vaikų yra gerašitdžiai ir nesukelia daug rūpesčių. Su 15 
procentų yra gana sunku susitvarkyti, 10 procentų mažylių auginimas 
gali būti prilygintas rimtam iššūkiui, o likę 35 procentai yra kažkur tarp 
„lengvų“ ir „sunkių“ vaikų. 

Kalbant apic temperamentą, daugelis vaikų yra panašūs į savo tėvus. 
Susitinku su judriais vaikais, negalinčiais ramiai pasėdėti su savo mamomis, 
kurios stebisi: „Ir kaip man galėjo gimti toks vaikas?“ O tada akies krašte- 
liu žvilgteliu į tėtį, kuris sėdi kampe, barškina automobilio raktais ir trepse- 
na kojomis, ir man tučtuojau paaiškėja, iš kur tas mažylio judrumas. 

Man tenka susidurti ir su išties nepaprastais vaikais. Nors nėra jokių 
abejonių, kad aplinka turi daug įtakos vaiko elgesiui, asmeniškai aš ma- 
nau, kad svarbiausią vaidmenį atlieka paveldimos savybės. Mes negalime 
grąžinti savo vaiko gamintojui pakartotiniam genų suderinimui, tačiau 
galime padirbėti tobulindami savo, kaip tėvų, įgūdžius. 


Paveldimumas ar aplinka — painiava 


Gyvenimas yra sudėtingas, todėl visos šios diskusijos dėl aplinkos ir 
paveldimumo įtakos kartais būna labai painios. Jei ypač sunkus vaikas 
ateina iš šeimos, kurioje daug įtampos ir tėvų smurtavimo, atrodo aki- 
vaizdu, kad kalta aplinka, tačiau gali būti ir kitų priežasčių. 

Dažnai suaugusiųjų santykiai išyra, nes vienas ar abu tėvai yra nesugy- 
venamo būdo. Labai gali būti, kad toks elgesys yra paveldimas. Juk visi 
žinome priežodį „Koks tėvas, toks ir sūnus“. Tėvų elgesys taip pat veikia 
namų atmosferą it galutinis produktas yra sudėtingas paveldimumo ir 
tėvų elgesio derinys. 

Juoda avis šeimoje 


Keista, tačiau kartais šeimoje gimsta visai jai netinkantis vaikas. Kai 
ramioje, mandagioje, tylioje ir itin tvarkingoje šeimoje gimsta žmogus- 
viesulas, sutrikdoma namų pusiausvyra. Reikia didelių pastangų, kad 
būtų atlaikytas šis netikėtas išbandymas. Panašių išgyvenimų patirtų ir 
atletiškas futbolo žaidėjas, jei jam gimtų paklusnus, pasyvus berniukas, 
kuriam labiau patinka skinti gėles nei šokinėti purvo baloje ir taškyti 
žmones. 

Kai vaikas, atrodo, netinka šeimoje, nereikia kaltinti kaimyno. Gamta 
tuti įprotį iškrėsti ką nors panašaus geriems tėvams, kad pajvairintų jų 
gyvenimą. Netgi jei mūsų vaikai mums netinka, turime juos kuo geriau 
užauginti. 


Labai sunkus vaikas 

Kartą viena mama pasakojo man, koks sunkus jos vaikas. Auklę savo 
mažyliui ji buvo pasamdžiusi tik vieną vienintelį kartą. Mama rami išėjo 
pietauti su vyru, o sugrįžę jie sutiko auklę prie savo namų durų. Ji isteriš- 
kai verkė ir rankose gniaužė savo rankinę. „Man nereikia jokių pinigų, aš 
tik noriu kuo greičiau iš čia ištrūkti“, — kūkčiojo ji. 


Per daug į savo tėvus panašūs vaikai 


Tėvai norėtų, kad vaikai perimtų jų gerąsias savybes, bet neatkartotų 
silpnybių. Iš tikrųjų labiau tikėtinas atvirkščias variantas, kai vaikai ma- 
Žiau ar daugiau demonstruoja mūsų blogiausias savybes. 

Daugelis vaikų, su kuriais sunku gyventi, dažniausiai panašūs į savo 
tėvus. Pavyzdžiui, visiškai neorganizuoti vaikai gali turėti visiškai neorga- 
nizuotus tėvus. Arba vaikai yra siunčiami pas mane, nes yra neentuzias- 
tingi ir neturi jokio noro ko nors imtis gyvenime, tačiau jie atvyksta su 
tokiais pat nuobodžiais tėvais. 

Hiperaktyviems, impulsyviems, netolerantiškiems tėvams dažnai 
gimsta kaip du vandens lašai į juos panašūs judrūs vaikai, o tai galiausia 
gali sukelti didelius konfliktus. Prieš keletą metų pas mane atvedė trejų 

metų dvynukus, kurių motina skundėsi, kad jie niekada ramiai nenusė- 
di, nuolat siūbuoja ar tranko galvas. Savo kabinete stebėjau, kaip jie 
svyruoja nuo kojos ant kojos, atsilieka tarsi sugedę valytuvai. Šiek tiek 
vėliau atvykęs tėvelis įsiveržė į mano kabinetą kaip per policijos reidą. 
Akimirksniu tapo akivaizdu, kad jis yra hiperaktyvus atletas, kuris nuo 
pat gimimo nebuvo sėdėjęs ramiai. Kuo daugiau jis skundėsi dėl savo 
vaikų hiperaktyvumo, tuo labiau jis pats siūbavo, lingavo, judino kojas 
ir rankas, taip demonstruodamas daug rimtesnę nei savo normalių vai- 
kų problemą. 


Ar elgesys dabar blogesnis? 


Prieš penkiasdešimt metų vaikų elgesio problemos neatrodė tokios 
dažnos. Daugelis autorių verčia kaltę dirbtiniams dažikliams ir kitiems 
chemikalams, kurie tenka mūsų vaikams. Aš nemanau, kad tai pagrindi- 
nė priežastis. Mano manymu, tam yra daug paprastesnis paaiškinimas. 
Prieš penkiasdešimt metų, jei tėvai nueidavo pas gydytoją ieškoti pagal- 
bos savo vaikui, visa kaltė dėl kilusių problemų, žinoma, būdavo suvers- 
ta motinai, o tėvams pasiūloma kokia nors ilgalaikė psichoterapija. Tai 
greičiausiai ir buvo pagrindinė priežastis, kodėl tėvai vengdavo ieškoti pa- 
galbos ir apie auklėjimo rūpesčius pasipasakodavo tik artimiesiems. Elge- 
sio problemos atrodo daug dažnesnės šiais laikais dėl kelių kartų šeimos 
išnykimo ir konkurencingumo, charakterizuojančio šiuolaikinį pasaulį. 
Manau, reikėtų akcentuoti, kad išaugo ne pačių problemų skaičius, o jų 
suvokimas ir pripažinimas. Dabar, kai tėvai žino, kad nebus kritikuojami, 
jie daug atviriau kalba apie savo problemas ir daug anksčiau kreipiasi pa- 
galbos. Toks pokytis tik į gera. 


Priešistorinių pažiūrų specialistai 


Kaip gydytojas, išgyvenęs psichologinės prievartos prieš motinas pa- 
sekmes, stebiuosi, kaip toks požiūris iš viso galėjo egzistuoti. Dar blo- 

giau, vis dar yra aukštas pareigas užimančių specialistų, kurie iki šiol 
nesutinka dėl paveldimumo įtakos elgesiui. 

Mano nuomone, užtenka atidaus žvilgsnio į gyvenimą, kad pripažin- 
tume, jog žmogiškos prigimties įvairovę nulemia paveldimumas. Bet 
kurie tėvai, turintys daugiau nei vieną vaiką, patvirtins, kad jie visiškai 
skirtingos asmenybės. Tokios variacijos negali būti paaiškintos tik skir- 
tinga mažyliams tenkančia globa, netgi jei šeimose būtų įprasta skirtin- 
gai prižiūrėti skirtingus vaikus. Esu įsitikinęs, kad kai kurie vaikai jau 
gimsta sunkaus būdo, tai sukelia artimųjų nusivylimą ir įtampą, o tai 
veikia vaikus. Negražu taip sakyti, bet yra vaikų, kurie patys padaro 
taip, kad juos būtų sunkiau mylėti ir su jais sutarti. Laimė, atvirkščias 
reiškinys irgi egzistuoja. 

Vieta, kur genų įtaka ypač matoma, yra naujagimių skyrius bet ku- 
rioje ligoninėje. Čia mažyliai, kurių dar praktiškai nelietė net jų mamos, 
jau aiškiai rodo savo skirtingus charakterius. Vienoje lovelėje gali gulėti 
tylus, mielas kūdikėlis, kuris spinduliuoja meilę, švelniai prisiglaudžia ir 
gerai valgo. Gretimame lopšyje gali būti sveikas naujagimis, kutis yra it- 
zlus, riečia nugarą, nuolat verkia, pyksta, kai jį laiko ant rankų, ir nuolat 
išspjauna maistelį. Nereikia būti psichiatru, kad suprastum, jog; pirmasis 
būtų džiaugsmas visiems tėvams, o antrasis būtų tikras išbandymas net 
pačiai geranoriškiausiai šeimai. 

Dirbdamas naktimis gimdymo namuose, dažnai matydavau į kori- 
dorių ištremtą triukšmingą kūdikį, kad jis netrukdytų kitiems, ramiai 
miegantiems. Kai kurie iš pačių sunkiausių mano prižiūrimų mažylių 
savo gyvenimą pradėjo būtent taip, tad jų paveldėta „našta“ atnešė pro- 
blemų dar prieš jiems paliekant ligoninę. 

Nesu toks naivus, kad manyčiau, jog tėvai čia visiškai niekuo dėti, 
tačiau tikrai piktinuosi senamadiškais ekspertais, kaltinančiais tėvus dėl 
temperamento ir elgesio, dėl kurių jie visiškai nekalti. 

Išvada 


Vienus vaikus auklėti visai paprasta, kitus — sunku. Mes negalime jų 
paprasčiausiai išsiųsti atgal, tačiau tinkamas auklėjimas tiktai pagelbėtų. 

Galbūt jums pasisekė ir susilaukėte angelėlio, dėkokite Viešpačiui už 
jo gerumą, tik prašau, nesurcikšminkite savęs ir nelaikykite savo vaiko 
tobula nepriekaištingos motinos reinkarnacija. Jei jums gimė tikrai sun- 
kus vaikas, nuoširdžiai jus užjaučiu it tikiuosi, kad ši knyga padės. Jei jus 
kritikuoja tėvai, besipuikuojantys savo tobulu vaiku, tikėkimės, kad kitą 
kartą jie susilauks tikro mažojo siaubūno. Tada žinosime, kad pasaulyje 
dar yra teisybės. 

Prisiminkite, kad elgesys yra ir genų, ir aplinkos rezultatas. Genų ne- 
pakeisime, bet mes galime pasistengti ir pakeisti aplinką. 


Penktas skyrius 
Kaip suprasti mažų vaikų elgesį? 

„Ir kodėl aš?“ — dejuojate jūs, susiėmę rankomis už galvos, kai jūsų 
jaunėlis ir vėl atlieka Oskaro vertą pasirodymą miniai prekybos centre. 
„Aš jam daviau tiek meilės, tiek dėmesio, o jis vis tiek daro man gėdą.“ 

Kaijūsų pavargusios smegenys dar labiau pavargsta, darosi lengva pa- 
tikėti, kad jūsų mylimas mažylis iš tiesų yra priešas, atėjęs nubausti jūsų 
visais įmanomais būdais už visas nuodėmes. Galiu jus užtikrinti, kad taip 
nėra. Iš tikrųjų jis yra tik mažas, įdomus žmogutis, nepasižymintis sveiku 
protu, kuriam būdingas įprastas mažo žmogučio elgesys. 

Stebėdamas vaikus įsitikinau, kad beveik visos elgesio problemos ky- 
la dėl kelių priežasčių. Šių priežasčių žinojimas gali padėti susitvarkyti su 
jų sukeliamu elgesiu. 

Mažų vaikų elgesio priežastys 


Kai mums, tėvams, pasitaiko bloga diena, atrodo, kad mūsų mažylių 
elgesio repertuaras begalinis, bet iš tiesų beveik kiekvieną pasirodymą su- 


kelia viena iš septynių prognozuojamų priežasčių. Jų žinojimas padeda 
suprasti skirtingas elgesio apraiškas ir leidžia suformuoti tvirtą efekty- 
vios disciplinos pagrindą. Galima išskirti šias elgesio apraiškas: 


Dėmesio siekimas 


Maži vaikai yra nepanašūs į muzikos žvaigždes, politikus ar kitus gar- 
sius suaugusius egzibicionistus. Vaikai nori visą laiką būti dėmesio cen- 
tre, tačiau šį reikalavimą daugelis tėvų sunkiai supranta. Kodėl vaikai turi 
blogai elgtis, kad gautų dėmesio, juk jie ir taip jo sočiai gauna? Na, tai 
gali atrodyti suprantama jums, bet tokie jau tie maži vaikai. 

Maždaug prieš penkiolika metų vienas Australijos televizijos kanalas 
savo laidoje „60 minučių“ parodė filmuką, pavadintą „Siaubingieji dve- 
ji“. Kelias savaites prieš jam pasirodant, televizija pasiskelbė ieškanti blo- 
giausiai besielgiančio vaiko Sidnėjuje ir keletas tėvų atvedė savo vaikus 
filmuotis laidoje. 

Laimėjęs filmukas buvo tipiškas dėmesio siekimo pavyzdys. Dvejų 
su puse metų mažylis siaučia kieme prie namo, o jo mama ir močiutė 
šnekučiuojasi verandoje. Berniukas vis prie jų prieina ir nori su jomis 
pasikalbėti, tačiau moterys įsijautusios į pokalbį ir ignoruoja vaiką. Galų 
gale jis nueina į kiemo pakraštį, pakelia didelę šluotą ir, laikydamas ją 

virš galvos, pasileidžia per kiemą. Televizijos kameros sulėtina veiksmą, 
pasigirsta filmo Nasrai garso takelis, o tada mažylis iš visų jėgų trenkia 
šluota močiutei per galvą. 

Filmukas baigiasi ir laidos vedėjas klausia: „Daktare Grynai, kaip jūs 
tvarkytumėtės su tokiu nusikalstamu elgesiu?“ 

Atsakymas paprastas. Vaikas vis bandė pasakyti: „Ei, judvi, kalbėki- 
tės su manimi. Aš irgi priklausau šitai šeimai, negi jūs manęs neatpažįsta- 
te?“ Jei ignoruosite vaiką, jis įvairiausiais būdais sieks jūsų dėmesio. Ir tai 
nėra blogas elgesys. Tokie jau tie maži vaikai. 

Paimkime kitą pavyzdį. Pas jus užeina draugė. Jos santuoka griūna 
ir ji nori su jumis apie tai pasikalbėti. „Šėskis, išgerk kavos ir papasakok 
man viską“, — užjaučiamai sakote jūs. „Na, manau, kad mano vyras ma- 
ne paliks“, — pradeda ji. 

Vos tik pradėsite guosti draugę, po 30 sekundžių jūsų mažylis jau bus 
įsitaisęs tarp jūsų abiejų ar bandys užlipti jums ant kelių. 

Bijau, kad su mažais vaikais iki trejų metų amžiaus įmanomas tik 
vienas variantas — paskirstykite dėmesį po lygiai arba jūsų pokalbis bus 
visiškai nutrauktas. Taigi pokalbis galėtų atrodyti maždaug taip: „Tai tu 
manai, kad tavo vyras išeina pas ją? (Šaunuolis, koks gražus piešinys.) Ir ka- 
da, tu manai, jis išeis? (Taip, koks gražus meškiukas, ar ne?)“ — ir taip toliau. 
Kitaip net nemėginkite normaliai pasikalbėti su suaugusiuoju, kai jūsų 
vaikas šalia. 


Elgesio interpretavimas 


Kai lankiau vaikų psichiatrijos kursus, išmokau, kaip interpretuoti 
elgesį psichodinaminiu aspektu. Mes diskutavome apie ryšio užmezgi- 
mą, brolių /seserų konkurenciją, kastracijos baimę, Edipo kompleksą 
ir kitomis sudėtingomis temomis. Kai sakau diskutavome, turiu ome- 
nyje, kad to geriausiai ir išmokome. Mes galėjome pasakyti bet kuriai 
motinai, kad ji pati sukėlė savo vaiko problemas. Deja, buvome daug 
silpnesni, kai reikėjo suteikti praktinę pagalbę, emocinę paramą ar 
labai reikalingų patarimų, kaip susitvarkyti su vaiku. Kad ir kokios 

įdomios būtų visos teorijos, tada išmokau, kaip paaiškinti vaikų elge- 
sį daug paprasčiau ir praktiškiau. 

Kai mažylis atlieka kokį itin neigiamą veiksmą, atsitraukite ir paklaus- 
kite savęs — kodėl. „Jei aš daryčiau tą patį, ką dabar daro šitas mažas 
siaubūnas, ką aš tuo pasiekčiau?“ Kalbant apie mažus vaikus, atsakymas 
beveik visada toks pat: „Gaučiau dėmesio.“ 

Dėmesio siekimas gali būti daugelio elgesio problemų pagrindas, ta- 
čiau, deja, dažnai mes, tėvai, esame per daug pavargę ir įsitempę, kad su- 
voktume, kas vyksta mums prieš akis. Mūsų draugai, į mus žvelgiantys iš 
toliau, mato, kad elgiamės kaip visiški kvailiai, tačiau mes esame per arti, 
kad išvystume, kas iš tiesų valdo situaciją. Tereikia atsitraukti ir paklausti: 
„Kas čia vyksta? Ko siekia mano vaikas?“ Jei asocialiais veiksmais vaikas 
siekia dėmesio, tuomet pats metas kritiškai įvertinti jūsų skiriamo dėme- 
sio kokybę. 


Dėmesio lygiai 


Dėmesys yra apgaulingas. Yra įvairių jo lygių ir pavidalų. Visų tėvų 
tikslas turėtų būti skirti vaikui kiek įmanoma daugiau kokybiško dėme- 
sio. Tai yra ypač svarbu mažylio laimei ir emocinei gerovei. Bet prisi- 
minkite, jei padarysite geriausia, ką galite, dienos pabaigoje jausitės taip 
pavargę, tarsi jūsų namai būtų karo zona. Taip pat reikėtų stengtis vengti 
nekokybiško dėmesio, nes jums iš to jokios naudos. 

Jei įsivaizduosime dėmesį kaip spektrą, sugraduotą nuo A iki VA išvy- 
sime dvi spalvingas priešingybes ir tarp jų daug atspalvių. A lygis (geriau- 
sias) — tai įvairus tėvų-vaikų bendravimas, pavyzdžiui, pokalbiai, knygų 
skaitymas, mylavimas ar žaidimas kartu. Kitame skalės gale būtų Ž. lygis 
(blogiausias), kai vaikai yra visiškai ignoruojami, nekreipiama dėmesio į 
jų buvimą šalia. 

Judant spektru nuo A iki Ž. atlygis, kurį gauna vaikas, tampa vis 
mažiau patrauklus. Mūsų vaikai dažniausiai sieks geriausio įmanomo 
dėmesio lygio, o jei jis nesiūlomas, mažyliai leisis žemyn skale, kol ras 
tai, ko nori. 

Spektro pavyzdžiai 


Jei tėvai užimti ir A lygio dėmesys neįmanomas, vaikai nusileis vienu 
kitu lygiu iki B, C ar D. Greičiausiai mažyliai pradės uždavinėti nesibai- 
giančius klausimus, nors akivaizdžiai nesidomės atsakymais. Tai bent 
jau šioks toks bendravimas ir vaikai gauna dėmesio. 

Jei B, C ar D lygiai nesuveikia, dažnai imamasi ginčų ir diskusijų. Vaikai 
gali ginčytis, kad juoda yra balta, visai įtikinamai paaiškinti, kodėl Žemė 
yra plokščia, ir diskutuoti ne blogiau už kvailai atrodantį politiką, mė- 
ginantį išsisukti iš korupcijos skandalo. Vaikams svarbiausia, kad tėvai 
užkibtų ant kabliuko. 

Leidžiamės skale žemyn. Mažyliai atranda, kad į viską atsakydami „ne“, 
gaus absoliutų mamos dėmesį. Jei tai netyčia nesuveiktų, jie visada gali 
užsiropšti ant kūdikio, išjungti televizorių įpusėjus jūsų mėgstamiausiai 
laidai ar ką nors iškrėsti katei. Po visų šių veiksmų vaikai tikrai gaus 
daug dėmesio. 

Žodinis piktnaudžiavimas yra dar vienas puikus būdas, garantuojantis 
mamos ar tėčio dėmesį. „Mama, aš tavęs nekenčiu. Tu labiau myli Dže- 
ką nei mane.“ Tokie teiginiai bus kartojami tol, kol tikslinė auditorija 
reaguos su visu reikalingu dėmesiu. 

Dabar jau leidžiamės prie žemesniųjų dėmesio skalės lygių. Čia slypi 
tikra sumaištis. Įniršio protrūkiai, kvėpavimo sulaikymas ir netgi tyčinis 
vėmimas būtų tipiniai elgesio pavyzdžiai. Atpildas gali būti labai nutolęs 
nuo A lygio, tačiau vis tiek verta pabandyti. 

Apatinė dėmesio skalės linija yra blogiausios kokybės. Tėvai piktai rėkia 
ant vaiko ar net porą kartų jam pliaukšteli. Kad ir kaip būtų sunku su- 
prasti, kaip skausmas ir pyktis gali suteikti malonumą, prisiminkite, kad 
pliaukštelėjimas gali žeisti vaiką mažiau nei visiškas ignoravimas. 

Pavydas ir konkurencija 


Maždaug dvejų metų amžiaus vaikai dar nesuvokia, kad reikia da- 
lintis su kitais ar atsižvelgti į kito žmogaus nuomonę. Vaikai nori būti 
„vakaro žvaigždėmis“, o jei iš jų šis vaidmuo atimamas, jie gali labai 
nusiminti. 

Skirtingų vaikų elgesys gali labai skirtis. Kai kuriems būdingos gana 
nesuvaržytos ir humaniškos pažiūros, tačiau dauguma yra atvirai savinin- 
kiški ir nepakenčia įsibrovėlių į jų erdvę. Pavydas ir konkurencija gali 
atsirasti dėl kelių gana lengvai prognozuojamų situacijų ir sukelti daug 
problemų tėvams. 


Pavydas kūdikiui 


Kūdikio gimimas mažam vaikui sukelia dvejopų jausmų. Viena ver- 
tus, smagu turėti tokią įdomią, mažą, gyvą lėlę, su kuria galima žaisti, ta- 
čiau tėvų dėmesio pasikeitimai sukelia konkurenciją ir pavydą. Dažniau- 
siai mažyliai gana lengvai apsipranta su jaunesniu broliuku ar sesute, bet 
jei tėvai per daug savininkiški ar lengvabūdiški, gali kilti problemų. 

Vėl susilaukusioms kūdikio mamoms gana natūralu elgtis per daug 
globėjiškai, bet jei įsitempusi mama drebės kiekvieną kartą vaikui pri- 
ėjus prie jaunėlio, labai greitai buvimas prie mažojo broliuko ar sesutės 
ims asocijuotis su neigiamais jausmais, o tai pakenks brolių-seserų san- 
tykių vystymuisi. 

Kitas pavojus yra atradimas, kad bakstelėjimas kūdikiui užtikrins ne 
prastesnius fejerverkus nei Naujųjų metų naktį. Viskas, ką turi padaryti 
vaikas, yra bakstelėti, stumtelėti ar gnybtelėti kūdikį, ir jis iš karto gaus, 
kad ir piktoko, mamos dėmesio. Tai gali būti išties galingas ginklas. 

Įtampa kyla tuomet, kai draugai aplanko gimusį kūdikėlį ir netaktiš- 
kai užmiršta kitą vaiką. Problemų gali atsirasti, kai pavargę tėvai maitina 
kūdikį, keičia jam sauskelnes ir stengiasi, kad jam būtų patogu, tačiau 
visiškai pamiršta, kad namie yra ir kitas mažas žmogutis, kuriam taip pat 
reikia dėmesio. 

Jei elgsimės protingai ir įžvalgiai, situacija galų gale susitvarkys. (Žr. 
17 skyrių Vaikų konkurencija.) 


Vaikų konkurencija 


"Tėvai, turintys tik vieną vaiką, tetai kada įsivaizduoja, kaip pasikeis 
jų gyvenimas gimus antrajam. Du vaikai dažniausiai būna geriausi drau- 
gai, tačiau pasitaiko atvejų, kai jie būna amžini varžovai. Dauguma 
mažylių elgiasi gerai, kai yta vieni, tačiau jų elgesys pasikeičia, kai jie 
varžosi su kitais. 

Mažiesiems labai nepatinka, kad jie negali atlikti kai kurių veiksmų 
taip gerai, kaip jų vyresnysis brolis ar sesė. Jie jaučiasi taip, tarsi vyres- 
nieji turėtų kažkokių privilegijų. Vaikai varžosi dėl dėmesio ir dalykų, 
kurių jie mano turį mažiau — nesvarbu, ar tai būtų meilė, at pudingo 
porcija. Jaunesnieji šaiposi iš vyresniųjų, o vyresnieji — iš jaunesniųjų. 
Tai ir yra tai, ką vadiname vaikų konkurencija — erzinanti blogo elge- 
sio įvairovė. Konkurencija yra gana įprasta vaikams iki ketverių metų, 
tačiau gali būti, kad ji nesibaigs, kol vaikai neužaugs ir neišsikraustys 
iš namų. 


"Trukdantys suaugusieji 


Kai vedatės vaikus kartu apsipirkti, jiems gali labai nepatikti tos pau- 
zės, kai sustojate paplepėti su savo draugais. Jie rangosi, trypčioja ir vis 
jums primena, kad jau pats metas tęsti tai, ko atėjote. 

Kai ilgai kalbatės telefonu, nenustebkite, jei jūsų mažylis užsiims ko- 
kia nors gerai suplanuota griaunamąja veikla, dažniausiai taip, kad jūs 
nematytumėte, bet su tokiu triukšmu, kad jūs kas dvi minutės turėsite 
bėgioti pasižiūrėti, kas ten vyksta. 

Kai tėtis pareina namo, tėvams gali būti sunku pasikalbėti ir pasidalinti 
svarbiomis naujienomis, nes vaikai vis pertraukinės, todėl visus rimtus da- 
lykus geriau palikite vėlesniam laikui, kai mažieji užmigs. Netgi paprastas 
vyro ir žmonos apsikabinimas gali būti neįmanomas, nes mažylis būtinai 
įsirangys tarp tėvelių, kad gautų savo dėmesio dalį. 

Mažosios 
damos 
makiažas 


Kai jūsų artimi draugai užsuka ilgam ir prasmingam pokalbiui, jie g2- 
li labai nusivilti. Dauguma mažų vaikų supras tai kaip nelygią konkuren- 
ciją. Mažyliai rodys nepasitenkinimą: šokinės tarp jūsų aukštyn žemyn, 
prašys nuvesti į tualetą ar vis kabinėsis taip, kad sklandus pokalbis tikrai 
bus neįmanomas. 

Sprendimas galėtų būti toks: kai vaikai šalia, stenkitės kalbėtis su su- 
augusiais trumpai ir būkite suprating;, atsirinkite, kas svarbiausia. 


Konkurencija su kitais vaikais 


Maži vaikai dažniausiai mėgsta bendraamžių draugiją, tačiau jie gali 
būti labai savanaudiški, jei reikia dalintis tėvais at savo daiktais. 

Pavyzdžiui, atėjusį į svečius vaiką ant tankų laiko mama, aplink jį visi 
šokinėja, o tuo tarpu mažasis namų šeimininkas pradeda kankinti katę, 
tokiu būdu stebuklingai atgaudamas visišką savo mamos dėmesį. 

Tokį elgesį pagydo laikas. Net po šešių mėnesių galima pastebėti ryš- 
kų skirtumą. 

Daugeliui mažylių nepatinka, kai kiti liečia jų žaislus. Šio amžiaus 
vaikams tai būdinga reakcija ir tai nereiškia, kad jūs pagimdėte vaiką, 
kuriam lemta tapti šykščiu, savanaudišku suaugusiuoju. Jei jūsų vaikas 
elgiasi būtent taip, skatinkite jį dalintis, tik jokiais būdais nepradėkite 
Šventojo karo. Po metų toks elgesys jau bus istorija. 


Nusivylimas 


Mažiems vaikams kyla idėjų, kurios tikrai viršija jų galimybes, o kai 
reikalai nevyksta taip, kaip buvo suplanuota, jie gali labai nusivilti. 

15 mėnesių vaikas prisisemia pilną šaukštą maisto, tačiau ilgo kelio 
iki burnos krovinys neįveikia. 2,5 metų mažylio beveik įvykdytas planas 
sugriūva, kai dvi karingai nusiteikusio pipiro kojos užstringa vienoje kel- 
nių klešnėje. Sunku būti vaiku. 

"Tėvai turėtų pripažinti, kad dalis zirzimo ir pykčio protrūkių nėra tik 
blogas elgesys, tai pasireiškia kaip nusivylimo išraiška. Mažylis bando 
susitaikyti su savo galimybių ribotumu ir todėl jam reikia ne bausmių, o 
apkabinimo ir paskatinimo. 


Išsiskyrimo baimė 


Mažyliai dažniausia nori būti su savo tėvais ir, jei juos išskiria, labai 
nusimena. Tai yra normali vystymosi stadija, o ne ligos ar blogo elge- 
sio požymis. Nerimas dėl išsiskyrimo prasideda vaikui sulaukus 7 mėne- 
sių, viršūnę pasiekia iškart po pirmojo gimtadienio ir per trejus metus 
palaipsniui mažėja. Tai paaiškina, kodėl kai kuriuos vaikus taip sunku 
palikti su aukle ar lopšelyje. Vaikų protestas nėra nepaklusnumas, jie pa- 
prasčiausiai taip pasako jums, kad esate svarbūs ir jie norėtų pasilikti 
su jumis. Dažniausia ši problema palaipsniui įveikiama švelnumu, o ne 
bausmėmis ar barimu. 

Sakoma, kad vaikai, dažnai prabundantys naktį, taip elgiasi dėl išsi- 
skyrimo baimės. Mažyliai myli savo tėvus ir, nesvarbu, dieną ar naktį, 

gera pasikviesti tėvelius ir įsitikinti, kad jie vis dar čia ir gali apkabinti. 
"Tai yra sveika, normalu ir gražu vaikams, tačiau ateina momentas, kai 
išsekę tėvai turi padėti tam tašką. Išsiskyrimo nerimas yra įdomi sąvo- 
ka akademikams, tačiau realiame gyvenime tvirti santykiai yra daug 
svarbesni. 


Ligos ir nusiminimas 


Kai mažyliai serga, turi temperatūros ar jiems dygsta dantys, bepras- 
miška tikėtis, kad jie gerai elgsis. Vaikai blogai jaučiasi, yra suirzę, tad 
kodėl gi jie neturėtų zirzti, būti užsispyrę ar dramatizuoti dėl kiekvienos 
smulkmenos. 

Mažyliui susirgus, geriausia priimti jo elgesį kaip neišvengiamą da- 
lyką, trumpam leisti įvykiams tekėti sava vaga, o vos tik vaikas pasijus 
geriau, vėl laikytis savo tvirtos pozicijos. 

Kai namie neramu ir kasdienė rutina suardyta, elgesys taip pat ga- 
li pablogėti. Perėjimas į naują darbą, kraustymasis, vaikų gimimas, liga, 
artimo mirtis, lankytojai, vėlyvi vakarai, kelionės per atostogas, šeimos 
barniai gali nuliūdinti vaiką. Kai įvyksta tokie pasikeitimai ar sumaištis, ti- 
kėkitės šiek tiek blogesnio elgesio ir stenkitės pašalinti įtampos priežastį, 
tik nekovokite ir nebauskite mažylio. 


Maži vaikai nėra suaugusieji 


Dauguma 74gproblemų būna tėvų išpučiamos iki didelių dramų, nes 
jie tikisi, kad jų dvimetis elgsis kaip suaugęs. Tokio amžiaus vaikai ne- 
mąsto logiškai, jie gyvena čia ir dabar. Mėginimai paversti juos suaugu- 
siaisiais anksčiau laiko yra skausminga, beprasmė ir dažna konfliktų 
priežastis. 


Jokio loginio mąstymo 


Labai maži vaikai nepasižymi loginiu mąstymu. Maždaug apie trečiuo- 
sius metus jau pastebimos tam tikros užuomazgos, tačiau iki tol šios 
savybės vaikai turi ne per daugiausiai, o tarp 12 ir 24 mėnesių tokio pro- 
tavimo praktiškai iš viso nėra. 

Pavyzdžiui, vienerių metukų mažylis nežino, ko jis neturėtų liesti ir 
kodėl. „„Neliesk vaizdo aparatūros — tai Sony, kurią pirkau David Jones 
parduotuvėje, ji man kainavo 435 dolerius!“ — pliaukštelėjimas — „Aš 
pasakiau, NELIESK APARATŪROS!“ — pliaukštelėjimas. Vaikas neturi 
jokio supratimo, ką jūs tuo norite pasakyti. 

Vaikui sulaukus 15 mėnesių, jau būna išlavėję kopinėjimo instinktai. 
Jis lips ant virtuvės suolo tarsi Edmundas Hilaris*, paskutinį kartą kop- 
damas į Everestą. Vaikas nesupranta, kad jis nukris ir nusileidimas tikrai 
nebus minkštas. 


* Edmundas Hilaris — pirmasis žmogus, pasiekęs Everesto viršūnę 1953 metais. 

Ir tai nereiškia, kad vaikai išdykauja. Iki 2,5 metų maži vaikai neturi 
jokių blogų minčių, jie paprasčiausiai nesugeba pagalvoti apie galimas 
savo veiksmų pasekmes. Lygiai taip pat nutiks, jei jūs paliksite besimė- 
tančių nuodų, piliulių ar aštrių peilių, vaikams neužteks sveiko proto 
nesusižeisti. Tėvai turi mažuosius apsaugoti, o ne bausti už brandos 
stoką. 

Taigi reikėtų žinoti, kad: 


+ 1 metų vaikai išvis logiškai nemąsto; 

+ 18 mėnesių mažyliams tai vis dar nebūdinga; 

+ 2 metų vaikai jau turi šiek tiek sveiko proto, tačiau juos reikia atidžiai 
prižiūrėti; 

+ 2,5 metų žmogučiams atsiranda loginio mąstymo pagrindai; 

+ 3 metų vaikai šių gebėjimų turi jau daugiau; 

+ 5 metų vaikai pradeda suprasti ryšį tarp priežasties ir pasekmės. 


Negalvoja apie kitus 


Apskritai mažiems vaikams nebūdingi gerojo samariečio principai. 
Jie yra pavydūs, egocentrtiški, nesugeba dalintis ar suprasti, kad kiti žmo- 
nės gali manyti kitaip. 

Žinoma, vaikai skirtingi, be to, laikui bėgant jie tampa vis geresni. 
Nors dvejų metų vaikas apie kitus mąsto ne per daugiausiai, trejų su pu- 
se situacija jau geresnė, o suaugę jie gali tapti ir tikrai nesavanaudiškais 
krikščionimis. 

Dalinimasis yra ypatinga problema. Kai kas nors kitas turi žaislą, ku- 
rio nori vaikas, tikėtina, kad mažylis jį čiups, pastums kitą vaiką it ap- 
skritai sukels baisią sceną. Tokiose situacijose nereikėtų labai nervintis, 
geriau paskatinkite vaiką būti geranoriškesniu. Prisiminkite, kad laikas 
išsprendžia visas problemas, o jei atsitinka blogiausia, kas tik gali atsitik- 
ti, pasistenkite viską iškęsti. 

Vertybės, nebūdingos suaugusiesiems 


Maži vaikai dažnai nesupranta tėvų elgesio. „Kodėl mama taip pyks- 
ta, jei praėjusį kartą atrodė labai sužavėta tuo, ką padariau?“ Problema 
yra ta, kad vaikai visiškai nesupranta suaugusiųjų vertybių, ypač kai kalba 
eina apie išlaidas, pinigus, nuosavybę ar taktą. 

Jei paliekate atidarytą saldainių dėžutę ant stalo, jie bus suvalgyti. Ir 
čia nėra jokios apgaulės ar nesąžiningumo. Tai lyg kopimas į kalnus. Ko- 
piame, nes jie yra. 

Pinigai gali būti paimti iš piniginės, bet tai nėra nusikaltimas. Mažyliai 
yra smalsūs, jie neturi jokio supratimo apie pinigus at nuosavybės sąvoką. 

Kai pačią pirmą dieną sulaužomas brangus močiutės dovanotas žaislas, 
ko gi ji taip nusimena? Vaikai nežino, kokia yra tikroji 50 dolerių vertė. 

Jiems bėgiojant po namus, anksčiau ar vėliau kas nors būtinai bus 
sudaužyta. Jei tai senas puodas, jūs per daug nekreipiate į tai dėmesio. Jei 
tai neįkainojamas porcelianinis dirbinys, jus ištinka priepuolis. Vaikai jau- 
čia jūsų nepasitenkinimą, tačiau jie negali suvokti skirtingų vertybių. 

Mažamečiai elgiasi vienodai nepriklausomai nuo to, ar tėvams pasi- 
taikė gera diena, ar bloga. Kai mama įsitempusi, išsekusi ar jai skauda 
galvą, tai jos problema, nes vaikai nesupranta, kad reikia elgtis tyliau. 
Mažyliai labai džiaugiasi, kai tėtis vakare grįžta namo. Jie nori pasikalbėti, 
pažaisti ir, žinoma, jiems visai nerūpi, kad tėvelis norėtų tyliai pasėdėti ir 
pažiūrėti vakaro žinias. Vaikai nori tėčio ir jiems nedaro jokio įspūdžio 
nei keistas stipriausių pasaulio šalių vadovų elgesys, nei šalies ekonominė 
padėtis. 

Vaikai nesupranta žodžio „palauk“. Jiems neaišku, kodėl jie turėtų 
laukti, kol mama susiruoš išeiti. Jie nesupranta, kodėl reikia stovėti eilėje 
ar kam reikia luktelėti. O be to, dar yra kažkokie keisti ritualai, kurių laiko- 
si jų tėvai. Pavyzdžiui, mažyliai nori valgyti tada, kai jų skrandžiai pasako 
jiems, kad jie alkani, o ne kažkokiu nustatytu laiku, kas atrodo priimta 
kitiems žmonėms. Kai vaikai mano, kad močiutės paruoštas maistas yra 
siaubingas, jie taip ir pasako. Vaikų supratimu, svarbiausia yra sąžiningu- 
mas, jie dar nieko nežino apie diplomatines netiesas, kuriomis naudoja- 
mės mes, suaugusieji, kad neįžeistumėme kitų. 

Taip mąsto ir elgiasi normalūs maži žmogučiai. Bėgant laikui, jie ga- 
liausiai prisiderins prie keistų mūsų taisyklių. Tačiau tai, kas vyksta dabar, 
neturėtų būti suprantama kaip išdykavimas. Tokio amžiaus vaikams rei- 
kia ne griežtų bausmių, o supratimo ir švelnaus vadovavimo. 


Kova dėl elgesio 


Praleidžiu daug laiko bandydamas nutraukti beprasmę tėvų ir vaikų 
kovą. Modelis praktiškai visada toks pats: vaikas liūdina mamą, ji atsily- 
gina tuo pačiu ir savo ruožtu dar labiau nuliūdina vaiką, kuris keršija dar 
stipriau, ir taip be galo. Suaugusieji ir vaikai mylimiems žmonėms daž- 
nai parodo minimaliai jautrumo ir gerumo. Kartais tarp mūsų ir vaikų 
susikaupia tiek įtampos, kad užtenka mažiausio preteksto ir prasideda 
„kruvinas mūšis“. 

Dideli karai prasideda nuo smulkmenų. Iššaunama viena kulka, o 
grįžta šešios, ir netrukus jau būna įtraukti milijonai žmonių. Kaip tė- 
vai, mes dažnai esame taip arti fronto linijos, kad nė nepastebime, kaip 
mes patys pradedame neišvengiamą karą, kurio neįmanoma laimėti. 
Tiek tėvai, tiek vaikai gali būti labai užsispyrę, bet tik mamos ir tėčiai 
geriausiai žino, kada atsitraukti. Pamėginkite sukaupti visą savo įžvalgą 
ir sumanumą, tuomet pamatysite, kada jūs pridarote daugiau žalos, o 
ne gelbstite situaciją. Karui pradėti reikia dviejų pusių, o kaip lygia- 
verčiai mūšio dalyviai, mes, tėvai, turėtume siekti taikos ir greito, sąži- 
ningo sprendimo. Gyvenimas yra sunkus ir be neprotingo artimiausių 
santykių žalojimo. 


Išvada 


Dauguma mažylių poelgių prasideda dėl kelių lengvai prognozuoja- 
mų priežasčių. Kiekvienas vaikas turi savo elgesio modelį, bet jie visi turi 
daug bendro. Tėvai turėtų išmokti, kaip atsitraukti per žingsnį atgal nuo 
savo pozicijų fronto linijoje, kad pamatytų, kas laimės, o kas pralaimės šį 

mūšį. Labai mažai vaikų daro ką nors iš anksto apgalvoto ar agresyvaus. 
Jie paprasčiausiai elgiasi kaip dvimečiai. 

Kai suprantame, ko tikėtis ir kaip suvokti vaikų elgesį, turime stiprų 
pagrindą po kojomis, o tada jau nesunku įvesti drausmę. Galimi draus- 
mės metodai ir jų įgyvendinimo būdai aptariami 7 ir 8 skyriuose. 


Šeštas skyrius 


Drausmės įvedimas 


"Ll 

Mums visiems, moksleiviams, mažiems vaikams ar suaugusiesiems, reikia 
disciplinos. Jaučiamės daug laimingesni ir saugesni, kai gyvename pagal tam 
tikras taisykles ir tiksliai žinome, kokią padėtį užimame. Jei kada nors esate 
dirbę įstaigoje ar buvote užmezgę santykius, kur nebuvo aiškių ar protingų 
taisyklių ir apribojimų, kur niekas jūsų nepadrąsindavo, nepastebėdavo ar 
per daug jumis nesirūpindavo, tuomet galite puikiai suprasti, kaip turi jaus- 
tis kai kurie vaikai. Vaikai geriausiai jaučiasi, kai žino, kad jų tėvai yra vienin- 
gi, nuoseklūs ir pakankamai rūpinasi savo atžalų elgesiu. 

Prie drausmės pratinama namuose, ikimokyklinio ugdymo įstaigose 
ir tik tada vaikai būna pasirengę citi į mokyklą. "Ten jie turės ramiai sėdėti, 
būti klusnūs ir gerai elgtis. Jei jų akademiniai pasiekimai bus kaip Einštei- 
no, o elgesys kaip kūdikio, jie nieko nesužavės. 

Vaikų auginimas nėra žaidimas, tačiau bus lengviau, jei visi žaidėjai 
žinos taisykles ir neabejos, kad teisėjas yra sąžiningas ir kontroliuoja 
padėtį. 

Lengva tašyti apie drausmės teorijas, tačiau visai nelengva jas įgyven- 
dinti, nes visi vaikai yra skirtingi. Dabartinių ekspertų nuomonės taip 
skiriasi, kad net patys šiuolaikiškiausi tėvai yra ganėtinai susipainioję. Aš 
išdėstysiu savo nuomonę. 


Kas yra disciplina? 


Kai vartojami žodžiai „disciplina“ ar „drausmė“, daugelis tėvų pra- 
deda jaudintis, nes jiems šios sąvokos asocijuojasi su bausme, tačiau iš 
tiesų jų prasmė visai ne tokia. Žodis „disciplina“ kilęs iš lotynų kalbos 
ir reiškia „mokymas“, „paruošimas“. Yra ir kitas panašiai skambantis 
lotyniškas žodis džscipu/ys, kuris reiškia „mokinys“. „Disciplina“ tampa 
daug patrauklesne sąvoka, kai suprantama kaip vaikų mokymasis, o ne 
skausmas ar bausmė. Man patinka galvoti apie vaikus kaip apie moki- 
nius. Jie mokosi per meilę ir pavyzdžius, tačiau viso to pagrindas yra 
aiškiai apibrėžtos taisyklės. 

Drausmę mums gali primesti arba ji gali ateiti iš vidaus kaip savi- 
kontrolė. Akivaizdu, kad maži vaikai neturi apie tai jokio supratimo, 
todėl tokiame ankstyvame amžiuje vadovauti turime mes, tėvai. Būda- 
mi ikimokyklinio amžiaus, vaikai jau gali prisiimti kažkiek atsakomybės 
už savo veiksmus. Šiam procesui padėsime, jei sumažinsime kontrolę ir 
suteiksime vaikams šiokią tokią pasirinkimo laisvę. Tai leidžia vaikams 
pajusti jų gerųjų ir blogųjų sprendimų pasekmes. Mokyklinio amžiaus 
vaikams galima būtų suteikti dar daugiau laisvės, tokiu būdu priver- 
čiant juos būti atsakingais už savo sprendimus. Galutinis tikslas yra 
padėti susiformuoti vaikų savikontrolei iki paliekant tėvų namus. 

Požiūriai į drausmę 


Praėjusio amžiaus pradžioje gyvenimas buvo sunkus. Praktiškai vie- 
nas iš penkių kūdikių mirdavo nesulaukęs ketvirtojo gimtadienio, o po- 
žiūriai į vaikų auginimą buvo ganėtinai griežti. Į suaugusiuosius buvo 
žiūrima kaip į suaugusiuosius, į vaikus — kaip į vaikus, ir net nekildavo 
abejonių, kad viskam vadovauja didieji. Viskas prasidėdavo nuo pat gi- 
mimo. Egzistavusią kūdikių maitinimo ir priežiūros rutiną būtų galima 
pavadinti šalta, abejinga ir nelanksčia. Vaikai turėjo laikytis disciplinos, 
kuri rėmėsi taisyklėmis, paklusnumu ir bausmėmis. Tai buvo laikotarpis, 
kai buvo reikalaujama mandagumo ir pagarbos vyresniajai kartai. 

Praėjusio amžiaus penktojo dešimtmečio pabaigoje senųjų normų 
pradėta atsisakinėti, o aštuntojo dešimtmečio pradžioje ėmė dominuo- 
ti visiškai priešinga kryptis — viską leisti. Buvo mokoma, kad kūdikius 
reikia maitinti, nešioti ir guosti vos tik jie pradeda verkti. Vyresniajam 
vaikui buvo šiek tiek vadovaujama, tačiau tokio dalyko kaip disciplina ne- 
buvo, namai tapo demokratiški, suaugusieji ir vaikai buvo beveik lygūs. 
Pasikeitus priimtino elgesio lūkesčiams, atsirado tėvų, kurie jautėsi kalti 
ir turį atsiprašyti, jei išdrįsdavo griežčiau sudrausminti vaiką. 

Dešimtajame dešimtmetyje šis viską leidžiantis požiūris buvo toliau 
skatinamas. Jį itin palaikė populiarūs akademiniai autoriai. Šie ekspertai 
daug laiko praleido skaitydami universitetų bibliotekose, užuot kasdien 
dirbę su „sunkiais“ vaikais. Mintis apie paskatinamuosius prizus, muši- 
mą ar vaikų išsiuntimą į savo kambarį jiems buvo visiškai nepakenčiama. 
Man patinka idėja, kad reikėtų vadovauti vaikams su švelnumu ir meile. 
"Tik šios idėjos trūkumas yra tas, kad praktiniai teorijos įgyvendinimo 
būdai nebuvo labai aiškiai apibūdinti. Kai realiai bandau susitvarkyti au- 
gindamas vaiką, man reikia veiksmingų metodų, o ne filosofijų. 

Kuo daugiau laiko praleidžiu su šeimomis, tuo didesnį nerimą man 
kelia dabartinis požiūris į vaikų auginimą. Nuo griežtumo perėjome prie 
demokratijos, o nuo jos prie kažko, labai primenančio anarchiją. Manau, 
jau pats laikas aukso vidurio pozicijai: laimingi vaikai, žinantys savo už- 
imamą padėtį, ir pasitikintys, gerai organizuoti tėvai, tvirtai valdantys 
situaciją. 

Griežtai ar viskas galima 


Yra daug būdų, kaip drausminti vaikus, ir kiekvienas jų yra ne bloges- 
nis už kitus. Tačiau yra dvi visai neteisingos kryptys — absoliutus griežtu- 
mas ir absoliutus leistinumas. 

Pernelyg griežti tėvai gali atimti iš savo vaikų sugebėjimą savaran- 
kiškai mąstyti, o kai vaikai paaugs, tikėtina, kad jie jaus pagiežą ar net 
maištaus. Kitas kraštutinumas, kai nenustatome jokių ribų, irgi negera, 
nes formuojamas prastas pagrindas tiek mokyklai, tiek gyvenimui. Kai 
vaikams suteikiama daug; laisvės, jie gali pamanyti, kad tėvai nesirūpina 
jais ir todėl nesidomi, kuo jie užsiima. Jei tėvai silpni, jie gali prarasti ne 
tik meilę, bet ir pagarbą. 

Jei nusprendžiame laikytis atokiau nuo griežtų bausmių ir viską lei- 
džiančių kraštutinumų, galime rinktis tarpinį, mums tinkantį drausmini- 
mo būdą. Visi tėvai ir vaikai yra asmenybės, turinčios skirtingus draus- 
mės poreikius ir drausminimo būdus. Pasirinkti turime mes patys. 

O kaipgi ateitis? Kaip pavyzdį paimkime dvi laimingas šeimas, atsi- 
davusias vaikų gerovės užtikrinimui. Vienoje šeimoje taikoma nuosaiki 
drausmė, kitoje linkstama prie daug laisvesnio požiūrio. Jei susitiktumėte 
su šiais vaikais, jiems sulaukus dvidešimties metų, reikėtų labai gerai įsi- 
žiūrėti, kad pastebėtumėte kokių nors elgesio, emocijų, prisitaikymo skir- 
tumų. "Tačiau šie vaikai jau bus susiformavę gana skirtingus požiūrius į 
vaikų auginimą, kurie taps akivaizdūs, kai jie patys taps tėvais. Griežtai 
auginti gali būti linkę būti griežti, o patyrę laisvesnį auklėjimą gali dau- 
giau leisti savo vaikams. Kiekvienam suaugusiajam sukūrus šcimą, jis į ją 
atsineša gana tvirtą supratimą apie vaikų auginimą, 0 tai, gimus vaikams, 
padarys jų gyvenimą kiek įdomesnį. 


Kada pradėti 
Dabar manoma, kad pirmaisiais gyvenimo metais kūdikių neįmano- 


ma išlepinti. Pagrindinis tikslas yra užtikrinti saugumą ir artumą, kuris 
sukuria tarp tėvų ir vaikų tvirtą ryšį. Kai kurie senosios kartos atstovai 

teigia, kad kūdikiai, gaunantys daug dėmesio, bus reiklesni, tačiau dabar 
manoma, kad jie tiesiog jausis saugesni ir savarankiškesni. Pirmaisiais 
metais kūdikiams tikrai nereikia disciplinos. Jiems reikia meilės, dienos 
režimo ir artumo. 

Ankstyvojoje vaikystėje vaikai jau visiškai kitokie. Labai įdomus vaikų 
raidos tarpsnis, kai jie gali valdyti savo raumenis ir nori viską aplink iš- 
mėginti. Jiems, žinoma, reikia drausmės, tik jos taikymas priklauso nuo 
kiekvieno vaiko temperamento ir tėvų tolerancijos. 

Tėvai, apdovanoti mažu angelėliu, iki 20 mėnesio turės įvesti labai 
nedaug disciplinos, ir netgi tada užteks tik kartkartėmis šnipštelėti į ausį 
ir vaikas elgsis tiesiog tobulai. O tiems, kurie susilaukė mažylio, kurio bū- 
das nė kiek nenusileidžia tikram terotistui, tiktai nelengva. Šiems tėvams 
jau, matyt, yra tekę patirti partizaninių vaiko išpuolių prieš svečius per 
pirmąjį gimtadienį, ir panašiais kaip šios knygos patarimais greičiausiai 
jau buvo pasinaudota. 

Drausmės įvedimas vra labai individualus sprendimas, bet svarbiau- 
sia neskubėti pačioje pradžioje. Iki 2 metų amžiaus mūsų vaikai mažai 
kada būna nenuoširdūs, agresyvūs ar tiesiog bjaurūs. Jų veiksmai papras- 
čiausiai nėra apmąstyti. Dažniausiai pakanka švelnaus, bet kartu ir tvirto 
vadovavimo, kurio dėka galima išvengti staigaus /yg žaibas Dievo įniršio. 


Septintas skyrius 
Drausmė - palengviname sau gyvenimą 


Mūsų vaikų elgesys priklauso nuo dviejų konkuruojančių faktorių: įgim- 
to temperamento ir vaikus supančios aplinkos. Žinodami tai, mes, tėvai, 
turime prisiimti sau nemažai atsakomybės. Jei nelabai ką galime padaryti 
su temperamentu, tai aplinką visada galime pakeisti, mėgindami geriau susi- 


tvarkyti su kasdienėmis situacijomis. 
Daugelis mano sutinkamų tėvų atrodo pasiryžę kuo labiau apsunkin- 


ti savo gyvenimą. Jie nėra mazochistai, tačiau yra taip įsigilinę į situaciją, 


kad net nepastebi, kaip patys viską sujaukia. 
Šis skyrius yra apie itin paprastas idėjas, kuriomis galime pasinaudo- 


ti, kad palengvintumėme sau gyvenimą. Nors dauguma jų yra jums jau 
žinomos, deja, dažnai, būdami pavargę ir stokodami pasitikėjimo savimi, 


pamirštame vadovautis sveiku protu. 

Siekite tylos ir ramybės — stenkitės jų neišjudinti 


Kiekvieną šeimą įsivaizduoju kaip kruopščiai sudėtus domino kau- 
liukus. Pajudinus vieną, išjudinami aplinkiniai, o po to dėl grandininės 
reakcijos neišvengiamai sugriūna visi. Kaip tėvai, mes negalime padaryt 
taip, kad mūsų mažieji domino kauliukai nejudėtų, tačiau galime neleisti, 
kad jie pradėtų virsti dėl mūsų kaltės. 

Nors dauguma tėvų puikiai žino situacijas, kuriose išryškėja blogiau- 
sios jų atžalų savybės, retkarčiais jie vis jose atsiduria. Mažieji, nors ir 
neįgiję psichologo specialybės, tačiau vis tiek sugeba perprasti mus lyg 
atverstą knygą. Vaikai spusteli mūsų silpnųjų vietų „mygtukus“ ir su- 
kelia milžiniškus sprogimus. Jei lenksime savo atžalas vienu žingsniu, 
būsime ramūs ir protingi, o jų gudrybės teprimins sudrėkusių petardų 
sproginėjimus. 

Dvidešimt pirmame amžiuje tėvai turi daug rūpesčių: darbas, san- 
tykiai ir tokios didžiosios problemos kaip pinigai, paskolos ir būstas. 
Neturiu jokio stebuklingo vaisto šioms problemoms panaikinti, tačiau 
padirbėję galime sumažinti neigiamas jų pasekmes. Kai suprasite, kokia 
užkrečiama gali būti įtampa, galėsite apsaugoti nuo jos savo vaikus. Yra 
daug būdų, kuriais galime sušvelninti situaciją. 


Nebūkite priekabūs 


Atrodo, kad kai kurie tėvai niekad neatstoja nuo savo vaikų. Mano ka- 
binete tokie tėvai be perstojo ieško priekabių: „Žiūrėk į daktarą Gryną, 
kai su juo kalbil“, „Pasakyk prašas““, „Naudokis nosinaite“, „Neliesk to 
žaislo“, „Sėdėk tiesiai.“ Tokios pastabos sukelia įtampą, o tada ramybės 
nesitikėkite. 

"Tokia griežta disciplina iš tiesų duoda priešingą efektą. Pastebėkite 
tai, kas iš tikrųjų svarbu, tam skirkite visą savo dėmesį ir atsiribokite nuo 
viso kito. 

Netirštinkite spalvų 


Yra tėvų, kurie įsikimba į kokią nors smulkmeną ir nenurimsta, kol iš 
degtuko nepriskaldo vežimo. 

Pavyzdžiui, šeima vakaroja namie ir jų vaikas numeta ant kilimo trupi- 
nį. „Pakelk jį! Tučtuojau jį pakelk! Dabar pat! Perspėju, prisivirsi košės!“ 

Negi tas trupinėlis vertas tokio konflikto? Jei nebūtumėte jo taip su- 
reikšminę, greičiausiai jį būtų suėdęs šuo. 


Viskam pasibaigus - paprasčiausiai pamirškite 


Skirtingai nei vaikai, kai kurie tėvai tiesiog negali pamiršti to, kas nuti- 
ko. Ryte prasikaltęs vaikas turėtų būti iš karto nubaustas, 0 paskui reikėtų 
tiesiog atleisti ir palikti viską ramybėje. Ilgai savo vaikams neatleidžiantys 
tėvai aukoja ištisas savo gyvenimo dienas tęstiniam psichologiniam karui. 
Namie auga įtampa, taip skatinamas blogas elgesys ir galiausiai visi jaučiasi 
nelaimingi. 

Nešiodami akmenį užantyje, tėvai „telaimi“ įtampą ir dirglius vaikus. 

Jie prasikalsta — jūs drausminate — jūs alleidžiale. 


Sumažinkite garsą 


Žinoma, kad garsi muzika priverčia spuoguotus paauglius užsimany- 
ti šokti, o trimitų fanfaros gali priversti net didžiules armijas žygiuoti į 
kovą. Lygiai taip pat triukšminga aplinka išjudina mažus vaikus. Sunku 
drausminti mažuosius namuose, kur ginčijasi suaugusieji, pešasi vaikai ir 
dar visu garsu plyšauja televizorius. Tyla it ramybė yra labai užkrečiamos 
savybės. Mažyliai geriausiai elgiasi, kai nėra didelio triukšmo ir niekas per 
daug neblaško jų dėmesio. 


Ribokite per didelį aktyvumą 


Aktyvumas yra užkrečiamas it persiduoda visiems aplinkiniams. Kai 
siaučia trys vaikai, neilgai trukus prie jų prisijungs ir ketvirtas. Mažiems 

vaikams patinka judrūs žaidimai, ypač kai prie jų prisijungia tėvai. Ta- 
čiau jei skyrėte laiko vaikams išjudinti, turite jiems duoti laiko ir nusi- 
raminti. 

Ką tik lauke pašėlusiai siautęs vaikas atėjęs prie pietų stalo tikrai ne- 
pademonstruos privačiose aukštuomenės mokyklose mokomų manierų. 
Nė vienas vaikas tikrai neužmigs, jei prieš miegą bus per daug išsidūkęs 
ir susijaudinęs. 

Vaikų vakarėliai yra tarsi dinamitas judriam vaikui. Tėvai tikina ma- 
ne, kad tai dėl gausybės šokolado, kokakolos ir cukraus. Tačiau jie būtų 
ne mažiau pasiutę, jei gautų valgyti tik duonos be konservantų ir gerti 
tyto šaltinio vandens. Nereikia būti genijumi, kad suprastum, jog vaikų 
šėlsmas labiau priklauso ne nuo maisto, o nuo veiklos. Jei norite tylos it 
ramybės, neišjudinkite mažų vaikų. 


Susitaikykite su tuo, kas neišvengiama 


Įtampą galima sumažinti, jei pamėginsite pasižiūrėti į gyvenimą su 
humoru. Kai kurie dalykai, atsitinkantys mums ir mūsų vaikams, yra tie- 
siog neišvengiami. Jie atsitiks nepriklausomai nuo to, ar jūs graušite save 
dėl visų rūpesčių ir įtampos, ar atsigulsite ir į situaciją sureaguosite filoso- 
fiškai kaip koks indų guru. 

Kai mažyliai suserga, jie prabunda naktį lygiai tiek pat kartų, nepti- 
klausomai nuo to, ar jūs su viskuo susitaikysite, ar ne. Išmintingiausia 
šioje situacijoje būtų išnaudoti kiekvieną laisvą akimirką miegui ir tuo 
džiaugtis. Daug kvailiau būtų piktintis ir, galiausiai padėjus galvą ant 
pagalvės, suprasti, jog jūs per daug susinervinę, kad užmigtumėte. 

Auginant vaikus yra ganėtinai sudėtinga žiūrėti į gyvenimą filosofiš- 
kai, tačiau, kita vertus, daužydami galvą į sieną irgi nieko nepasieksite. 
Ramybė neateina sėdint sukryžiuotomis kojomis, giedant mantras ir 
kremtant vegetariškus delikatesus. Viskas, ką mes turime padaryti kaip 
tėvai, tai plačiai atsimerkti, neprarasti savitvardos ir pradėti naudotis 
smegenimis. 

Nuosekli drausmė: „Siuose namuose 
yra tik vienos taisyklės“ 


Vaikai negali laimingai gyventi namuose, kur pastabos yra nesuderin- 
tos ir prieštarauja viena kitai. Jei vieną dieną leidžiama išsisukti padarius 
„mirtiną“ nusikaltimą, o jau kitą baudžiama už menką išdaigą, galima 
visiškai susipainioti ir nebeatskirti, kas yra kas. Jei vienas iš tėvų sako 
„daryk taip“, o kitas tučtuojau pasako ką nors priešingo, tai jau tikrų tik- 
riausia efektyvios disciplinos pabaiga. 

Žinoma, būtų tikrai neįprasta, jei abu tėvai visiškai sutartų vaikų auk- 
lėjimo klausimais. Nepaisant to, tėvai turėtų laikytis vieningos pozicijos ir 
taikyti tas pačias taisykles. 

Jei šiandien policija jums leistų vairuoti dešiniąja kelio puse, rytoj vi- 
duriu, o poryt gautumėte šaukimą į teismą todėl, kad nevažiavote kairią- 
ja kelio puse, susipainiotumėte, jaustumėtės nesaugūs, pikti ir labai pažei- 
džiami. Tas pats pasakytina ir apie mažus vaikus, kai jie gyvena aplinkoje, 
kur reikalavimai nenuoseklūs ir labai greitai keičiasi. Vaikai tampa pikti, 
nelaimingi ir nevaldomi. 

Kai kuriose šeimose vienas iš tėvų yra toks užsispyręs ir taip neger- 
bia savo partnerio /-ės, kad kiekvienas drausminimo atvejis tampa ginču. 
Vaikai greitai pastebės nesutarimus ir tol kiršins tėvus, kol situacija taps 
nepakeliama. Kol tėvai taip nesutaria, vaikų elgesio problemas bus sun- 
ku išspręsti. Kariaujančios pusės turi paskelbt paliaubas. 

Pikti, lengvabūdiški tėvai, besinaudojantys vaiku tarsi ginklu prieš sa- 
vo partnerį/-ę, iš tiesų praktikuoja legalizuotą smurto prieš vaikus for- 
mą, kuri gali sukelti žalos. Iš savo patirties galiu pasakyti, kad tėvai, kurie 
nesutaria dėl vaikų auklėjimo, naudojasi savo atžalomis norėdami įskau- 
dinti vienas kitą. "Tokių šeimų santykiai ritasi žemyn taip, kad išsiskyri- 
mas neišvengiamas ir netgi naudingas. 


Neverskite močiutės atpirkimo ožiu 


Tėvai, turintys nekontroliuojamus vaikus, dėl savo problemų linkę 
kaltinti ką nors kitą. Dažnai girdžiu tėvus sakant: „Kaip aš galiu jį išauk- 

lėti, jei rytoj jis nueis pas močiutę, o jinai ir vėl jį lepins?“ Tai visiška nesą- 
monė. Juk negalima dėl savo vaiko elgesio visą gyvenimą kaltinti auklių, 
mokytojų ir kitų žmonių. Anot priežodžio, užvirtą košę vis tiek srėbsite 
jūs. Nepaisant visko, maži vaikai puikiai sugeba susidoroti su skirtingais 
drausmės reikalavimais skirtingose situacijose. Žinoma, jie suvokia, kad 
darželyje ar pas močiutę nustatytos ribos skiriasi, tačiau taip pat jie tu- 
rėtų žinoti, kad tėvų namuose yra vienas aiškus taisyklių sąrašas, kurio 
privalu laikytis. 

Ne kas kitas, o tėvai čia turi daugiausia įtakos, todėl jie turi prisiimti 
atsakomybę už savo vaikų elgesį. 


Kariauja juk dviese 


Kariauti su mažais vaikais yra neproduktyvu ir, apskritai, geriau tų ko- 
vų vengti. Kai kovojate su vaikais, netgi jei jūs laimite, iš tiesų pralošiate. 
Po 10 minučių vaikas jau bus viską užmiršęs, o jums netgi po valandos 
iš ausų vis dar rūks dūmai. 

Kiekvieną dieną tėvai man skundžiasi: „Jis vis kovoja su manim“, į ką 
aš visada atsakau: „Jūs norite pasakyti, kad jūs vis kariaujate su juo?“ 

Kad ir kokie nesupratingi yra kai kurie mūsų, niekas negali kovoti 
pats su savimi, kaip ir šokant tango, kariaujant taip pat reikia dviejų. 

Juk žinote, kad kai supykstate ir norite ant ko nors išsilieti, konflikto 
rezultatas priklausys nuo to, kaip į jūsų puolimą sureaguos jūsų įniršio 
objektas. Jei jis/ji irgi pratrūksta, tada turite viską, ko reikia tarpgalakti- 
niam konfliktui. Jei, kita vertus, antta pusė nesutinka būti įtraukta į kon- 
fiktą ir išlieka rami, tikėtina, kad jokios kovos išvis nebus. 

Tik jūs ir niekas kitas galite pradėti konfliktus ar išvengti jų su savo 
vaikais. Reikia tik nueiti į nusiskundimų skyrių didžiuliame prekybos cen- 
tre, kad suprastumėte, kaip atrodo tikrai ramūs, susitvardę žmonės. Kol 
kliento balsas kyla įniršio oktavomis, vienintelė reakcija, pasigirstanti kitoje 
stalo pusėje, tėra: „Man labai gaila, kad iššoko jūsų naujojo virtuvinio kom- 
baino peiliukas ir nukirto jums pirštą. Iki šiol šitam modeliui taip niekada 
nenutikdavo. Būtinai informuosiu apie tai vadybininką.“ Norite tikėkite, 


69 


norite ne, bet būtent tėvai gali paskatinti konfliktus ar išvengti jų, viskas 
priklauso tik nuo jų reakcijos. Kovoti su mažais vaikais yra beprasmiška, 
todėl naudokitės veto teise, kad sureguliuotumėte savo kraujospūdį, išsau- 
gotumėte sveiką protą ir sukurtumėte ramybę namuose. 


Organizuotumas ir tvarka 


Mažamečiai vaikai jaučiasi daug saugesni ir laimingesni, kai gyvena 
organizuotoje, aiškioje aplinkoje. Vaikams neužtenka žinoti, kada valgys, 
eis miegoti, kada reikia būti darželyje, jie taip pat turi žinoti, kokios yra tė- 
vų toleruojamo elgesio ribos. Dauguma vaikų puikiai auga, kai yra aiškus 
režimas, tačiau jie visiškai išsimuš iš ritmo, jei eis vėlai miegoti, valgys 
vėlai vakare, užgrius netikėtų svečių arba mama ar tėtė kur nors išvyks 
verslo reikalais. Kai tik įmanoma, tėvai turėtų planuoti savo reikalus iš 
anksto, kad galėtų įspėti vaikus apie tai, kas jų laukia. Neorganizuoti tė- 
vai gali užauginti tokius pat neorganizuotus vaikus, o tuomet chaosas 
neišvengiamas. 


Saugokitės pavojingų situacijų 


"Tai, ką turiu omenyje, galėtų iliustruoti, pavyzdžiui, vilkimasis koja 
už kojos, kol galų gale vos nepavėluoji į mokyklą, atsisakymas maudytis, 
valytis dantis, valgyti daržoves ar nesugebėjimas praciti pro ledų vežimė- 
lį. Tokios situacijos gali turėti rimtų pasekmių, todėl stenkitės jų išvengti, 
nes kitaip sulauksite „Didžiojo sprogimo“. 

Jei atsitrauksite ir šaltai, be emocijų pamėginsite paanalizuoti savo 
vaiko išdaigų repertuarą, pastebėsite, kad iš tiesų jis nėra labai platus. 
Greičiausiai jus kasdien sunervina tas pats dalykas, tik jūs esate per arti, 
kad tai pastebėtumėte. 

Ženkite žingsnį atgal, plačiai atsimerkite it pažiūrėkite, kas būtent 
nulemia blogą vaiko elgesį. O tada galite imtis gudrybių, kad to iš- 
vengtumėte. 

Svarbiausia pozityvumas 


Mano rekomenduojami mažylių tramdymo metodai yra veiksmingiau- 
si, kai jų imasi teigiamai nusiteikę tėvai. Pirmiausia turite patys patikėti 
tuo, ką darote, ir tik paskui viską aiškiai išdėstykite savo vaikams. Tokio 
tipo vaikų auginimą vadinu evzygelime kryptimi — „Štai kaip viskas bus, 
brolyčiai!“ Šioje knygoje tai bus dar ne kartą pakartota, ir jei kokiu nors 
momentu jums atrodys, kad jūsų įvesta disciplina slysta jums iš rankų, 
atsitraukite ir įsitikinkite, kad viskas daroma taip, kaip reikia. Nepamirš- 
kite, optimistiški tėvai yra galingi! 


Nebūkite negatyvūs 


Žinoma, man labai lengva filosofuoti apie tai, kad reikia būti 100 
procentų pozityviai nusiteikusiu tėvu, tačiau praktiškai tai įgyvendinti 
visada sunku. Retkarčiais kiekvienam pasitaiko juodų dienų, o tada 
pernelyg dažnai vartojame žodį „Ne!“ Kai reikalai iš tiesų pablogėja, 
kiekviena diena tampa neigiamybių „Ne“, „Negalima“, „Baik!“ mū- 
šiu. Išgyvenę tokią dieną tėvai jaučiasi visiškai išsekę ir nebepasitiki 
savimi. Įsiropštę į lovą jie pagalvoja: „Ką gero aš šiandien pasakiau 
per visą dieną? Ar toks ir yra buvimo tėvais džiaugsmas? Reikėjo nau- 
dotis kontraceptinėmis priemonėmis prieš trejus metus.“ Bet dabar 
jau per vėlu. 

Pasinėrimas į tokią negatyvią rutiną pakeičia mūsų požiūrį į viską. Ki- 
tą rytą tik pabudę pagalvosite: „Ką siaubingo jis šiandien iškrės?“ 

Čia galėtų padėti metodas, kurį dažnai naudojame dirbdami su šeimo- 
mis, turinčiomis neįgalių vaikų. Išgirdę net ir blogiausias naujienas mes 
bandome įžvelgti kažką gero. Atidžiai ieškome talentų, gebėjimų ir gerų 
savybių, O jas radę stengiamės suteikti šeimai vilties, padėti jai išbristi iš 
ją supančios nevilties ir liūdesio. 

Jei situacija atrodo nepakenčiama, vaikas nuolat blogai elgiasi, pa- 
mėginkite rasti ką nors gero. Turiu pripažinti, kad kai kurie mano su- 
tinkami vaikai taip bjauriai elgiasi, kad reikia labai lakios vaizduotės, 

kad pastebėtum ką nors, bent iš tolo primenančio kažką gera. Sunkiai 
auklėjamus vaikus galima paskatinti apdovanojimais už „beveik gerą“ 
elgesį, tuomet atsiras teigiamas požiūris, o su juo — ir geresnis elgesys. 

Pastangos būti teigiamai nusiteikusiais yra sveikintinos, nors tai įgy- 
vendinti yra kur kas sunkiau. Jei nesiseka, pamėginkite bent jau būti 
mažiau neigiantys. Pavyzdžiui, užuot sakę: „Neik taip arti gatvės“, pa- 
sakykite: „Eime kartu su manimi šaligatviu.“ Galų gale efektas bus 
toks pat. 


Protingi lūkesčiai 


Tikiu, kad dauguma didžiausių mūsų problemų niekada nekiltų, jei 
per daug nesitikėtume iš savo vaikų. Juk nė vienas dvimetis negali mąsty- 
ti ar elgtis kaip suaugęs žmogus. 

Normalų mažylių elgesį jau aptarėme 3 skyriuje, todėl čia jams netu- 
rėtų kilti jokių neaiškumų. Pergalvokite savo viziją ir augindami vaikus 
turėkite protingus lūkesčius. 

Dabar aptarsime kelias dažnai pasitaikančias konfliktines situacijas. 


Netvarka ir laužymas 


Maži vaikai yra triukšmingi, nešvarūs ir netvarkingi. Jei leistamėte 
jiems paticms įsipilti sau gėrimų, didelė jų dalis neišvengiamai atsidurtų 
ant grindų. Kai lauke lyja, kartu su vaiku namo pareina ir purvas. Juk 
mūsų mažyliai nėra patyrę ekspertai, kurie gali nuspręsti apie geriausio 
kilimo atsparumą purvui. Jie neturi jokio supratimo apie suaugusiųjų 
pinigų sistemą, keistas mūsų vertybes, ir juo labiau nesugeba suprasti 
skirtumo, kai sudaužai pieno butelį ir neįkainojamą garsiosios Wažerford 
firmos krištolinę vazą. Kai mažyliai „„meiliai“ apkabina naminius gyvūnė- 
lius, šie cypia norėdami ištrūkti, o kai susidomėję paima į rankas namie 
laikomus įvairiausius suvenyrus, jie tarsi suyra jų rankose. 

Maži vaikai nėra piktavaliai, jie paprasčiausiai impulsyvūs, dažnai ne- 
pagalvoja ir ką nors pridirba netyčia. Jei ką nors vertingo paliksite vai- 
kams pasiekiamoje vietoje, kaltinkite tik save. 


Sulaužyti žaislai 


Jei duosite vaikui brangų žaislą, yra didelė tikimybė, kad dar saulei 
nenusileidus jis bus sulaužytas. Žaislai lūžta ir kvaila dėl to kaltinti vaiką; 
čia greičiau reikėtų priekaištauti jums, kad išleidote tiek daug pinigų ar 
pirkote prastos kokybės daiktą. Mažiems vaikams nereikia brangių, leng- 
vai lūžtančių daiktų. Juk mažųjų tokia laki vaizduotė, kad net sena karto- 
ninė dėžė ar ritinėlis nuo tualetinio popieriaus gali suteikti daug daugiau 
kūrybiško džiaugsmo nei brangus plastmasinis daiktas. 


Tėvų sugrįžimas 

Iki vakaro vaikui jau bus nusibodęs visą dieną su juo praleidęs vienas 
iš tėvų. Vos tik išgirdęs kito iš tėvų (dažniausiai tėčio) rakinamas duris, 
mažylis iš karto atsigauna ir vėl būna kupinas jėgų. Tėtis dabar atrodo 

kaip naujas, įdomus linksmintojas ir vaikui nelabai rūpi, kad jis pavargęs 
po ilgos darbo dienos, kad jis nori atsisėsti, užsikelti kojas, Saallbės su 
žmona ar pasižiūrėti vakaro žinias. Nors tai ir nėra lengva, tėveliai turėtų 
pamėginti pasižiūrėti į gyvenimą vaiko akimis ir grįžę namo skirti jam 
nors truputį dėmesio. Vaikas to ir laukia, todėl nesitikėkite, kad jis ramiai 
sureaguos, jei jį atstumsite. 


Socialinis sąžiningumas 


Mažyliai dar neturi išsiugdę „socialinio nesąžiningumo“, kurio tiki- 
masi iš kiekvieno, norinčio ką nors pasiekti suaugusiųjų pasaulyje. Vaikai 
nesivaržo atkreipti visų dėmesį į kitokią odos spalvą ar žmonių fizinius 
trūkumus. Jie laisvai gali informuoti žmones, kad jų šukuosena siaubin- 
ga, o veido bruožai baisūs. Kai jūs pas ką nors svečiuojatės, o maistas tik- 
rai neskanus, skirtingai nei suaugusieji, mėginantys sušvelninti situaciją, 
vaikas tiesiai šviesiai taip ir pasakys, kad visi girdėtų. 

Klausimas, ar reikėtų keisti mažų vaikų sąžiningumą ar suaugusiųjų 
nesąžiningumą, yra įdomi filosofinė problema, kurios čia nemėginsime 
išspręsti. 


Namai, kur mažyliams saugu 


Gyvenimas galėtų tapti daug lengvesnis, jei gyventumėte tinkamai 
apsaugotuose namuose. Vaikams saugūs namai yra būtinybė. "Tuoj po jų 
pirmojo gimtadienio mažyliai tampa ypač smalsūs, daug judresni, o jų 
loginis mąstymas vis dar neveiklus. Man teko sutikti tėvų, kurie taip rim- 
tai pažiūrėjo į šį reikalą, kad keturiomis topojo po namus tikrindami, ar 
niekur nebeliko pavojų mažiesiems. Jie truputėlį perlenkė lazdą, tačiau, 
kad ir kaip jūs tai darytumėte, labai svarbu užtikrinti vaikų saugumą na- 

Judrūs pirštukai ir svajonių namų pabaiga 


Kai jaunavedžiai įsikelia į savo pirmuosius namus, jie mėgsta mato- 
moje vietoje, dažniausia kaip tik vaikų pasiekiamame aukštyje, išdėlioti 
vertingiausius savo daiktus. Šokas neišvengiamas, kai į sceną įžengia ma- 
žasis neklaužada. Jis viską liečia, čiupinėja ir sujaukia namus. Tėvams 
tenka viską permąstyti. 

Kai kurie užsispyrę tėvai laikosi požiūrio: „Mes pirmi čia įsikėlėme, 
todėl jis turės prisitaikyti prie mūsų taisyklių.“ Žinoma, galima palikti 
visus tuos gundančius niekučius savo vietose ir, jei pakankamai dažnai 
sakysite „ne“ ir sugebėsite nukreipti vaiko dėmesį kitur, jis galiausiai iš- 
moks jų neliesti, tačiau ar verta taip vargintis? Protingi tėvai slepia visas 
tas pagundas toliau nuo vaikų akių, ir tik po kelerių metų vėl jas po trupu- 
tį ištraukia. Neužtikrinus saugumo namuose, tėvams reikėtų akių pakau- 
šyje. Ir tik kai namie saugu, galime atsipalaiduoti, na, bent jau šiek tiek. 


Skląsčiai, spynos ir uždraustos vietos 


Jei turite judrų, smalsų vaiką, užtikrinti jo saugumą namie ne tik pa- 
tartina, bet ir būtina. Žinoma, niekas nesako, kad jūsų namai turėtų virsti 
priemiestine Fortnokso* kopija, tačiau šį bei tą namie reikėtų pakeisti. 
Laikykite dūžtančius daiktus aukštai ant lentynos ar vaikams nepasickia- 
moje spintelėje. Jei turite gražų kambarį su gerais baldais ir sniego baltu- 
mo kilimu, geriausia paskelbti jį uždrausta zona. Jei jūsų arbatiniai šaukš- 
teliai nuleidžiami unitaze, pritaisykite skląstį ant stalo įrankių stalčiaus. 
Kai kurias spinteles reikėtų uždaryti ir drausti jas liesti, tačiau kelias vis 
dėlto derėtų palikti atviras, tuomet vaikai galės žaisti ir tyrinėti. Spintelės 
su puodais, daržovėmis ir vaisiais yra gana saugios, tačiau lįsti prie tų, ku- 
tiose laikomi aštrūs peiliai ir valymo priemonės, turi būti uždrausta. 

Vienas iš galimų būdų, kaip išvengti smalsių mažų pirštukų spintelė- 
se ir stalčiuose, yra nusipirkti plačios lipnios juostos. Nedidelis jos gaba- 


* Fortnoksas - karinis pastatas JAV Kentukio valstijoje, kur saugomos valstybės aukso atsar- 
gos. Ši vieta yra itin gerai saugoma, be leidimų į ją įeiti neįmanoma. 

lėlis ant stalčiaus, spintelės ar šaldytuvo sustabdys vaikus, o suaugusieji 
prireikus galės ją lengvai atplėšti. Kai juosta nebelimpa, priklijuokite kitą 
jos gabalėlį. Belieka tikėtis, kad, pasibaigus lipnios juostos ritinėliui, logi- 
nis mąstymas jau nebebus vaikams svetimas. 


Jei reikia, užrakinkite šaldytuvą 


Yra tėvų, kurie kreipiasi į mane vienu jiems labai rūpimu klausimu. 
„Daktare Grynai, kaip jam neleisti imti limonado iš šaldytuvo?“ Papras- 
čiausias atsakymas būtų jo ten nelaikyti arba paprašyti įmonių gaminti 
dangtelius, kurių neatidarytų vaikai. Tačiau nėra taip paprasta, kai mažie- 
ji ima ir pilsto pieną. 

Mažus vaikus galima gana lengvai sulaikyti nuo šaldytuvo durų vars- 
tymo naudojantis visai paprastu būdu, apie kurį man papasakojo vienas 
tėvelis. Paimkite ttumpą elastingą virvutę su kabliukais, kokia naudoja- 
ma daiktų tvirtinimui prie automobilio stogo. Apjuoskite ja šaldytuvą, 
pritvirtinkite kabliukus prie jo nugarinės sienelės ir virvutė atliks spy- 
ruoklės funkciją. Durelės tik šiek tiek prasivers ir vėl užsitrenks mažyliui 
nespėjus ištraukti produktų. Šis metodas tėvams nesukels jokių proble- 
mų, tačiau vaikai turės paprakaituoti ne mažiau kaip prie kokio treniruok- 
lio. Nors šis būdas tikrai veiksmingas, nerimą kelia įvairūs sužeidimai, 


galimi naudojantis elastinga virvute. 


Makiažas ir neištrinami žymekliai 


Dauguma mažylių turi nuostabių meninių sugebėjimų, ypač kai rei- 
kia išdažyti suoliuką, grindis at veidrodį. 

Lūpų dažai, nagų lakas, makiažo pagrindas ir neištrinami žymekliai 
turėtų būti laikomi vaikams nepasiekiamoje vietoje. Bet koks rašiklis, 
kurio rašalas nėra greitai ir lengvai išplaunamas, turi būti itin saugiai pa- 
slėptas. 

Pavojai 


Namuose, kur yra stiklinės durys ar langai iki pat grindų, vaikų tyko 
pavojus. Jei mažylis grius ir sudaužys stiklą, jis smarkiai susipjaustys, o 
sužeidimai bus didesni, nei jam iškritus ant žemės per pirmojo aukšto 
langą. Tokias pavojingas vietas reikėtų blokuoti baldais, pritaisyti laiki- 
nus barjerus prie langų, o kur įmanoma naudoti grūdintą stiklą. 

Reikėtų būtinai įsigyti rozetes su apsaugomis, nes vaikus elektra 
kažkaip paslaptingai traukia — tarsi muses prie medaus. Labai svarbu 
pasirūpinti elektros instaliacija namuose - įsigyti saugiklius ar automa- 
tinius elektros grandinės išjungiklius, išjungiančius srovę kilus pavojui. 
Tada bent jau galėsite ramiai ilsėtis, nes žinosite, kad net jei mažasis 
neklaužada įkiš peilį į elektrinį skrudintuvą, išgyvens, kad galėtų tą patį 
padaryti rytoj. 

Baldus ir namų apyvokos daiktus, turinčius aštrius kampus, reikėtų 
arba apskritai išnešti, arba apklijuoti juos kokia minkšta medžiaga, kad 
vaikai nesusižeistų. Visus vaistus būtina paslėpti aukštai pakabintoje ra- 
kinamoje spintelėje. Rūpestingai paslėpę vaistus žmonės dažnai suklysta 
palikdami dar pavojingesnes medžiagas lengvai prieinamose vietose: vir- 
tuvėje, skalbykloje ar sodo namelyje. Baliklis, žiurkių nuodai, piktžolių 
naikinimo priemonės, vamzdžių valikliai ar indų plovikliai taip pat turėtų 
būti saugiai paslėpti. 

Vaikai dažniausia gerai sutaria su naminiais gyvūnais, tačiau namuose 
ne vieta piktam šuniui, kuris kanda vos paerzintas. Tokius gyvūnus reikė- 
tų išsiųsti atgal į džiungles, kur jiems ir vieta. 


Apsaugokite teritoriją aplink namus 


Susitvarkyti su judriu mažyliu visada lengviau, jei turite saugiai aptver- 
tą sodą. Vaikams reikia vietos, tačiau jei jūsų namas neaptvertas tvora, 
jūs negalėsite atsipalaiduoti ir bijosite, kad vaikai gali išbėgti į gatvę. Ypa- 


tingai pavojingose vietose kai kurie tėvai apsitveria sklypą plonu vieliniu 

tinklu. Tai ganėtinai pigu, ir nors tokia tvora nepavers jūsų namo teritori- 
jos Koldico tvirtove*, visgi tai geriau negu nieko. 

Kai neįmanoma apsitverti tvora, o šalia — labai judrios gatvės, svarbu 
pasirūpinti lauko durimis. Geriausiai tam tiktų aukštai pritvirtinta velkė, 
durų grandinėlė ar labai saugios spynos. Tačiau jei jūs turite tylų angelėlį, 
kurio elgesys gana lengvai prognozuojamas, arba gyvenate name, apsup- 
tame ištisais akrais parko teritorijos, susiliejančios su horizontu, visos 
šios priemonės gali jums pasirodyti visiškai nereikalingos. 


Vaiko aptvarėlis 


Atrodytų, kad aptvarėlis yra nuostabus išradimas, sulaikantis judrius 
vaikus nuo išdaigų. Nors teoriškai taip ir atrodo, tačiau praktiškai tai re- 
tai pasiteisina, nes patiems judriausiems reikia daug erdvės it todėl palik- 
ti aptvarėlyje jie protestuoja. 

Kai kurie tėvai yra man pasakoję, kad patys naudojasi aptvarėliu. Jo 
viduje jie pasistato patogią kėdę, įsitaiso joje ir, kol mažylis dūksta po na- 
mus, tėveliai ramiai sau skaito knygą. 


Apatiški, bejėgiai tėvai 


Nebūna savaitės, kad kokia mamytė man nepapasakotų apie nau- 
ją, jos išrastą būdą, kaip apsaugoti vaikus. Tačiau yra tėvų, kutie išvis 
neturi vaizduotės, iniciatyvos ar motyvacijos ką nors keisti. Jie atrodo 
visiškai apatiški ir bejėgiai, kai skundžiasi man, kad „neįmanoma užra- 
kinti durų“, „neįmanoma uždaryti vartelių“ ar „neįmanoma uždrausti 
dvimečiui piešti ant sienos“. Juk tai paprasčiausiai kvaila. Astronautai 
pakyla nuo Žemės, ištisas savaites skraido kosmose ir vėl sugrįžta į 
Žemę, todėl šiame supermoksliniame pasaulyje atrodo neįtikėtina, kad 
protingas trisdešimtmetis negali ko nors sugalvoti, kad dvimetis neati- 


* Koldico tvirtovė — pilis Vokietijoje, kurioje buvo laikomi kaliniai Antrojo pasaulinio karo 
metais. Sakoma, kad iš čia buvo neįmanoma pabėgti. 

darytų durų. Nereikia jokių modernių kompiuterių, skafandrų ar raketi- 
nio kuro, norimų rezultatų galime pasiekti turėdami tik skląstį, gumos 
ar virvės gabalėlį. 

Kovodami su vaikais tuščiai eikvojate laiką ir energiją, tad geriau susi- 
tvarkykite savo namus taip, kad juose saugūs būtų jūsų vaikai ir turtas, o 
jūs patys mėgautumėtės dvasios ramybe. 


„Pabėgėliai“ ir pavadėlis 


Mažus vaikus reikia labai atidžiai prižiūrėti, nes jie dar nesuvokia 
pavojų. Laimė, dauguma jų, išėję iš namų, nemėgsta atsiskirti nuo tėvų 
ir niekur nuo jų nesitraukia. Tačiau yra ir tokių, kurie vos tik ištrūkę 1š 
namų iškart pasileidžia bėgte. Vieniems jų patinka, kai juos vejasi, kiti 
visiškai nebijo atsiskirti nuo tėvų ir todėl gana dažnai pasiklysta. Ir vėl 
prekybos centre išgirsite: „Ar negalėtų murzino dvimečio, vilkinčio iš- 
blukusiais geltonais marškinėliais, mama tučtuojau jo atsiimti?“ 

Šis laikotarpis, kai mėginama pasprukti, yra ganėtinai trumpas, ir nors 
asmeniškai man nepatinka pavadėliai, pasitaiko atvejų, kai jie gelbsti gy- 
vybes tiesiogine šio žodžio prasme. 

Vaikui apie liemenį tėvai gali aprišti kokią neilgą virvę ar gaumutę. Jei 
jūsų vaikas rausis iš vietos tarsi lenktyninis žirgas prie starto linijos, suval- 
dyti jį reikės gerų pakinktų. Pavadėlis, žinoma, gali labai nustebinti jūsų 
draugus, kurių tobuli vaikai niekada nedingsta nuo jų šono. Dėl manęs 
jie gali galvoti ką nori, tačiau aš manau, kad pavadėlis — visai nebloga 
mintis išsekusiems tėvams, kurie kraustosi iš proto patys ir jaudina poli- 
cijos pareigūnus kiekvieną kartą, pasprukus jų mažyliams. 


Venkite situacijų, kai negalite laimėti 


Galvos daužymas į sieną yra skausminga ir visai neproduktyvi jūsų 
gyvenimo dalis. Jei norite ramiai gyventi, daug išmintingiau yra panau- 

doti visą tą laiką ir energiją tada, kai tikrai verta, ir vengti situacijų, kai 
laimėti neįmanoma. Protingi tėvai greitai pastebi galimą pralaimėjimą ir 
garbingai atsitraukia. 

Pagrindinės situacijos, kai laimėti neįmanoma, yra maitinimas, tuale- 
tas ir miegas. Kitos problemos kyla, kai turime mažai laiko, esame viešo- 
je vietoje ar aplink yra per daug patarinėjančių suaugusiųjų. 

Mes, tėvai, turime elgtis protingai. Kartais, kai vaikai mums mesteli 
„akmenėlį“, geriau jį apeiti nei atsitrenkti kaktomuša ir sukelti didžiulį 
konfliktą. 


Maitinimas 


Visai nesunku pasodinti vaiką prie stalo ir padėti prieš jį maistą, sun- 
kiau yra priversti mažylį viską suvalgyti, jei jis jau nusprendė, kad to ne- 
bus. Medicinos mokslas jau tikrai daug pažengęs, bet esu įsitikinęs, kad 
žmogaus, kuris sugalvos jungiklį, priverčiantį užsispyrusį mažylį valgyti, 
laukia Nobelio premija. 

Kova dėl maisto yra visiškas laiko švaistymas, itin pralinksminantis 
vaikus ir erzinantis tėvus. Nepamirškite, kad nė vienas vaikas dar nenu- 
mirė iš bado dėl užsispyrimo, o versdami valgyti per prievartą, galime 
sukelti valgymo sutrikimų. 


"Tualetas 

Galite nuvesti vaiką į tualetą, paskatinti jį ten pasėdėti, tačiau jūsų 
šokinėjimas aplinkui nepadės šiam bei fax iškristi iš mažylio, jei jis to ne- 
norės. "Tai ir yra dar viena situacija, kai jūs turite susitaikyti su tuo, kad 
nors jūsų vaikas dar mažas, tačiau čia jis turi balso teisę. 


Miegas 
Kaip sako patarlė, arklį galima nuvesti prie upelio, bet neįmanoma 


priversti jo atsigerti, lygiai taip pat tėvai gali paguldyti vaiką į lovą, tačiau 
negali priversti jo užmigti. Jei tėveliai reikalaus, kad vaikas tučtuojau už- 

migtų, mažasis nenaudėlis sukaups visas įmanomas budrumo galias tik 
tam, kad parodytų, kas čia svarbiausias. 

Tėvai gali pasiguldyti vaikus į savo lovą, laikyti juos savo miegamuo- 
siuose, tačiau turi pripažinti, kad jie negali priversti vaikų užmigti. Ži- 
noma, jeigu tik jūs nešaudote migdančių strėlyčių pro rakto skylutę at 
neprileidžiate migdomųjų dujų per durų apačią. 


Ribotas laikas 


Šiandien karšta vasaros diena, jūsų dvejų su puse metukų mažylis 
nuogas siaučia kieme prie vandens žarnos. Jums reikia, kad lygiai po 
dešimt minučių jis jau būtų aprengtas, įsodintas į mašiną ir būtų galima 
važiuoti prie mokyklos pasiimti vyresniosios sesutės. 

Mažasis tai žino ir yra visiškai įsitikinęs, kad jūs niekaip jo neaprengsi- 
te ir ten nenuvažiuosite laiku. Jūs galite būti užsispyrę ir mėginti pasiekti 
savo, tačiau kodėl gi neišvengus konflikto? Pamirškite tuos rūbus, suvynio- 
kite mažylį į rankšluostį, pasodinkite jį ant galinės automobilio sėdynės ir 
tikėkitės, kad pakeliui nebus avarijų. 

Kartais kovoti su mažamečiu vaiku paprasčiausiai neverta. 


Kai viskas slysta iš rankų, išeikite pasivaikščioti! 


Nepaisant visų įmanomų patarimų, ateina momentas, kai vaiko elge- 
sio paprasčiausiai nebeįmanoma pakęsti. Tai dažniausiai nutinka tomis 
šlapiomis, vėjuotomis dienomis, kai jūsų vieno kambario butelis atrodo 
slegiančiai mažytis. Kai vaikas pradeda zyzti, atrodo, kad garsas atsimuša 
nuo lubų ir sienų, kiaurai pereina jūsų galvą it nervus. Tokiu momentu 
pasidaro sunku imtis disciplinos, todėl, mano nuomone, kol dar niekas 
neprarasta, geriausia viską mesti ir bėgti. Pasiimkite vaikus ir kur nors iš- 
eikite. Lauke nebeatrodo, kad triukšmingi vaikai labai garsiai rėkia, be to, 
vežimėlio riedėjimas dažniausiai užliūliuoja net ir patį judriausią dvimetį. 
Dėl šventos ramybės verta netgi sušlapti po lietumi. 


81 


Nekontroliuojamieji ir gimstamumo kontrolė 


Manęs dažnai klausia, su kuriuo vaiku sunkiausia — pirmu, antru ar 
trečiu. Mano atsakymas niekuo nepagrįstas, tačiau aš manau, kad sun- 
kiausia yra su paskutiniuoju vaiku. Mano manymu, jei jūs turite tikrai 
sunkų vaiką, pasirūpinsite, kad jis būtų paskutinis. Sunkus vaikas yra pati 
geriausia kontraceptinė priemonė. 

Kai susitinku su tėvais, kurie negali susitvarkyti su savo vaikais, visa- 
da paklausiu, ar jie planuoja šeimos pagausėjimą. Kai kurie, turintys vi- 
siškai nevaldomus vaikus, atsako, kad gal dar gimdys, gal ne, nes „viskas 
Dievo rankose“. Žinoma, ne man kištis į kitų žmonių reikalus, bet jei 
mes nesugebame susitvarkyti su jau turimomis atžalomis, tai galime būti 
visiškai tikri, kad dar vienas vaikas tik dar labiau pablogins situaciją. Gal- 
būt tokie tėvai turėtų rimtai pamąstyti apie tai, kaip išvengti dar vieno 


nėštumo, o ne palikti visą atsakomybę Dievo rankose. 

Aštuntas skyrius 
Drausminimo būdai 


Iki šiol mes kalbėjome apie tai, kaip įvesti drausmę į vaiko gyvenimą ir kaip 
šiek tiek palengvinti sau gyvenimą. Dabar reikia aptarti keletą drausminimo 
būdų. 

„Na, na, — pagalvojote jūs, — dabar jis mums papasakos apie mušimą, 
vaikų užrakinimą kambariuose, priekinio triratuko rato nuėmimą ir kitus 
panašius bjaurius dalykus.“ 

Neatspėjote. Tai nėra disciplina. Drausminti nereiškia bausti, atvirkš- 
čiai, tai reiškia skatinti, apdovanoti ir rodyti vaikams pavyzdį, kaip reikia 
teisingai elgtis. Apskritai, drausmė yra labai geras dalykas. 

Jei tam tikras elgesys vaikui apsimoka, tikėtina, kad jis pasikartos, to- 
dėl mums reikia šį tą žinoti, kad apdovanotume tinkamus poelgius. 

Svarbiausia balsas 


Geriausias būdas drausminti mažą vaiką yra jūsų balso tonas. Kai 
sakote „geras berniukas“, „gera mergaitė“, „teisingai“, „šaunuolis/-ė“ 
at kitus panašius pagyrimus, labai svarbu, kaip pasižiūrėsite į savo vaiką. 
Akimis perduokite meilę ir pritarimą. Leiskite jiems pastebėti kibirkštėlę 
jūsų akyse. Kai vaikas žaidžia, prieikite prie jo, švelniai paplekšnokite per 
petį ir tyliai ištarkite: „Aš tave myliu.“ 

Būtent tokį balso toną ir veiksmus turėtumėte naudoti, jei norite pas- 
katinti vaikus elgtis tinkamai. 

Kai jie elgiasi netinkamai, vėlgi galite tai parodyti savo balsu. Dabar 
teikėtų panaudoti griežtesnį toną, išreiškiantį nepasitenkinimą, ir vaikai 
instinktyviai supras, kad kažką padarė ne taip. Galbūt jie nesupras, kas 
būtent yra negerai, tačiau žinos, kad jūs nepatenkinti. 

Šįkart šiltas kibirkštėles jūsų akyse pakeičia akmeninė veido išraiška. 
Jūs atsitraukiate nuo vaiko, parodydami, kad jis padarė kažką, kas jums 
nepatinka, ir jūs nenorite tame dalyvauti. Tokiu būdu jūs labai subtiliai 
formuojate vaiko elgesį. Apie elgesio formavimą dar paskaitysite vėliau 
šiame skyriuje („Elgesio keitimo terapija“). 


Šeši geri patarimai, kaip drausminti 


Dabar aptarsime keletą praktinių būdų, kaip drausminti vaikus, nesi- 
naudojant „tučtuojau eik į savo kambarį“ metodu. 

1. Dėmesys yra pats geriausias apdovanojimas, tik dažniausiai mes 
parodome jį vaikams labai subtiliai. Neskirkite vaikui dėmesio, jei jis kaž- 
ką padarė ne taip, ir jūs nenorėtumėte, kad toks elgesys pasikartotų. Juk 
norite vaikams parodyti, kad esate nepatenkinti. 

"Tačiau nepapulkite į spąstus. Jei geriausias atpildas yra dėmesys, o 
didžiausia bausmė — dėmesio nekteipimas, nepamirškite, kad rėkdami, 
ginčydamiesi su vaiku ar netgi jį prilupdami, parodote jam dėmesį. Taigi 
jūs galvojate, kad baudžiate vaiką, o iš tiesų jį apdovanojate. Jau geriau 
mažylį išvis ignoruoti. 

2. Neanalizuokite vaiko elgesio. Nebandykite rasti jokios logikos, 
nes ten jos nėra. Nėra jokios prasmės sakyti: „Jis taip daro tyčia, kad 
mane pacrzintų“, nes iš tikrųjų jis nedaro nieko panašaus. Paprasčiausiai 
vaikai per daug negalvoja apie tai, ką daro. 

„Jis tyčia manęs neklauso“, sakote jūs. „Vos prieš kelias minutes liepiau 
jam to nedaryti.“ Tai nėra nepaklusnumas. Tiesiog vaikams būdingas labai 
ribotas dėmesys, todėl jis ne visai supranta, apie ką jūs dabar kalbate. 

Tėvai gali prisidaryti sau problemų skirdami savo dvimečiams ilgai 
trunkantį namų areštą už tariamą nepaklusnumą. Tai beprasmiška. Dis- 
kusijos su mažyliais apie gėrį ir blogį yra visiškas laiko švaistymas. Pa- 
laukite, kol vaikui sucis penkeri. 


3. Dėmesio atitraukimas yra jūsų veiksmingiausias ginklas. Labai 
lengva atitraukti visų vaikų dėmesį, todėl, kai mažylis jau tuoj tuoj palies 
jūsų mėgstamiausią statulėlę ar padarys dar ką nors, kam jūs nepritariate, 
galite pasakyti kažką panašaus į: „Pasižiūrėk, sode šuniukas, oi, jis pasislė- 
pė už kampo.“ Tai dažniausiai suveikia. Žinoma, tai nesąžininga, tačiau 
tuo metu gali padėti. 


4. Žinokite visus pavojus. Lažinuosi, kad žinote visus įmanomus 
būdus, kaip su savo vaiku dieną praleisti siaubingai. Yra dalykų, kurie 
tikrai įaudrins jūsų vaiką — pavyzdžiui, kelionė į prekybos centrą. Kai 
kuriems vaikams dažniausiai kyla būtent tokios problemos. Tėvai dažnai 
man skundžiasi: „Kodėl tik mano vaikas taip elgiasi parduotuvėje?“ Jie 
nežino, kad maždaug 20 procentų panašaus amžiaus vaikų niekada neve- 
dami į parduotuvę. Jų tėvai tiksliai žino, kaip jie ten elgtųsi, ir todėl to 
sąmoningai vengia. 

Todėl, jei žinote, kokios situacijos gali sukelti blogą jūsų mažamečių 
elgesį, stenkitės jų išvengti. 


5. Aiškus bendravimas yra vienas iš būdų, kaip būti gerais tėvais. 
Tai reiškia, kad vietoj frazės „Ar norėtum dabar susirinkti savo žaislus?“ 
jūs turite pasižiūrėti savo mažyliui tiesiai į akis ir pasakyti: „Džonai, susi- 
rink žaislus. Aš tau padėsiu.“ 

Maži vaikai su jumis žaidžia. Jie jus išmėgina, nes žino, kad jei žais 
ilgai, galiausiai jūs pasiduosite ir jie laimės aukso puodą. Svarbiausia yra 
neleisti jiems laimėti. Naujiena — nuo šiandien viską kontroliuoja suau- 
gusieji! 


6. Nekreipkite dėmesio į tai, kas nesvarbu. Labai daug mano su- 
tinkamų tėvų kabinėjasi prie įvairių nereikšmingų smulkmenų, užsiveda 
kaip sugedęs radijas ir taip sunervina vaikus, kad šie pradeda tikrai labai 
blogai elgtis. 

Reikėtų susikoncentruoti ties 20 procentų esminių dalykų ir nekreip- 
ti dėmesio į likusius 80. Tai yra tikrai svarbu. Tačiau nepamirškite, kad 
kai pasirenkate ignoruoti jums nepatikusį elgesį, darykite tai tvirtai, bet 
ramiai, visiškai nekreipkite dėmesio ir nesileiskite įtraukiami į tai, kas 
vyksta. 

Laikinas kurtumas yra labai naudingas. Kai jūsų vaikas sako: „Mama, 
aš tave myliu“, jūs galite atsakyti: „Taip, brangusis, aš tave irgi myliu.“ 
Bet kai mažasis Džonas šaukia: „Mama, aš tavęs nekenčiu“, išlikite ra- 
mios, nenusileiskite ir nepradėkite bereikalingų diskusijų šiuo klausimu. 


Dažnai aiškinu tėvams, kad kai jie stovi prie liūto narvo zoologijos 
sode, jie nepasiima lazdos ir nepradeda baksnoti liūtui į šoną. Daug pro- 
tingiau būtų pasakyti: „Gerasis pone Liūte, šiandien aš jūsų neerzinsiu, 
todėl norėčiau iš čia išlįsti gyvas.“ 

Taip pat ir su mažais vaikais: nežadinkite laukinio žvėries, nes taip 
nieko nepasieksite! 


Elgesio keitimo terapija 


Vos tik paminiu elgesio keitimo terapiją, tėvai išsigąsta, nes tai skam- 
ba kaip kažkokia įtartina smegenų plovimo procedūra. Tėvai iškart įsi- 
vaizduoja slaptuosius policijos metodus. Tačiau tai dar ne pats blogiau- 
sias variantas. Kiti tėvai yra girdėję, kad elgesio keitimas naudojamas 
dresiruojant šunis, balandžius ir kitus cirko gyvūnus. Nepanikuokite, tai, 

apie ką kalbu, nėra veterinaro patarimai apie gyvūnų psichologiją. Ši tera- 
pija yra sena, veiksminga ir aš esu įsitikinęs, kad netgi jei jūsų tėvai nieka- 
da negirdėjo šio pavadinimo, būtent taip jie jus ir augino. 


Skatiname tik tai, kas gera 


Elgesio keitimo terapijos teorija yra neįtikėtinai paprasta. Ji teigia, 
kad elgesys, paskatintas apdovanojimais, turėtų pasikartoti. Mes jau kal- 
bėjome apie balso tono, įvairių veiksmų ir dėmesio panaudojimą apdova- 
nojant vaiką už gerą elgesį. Juk žinome, kas nutinka koncerto pabaigoje, 
kai žiūrovai entuziastingai ploja. Toks palaikymas priverčia grupę dar 
kartą išeiti į sceną — jūs gaunate galimybę dar kartą juos išgirsti. 

Elgesio pakeitimas turi ir priešingą pusę, kuri teigia, kad elgesys, ku- 
ris nebuvo pastebėtas, paskatintas ir pastiprintas, greičiausiai pradingęs. 
Prisiminkime pavyzdį apie koncertą, tik šį kartą koncertas buvo be galo 
nuobodus, todėl aplodismentai negausūs — ir šiąnakt nebus jokio išėjimo 
bisui. 

Įsivaizduokite tokią sceną: dvejų su puse metų mažylis atsistoja, nusi- 
šypso ir priešais svečius iš bažnyčios puikiai artikuliuodamas ištaria 
„Bum!“ Mama nurausta ir tada prasideda „fejerverkai“. Taip apdovano- 
ję ir paskatinę vaiką dar ilgai neišgirsite nieko kito kaip „Buml“, „Bum!“, 

„Bum!“ 

Čia buvo galima ir kitaip pasielgti. Kai vaikas pasakė „Buml!“, mama 
galėjo visiškai į tai nesureaguoti, tyliai sau nusižiovauti ir toliau šneku- 
čiuotis su svečiais. Tokiu atveju mažasis būtų nupėdinęs šalin murmėda- 
mas po nosimi: „Nieko gero — nėra žiūrovių — nėra pasirodymo.“ 

Mažiems vaikams elgesio keitimas bus efektyviausias, jei gerai pasielgę 
jie iškart gaus apdovanojimą. Tokiame amžiuje netgi praėjus minutei po 
paties veiksmo apdovanojimas jau bus praradęs dalį savo vertės. Kad 
būtų efektyvus, šis metodas turi būti taikomas nuolat. Jei nusprendžiate 
elgesį tyčia ignoruoti, turite taip daryti penkis kartus iš penkių, kai jis 
pasikartos. Jei nekreipsite dėmesio keturis kartus iš penkių, visada bus 
verta jus išmėginti. O gal šįkart pasiseks? Tai lyg žaidimų automatas — jei 
ilgai žaisite, tikėtina, kad galiausiai laimėsite aukso puodą. 

Apdovanojimai 


Vaikų apdovanojimas už gerą elgesį nėra pažeminimas, tai yra mūsų 
kasdienio gyvenimo dalis. Už darbą aš gaunu atlygį, o jei nedirbu, niekas 
man nesumoka. Jei išdėstau įdomią paskaitą, žmonės man dėkoja ir ma- 
ne giria, todėl nesusimąstydamas sutinku išdėstyti dar vieną. Jei suaugu- 
siųjų apdovanojimas laikomas priimtinu, vaikai nusipelno to paties. 

Kalbant apie elgesį, yra dvi apdovanojimų rūšys. Yra šve/niejį, arba s0- 
cialiniai, ix tiesioginiai, apliuopiamieji apdovanojimai. 


Švelnieji apdovanojimai 

Čia kalbama apie dėmesį, pagyrimą, šypsenas ir prisilietimą. Geriau- 
siai paskatina dėmesys ir, kaip vėliau pamatysite, protingai naudojamas 
jis gali būti labai galingas įrankis. Tačiau, jei juo piktnaudžiaujama, jis gali 
sukelti ir visiškai nepageidaujamų poelgių. Tiek vaikai, tiek suaugusieji 
labai jautrūs švelniems, subtiliems elgesio skatinimo būdams, tokiems 
kaip dėmesys, švelnus žodis ar kibirkštėlė jūsų akyse. 


Lžestoginiai apdovanojimai 

Šiai kategorijai priklauso labiau apčiuopiami dalykai, tokie kaip nuo- 
taikingas pašto ženklas, auksinė žvaigždutė lentelėje, lipdukas ar nedideli 
žaisliukai. Čia taip pat galime kalbėti apie visus tuos saldžius apdovano- 
jimus, kurie priverčia pajuoduoti jūsų vaikų dantukus ir papildyti stoma- 
tologo sąskaitą banke. 


Apdovanojimai ir kyštai 

Tarp apdovanojimų ir kyšių yra labai nežymus skirtumas. Daugeliui 
elgesio ekspertų nepatinka vaikų papirkinėjimas, todėl jie pasisako už 
apdovanojimus. Kyšis laikomas viena iš šantažo formų, kai vaikui pasa- 
koma, kad jis kažką gaus, jei atliks tam tikrą užduotį. O apdovanojimas 
yra tada, kai iki gero vaiko poelgio net nebuvo kalbama apie jokį atlygį. 
Labai dažnai skirtumą tarp kyšių ir apdovanojimų ganėtinai sunku su- 
prasti. Aš asmeniškai teikiu pirmenybę pastariesiems, jei senas geras ky- 
šis užtikrina pageidaujamą rezultatą, tai kodėl gi ne? 

Subiilūs arba tiesioginiai abdovanojimai 

Lemiamas faktorius, pasirenkant apdovanojimo rūšį, yra vaiko am- 
žius. Daugumai mažylių visiškai užtenka švelnių apdovanojimų, ypač 
dėmesio, o vyresnieji jau geriau suvokia daiktų vertę, todėl pirmenybę 
teikia tiesioginiams, apčiuopiamiems apdovanojimams, ypač tiems, kurie 
žvanga kišenėje. 


Ir vėl viskas iš pradžių 


Šie elgesio keitimo metodai padeda mums pasirūpint, kad užsispyrę 
mažieji neprisivirtų košės, ir kartu apsaugo mus nuo nereikalingų kovų. 
Tačiau ši terapija turi vieną didelį trūkumą — labai lengva susipainioti ir pa- 
daryti ką nors atvirkščiai. Ji neturi saugiklių, todėl nėra labai lengva akcen- 
tuoti tik tai, kas gera, tuo pat metu atmetant tai, ko nenorime matyti. 

Nors elgesio keitimo metodais naudojamės kasdien, dažnai net patys 
to nesuvokdami apverčiame viską aukštyn kojomis, taip prisidarydami 
sau daugiau bėdos nei naudos. Dauguma elgesio problemų, su kuriomis 
susiduriame, yra iš tiesų mūsų pačių sukurtos, nes mes pet daug jaudina- 
mės dėl menkniekių. 

Prieš keletą metų apžiūrinėjau mažą berniuką. Jis gulėjo mamai ant 
kelių. Kai paliečiau jo pilvuką, jis nesąmoningai ištiesė vieną koją ir man 
įspyrė. Norėdamas pajuokauti, aš šoktelėjau atgal, susiėmiau už kelio it 
apsimečiau, kad man labai skauda. Po kelių sekundžių man buvo atlygin- 
ta už mano kvailumą — dar vienas spytis į kitą kelią, ir šįkart tikrai skau- 
dėjo. Aš vėl pašokau. Iki mūsų pokalbio pabaigos jis jau buvo mane ap- 
mindęs, apspardęs ir tikrai puikiai praleidęs laiką. Po savaitės sau ramiai 
dirbau prie stalo, kai staiga atsidarė mano kabineto durys ir, dar nespėjus 
man susivokti, jis įbėgo ir vėl man įspyrė. 

Dabar suprantu, kad pediatrui taip elgtis kvaila, tačiau ši situacija 
gerai parodo, kas atsitinka, kai reaguojame į nereikšmingą įvykį. Jei bū- 
čiau nekreipęs dėmesio į pirmąjį nesąmoningą spyrį, viskas tuo būtų ir 
pasibaigę. Bet aš išpūčiau visą reikalą ir taip įdaviau vaikui į rankas lazdą, 
kuria pats buvau priluptas. Reikėjo pasielgti kitaip arba įsigyti blauzdų 
apsaugas. 

Tai, kad elgesio keitimo terapija gali mus supainioti, rodo ir kitas 
pavyzdys. Priešais vaiką padedate maistą, jis vos žvilgteli ir sako „fe!“ 
Tada suaugusieji pradeda elgtis kaip vaikai. Mamytė ūžia kaip lėktuvė- 
lis, tėtis žongliruoja apelsinais, turbūt net šuniukas atlieka kokius nors 
cirko numerius. Kai taip atlyginama už nevalgymą, burna lieka tvirtai 
sučiaupta it škoto piniginė. Na štai, jūs ką tik susikūrėte maitinimo 
problemą. 

Pradėkime iš pradžių. Jis pasižiūri į maistą ir sako „tel“ Jūs nekreipia- 
te dėmesio. Po kiek laiko jis pradeda valgyti, arba galiausiai iš alkio jam 
pradeda skaudėti pilvą, tačiau jūs išlaikote savo sveiką protą, todėl ateity- 
je nereikės kariauti dėl maisto. 


Pokyčiai ateina pamažu 


Yra tėvų, kurie išeina iš mano kabineto susikūrę tam tikrą elgesio 
planą ir įsitikinę, kad jei jis nesuveiks per valandą, tuomet visi mano 
metodai yra visiška apgavystė. Elgesio keitimas pamažu formuoja vaikų 
elgesį. Kad pasiektume pageidaujamų rezultatų, reikia laiko, gudrumo 
ir nuoseklumo. Nėra jokios prasmės tikėtis, kad vaikas palies daktaro 
Gryno drabužių siūlę ir stebuklingai pasveiks. Juk mažieji taip ar kitaip 
elgėsi ištisus mėnesius, todėl atrodytų protinga luktelti pokyčių bent ke- 
lias savaites. 


Prieš pagerėdami, reikalai gali pablogėti 


Bėgant laikui, jūsų vaikas jau bus gerai jus išstudijavęs ir žinos kiek- 
vieną jūsų skaudžią vietą. Jei vieną kartą netikėtai labiau pasistengsite, ne- 
parodysite savo silpnybių ir nesureaguosite į vaiko poelgį, jis pajaus, kad 
praranda ryšį ir mėgins padidinti spaudimą. Karingai nusiteikę mažyliai 
iš pradžių gali mėginti pakartoti tą patį veiksmą, tik dabar su dar dides- 
niu atkaklumu. Jei jūsų gynyba išlieka nepajudinama, mažieji atsitraukia į 
pogrindį pergalvoti savo veiksmų ir tada mėgina pulti iš kitos pusės. 

Jei jūs aiškiai parodysite, kad dabar situaciją valdo naujasis js, neke- 
tinantis atsitraukti, greitai sugrįš taika. Gyvenime dažnai turime iškęsti 

šiek tiek daugiau skausmo, kad galiausiai rastumėme ilgalaikio poveikio 
vaistą. Prieš imdamiesi bet kokių žygių vaikų elgesiui pakeisti, įsitikinki- 
te, kad jums pakaks jėgų įveikti tamsą prieš aušrą. 

Elgesio pakeitimas nėra koks nors naujas abejotinas metodas. Priešin- 
gai, tai senas, išmėgintas būdas, kaip galima formuoti elgesį. Kai meto- 
das naudojamas tinkamai, galima daug pasiekti ir be rėkimo, pykčio pro- 
trūkių, jėgos, grasinimų ar tėvų pamišimo. Svarbiausia būti nuosekliems 
ir nepadaryti visko priešingai. 


Mušimas - būkime protingi 


Mušimas yra labai jautri tema daugeliui žmonių, pasisakančių už 
ir prieš. Mano požiūris į šį klausimą gali būti labai atsilikęs lyginant 
su daugeliu šiuolaikinių autorių, rašančių apie vaikų priežiūrą, tačiau 
įtariu, kad mano nuomonė nelabai skirsis nuo to, ką mąsto daugelis 
tėvų. 

Norėčiau iškart paaiškinti, kad nepateisinu vaikų „trankymo“. Tačiau 
nepritariu ir filosofinėms idėjoms, skatinančioms priimti įstatymą, kad 
fizinės bausmės, skiriamos vaikui, vra kriminalinis nusikaltimas. Manau, 
kad žmonės, mėginantys „prastumti“ šį įstatymą, ne visai supranta skirtu- 
mą tarp retų pliaukštelėjimų normaliuose namuose ir žiaurių sumušimų 
probleminėse šeimose. 

Nepriklausomai nuo to, ar mušti vaikus yra gerai ar blogai, taip jau 
yta, kad kai kurie tėvai retkarčiais pliaukšteli savo vaikams. 


Mušimas -— nesupraskite neteisingai 


Man nepatinka mušti vaikus. Ši disciplinos forma dažniausiai yra ne- 
veiksminga ir neretai tik pablogina situaciją. Aš, žinoma, nepalaikau nei 
vienos šeimos, naudojančios mušimą kaip pagrindinę drausminimo prie- 
monę, nes tai yra labai neteisinga. Dabar, kai tai pasakiau, jaučiu, kad 
prieš mušimą pasisakanti pusė kelia per daug triukšmo dėl tėvų, retkar- 
čiais pliaukštelėjančių savo vaikams. 

Prieš fizines bausmes pasisakančių grupių cituojami tyrimai iš pirmo 
žvilgsnio parodo, kad vaikai, patyrę fizines bausmes, vėliau gali būti la- 
biau linkę naudoti smurtą savo šeimose. Tačiau jei panagrinėtume tuos 
statistinius duomenis atidžiau, paaiškėtų, kad minėtieji mokslininkai re- 
zultatus suprato neteisingai. 

Žinome, kad visi vaikai yra labai jautrūs, jiems svarbus emocinis 
stabilumas. Vaikams, augantiems neramioje aplinkoje, dažnai sunku už- 
megzti glaudesnius santykius su savo tėvais. Tokiuose namuose vaikai 
mato netinkamą pavyzdį, taip susiformuoja netinkamas visų ateities 
santykių pagrindas. Be to, tokie vaikai gali pasirinkti netinkamus part- 
netius santuokai, ir taip tos pačios problemos bus perduotos ateinan- 
čiai kartai. 

Gerai žinoma, kad vaikai iš emociškai nestabilių šeimų dažniau pa- 
tiria fizinių bausmių, prievartą ir smurtą. Dabar jau įrodytas ryšys tarp 
nuolatinio vaikų mušimo vienoje kartoje ir patologinių santykių, kur ne- 
vengiama smurto, kitoje. Tačiau aš manau, kad mušimas nėra patologinių 
santykių priežastis, greičiau jų simptomas, kuris gali būti perduodamas iš 
kartos į kartą. Tokiu būdu susidaro nerimą keliantis užburtas ratas. 

Jei lobistinės grupės tikrai norėtų pagerinti vaikų emocinę gerovę, 
manau, būtų daug naudingiau pirmiausia atkreipti dėmesį į dabar legalias 
vaikų skriaudimo formas. Galbūt jie turėtų pasiūlyti priimti įstatymą, la- 
biau apsaugantį vaikus iš alkoholikų ar narkomanų šeimų. O kaipgi tėvai, 
kurie nuolat vaidijasi ir visa tai mato vaikai? Galbūt tai irgi reikėtų laikyti 
nusikaltimu? Dar reikėtų atsižvelgti į tėvus ir advokatus, kurie naudojasi 
vaikais norėdami įgyti pranašumo nemaloniose skyrybų bylose, kai kalti- 
nama smurtavimu. 

„Kaip visa tai susiję su mušimu?“ — paklausite jūs. Ogi pažvelgus į 
viską plačiau, galima teigti, kad reti pliaukštelėjimai nėra labai žalingi, ta- 
čiau vis tiek tai yra visiškai neefektyvi auklėjimo priemonė. Dažniausiai ji 
neduoda norimo rezultato, nes buvo panaudota supykus. Po to mažyliai 
dat pasinaudoja mūsų kaltės jausmu ir silpnosiomis vietomis savo tiks- 
lams pasiekt. 

Mušimas - teisingi ir neteisingi būdai 


Yra teisingi ir neteisingi vaikų mušimo būdai. Jei jau turite imtis šios 
priemonės, tuomet jums reikėtų šį tą žinoti apie galimas pasekmes. 


Nepasiteisinęs musinas 

Dažniausiai pliaukštelime vaikams, kai esame pikti. Tą akimirką gal- 
būt pasijaučiame geriau, tačiau toks auklėjimas nėra tinkamas ir taip nie- 
ko nepasieksime. Daugeliui mūsų problema iškyla maždaug po dviejų 
minučių. Vaikas apsipila ašaromis, o mūsų pyktį pakeičia kaltės jausmas, 
tada galima sakyti, kad pralaimėjome. 

Įsivaizduokite tokią situaciją. Jums jau visko iki kaklo, bet Džonis vis tiek 
daro savo, kol — pliaukšt! Jis pravirksta — jūs pasijaučiate kaltas. Džonis 
žino, kad jūs jaučiate kaltę, todėl jis verkia dar garsiau — jūs jaučiatės dar 
blogiau. Jis žino, kaip jūs jaučiatės, todėl verkia toliau, nujausdamas, kad 
pergalė nebetoli. Jūs pasiduodate ir apkabinate Džonį. 

Greitas pliaukštelėjimas gali pakeisti situaciją ir jūs vėl kontroliuo- 
site padėtį, tačiau jei to nepadarysite tinkamai, bus labai lengva viską 
sugadinti. 


Mušimas, griebiantis baskutinio šaudo 

Dažniausiai tėvai griebiasi mušimo, kai jiems trūksta kantrybė ir jie 
nebegali daugiau tverti. Iš pradžių vaikas be perstojo erzina tėvus, kol 
koks nors visiškai nereikšmingas poelgis pripildo tėvų kantrybės taurę. 
Tėvai, žinoma, labai supyksta, o vaikas nesupranta kodėl. Yra ir geresnių 
būdų susitvarkyti su tokia situacija, visai nebūtina taip supykti, kad už 
kažkokią smulkmeną priluptume savo vaiką. Galų gale mes, suaugusieji, 
turėtume būti protingesni ir valdyti situaciją, nors kartais ir nesu tuo taip 
įsitikinęs! 


Galite gauti ir grąžos 

Kita situacija, kai mušimu nieko nepasieksite, kai priluptas vaikas iš kar- 
to pats trenkia tėvams. Kitaip tariant, jis atsilygina tuo pačiu. Taip įsitrauk- 
site į karą, iš kurio pasitraukti bus daug sunkiau nei buvo į jį įsivelti. 

Tokio mūšio įkarštyje tėvai vis labiau pyksta ir, nors vaikas gauna į 
kailį, tai tampa geriausiu žaidimu. Mažyliai yra nusiteikę viską neigti, jie 
užsispyrę ir nemąsto logiškai. Jei tėvams būdingos tokios pačios savybės, 
kova gali niekada nesibaigti. Tad paskutinis smūgis nebūtinai turi priklau- 
syti jums. 


O man neskaudėjo! 

Kai kurie 3—4 metų vaikai tuti stebėtinų aktorinių sugebėjimų. Gavę 
lupti, jie stoiškai atsistoja tarsi Rembo tardymo metu, žiūri jums tiesiai 
į akis ir pačiu įžūliausiu tonu pareiškia: „O man neskaudėjo!“ Iš tikrųjų 
jiems skaudėjo, tačiau vaikai žino, kad tokia reakcija dar labiau įsiutins 
tėvus (ir išvis, pagalvos mažylis, kaip jie drįsta mane liesti!). 

Norite tikėkite, norite ne, bet vieną kartą pas mane į kliniką atsiuntė 
vaiką su rašteliu, kur buvo parašyta: „Prašau, ištirkite jo kojų nervus. At- 
rodo, jis išvis nejaučia skausmo!“ 


Teisingas mušimas 


Mušimas yra turbūt pati seniausia ir geriausiai išmėginta auklėjimo 
priemonė. Ar jis pakenkė mūsų protėviams? Ar jis buvo tinkamas mūsų 
tėvų kartai, ar buvo sužalota jų psichika? Spręsti jums. 


Geriausia taikyti mažesniam vaikui 

Mušimas naudingiausias mažesniems vaikams. Tokio amžiaus vai- 
kams žodžiai yra ne tokie efektyvūs kaip ryžtingi veiksmai. Su nepaklus- 
niu dvimečiu galite diskutuoti visą dieną. Jūs galite jam viską išaiškinti 
apie meilę, pavyzdį, charakterio ugdymą ar netgi apie savo evangelinius 
įsitikinimus prieš fizines bausmes, tačiau jūsų žodžiai neduos jokių re- 
zultatų, o nestiprus pliaukštelėjimas gali pataikyti tiesiai į tikslą. 


Greitas poveikis 

Palyginus su kitais drausminimo būdais, mušimas turi vieną didelį 
privalumą — jis gali greitai išspręsti vis blogėjančią situaciją. Ryžtingas pa- 
barimas ar peržraukėlė (apie tai skaitysite vėliau šiame skyriuje) taip pat yra 

greitos ir efektyvios priemonės. Tiesa, į pabarimą dažnai nekreipiama 
dėmesio, 0 pvržraukėlė naudinga tik tada, kai yra tam tinkamas kambarys, 
todėl ja galima pasinaudoti tik namuose. 


Aiškios ribos 

Gerai apgalvotas pliaukštelėjimas perteikia aiškią mintį. Jis pasako, 
kur yra ribos, kad jūs viskam vadovaujate ir kad būsite tvirti, jei ir toliau 
bus blogai elgiamasi. 


Padeda neišbūsti situacijos 

Dauguma karų dėl elgesio prasideda nuo kokios nors smulkmenos. 
Atrodytų nereikšmingi sprendimai pradeda įvykių grandinę, kuri, kad 
ir ką jūs darytumėte, po truputėlį darosi nekontroliuojama. Galiausiai 
įvyksta toks sprogimas, kad visa šeima jaučiasi nelaiminga ir įsitempusi 
dar kelias valandas. Laiku pliaukštelėję vaikui, galite išvengti situacijos 
išpūtimo iki milžiniško konflikto. 


Padeda išspręsti padėrį be išeities 

Mušimas taip pat gali būti naudingas, kai tėvai ir vaikai užstringa be- 
viltiškoje situacijoje be išeities, kurią būtinai reikia išspręsti. Kai niekas 
kitas nepadeda ir mūsų autoritetas pradeda svyruoti, per kelias minutes 
sprendimą ir taiką gali atnešti arba trumpa peržravkėlė, arba nestiprus 
pliaukštelėjimas. 


Atbaido bavojus 

Mano manymu, mušimas gali būti nebloga priemonė, kuri padeda 
užtiktinti, kad niekada nepasikartotų pavojingi gyvybei veiksmai. Nema- 
tau nieko blogo, jei vaikui padarius ką nors netinkamo, tučtuojau jam 
pliaukštelėsite, ir taip leisite suprasti, kad tai, kas ką tik atsitiko, daugiau 
niekada neturi pasikartoti. Katės turi devynis gyvenimus, tačiau mes, 
dirbantieji ligoninėse, negalime to pasakyti apie vaikus. Ardydami elek- 
trinius prietaisus, žaisdami su ugnimi ar bėgiodami per judrias gatves, 
vaikai gali išsisukti kartą ar du. Net jei skausmingas pliaukštelėjimas 

sukėlė vaikui nedidelę emocinę traumą, tebūnie tai kaina, kurią reikia 
sumokėti, kad tik ji padėtų išvengti didelių sužeidimų ir mūsų vaikai 
būtų sveiki ir gyvi. 

Įsivaizduokite, kad jūsų mažylis ropščiasi ant balkono krašto. Jūs 
galite su juo demokratiškai padiskutuoti, sakydami: „Mielasis Sedrikai, 
tai ganėtinai pavojinga. Nuo čia iki žemės penkiasdešimt metrų it, jei 
tu nukrisi, gali labai smarkiai susižaloti.“ Arba pliaukštelėti ir taip pa- 
stiprinti įspėjimą, kad tai daugiau niekada neturi pasikartoti. 


Išvada 


Šios knygos tikslas yra padėti ramiau gyventi. Mušimas — viena iš 
auklėjimo formų, kuri, gera ar bloga būtų, vis dar naudojama daugelio 
gerų, mylinčių tėvų. Esu įsitikinęs, kad tai nėra pati geriausia drausmini- 
mo priemonė, tačiau ją naudoja realūs tėvai realiame gyvenime, todėl 
galiu su tuo susitaikyti. Mušimas, žinoma, paveikia gana lengvabūdiško 
temperamento vaikus, tačiau, mano nuomone, tokiems vaikams yra daug 
geresnių disciplinos formų. 

Tėvams, turintiems sunkų vaiką, reikia visų įmanomų drausminimo 
priemonių. Tačiau, kai labiausiai reikia disciplinos, mušimas gali būti ne- 
efektyvus ir netgi pavojingas. Nusivylę tėvai griebiasi mušimo, o jei jis 
nepadeda, pliaukšteli dar smarkiau. Netrukus situacija gali išsirutulioti 
iki tikro karo. Prarandama kontrolė, atsiranda pyktis, pagieža, o ilgainiui 
ir galimybė smurtui šeimoje. 


Tvirto apkabinimo metodas nuo pykčio protrūkių 


Yra autorių, kurie žiūri į pykčio protrūkius kitaip nei jūs ar aš. Jie 
jų nelaiko karingai nusiteikusių mažylių pasipriešinimo simptomais. Jie 
tiki, kad pykčio protrūkis yra ženklas, kad vaikas bando atrasti savo vi- 
dinį „aš“. Jie mano, kad nereikia ignoruoti visų tų raitymųsi ir verksmų, 
bet reikia vaiką tvirtai prispausti prie savo kūno, kol neatslūgs jo vidinis 

įniršis. Mano nuomone, žmonėms, gyvenantiems realiame pasaulyje, su 
kuriais aš dirbu, šis metodas atrodo tik tuščios akademinės sapalionės. 
Žinoma, apkabinimas labai reikalingas, kai mažylis yra išsigandęs ar nusi- 
vylęs, tačiau jis yra visiškai beprasmis ir netgi pavojingas, kai susiduriame 
su tyčiniu, ribas tikrinančiu pykčio protrūkiu. 

Kai mamos išsekusios, užsibėgiojusios ir jau daugiau nebegali galvo- 
ti apie vaikų auginimo teorijas, tik nedaugelio jų priprašysi, kad tvirtai 
apsikabintų piktą, besirangantį vaiką. Jei tokie metodai siūlomi ne tobu- 
liems, o paprastiems tėvams, tikėtina, kad smurto prieš vaikus atvejų gali 
padaugėti. 

Tėvams svarbiausia išlikti ramiems, valdytis ir neprarasti sveiko pro- 
to. Kilus nemažiems pykčio protrūkiams, geriausia būtų išskirti kariau- 
jančias puses, kad kiekviena jų galėtų nusiraminti. 


Dėmesio atitraukimas 


Dėmesio atitraukimas yra sena ir sėkmingai naudojama pykčio tram- 
dymo priemonė. Prisiminkite tuos laikus, kai svečiavotės pas močiutę 
ir jau tiesėte ranką prie jos vazoninės gėlės, kuri po jūsų „prisilietimo“ 
būtų lyg po žudančios herbicidų dozės. O tada močiutė tyliai pasakė: 
„Ką tik prisiminiau, kad virtuvėje didžiajame stiklainyje turiu saldainių.“ 
Vos tai išgirdus, jūsų rankos atsitraukė nuo augalų ir jūs žaibišku greičiu 
puolėte į virtuvę. Kaip pastebėjote, šioje situacijoje nebuvo pakeltas bal- 
sas, buvo išsaugota ir taika, ir augalai. 

Ir šiandien tėvai gali lygiai taip pat sėkmingai panaudoti tą patį 
metodą. Jis ypač veiksmingas su mažais vaikais. Kai atrodo, kad tuoj 
turėsite rūpesčių, visada daug lengviau nukreipti vaiko dėmesį ir taip 
išvengti nemalonumų. Yra toks tikslus psichologinis momentas, kurį 
gudrūs tėvai gali pajausti. Jei spėsite laiku, išspręsite problemas, joms 
dar neprasidėjus. 

Kai kurie tėvai nelinkę naudotis šia priemone, nes mano, kad taip 
apgaudinėjame vaikus, o tai yra nesąžininga ir žemina pačius tėvus. 
Mano nuomonė šiuo klausimu paprasta — šiuo metodu buvo naudo- 

jamasi ir jo efektyvumu neabejota ištisus amžius. Jis veiksmingas ir 
leidžia išvengti nereikalingų konfliktų, todėl galime ramiau gyventi. Jei 
nukreipdami dėmesį žeminame save, tai kodėl gi mūsų politikai naudo- 
jasi tokiomis pat priemonėmis, siekdami paveikti mus, protingus suau- 
gusiuosius. 

Įsivaizduokite situaciją: talentingas įniršio scenų autorius netrukus 
pradės dar vieną Oskaro vertą pasirodymą. Jūs sakote: „Tuoj prasidės 
“Sezamo gatvė“. Mažylio dėmesys iškart nukteipiamas kitur ir proble- 
mos nebelieka. Visai kas kita, jei į pykčio protrūkius linkęs mažasis akto- 
rius yra nusiteikęs karingai. Apie tai šnekėsime 9 skyriuje. 


Laikinas kurtumas, laikinas aklumas 


Jei tėvai nori ramybės, jiems nereikėtų pastebėti kiekvienos smul- 
kmenos ir už ją bausti. Kai drausmindami persistengiame, namai tampa 
„nel“, „baik!“, „negalima!“ karalyste. Mes jaučiame nuolatinę įtampą ir 
įsitraukiame į neigiamą rutiną, pradedame stebėtis, kas nutiko tėvystės 
džiaugsmams. Norėdami išsaugoti sveiką protą, įsitaisykite tam tikrą fil- 
trą akyse ir ausyse, kad matytumėte ir girdėtumėte tik tai, kas iš tiesų svar- 
bu. Šis elgesio keitimo terapijos papildymas vadinamas zikinų kurtu 
ir laikinu aklumu. 

Atradau šį metodą stebėdamas vyrų reakciją, kai kalba jų žmonos. 
Atrodo, kad toks tekstas kaip „Ar išnešei šiukšles?“ dažnai neužfiksuoja- 
mas, tuo tatpu kai „Ar norėtum alaus?“ laisvai pasiekia klausos nervus ir 
sėkmingai užfiksuojamas smegenyse. 

Turiu pripažinti, kad ir pats kartą turėjau panašių klausos sutrikimų, 
tačiau mano žmona atrado būdą, kaip šią problemą išspręsti. Ji papras- 
čiausia užregistravo mane į ligoninės Klausos centrą, kad patikrintų ma- 
no ausis, tačiau būtent tą akimirką aš ir vėl pradėjau viską puikiai girdėti. 
Laikinas kurtumas ypač naudingas, kai mūsų mažieji pradeda plūstis ar 
kartoti bjaurius žodžius, kuriuos išgirdo darželyje. 

Įsivaizduokite karingai nusiteikusį trimetį, kuris negauna, ko nori. Jis 
atsisuka į savo mamą ir rėžia: „Aš tavęs nekenčiu.“ Nusiminusi mama 

susinervina, priima žodžius už tikrą pinigą ir apipila atžalą muilo operos 
vertais meilės užtikrinimais. 

Būtų buvę daug paprasčiau nieko „neišgirsti“, o jei atsakymas būti- 
nas, būtų užtekę „O aš tave myliu“, ir viskas. Nereikia būti psichoanaliti- 
ku, kad suprastum, jog vaikas iš tikrųjų jus myli. Nėra jokių abejonių, ko 
jam reikia, kai serga ar yra išsigandęs. 

Elgesio pakeitimo pagrindas yra išaukštinti gerą elgesį, kad paskatin- 
tume vaiką taip elgtis ir kitą kartą. Visa kita reikėtų ignoruoti ir nuvertinti 
su viltimi, kad ilgainiui blogas elgesys dings. Ignoravimas yra vienas iš tų 
dalykų, apie kuriuos ekspertams ganėtinai lengva rašyti, tačiau mums, tė- 
vams, ne taip lengva įgyvendinti. Esu įsitikinęs, kad viskas būtų kitaip, jei 
rašyčiau S/ebuklingai Moteriai ar Supermenui, tačiau realiame gyvenime mes 
pavargstame, visko aiškiai nebematome ir tada šauname iš dvivamzdžio 
į bet kokį vaiko poelgį. Geriausių rezultatų tėvai pasiekia, kai ramiai taiko- 
si ir šaudo tik į aiškius taikinius. Žinoma, neįmanoma nekreipti dėmesio 
į visus erzinančius poelgius, tačiau reikia pasistengti. Čia galėtų šiek tiek 
padėti ir /aikinas aklumas. 

Įsivaizduokite dvimetį berniuką, kuris nori daug šokoladinių sausai- 
nių. Kai mažylis suvalgo trečią skanėstą, mama sako: „Jau pakaks!“ Jis 
žino, kad mama minkštos širdies, todėl pradeda vaidinimą — atsistoja ir 
ima trypti vietoje, tokiu būdu išliedamas savo įniršį. Dabar, nepaisant 
viso šito pasirodymo, jums reikėtų nenusileisti ir suvaidinti dar geresnę 
sceną. Nepamirškite valdytis ir išlikti tokia pat rami kaip vienuolyno mo- 
tinėlė iš muzikinio filmo „Muzikos garsai“. Teištarkite: „Kaip įdomu“, 
pasiimkite skalbinių krūvą ir išeikite jų išdžiaustyti. Patikėkite, tikrai nc- 
daugeliui aktorių patinka stebėti, kaip jų žiūrovai išeina vos spektakliui 
įpusėjus, ir netgi pats nejautriausias mažylis turėtų suprasti, ką norėjote 
tuo pasakyti. 


Pertraukėlė 


Periraukėlė yra nuostabus būdas, padedantis išvengti beužsimezgan- 
čių konfliktų. Rezultatai greiti, metodas naudingas ir raminantis. 

Kariaujančių pusių išskyrimas 


Pertraukėlės tikslas yra trumpam atitraukti vaiką nuo vis blogėjančios 
konfliktinės situacijos. Vaikas iš scenos vidurio nuvedamas į nuošalę, 
pvz., į kitą kambarį, kur jo maivymosi niekas nematys. Vaikui reikia laiko 
„atvėsti“, o kartu apsiramina ir tėvai. Kariauja dvi pusės, ir jeigu bent 
viena iš jų nusiramino, vadinasi, metodas vertas dėmesio. 

PertraukėJė — turbūt vienas veiksmingiausių metodų, kurį rekomen- 
duoju sunkiai susitvarkantiems tėvams. Tai yra tarsi apsauginis vožtu- 
vas, kuris padeda tėvams suvokti, kaip pasielgti, kai juos priremia prie 
sienos. 

Ši priemonė efektyviausia su 2—10 metų vaikais, tačiau gali būti veiks- 
minga ir su mažesniaisiais. Kai visi kiti metodai jau išmėginti ir niekas 
nepadeda, kai pradedate nebevaldyti situacijos ir jūsų mažasis tai puikiai 
supranta, neaušinkite burnos, nemuškite, o geriau pasinaudokite per7rau- 
kėle. Kai tik pradedate rėkti, ginčytis, tampate iracionalūs ir elgiatės kaip 
vaikai, žinokite, kad pralaimėjote. 

Kaip ir kiti patikrinti būdai, šis irgi tuti kritikų. Tėvai, susilaukę ange- 
lėlių ar prisiskaitę teorijų, mano, kad jis tiesiog atstumiantis. Jie susigalvo- 
ja visokių pasiteisinimų, kodėl peržraukėlė nėra veiksminga. 

Tai, žinoma, yra jų reikalas, tačiau iš patirties galiu pasakyti, kad 
pertraukėlė padėjo tūkstančiams šeimų išvengti barnių. Nepamirškite, 
kad realūs tėvai, turintys sunkius vaikus, kada nors palūžta, todėl jūs 
pasistenkite to išvengti. 


Kuris kambarys? 


Idealus kambarys peržraukėlei būtų asketiška, tyli, lengvai prieinama 
vieta, kur nėra jokių pramogų. Geriausia, ką galime pasiūlyti — vaikų 
miegamasis. 

Ekspertai suskumba mus įspėti, kad klaidinga naudotis miegamuoju. 
Jie mano, kad vaikui šitas kambarys asocijuosis su bausmėmis, atsiras 
baimių ir galiausiai miego sutrikimų. Nors toks paaiškinimas teoriškai 
atrodo ganėtinai logiškas, mano praktikoje jis nepasitvirtino. 

Jei į miegamąjį nusiųstas vaikas nustos miegoti, tai tuomet išeitų, kad 
į vonią išsiųstas vaikas nustos praustis, į valgomąjį — valgyti, į svetainę — 
sėdėti, į virtuvę — plauti indus ir taip toliau. Aš renkuosi miegamąjį, nes 
dažniausiai jis būna nelaidus triukšmui ir toliau nuo kitų kambarių, tad 
abidvi konflikto pusės gali atvėsti ir nusiraminti. 


Metodas 


Pagrindinis pertraukėlės tikslas yra ne nubausti vaiką, o išskirti kovojan- 
čias puses ir duoti joms laiko atvėsti. Kaip jau minėta šioje knygoje, dideli 
sprogimai prasideda nuo mažyčių kibirkštėlių, todėl daug geriau pasinau- 
doti tokiu metodu ir užglostyti pavojingą situaciją pačioje jos pradžioje nei 
paskui tvarkytis su tarptautinio masto konflikto pasekmėmis. 

Metodas yra paprastas. Kai vaikas pradeda verkti, įkyrėti ir peržen- 
gia visas ribas, kad neįmanoma tverti, reikia nuspręsti, ar norite įsivelti 
į konfliktą, ar pasinaudoti peržravkėle. Nedvejokite, rinkitės pastarąjį va- 
riantą. 

Ramiai nuveskite ar nuneškite vaiką į jo kambarį. Elkitės švelniai ir 
neabejokite, kad pasieksite savo tikslą. Įėję į kambarį, „štai kaip viskas 
bus“ tonu praneškite, kad jūs neketinate ginčytis, o vaikas pasiliks kam- 
baryje, kol nenusiramins. Tada uždarykite duris ir greitai pasišalinkite. 
Vyresniems nei 3 metų vaikams gali būti paliekamas virtuvinis laikmatis, 


kad jie matytų, kiek laiko turi išbūti kambaryje. 


Nerakinkite durų 

Nepainiokite pertraukėlės sa dvidešimto amžiaus pradžioje populiariu 
vaikų užrakinimu kambaryje. Toks būdas labiau gąsdina nei padeda. Jis 
tėra senamadiško auklėjimo dalis, nepriimtina šiandien. 


Išdykėlių kampas 

Vaiko pastatymas į kampą galbūt buvo veiksmingas tais laikais, kai 
mes patys vaikščiojome į mokyklą. Dabar iš savo patirties galiu pasa- 
kyti, kad tik labai nedaug tėvų mano, kad šiais laikais tai yra efektyvi 
priemonė. Vaikai nuo 1 iki 2,5 metų nesupras, kam viso to reikia, o 

vyresni paspruks, vos tik jūs nusisuksite, ir dar džiaugsis, kad jiems pa- 
vyko jus apgauti. Arba jie gali stovėti kampe ir gauti dar daugiau dėme- 
sio rodydami nepadorius gestus. Dauguma tėvų mano, kad statymas į 
kampą yra visiškai neveiksminga drausminimo priemonė, o vaikui tai 
gali būti it pramoga. Pertraukėlė miegamajame yra daug veiksmingesnė 
priemonė. 


Kai pertraukėlė nepadeda 


Kartais, kai pasiūlau peržravkėlę, tėvai iš karto sako, kad ji nepadėjo. 
Kai išgirstu tokį atsakymą, žinau, kad nepasisekė dėl vienos iš kelių gali- 
mų priežasčių. 


Greitas grįžimas 

Pagrindinis nusiskundimas yra greitas pabėgimas. Vaikas paliekamas 
kambaryje, tačiau nespėjus jums žengti penkių žingsnių, jis jau neria pro 
duris tarsi kulka iš šautuvo. Aš manau, kad šią problemą galima išspręsti, 
jei tėvai nenusileidžia ir yra 100 procentų tvirti „ištrėmimo“ metu. Maži 
vaikai greitai pajunta, kada nepaklusnumas ar zirzimas padės jiems gauti 
tai, ko nori, ir ne ką blogiau supranta, kada jų tėvai nusiteikę rimtai ir nė 
už ką nenusileis. 

Yra tėvų, kurie skundžiasi, kad vaikas nepasilieka kambaryje. Kai pa- 
klausiu, kur jie būna vaiko grįžimo momentu, dažniausiai išgirstu, kad jie 
stovi tiesiai už durų. Vaikai nėra kvaili. Jei jie žinos, kad bus pasitinkančių- 
jų, susirinkusių juos pasveikinti, žinoma, kad jie išeis — jie padarytų bet 
ką, kad gautų nors kiek dėmesio ir pramogų. 

Kiti graudžiai atrodantys tėvai skundžiasi, kad vaikai pasprunka iš 
kambario jiems dar net neapsisukus. Man atrodo neįtikėtina, kad dvime- 
tis gali perbėgti per kambarį, atidaryti duris it pabėgti greičiau nei suau- 
gęs žmogus. Jei taip ir yra, tuomet būtų pats metas nustoti skųstis ir tuoj 
pat užsirašyti į sporto klubą. 

Mano patirtis rodo, kad šeimose, kuriose tėvai rimtai pasiryžę palikti 
vaiką kambaryje, tvirtai uždaro paskui save duris ir greitai pasišalina, vai- 
ko sugrįžimas yra itin retas. 

Retkarčiais bėglį reikia ir griežčiau paauklėti. Po pirmojo pabėgimo 
reikėtų jį vėl ryžtingai nuvesti į kambarį. Kitą kartą būtų galima ir trum- 
pam užrakinti duris. Atrodo sudėtinga, tačiau prisiminkite, kad peržrau- 
kėlė yra paskutinis jūsų šansas, tam tikras atsarginis išėjimas. Jos imatės, 
kai visi kiti būdai nepadeda. 


Rėkimas ir sbardymasis 

Dažnai išgirstu kažką panašaus į: „Aš jį nuvedžiau į kambarį, o jis 
tol rėkė, kol jo galiausiai neišleidau.“ Kai paklausiu, kur tėvai tada stovė- 
jo, atsakymas vėlgi toks pat — „už durų“. Jūsų vaikui gali būti tik dveji, 
tačiau jis elgiasi tikrai daug protingiau nei už durų besitrinantys tėveliai. 
Juk akivaizdu — jei bus verkšlenimo besiklausanti publika, bus ir karališ- 
kas pasirodymas. Nuveskite vaiką į kambarį — uždarykite duris — greitai 
pasišalinkite. 

Retkarčiais man tenka išgirsti, kad peržraukė/ė nepavyko, nes mažasis 
laužė durų rankeną. „O ką jūs tada darėte?“ — paklausiu aš. „Laikiau 
rankeną iš kitos pusės!“ Vaikams tai labai patinka — jiems tai nuostabus 
žaidimas. 

Kartais tėvai skundžiasi, kad jų mažyliai atsigula prie durų ir jas spar- 
do. Dažniausiai jie taip elgiasi, jei žino, kad juos išgirsite. Nepamirškite, 
kad geriau jau apspardytos durys, nei ištampyti tėvų nervai. 


Kambario sujaukimvas 

Nemažai tėvų skundžiasi, kad jie negali palikti vaiko jo kambaryje, 
nes jis gali ten viską išdaužyti. Tiesą pasakius, dauguma mano, kad taip 
galėtų atsitikti, tačiau nepanašu, kad jie tai būtų patyrę. Per savo prakti- 
ką sutikau labai nedaug vaikų, kurie taip pasielgė, kai jų tėvai pamėgino 
parodyti savo valdžią. 

Svarbu, kad kambaryje nebūtų palikta pavojingų daiktų. Dažai, žy- 
mekliai ir kiti panašūs dalykai turėtų būti paslėpti. 

Kai vaikas dalijasi kambariu su broliu ar seserimi, tėvai nerimaus, kad 
piktas, dėmesio trokštantis mažylis gali „pertvarkyti“ brolio ar sesers 
daiktus. Jei kyla tokia problema, reikėtų naudotis kitu, „neutraliu“ kam- 
bariu. O kai neužtenka vietos, gali būti, kad retkarčiais teks pasinaudoti 
it vonia. 

Kai uždarytas savo kambaryje vaikas pradeda jį griauti, jūs turite tris 
galimybes. Galite apsimesti (kad ir kaip sunku tai būtų), kad tai, kas vyks- 
ta, jums nedaro jokio įspūdžio. (Vėliau, kai audra bus praėjusi, kartu 
viską susitvarkysite.) Galite tvirtai pareikšti, kad jo elgesys jums visiš- 
kai nepatinka, ir pareikalauti, kad viską sutvarkytų. Arba vaikas gali už- 
sitraukti jūsų rūstybę ir jam bus paaiškinta, kad toks elgesys yra visiškai 
nepriimtinas. Nors asmeniškai aš linkstu prie pirmojo varianto, jums 
reikėtų patiems išsirinkti tinkamiausią sprendimą. 

Pavyzdys. Maždaug ketverių kai kuriems vaikams nusibosta būti vai- 
kais ir tada jie gerokai apsunkina savo mamų gyvenimą. Viena užsispy- 
rusi mergaitė buvo gerai išstudijavusi įniršio protrūkių meną ir puikiai 
žinojo, kaip juo pasinaudoti. Kai ją palikdavo kambaryje, ji nusiramin- 
davo, tačiau vėliau „,patvarkydavo“ kambarį ne prasčiau nei bomba. 

Kai išgirdau, kad taip sėkmingai žlugdomas pertraukėlės metodas, 
pirmiausia rekomendavau tėvams išnešti iš kambario visus dūžtan- 
čius daiktus, rašiklius, dažus ir panašias, daug netvarkos paliekančias 
medžiagas. Kai ją kitą kartą paliko kambaryje, mergaitė net nemėgi- 

no verkti, nes žinojo, kad nedidelis daiktų „pertvarkymas“ mamą pa- 
veiks daug labiau. Po dešimties minučių ji išėjo iš kambario visiškai 
susitvardžiusi ir atrodė labai patenkinta. Mama vos susivaldė, kai pro 
duris pamatė sujauktą lovą ir ant grindų išmėtytus drabužius. Tačiau 
ji suprato, ko siekė jos dukra, todėl praeidama pro šalį tepasakė: „Ko- 
kia netvarka.“ 

Mažoji buvo priblokšta, nes tikėjosi, kad jos poelgis visiškai išmuš 
mamą iš vėžių. Pajutusi „jėgų pusiausvyros pasikeitimą“, ji labai stengėsi 
išvengti panašių scenų likusią dienos dalį. Atėjus laikui miegoti, mergaitė 
buvo nusiųsta susirasti pižamos, tačiau tuoj pat sugrįžo skųsdamasi, kad 
niekaip negali jos rasti. „Manau, ji kažkur po ta drabužių krūva ant grin- 
dų“, — paslaugiai tarė mama. Tada mergaitė paklausė, kaip jai reikės mie- 
goti nepaklotoje lovoje. „Jokių problemų“, — atsakė mama, pametėdama 
dukrai vieną paklodę iš vieno kampo, kitą — iš kito. Ta pati procedūra 
pasikartojo ryte, kai mažoji ieškojo švarių drabužių. Vėlgi buvo nurodyta 
netvarkinga drabužių krūva ant grindų. Tokiu būdu mergaitė viską kuo 
aiškiausiai suprato: kambario sujaukimas nesukėlė jokios mamos reakci- 
jos, nukentėjo tik ji pati. 

Kitą rytą pasikalbėjau su šia mama telefonu ir mes nusprendėme, kad 
kambarį sutvarkyti jos turėtų kartu. Buvo nuspręsta, kad visus senus ir 
per mažus drabužius galima atiduoti neturtingoms šeimoms. Tvarkingai 
surikiavusios žaislus, mama su dukra sudarė dovanų artėjančioms Kalė- 
doms sąrašą. 

Mane sužavėjo šios mamos savitvatda ir stiprybė, taip pat labai 
pradžiugino tai, kad galų gale ji atsikratė įpročių, praeityje trukdžiusių 
efektyviai panaudoti pertraukėlės. Po šio konflikto mama ir dukra suge- 
bėjo susitaikyti, užmegzti daug artimesnius santykius ir paversti karo 
zoną į vietą, kur smagu gyventi. Kambarys daugiau niekada nebuvo 
sujauktas, įniršio protrūkių stebėtinai sumažėjo, todėl ir peržraukėlių rei- 
kėjo vis rečiau. 

Iš tiesų perZraukėlės yra puikus atsarginis variantas mums, tėvams, O jei 
metodu naudojamasi teisingai, jis retai kada bus sužlugdytas. 

Nerealūs Iūkestiai 

Dažnai pertraukėlės nepadeda, kai patys tėvai nesuvokia, ką jie bando 
pasiekti. Penkios minutės miegamajame negarantuoja angeliško elgesio 
likusią dienos dalį. Beje, nė vienas mano žinomas metodas, na, gal išsky- 
rus tramdomuosius marškinius, negalėtų to užtikrinti. 

Nemažai tėvų tikisi, kad vaikas prieis prie jų nuleista galva ir pasa- 
kys: „Miela mamyte, aš pasielgiau blogai ir likusią savaitės dalį elgsiuos 
nepriekaištingai.“ Kiti niekaip negali pamiršti to, kas įvyko, ir nuolat pri- 
mena vaikams, kokie jie buvo išdykę. Todėl namuose tvyro įtampa, kuri 
niekam neleidžia jaustis laimingam. Pertraukėžų tikslas yra leisti abiem 
pusėms atvėsti ir taip išvengti rimtų konfliktų. 

Vaikas neturi atsiprašyti. Vienintelis dalykas, ko iš jo tikimasi, yra tai, 
kad jis taptų nors kiek protingesnis. 

Yra tėvų, kurie teigia, kad peržraukėls neveiksmingos, nes vaikas vis 
tiek taip pat elgiasi. Jei padaro tą patį vos tik išėjęs iš kambario, jį reikėtų 
vėl nusiųsti atgal. Kai tėvai skundžiasi, kad vaikas elgiasi taip pat, daž- 
niausiai jie nori pasakyti, kad poelgis pasikartojo maždaug po valandos. 

Pertraukėlė yra metodas, tam tikra momentu padedantis išvengti grei- 
tai besirutuliojančios konfliktinės situacijos. Jeigu jai pasibaigus namie 
vėl taika, vadinasi, metodas tikrai veiksmingas. 

Kai kurie tėvai jaučiasi apgauti, kai sceną iškėlęs vaikas nueina į savo 
kambarį ir ten sau laimingas žaidžia. Turiu jums priminti, kad pertraukėlė 
nėra bausmė. Jos tikslas atskirti du žmones, besikėsinančius kibti vienas 
kitam į atlapus. Visiškai nesvarbu, ar vaikas žaidžia su savo žaislais, stovi 
ant galvos ar dainuoja liaudies dainas, svarbiausia, kad jis nusiramina, ir 
tėvai per tą laiką gali nors kiek atsipalaiduoti. 


Išvada 


Jei pertraukėlės metodas naudojamas tinkamai, jis yra labai veiksmin- 
gas. Aš jį taikau dirbdamas su mažais vaikais, neįgaliaisiais, o kartais 
ir su sunkiais vyresnio amžiaus vaikais. Šis metodas padeda palaikyti 
namie taiką, o jei jis panaudojamas aukščiau aprašytais būdais, negąs- 

dinant ir neliūdinant vaiko, galima išvengti emocinės įtampos. Įtampai 
atslūgus, kai vaikas aiškiai supranta jam leidžiamas ribas, visi gali leng- 
viau atsikvėpti. 


Komandinės pastangos 


Jei norite, kad suaugęs žmogus kažką darbe padarytų, prisimenate 
diplomatiją. Jei priekaištaučiau ir nirščiau ant savo darbuotojų, į mane 
iš pradžių niekas nekreiptų dėmesio, o po to pasiūlytų pasigydyti ar dar 
blogiau. Tuo tarpu diplomatinis būdas būtų iškelti tikslą, parodyti pavyz- 
dį ir padėti jo pasiekti. 

Tas pats pasakytina ir apie vaiką, kuris yra mažas, bet dvigubai dau- 
giau užsispyręs nei suaugęs. Dažnai į tiesioginį paliepimą reaguojama vi- 
sišku paralyžiumi, tačiau jei tą patį prašymą suformuluosite taip: „O gal 
kartu sutvarkom tuos žaislus?“ jums gali ir pasisekti. 

Kai dirbi su labai mažais vaikais, supranti, kad jie mėgsta viską pa- 
versti žaidimu. Tokiame amžiuje jie gali visiškai nepastebėti dėmių ant 
kilimo, pirštų antspaudų ant sienų ar netvatkingų kambarių, tačiau jiems 
patinka padėti mamai šveisti, plauti ir tvarkyti, nes smagu būti įvykių ir 
dėmesio centre. Jiems labiausiai patinka būti padėjėjais ir žaisti draugus. 
Taip galima smagiai leisti laiką ir nesipykti. 

Su ikimokyklinio ar ankstyvojo mokyklinio amžiaus vaikais dažnai ga- 
lima užglaistyti situaciją, kai paprašę atlikti kokį veiksmą, iš karto pažada- 
me ką nors, ko jie labai norėtų. „Susitvarkyk kambarį, o aš tau paruošiu 
pieno kokteilį.“ „Padėk mamytei suplauti indus, o aš pripumpuosiu tavo 
dviračio padangą.“ Dirbant ir su vaikais, ir su suaugusiaisiais, ko nors pa- 
siekti galima tik pasitelkus komandines pastangas. 

Debatai ir ginčai — ar čia yra vietos demokratijai? 


Dabar, kai tiek daug kalbama apie demokratiją vaikams, nemažai tė- 
vų mano, kad mažiesiems reikėtų paaiškinti visas gyvenimo smulkmenas. 
"Tai, žinoma, pagirtina, tačiau dažnai kyla problemų, kai labai protingas, 
bet daug ko realiame gyvenime nepastebintis tėvas nesupranta, kad juo 
manipuliuoja vos jo kelius siekiantis mažylis. 

Didelė tėvų energijos dalis kasdien išeikvojama ginčijantis, diskutuo- 
jant ir besistengiant būti demokratiškais sa mažais vaikais. Nors tai tiek 
pat naudinga, kiek diskutuoti apie integralinį ir diferencialinį skaičiavimą 
su masajų* kariu, iš praktikos galiu teigti, kad šios problemos jau pasiekė 
epidemijos mastą. 

3—4 metų vaikams patinka dėmesys, o vienas geriausių būdų jo gauti 
yra pastoviai ko nors klausinėti. Jei atkreipsite dėmesį į klausimus, paste- 
bėsite, kad jie nėra įvairūs, mažai domimasi atsakymais, tas pats klausi- 
mas kartojamas vėl ir vėl, kol tėvai vis dar užkimba ant kabliuko. 

Begalinis klausinėjimas yra gana keista mažų vaikų savybė, kuri tu- 
tėtų būti skatinama tik iki tam tikros ribos. Jei diskusijos, klausimai ir 
ginčai tęsiasi be galo ir nėra niekaip susiję su noru ką nors sužinoti, tai 
jau visai kitas reikalas. Kai prasideda šis žodžių mūšis, tėvai turėtų savęs 
paklausti: „Ar tuo ką nors pasieksime, ar tikrasis šio užsiėmimo tikslas 
yra mus suerzinti?“ 

Kaip pavyzdį paimkime mažąjį akrobatą, kuris šokinėja aukštyn že- 
myn ant jūsų naujojo žurnalinio staliuko. Jūs jam aiškiai ir įtikinamai 
liepiate baigti, bet jis tuoj pat paklausia: „Kodėl?“ Jei jums svarbesnė 
demokratija nei staliuko išsaugojimas, tada labai lengva įsivelti į ilgą dis- 
kusiją. Galite aiškinti vaikui apie šiuolaikinių baldų, pagamintų iš medžio 
drožlių plokščių, nepatvarumą, arba galbūt paminėti ponią Smit, kuri 
gyvena bute po jumis, ir jos nervų ligą, dėl kurios ji negali pakęsti iš vir- 
šaus sklindančio triukšmo, ir dideliais gabalais ant jos kilimo svetainėje 


* Masajai — gentis, gyvenanti Tanzanijoje ir Kenijoje, kurios ekonomika grindžiama gyvuli- 
ninkyste. 

krintančio tinko. Visai tai jums bus visiškai nenaudinga, nes pagrindinis 
klausimo tikslas tebuvo atitraukti jūsų dėmesį. Mano nuomone, į klausi- 
mą „Kodėl“ gali būti atsakyta tiktai vieną kartą, o po to geriau nukreipti 
kalbą kitur, tapti kurčiu ar parodyti savo galią ir pasakyti: „Baik, nes aš 
taip pasakiau!“ 

Dauguma mūsų mažylių būtent šią akimirką žaidžia su nieko nenu- 
tuokiančiais tėvais. Kai yra tiek kalbų ir tiek mažai veiksmo, visas šis dau- 
giažodžiavimas prie nieko gero nepriveda. Mokykite ir klausykitės mažų- 
jų, bet kai tokios veiklos tikslas jus suerzinti — pamirškite demokratiją. 


Rėkimas 


Nors visi puikiai žinome, kad nederėtų šaukti ant savo vaikų, vis tiek 
taip darome. Nereikia būti baigusiam komunikacijos studijų universitete, 
kad suprastum, jog šiek tiek garso padeda atkreipti vaiko dėmesį. Pro- 
blema yra ta, kad rėkimas nervina, o tai dažniausiai dar labiau pablogina 
elgesį. 

Maži vaikai itin lengvai suirzta, kai jų aplinkoje daug triukšmo, veiks- 
mo ir įtampos. Darželių vedėjos dažnai man pasakoja, kaip jų grupės 
kartais tiesiog „laipioja sienomis“ ir sukelia ne mažiau triukšmo nei aud- 
tinga diena. O namie, kuo labiau mes įsitempę it kuo daugiau šaukiame, 
tuo blogiau elgiasi mūsų vaikai. 

Prieš išsižiodami vaikai per daug negalvoja, tačiau tėveliams tai būti- 
na. Ramybė yra užkrečiama, ji persiduoda aplinkiniams, todėl dėl šven- 
tos ramybės stenkimės neviršyti decibelų. Kalbėkite aiškiai ir ryžtingai, 
tik jokiais būdais nerėkite. 

Turiu pripažinti, kad yra ir priešingas kontroliuojamo bendravimo 
kraštutinumas, verčiantis mane labai nepatogiai jaustis. Kai kurie tėvai 
kalbasi su savo vaikais aiškiai pabrėždami kiekvieną žodį, viskas, ką jie 
pasako, yra nuodugniai apgalvota ir siaubingai nuobodu. Atrodo, kad jie 
bijo atsipalaiduoti ir elgtis natūraliai, todėl yra labai susikaustę, tarsi mė- 
gindami ant galvos išlaikyti kiaušinį. 

Mažyliai tiesiog spinduliuoja entuziazmu, todėl aplink save jiems rei- 
kia entuziastingų, linksmų žmonių, netgi jei kartais jie truputėlį perlenkia 
lazdą ir ima rėkti. 


Grasinimai 


Galvodamas apie savo studentiškas dienas gimtajame Belfaste, aiš- 
kiai prisimenu kelionę autobusu į ir iš ligoninės ir du dalykus, įstrigu- 
sius atmintyje. Niekada nepamiršiu spūsties valandų žiemą, kai autobu- 
sai būdavo perpildyti, jų vidus pilnas dūmų ir rudais lašeliais virtusių 
garų, varvančių nuo stogo. Keleiviai išsitraukdavo iš burnos pypkes ar 
cigaretes tik tam, kad nusikosėtų ne prasčiau už tuberkuliozės palatos 
pacientus. 

Taip pat ryškiai prisimenu motinas su jų visiškai nevaldomais vaikais. 
Kelionę nuo miesto centro vis pertraukdavo tokios ir panašios frazės: 
„LaiE “, „Tik padaryk taip dar kartą ir gausi lupti“, „Paskutinį kartą įspė- 
ju“, „Paprašysiu konduktoriaus tave išlaipinti“. Grasinimai, o tiksliau, 
tušti grasinimai yra dažnas ir visiškai nevaisingas drausminimo būdas. 

Vaikai turėtų žinoti, kokios yra priimtino elgesio ribos, ir kas jų lau- 
kia, jei jas peržengs, bet nereikia nuolat to priminti grasinimais. Taip 
pat svarbu tesėti savo pažadus — jei pasakėte, kad kažkas atsitiks, taip 
ir turi būti. 

Tuose airiškuose autobusuose vaikai žinojo, kad jų mamos daug šne- 
ka, bet nieko nedaro. Jie jau buvo girdėję visus tuos grasinimus tūkstan- 
čius kartų, tai buvo kasdienis ritualas, jaudinantis tik mamą. 


Mojavimas „mediniais šaukštais“ 


Tėvai, grasinantys vaikams diržu, kelia didelį susirūpinimą. Dvidešim- 
to amžiaus pradžioje toks reiškinys buvo visiškai įprastas ir normalus, 
tačiau dar ir dabar yra nemažai taip besielgiančių tėvų, nors, mano su- 
pratimu, tokia auklėjimo priemonė beveik niekuo nesiskiria nuo smurto 
prieš vaikus. 

Mojavimas mediniu šaukštu šiek tiek švelnesnė priemonė, kuri vis 
dar stebėtinai įprasta. Kaip gydytojas negaliu pasakyti, kad tuo žaviuosi, 
čiais juo pamojuojate ir tai veikia. 

Atrodo, kad musių muštukas yra ne mažiau populiarus nei šaukštas. 
Tėvai pasakoja man, kad mojuojant juo sukeliamas įspūdingas švilpesys, 
kuris gali atnešti žalos nebent kokiai musei. 

Nepamirškite, kad mojavimas šaukštais ar musių muštukais yra gra- 
sinimo forma, ir yra daug geresnių būdų išspręsti problemas nenusilei- 
džiant iki tokio lygio. 


Apsvarstytas susitarimas 


Apsvarstyto susitarimo metodas yra ganėtinai dažnai naudojamas 
sprendžiant pramoninius ginčus, kai profesinė sąjunga sutinka pagamin- 
ti viena mašina per dieną daugiau mainais į, tarkim, ilgesnes rūkymo 
pertraukėles ir dešimties savaičių atostogas per metus. Derybos su ma- 
žais vaikais dažniausiai tėra laiko gaišimas, bet ankstyvojo mokyklinio 
amžiaus vaikams tokie susitarimai jau gana įdomūs. 

Kai vaikams daugiau nei ketveri, kartais pasiūlau tėvams sudaryti 
keistino elgesio sąrašą, o tada suderinti jį su vaiko sąrašu. Nors tokiu 
būdu visiškai vaiko elgesio tikrai nepakeisime, šį bei tą visada galima 
patobulinti. 

Nerekomenduočiau taikyti apsvarstyto susitarimo metodo anksčiau 
nei vaikui sulaukus ketverių. Visai neseniai teko susidurti su 3 metų 11 
mėnesių mergaite, kurios tėvai labai krimtosi, kad ji dieną vis dar prašė 
žinduko. Jie nusprendė su vaiku susitarti. Mergaitė buvo protinga, pui- 
kiai suvokianti, kad gyvename vartotojiškame pasaulyje, todėl jai pačiai 
dalyvaujant buvo sudaryta tokia sutartis. Per jos ketvirtą gimtadienį ji 
bus nuvesta į didelę žaislų parduotuvę, kur galės išsirinkti bet kurią lėlę. 
Viskas, kas vyks po to, irgi buvo nuodugniai aptarta ir suplanuota. Mer- 
gaitė su lėle nueis prie kasos, pardavėja suvynios lėlę, bet jos neduos, kol 

mergaitė neišmes žinduko į artimiausią šiukšlių dėžę. Susitarimas pavy- 
ko be jokių nesklandumų. 

Turiu pripažinti, kad, deja, ne visada viskas vyksta pagal planą. Šis me- 
todas nebuvo toks pat sėkmingas su trejų metukų mergaite. Žindukas 
buvo atiduotas vaistininkui mainais į kažkokį kitą labai trokštamą daiktą. 
Kitą rytą, kai mažoji pabudo, ji nusprendė, kad naujasis daiktas nebuvo 
tinkama kompensacija už žinduką. Išėjus apsipirkti, ji be perstojo zirzė, 
o užėjus į vaistinę, pareikalavo patikrinti visas šiukšliadėžes. Galiausiai 
supratusi, kad čiulptuko nebeatgaus, mergaitė užsipuolė vaistininką. 


Atidėtos bausmės ir privilegijų panaikinimas 


Maži vaikai turi gana ribotą požiūrį į gyvenimą. Iki ketverių metų 
jie sunkiai supranta, ką reiškia po valandos, rytoj ar kitą savaitę. Todėl 
svarbu nedelsti drausminant ar apdovanojant vaiką. Pramogos atidėji- 
mas iki rytojaus ar laukimas, kol tėtis sugrįš namo, yra ir neteisinga, ir 
neefektyvu. Jei vaikas turės laukti iki vakaro, jis pamirš, kuo prasikalto, 
o atidėta bausmė bus tarsi perkūnas iš giedro dangaus. Tokiu būdu ne 
pataisysime vaiko elgesį, o jį tik išgąsdinsime ir supainiosime. Mažus 
vaikus reikia bausti vos tik jiems prasikaltus ir daugiau prie to nesu- 
grįžti. Mažyliai per daug negalvoja apic ateities įvykius, todėl privilegi- 
jų panaikinimas gali būti visiškai beprasmis. Sulaukus 4 ar 5 metukų, 
situacija pasikeičia ir dabar vaikui jau galima paaiškinti, kokio elgesio 
iš jo tikimasi, ir kas atsitiks, jei jis neklausys. Vyresniam vaikui, kutis 
neruošia namų darbų, būna lauke iki vėlyvo vakaro ar dar kaip nors pra- 
sižengia, galima neleisti ilgai žiūrėti televizoriaus, nuo dviračio nuimti 
priekinį ratą ar sumažinti jo kišenpinigius. (Jei jus domina informacija 
apie vyresnius vaikus, paskaitykite mano knygą V/ė/yvoj? vaikystė: kaip 
suvaldyti vaikus nuo penkerių iki dvylikos metų amžiaus.) Su mažaisiais tai 
beprasmiška, todėl neverta net bandyti. 

Teroro viešpatavimas 


Teroro viešpatavimas yra senamadiška filosofija, kurios pagrindas 
yra tikėjimas, kad galima susitvarkyti su bet kuriuo vaiku, jei tik tėvai yra 
pakankamai ryžtingi ir tvirti. Šis metodas išpopuliarėjo karalienės Vikto- 
rijos laikais, kai buvo manoma, kad „maži vaikai turi būti matomi, bet 
ne girdimi“. 

Kai kurie tėvai vis dar mano, kad namuose, kuriuose galioja labai griež- 
tos autoritarinės taisyklės, galima užauginti tobulai besielgiantį vaiką. Iš- 
oriškai gal taip ir atrodo, tačiau įsigilinus nesunku pastebėti, kad po tokiu 
priverstiniu paklusnumu slypi pasipriešinimas ir maištavimo potencialas. 

Pavyzdiniai vaikai, auginami su nuolatiniais bauginimais, gerai elgiasi 
tik tol, kol grėsmė šalia. Kai tik jos nebelieka, jie pradeda maištauti: dūks- 
ta, išgėrinėja ar, tėvams išvykus savaitgaliui, organizuoja neįtikėtinas orgi- 
jas. Tokie vaikai dažniausiai palieka namus pirmai galimybei pasitaikius, 
o atsisveikindami tik kažką nemandagiai sugestikuliuoja, tarsi norėdami 
pasakyti: „Ačiū už nieką“. Kaip ir įbauginimo pagrindu funkcionuojanti 
vyriausybė, taip ir tokiu pačiu būdu auginami vaikai geri tol, kol tęsiasi 
represijos. Toks metodas niekada nesukuria pagarbos, ilgalaikio stabilu- 
mo, nepriklausomybės ar laimės. | 


Išlaikykite savo pozicijas 


Darbe dažnai stebiu, kaip su mažais vaikais atėję tėvai per penkias 
minutes iš nugalėtojų pozicijų nusileidžia iki visiško pralaimėjimo. Dar 
blogiau yra tai, kad tėvai dažniausiai patys būna dėl to kalti. 

Ilgoko pokalbio su šeima pabaigoje viskas, ko nori jų pavargęs mažy- 
lis, yra greitai pasprukti iš mano kabineto. Iki šio momento viskas buvo 
puiku, tėvai gavo keletą praktinių patarimų, jie pozityviai nusiteikę, o ta- 
da paima ir viską sugadina. „Paspausk daktarui Grynui ranką“, „Pasakyk 
ačiū gerajam gydytojui“, „Susirink žaisliukus“, ,,„Pastatyk triratuką ten. 
Ne! Geriau ten, toliau.“ Po to tėvai dar ilgai kuičiasi, ieško automobilio 
raktų, o prieš eidami dar pasišneka su sekretore apie orą. 

Dabar jau vaikas pradeda protestuoti, tėvai suirzta, įtampa kyla ir, 
nors ką tik puikiai valdė situaciją, tėvai visiškai neapgalvotai atsisako ly- 
derio pozicijų. 


Pasibaigus šeimos, auginančios nervingą mažylį, konsultacijai, mano 
kabineto durys atsidaro ir jie visi akimirksniu išgaruoja. Juk kai dirbate 
su neprognozuojamomis at sprogstamomis medžiagomis, nedelsiate ir 
neieškote sau papildomų rūpesčių. Būkite išmintingi — stenkitės palaikyti 
savo vaikų susidomėjimą ir jų neužlaikykite. 

Kai esate viršuje, ten tr basikikile. 

Devintas skyrius 


Tvarkomės su įniršio protrūkiais 
ir kitomis gudrybėmis 


Po trijų skyrių teorijos ir metodų pats laikas pasižiūrėti, kaip visa tai veikia 
praktikoje. Kaip išlikti ramiems, kai ant svetainės grindų mažylis surengia 
apdovanojimo vertą pasirodymą? Kaip susikalbėti su vaiku, kuris apkursta, 
vos tik jūs paprašote jo pagalbos? O kaipgi tie įspūdingi pykčio protrūkiai 
prekybos centruose? 

Šiame skyriuje apžvelgsime, kaip praktiškai pritaikyti jau aprašytus 


metodus. 

Pykčio protrūkiai 


Pykčio protrūkius galime pavadinti prekiniu mažų vaikų ženklu. Jie 
prasideda maždaug nuo pirmojo gimtadienio, o kažkur apie ketvirtuo- 
sius metus dauguma vaikų supranta, kad yra ir geresnių būdų gauti tai, 
ko nori. Jei apsidairytumėte ir pasižiūrėtumėte į savo suaugusius drau- 
gus, pastebėtumėte, kad yra tokių, kurie taip ir neišaugo iš įniršio protrū- 
kių amžiaus, — negavę, ko nori, jie elgiasi vaikiškai. 

Visi vaikai gimsta skirtingi: vieni būna tylūs, susitvardę, lengvai pa- 
keliantys nusivylimus, kiti primena bombas, turinčias stebėtinai ttumpą 
sprogdinimo siūlą. Jų drausminimas labai primena žongliravimą dinami- 
tu. Niekada negali žinoti, kada jis sprogs tau tiesiai prieš akis. 

Sumanus mažylis virtuoziškai naudojasi pykčio protrūkiais, kuriuos 
sukelia daugybė priežasčių. Dažnai juos išjudina tėvai, sutrukdę užsispy- 
rusiam vaikui kažką padaryti. Kai kurie atsiranda dėl paties vaiko vidinių 
nusivylimų, kai jis susierzina ar nekantrauja padaryti ką nors, kas dar ne 
jo jėgoms. 

Kaip pasielgti su pykčio protrūkiu, priklauso nuo vaiko amžiaus, po- 
elgio priežasties ir vietos, kur įvyksta pasirodymas. Maždaug iki antrojo 
gimtadienio vaikai per daug neapmąsto ir neplanuoja savo veiksmų. Jei 
įmanoma, šiame amžiuje geriausia vaikams švelniai vadovauti ir parody- 
ti, kaip reikia elgtis. Visiškai kitokia situacija būna, kai trimetis naudojasi 
pykčio protrūkiu, kad atvirai parodytų, jog jis valdo situaciją. Tai papras- 
čiausiai nepriimtina. Kai kyla grėsmė autoritetui, tėvai turėtų nenusileisti 
ir laikytis savo principų. 

Kai kurie vaikai žaidžia savo tėvais tatsi žaidimų automatais. Jei jų 
pastangos apvainikuojamos prizais, jie žais it toliau. Tėvai turi peržiūrėti 
elgesio taisykles ir padaryti taip, kad mažieji niekada nelaimėtų. Mažyliai 
dar gali mėginti traukti už rankenėlės, tačiau iš to nebus jokios naudos. 
"Tokioje situacijoje netgi dvimetis turėtų suprasti, kad jo pastangos netu- 
tės jokių rezultatų. 

Jei vaikas nusimena ir iškelia sceną todėl, kad yra kažką sugalvojęs, 
bet dar nesugeba to padaryti pats, jam reikia ne bausmės, o pagalbos ir 
paguodos. Su sergančiu ar liūdinčiu vaiku reikia elgtis labai švelniai. 

Pykčio protrūkiai - aukščiausioji lyga 


„Aukščiausios kokybės“ vaikų pykčio protrūkiai būna surežisuoti ne 
blogiau nei Brodvėjaus pasirodymai: kiekviena detalė apgalvota taip, kad 
sulauktų geriausios žiūrovų reakcijos. Prasidėjusio spektaklio trukmė 
ir intensyvumas priklausys nuo grįžtamojo ryšio, kurį mažasis aktorius 
gaus iš publikos. 

Scenos viduryje matome užsispyrusį mažylį, kuriam neleido padaryti 
kažko, kas jam atrodė neapsakomai svarbu. Jis greitai įvertina situaciją 
ir tučtuojau pasiruošia įspūdingam pasirodymui. Pirmiausia jis žvilgteli 
per petį, kad įsitikintų, jog kriumui pasirinktoje vietoje nėra jokių aštrių 
ir pavojingų daiktų. Po to jis pasižiūri į publiką, įvertina, ar visi gerai su- 
stoję, ar tinkamas apšvietimas. Na, o tada jis imasi, ką sumąstęs. Bum! Jis 
krenta ant grindų ir pasirodymas prasideda. 

Teoriškai susitvarkyti su pykčio protrūkiais atrodytų lengva, tačiau 
praktiškai tai nėra taip paprasta. 


+» Dvimetis muzikos gerbėjas nusprendžia pažaisti su vyresniosios sesers 
ausinuku. Tai nėra protinga. Jūs švelniai jį atimate ir saugiai padedate 
ant viršutinės lentynos. 

+ Paprastai ir aiškiai, trimis ar dar mažiau žodžių paaiškinate, kodėl jam 
negalima imti ausinuko. Vaikui tai nepatinka. 

+ Jis „užveda variklius“ ir ruošiasi „pakilimui“. 

« Tai yra unkamas momentas atitraukti vaiko dėmesį. „Žiūrėk, tėtis anks- 
čiau parėjo namo“, — tariate jūs, pasižiūrėjusi pro langą. „O ne, tai kitas 
baltas fordas.“ 

+ Tai nesuveikė. Jis jau pasirengęs „pakilti“. Dabar pykčio protrūkis ne- 
išvengiamas — BUMI — jis krenta ant grindų, daužo jas rankomis ir ko- 
jomis, pradeda dejuoti, inkšti, stenėti ne ką prasčiau už profesionalų 
imtynininką. 

+ Dabar netgi patys ramiausi ir geriausiai prisitaikę tėvai jaučia didelį stre- 
są. Jų rankos virpa, delnai prakaituoja, šokteli kraujo spaudimas ir juos 
tuoj ištiks infarktas. 

Geriausia nekreipti į viską dėmesio, tačiau tai nėra lengva. Užtenka apsi- 
mesti, kad jums tai nerūpi. 

Išlikite ramūs, nepanikuokite, nieko nepastebėkite, nesiginčykite, užsi- 
imkite savo reikalais. 


Išeikite į kitą kambarį. Išplaukite indus, nulupkite daržoves, išdžiausty- 
kite skalbinius, išeikite į lauką įkvėpti gryno oro. 

Pastaba: Akimirkai susimąstykite, apie ką dabar galvoja jūsų mažasis 
artistas. V'os tik įpusėjo jo geriausias Oskaro vertas pasirodymas, publika atsi- 
stojo ir išėjo. Jei taip atsitiktų, dauguma aktorių iškart nutrauktų spektaklį, 
faitau įle nėra maži vaikai. 

Dabar, kai žiūrovai išėjo ir niekas nebekreipia į jį dėmesio, bailusis 
mažylis pasiduoda, iškelia baltą vėliavą ir šniurkščiodamas bei kūkčio- 
damas eina ieškoti paguodos. Jei taip ir atsitinka, atleiskite, pamirškite, 
nebarkite, būkite švelnūs. Tik nepersistenkite — juk pergalė priklauso 
tėvams, todėl negalima per daug apdovanoti už iškeltą sceną. 

"Tuo tarpu jei mažylis karingai nusiteikęs, jis vis dar ant kilimo svetainė- 
je. „Šiek tiek nepavyko“, pagalvoja jis, kėblina paskui mamą ir dar kartą 
atlieka pasirodymą jai po kojomis. 

Garsas kyla, spardomos jūsų kojos, pamažu prarandate savitvardą. Ne- 
pamirškite, kad mes, tėvai, esame dideli žmonės, kurie turėtų kontroliuo- 
ti situaciją ir jai vadovauti. Kol viršus dar jūsų, pasinaudokite peržravkėle. 
Švelniai pakelkite mažylį ir be jokio pykčio ar neapykantos tvirtai ir 
ryžtingai nuveskite jį į jo kambarį. 

Darykite viską įtikinamai, kad mažasis neabejotų, kad jūs 100 procentų 
timtai nusiteikę. | 

Išeidami trumpai ir aiškiai pasakykite, kad mažylis turi likti kambaryje, 
kol visiškai nesusitvardys, o tada greitai išeikite į kitą namo pusę. 

Arjis išeis po minutės, ar po penkių, visiškai nesvarbu. Svarbiausia, kad 
nuslūgo įtampa, o mūšis, kurio nebuvo įmanoma laimėti, praėjo. 
Atleiskite, nepriekaištaukite, nepykite, leiskite vaikui pereiti prie kokio 
naujo, įdomaus užsiėmimo. Atsipalaiduokite ir palikite pykčio protrūkį 
ir visą įtampą praeityje. 

Prekybos centro ypatingasis 


Namuose dažniausiai nėra labai sunku susitvarkyti su vaiko įniršio 
protrūkiais, tačiau situacija pasikeičia, kai atsiduriate viešoje vietoje. 
Čia jūs jaučiatės daug lengviau pažeidžiami, be to, aplink visada yra 
minia, kuri stebi, kaip išsisuksite iš tokios nemalonios situacijos. Dar 
blogiau, kad ir ką darytumėte, pusė jus stebinčių žmonių tam nepri- 
tars. Pykčio protrūkiai išėjus apsipirkti — viena didžiausių problemų. Ją 
patiria vienas iš šešių mano konsultuojamų tėvų. Daugelis, papuolę į 
tokias situacijas viešoje vietoje, susigėsta, nes mano esą kalti, jei nesu- 
geba suvaldyti savo vaikų. 

Neapsigaukite — tai, ką matote prieš save, jau pakeista natūralios at- 
rankos būdu. Jūsiškis gali atrodyti blogiausias vaikas parduotuvėje, pre- 
kybos centre ar net visame mieste, tačiau visada yra daug blogesnių, 
kurių mamos iš karčios patirties jau išmoko nesivesti jų į parduotuvę. 

Būkite tikras, šimtai panašių į jūsiškį vaikų buvo palikti su kaimynu, auk- 
le ar su itin griežta močiute. 

Šiuolaikinių prekybos centrų projektuotojai turėtų už daug ką at- 
sakyti, nes tai jie sukūrė tuos jaudinančius interjerus, atskleidžiančius 
blogiausias sunkių vaikų savybes. Viskas prasideda jau pakeliui nuo 
mašinų stovėjimo aikštelės iki komplekso, kuriame galima rasti moka- 
mų sūpynių vaikams. Už nedidelę pinigų sumą jos pašokdins ir pasups 
jūsų vaiką, bet mažyliui niekada nebus gana — todėl jis būtinai norės 
pasisupti dar kartą. Geriausia apeiti šiuos aparatus jų net neišmėginus, 
nes jei parodysite vaikui, kaip jie veikia, ateityje bus praktiškai neįmano- 
ma pro juos ramiai praciti. Tai lyg pirmoji cigaretė — po kelių įtraukimų 
gali būti sunku atsikratyti. 

lėjus į parduotuvę, triukšmas ir bruzdesys išjudina daugelį vaikų. 
Tai labai įdomi vieta, kur, jei jie gerai elgiasi, galima ir ko nors pa- 
simokyti. Kiekvienas vaikas parduotuvėje gali išbūti skirtingą laiką, 
kuriam praėjus, reikėtų pasistengti užbaigti visus reikalus ir kuo grei- 
čiau iš ten išeiti. Tačiau išeiti iš prekybos centro niekada nebūna leng- 
va, nes cilės prie kasų dažniausiai labai ilgos ir labai lėtai juda. Kad 
situacija būtų dar blogesnė, parduotuvės administracija pasistengia 
prie kasų pastatyti pilnas lentynas saldumynų, kurie strategiškai išdė- 
lioti kėlių aukštyje. 

Visai nenuostabu, kad, jums stovint eilėje, mažasis čiumpa Mars ba- 
tonėlį. Galbūt jis ir nežino, kad tai pagerinta ir dar 15 procentų didesnė 
nei ankstesnis saldainis naujiena, tačiau jis įsitikinęs, kad jo nori, ir nori 
„dabar“. 

Jūs sakote: „Ne! Padėk jį atgal ant lentynos.“ Mažylis pasižiūri į jus, 
dabar itin pažeidžiamą, su užimtomis rankomis ir atidaryta pinigine 
ir apsuptą kvapą gniaužiančios publikos, nekantraujančios išvysti, kas 
atsitiks. 

Mažasis pamėgina zirzti, bet jūs pakartojate: „Ne!“ BUM — sulauksi- 
te scenos „su visom grožybėm“, kuri tikrai būtų įvertinta mažiausiai 7,6 
balų už stilių, jei galėtų balsuoti kiti pirkėjai. 

Dabar turite ttis pasirinkimus: 

1. Nusileisti ir nupirkti batonėlį. 
2. Labiau pasistengti ir nekreipti dėmesio. 
3. Staigiai ir taikliai pliaukštelėti. 


Tačiau, kad ir ką jūs darytumėte, iškils problemų: 


+ Jei nusileisite ir nupirksite batonėlį, kiekvieną kartą apsilankę parduotu- 
vėje turėsite papildomų išlaidų. 

+ Jei apsimesite, kad apkurtote, ir niekaip nesureaguosite, išgirsite, kaip 
pusė visų žiūrovų murma: „Siaubas. Tokiai moteriai reikėtų uždrausti 
auginti vaikus.“ 

+ Jei jam pliaukštelėsite, kita pusė pasakys: „Kokia gėda. Juk tai smurtas 
prieš vaikus.“ 


Nors atrodytų, kad jūsų rankos surištos, iš tiesų šį bei tą galite pada- 
ryti. Iš patirties galiu pasakyti, kad dauguma vaikų, keliantys scenas kur 
nors išėjus, tą patį daro ir namie. Todėl protingiausia būtų pirmiausia 
susikoncentruoti ties pykčio protrūkiais namuose, o įveikę juos čia, ne- 
sunkiai susidorosite ir kitur. Jei toks būdas nepasiteisina, ir vis tiek turite 
kažkaip susitvarkyti su mažuoju prekybos centro siaubuku, belieka sep- 
tyni galimi variantai: 


1. Stoiškai kentėkite, nusipirkite dažų žiliems plaukams paslėpti ir lau- 
kite, kol su amžiumi ir branda pagerės vaiko elgesys. 

2. Pasinaudokite močiutės, kaimyno ar auklės paslaugomis, kad galė- 
tumėte ramiai apsipirkti. 

3. Eikite apsipirkti arba vėlai vakare, arba šeštadienį kartu su sutuokti- 
niu, kad turėtumėte papildomą porą rankų, apsauginį ir linksmintoją. 

4, Rinkitės parduotuves, kuriose nėra prie kasų išdėliotų saldumynų. 

5. Prieš eidami į tą prekybos centro dalį, kur dažniausiai kyla proble- 
mų, pamėginkite kaip nors nukeipti vaiko dėmesį. „„Pasižiūrėk į tą vyriškį 
su juokingais plaukais!“ — galėtų būti visai nebloga taktika. 

6. Kai niekas kitas nepadeda, išmėginkite „griebk ir lėk“ apsipirkimą. 
Tokia pirkėja dar prieš išeidama iš namų tiksliai žino, ką pirks. Ji įeina į 

prekybos centrą, įsisodina mažylį į vežimėlį ir pasileidžia tokiu greičiu, 
kad iš po ratų net žiežirbos kyla. Ji ryžtingai, nedvejodama šluoja pro- 
duktus nuo lentynų, privažiuoja prie kasos, susimoka ir pasuka namo. Jei 
pasiseks, jūsų apstulbęs mažasis bendražygis dar tik kaups jėgas įprastam 
prekybos centro pasirodymui. 

7. Nusiveskite vaiką į kokį ramesnį kampą. Pasilenkite, pasižiūrėkite 
vaikui į akis, įsitikinkite, kad jis jūsų klausosi ir pasakykite: „Aš daugiau 
NEPAKĘSIU tokio elgesio.“ 


Jis nedaro nieko, ką jam liepiu 


Vienas dažniausių skundų, kurį girdžiu iš tėvų, yra toks: „Kai jo pa- 
prašau ką nors padaryti, jis manęs tarsi nebegirdi. Gal jis kurčias, daktare 
Grynai?“ Na, jei jis kurčias, tai tikrai sugeba ganėtinai lengvai a/kursd. 
Mažylis negirdi to, kas jo prašoma, bet būdamas už šimto žingsnių ne- 
sunkiai atskiria atidaromo kokakolos buteliuko šnypštimą. 

Štai ką būtų galima patarti tokioje situacijoje: 


+ Jei vaikas jums neatsako, labai to nesureikšminkite, nebent esate įsitiki- 
nę, kad jūsų žodžiai turi būti išgirsti. (Nekovokite dėl smulkmenų.) 

» Kalbėkite aiškiai — užsitikrinkite vaiko dėmesį ir akių kontaktą, o tada 
trumpai išdėstykite reikalą. Neieškokite priekabių, nes kitaip ateityje to 
reikės visada, kai norėsite, kad vaikas ką nors padarytų. 

+ Nelėtinkite gyvenimo tempo begaliniais ginčais ir diskusijomis. Paska- 
tinkite vaikus, jiems padėkite — taip viskas vyks daug greičiau. 

„ Kai paklusnumas itin svarbus, užtikrintai pakartokite savo prašymą. Jei 


nepadės visi švelnieji būdai, kas namų šeimininkas, parodys perraukėlė. 


Žaislų tvarkymas 


Kai kurie vaikai gimsta būti tvarkingi, o kiti net nepastebi netvarkos, 
kurioje gyvena. Pirmuosius labai lengva pripratinti prie tvarkos, su antrai- 
siais tai bus ganėtinai sudėtinga, tačiau situaciją visada galima pataisyti: 


„ Neturėkite nerealių lūkesčių. Švarumas ir tvarkingumas yra įmanomos, 
bet neįprastos savybės trimečiui. 

+ Ribokite žaislų pasiūlą. Mažiems vaikams nereikia pilno sandėlio žaislų. 
Kai kuriuos paslėpkite, juos pakeiskite kitais, seniau paslėptais, taip vėl 
sudomindami vaiką j0 jau pamirštais žaislais. 

+» Venkite žaislų, surenkamų iš dvidešimties mažyčių detalių. Priešingu 
atveju turėsite paskirti išūsas savaites pamestųjų gabalėlių paieškoms. 

+ Įsigykite didelę kartoninę dėžę žaislams ir pamėginkite pripratinti vaiką, 
kad pažaidus ji vėl turi būti pilna. 

+ Pasakykite vaikui, kada jau laikas tvarkytis. Įvertinkite jo pastangas padė- 
ti. O tada kartu nuveikite ką nors, kas vaikui teikia džiaugsmo. 


Turiu pripažinti, kad man pačiam sunkiai sekėsi išmokyti savo vaikus 
tvarkingumo. Kartą taip nusivyliau, kad nuėjau į parduotuvę ir nusipir- 
kau plastmasinį sodo grėblį. Su juo kambarį tapo įmanoma sutvarkyti 
per kelias sekundes, o po to dar įsijungus dulkių siurblį, mūsų būstas at- 
rodydavo kaip naujas. Tačiau šios idėjos teko atsisakyti, kai vaikai susido- 
mėjo stikliniais rutuliukais. Jie praslysdavo pro grėblį, o dulkių siurblyje 
šokinėdavo ir sukeldavo triukšmą, prilygstantį minų sproginėjimui. 

Elgesio ir disciplinos klausimai 


Kiek dirbu su tėvais, dažniausiai jiems iškyla tokie pat klausimai. Ne- 
mažai jų apie miegą, ėjimą į tualetą it maitinimą (žr. 10—13 skyrius), ta- 
čiau absoliuti dauguma yra apie poelgius, kuriuos iš tiesų reikėtų vadinti 
neproblemomis, nes jų net nekiltų, jei iš savo mažųjų nesitikėtume neįma- 
nomų dalykų. 


„Aš jam sakau “ne. Jis akimirkai sustoja, bet vos tik nusisuku, ir vėl daro 
savo.“ Tai yra vaiko, kuris pasiryžęs išsiaiškinti, kiek jis galėtų praplėsti ri- 
bas, pavyzdys. Jei mažylis gudrus, o tėvams trūksta įžvalgos ir jie daug ko ne- 
pastebi, vaikui smagu ir įdomu stebėti, kaip tėveliai užkimba ant kabliuko. 


» Paklauskite savęs, ar verta kreipti dėmesį į vaiko elgesį. Galbūt šįkart 
būtų tinkamiausia jį ignoruoti. 

+ Jei jau reaguojate, kalbėkite aiškiai, glaustai ir įtikinamai. 

+ Nukreipkite vaiko dėmesį kur kitur, atsitraukite nuo situacijos, kuo nors 
užimkite mažuosius. 

+ Jei tai tikrai svarbu, įspėkite dar kartą, o tada pasinaudokite pertraukėle. 


„Kaskart, kai jį bardama pakeliu balsą, jis iškart apsipila ašaromis.“ "Tai 
yra ganėtinai įprasta situacija, kai teisingai ir tinkamai sudrausminę vaikus, 
patys tėvai pasijunta nubausti, kalti ir sutrikę. Žinoma, būna tikrai jautrių 
vaikų, su kuriais reikia itin atsargiai elgtis. Kiti gi, tarsi mažosios Matos Ha- 
ti*, puikiai moka pasinaudoti savo viliojimo sugebėjimais, kad nuverstų ki- 
tus. Žinodami, kad gali pralaimėti, apsiverkia ir taip sutriuškina savo tėvus. 


+ Jei vaikas tikrai jautrus, pabūkite kartu su juo, elkitės švelniai. 

+» Būkite atsargūs, kai tenka išsiskirti ar namuose juntama įtampa. 

+ Jei tokie poelgiai virsta manipuliacija, laikykitės savo pozicijų ir nenusi- 
leiskite. 


* Mata Hari - olandų šokėja ir vokiečių slaptosios tarnybos narė Paryžiuje Pirmojo pasauli- 
nio karo metu, kuri išgaudavo karines paslaptis iš karininkų. Ji dažnai laikoma patrauklios 
moters, kuriai negali atsispirti vyrai, pavyzdžiu. 

„Jei pasakau "ne", jis zirzia, kol aš nenusileidžiu.“ Mėgindami gauti iš tėvų 
tai, ko nori, maži vaikai itin gudrūs. Kai kurie zirzimą ištobulina iki meno 
formos, taip veikiančios tėvų nervus, kad net pats įtikinamiausias „nel“ per 


porą minučių virsta „taip“. 


+ Ar buvo verta dėl to kariauti? Kitą kartą nekreipkite dėmesio į smulk- 
menas. 

+ Būkite tvirti, nuoseklūs ir įtikinami. Nepasiduokite zirzimui. Nukreipki- 
te dėmesį kur nors kitur. Atsitraukite, 


„Mūsų dvejų su puse mažylė ožiuojasi, spardosi ir skundžiasi, kai prieš ei- 
nant į lauką auname jai batus.“ Taip vaikai irgi tikrina ribas ir mėgina gauti 
daugiau dėmesio. Jie žino, kad po dešimties minučių turite būti darželyje, to- 
dėl kiekviena delsimo minutė zarantuos pageidaujamą tėvų reakciją. Galbūt 
tai nebus taip linksma kaip apkabinimas ar knygutės skaitymas, tačiau vis tiek 
tokiose situacijose svarbiausia. kad jie gaus 100 procentų jūsų dėmesio. 


+ Būkite organizuoti, pasirengę, o tada imkitės veiksmų. Aiškiai parodyki- 
te, kas valdo situaciją. 

+» Būkite ryžtingi, suraskire batus, apaukite vaiką. 

+ Nesiklausykite vaiko skundų dėl spalvos, stiliaus ar kojinių. 

+» Negaiškite laiko. Leiskitės į kelią. 


„Mano dvimetis rėkia ir stumdosi, jei pas mus apsilankę vaikai išdrįsta 
paliesti jo žaislus.“ Maži vaikai dar nemoka bendrauti su kitais ir dalintis. 
Jie mano, kad yra patys svarbiausi, žino, kad žaislas yra jų, todėl tikisi, kad 
įsibrovėliai nekiš rankų, kur nereikia. 

Nepanikuokite, tai, kad dvejų metų vaikas nebendrauja ir nesidalina 
su kitais, visiškai nereiškia, kad ir sulaukęs dvidešimties jis bus šykštus 
ir nedraugiškas. "Tokiame amžiuje jiems reikia švelnaus vadovavimo, o 
vėliau laikas ir branda atneš nemažų stebuklų. 


+ "Trumpai užsiminkite apie savo viltis, kad vaikas dalinsis žaisliukais su 


kitais. Per daug jo nespauskite, nedramatizuokite. 

+ Tuščiomis rankomis atėjusiam lankytojui skirkite didžiąją dalį savo dė- 
mesio. 

+ Pasiūlykite kitokių pramogų. Drausminimas peržraukėle čia netinka, ne- 
bent vaikas dar kartą smarkiai užsipultų svečią. 


„Kad ir ką sakyčiau, jis nesutinka su mano sprendimu ir ginčijasi.“ Maži 
vaikai visada ginčysis, kad juoda yra balta, jei tik tai garantuos jų tėvų dėme- 
sį. Kovoti su mažyliais yra beprasmiška, o ilgainiui paprasčiausiai išmoksta- 
ma to vengti. Kovoja juk dviese, o jei viena pusė išlieka rami, dažniausiai 
karo net nebūna. 


+ Kalbėkitės pozityviai, aiškiai ir prasmingai. 

+ Negirdėkite ginčų ir diskusijų. 

+ Išlikite ramūs. Nerodykite savo emocijų. 

+ Jei situacija pakrypsta į blogąją pusę, išmėginkite peržraukėk. 

+ Ginčai ir diskusijos niekur nepradings per naktį, tam reikės laiko ir nuo- 
seklumo. 


„Jūs mums liepiate nekreipti dėmesio į nepageidaujamą elgesį, bet juk ne- 
įmanoma ignoruoti vaiko, kai jis pradeda žaisti su televizoriumi ar vaizdo 
magnetofonu.“ Vaikai mato, kaip suaugusieji derina savo techniką, it, būda- 
mi didelių žmonių mokiniai, jie kopijuoja jų elgesį. Kad išvengtumėte ge- 
dimų, tokio elgesio nereikėtų skatinti. Jei įmanoma, padėkite visus lengvai 
lūžtančius vertingus daiktus taip, kad vaikai jų nepasiektų. Jei tai sudėtinga, 
galima rinktis vieną iš kelių galimybių. 


+ Įtikinkite vaiką, kad negalima liesti tokių daiktų. 

+ Jei tai nepadeda, reikės griežtesnių priemonių. Kai vaikas liečia daiktus 
ne iš natūralaus smalsumo, o tyčia siekdamas nepaklusti ir paerzinti tė- 
vus, būkite griežtesni. 

+ Kaip paskutinę priemonę rinkitės beržraukėkę. 

+ Su labai mažais vaikais pasinaudokite aptvarėliu. Tik į jį įdėkite ne mažy- 
li, o vaizdo grotuvą, jis ten bus saugus. 

„Kai išeiname apsipirkti, mano dvimetis dažnai užpuola kitus vaikus.“ 
Dabar jau žinome, kad daugelis dvimečių ne itin pasižymi socialiniais įgū- 
džiais. Išėję į viešą vietą, kai kurie stumdosi, gnaibosi ar pravardžiuoja nie- 
kuo dėtus pro šalį einančius mažylius. Taip jau yra, ir tai tikrai nėra koks 
nors iš anksto suplanuotas piktavališkumas. Kai vaikui dveji, tai gali kelti 
jums nerimą, tačiau toks elgesys ilgai neužtrunka. Bendravimo įgūdžiai 
atsiras po kokių 6 mėnesių, vėliausiai — po metų. 


+» Kai gali pasitaikyti tokia situacija, tvirtai laikykite vaiką vežimėlyje. 

+ Jei toks elgesys pasitaiko tik retkarčiais, galima jį ignoruoti arba švelniai 
mėginti pakeisti. 

« Jei vaikas ką nors rimtai sužeidė ir toks elgesys kartojasi, laiku įsikiškite, 
aiškiai įspėkite ir nenusileiskite. 

« Greitai sukitės iš situacijos ir nefilosofuokite. 


„Kai aš sakau „ne“, jis eina pas tėtį, tikėdamasis, kad išgirs „taip.“ Jei 
mama ir tėtis veikia vieningai, joks vaikas net nemėgins žaisti tokio žai- 
dimo. Jei vaikas pajaus skilimą šeimoje, jis pasinaudos tuo savo tikslams 
pasiekti. Kaip ir politinės partijos prieš rinkimus, taip ir tėvai gali turėti 
savo asmeninę nuomonę, tačiau oficialioji versija turėtų būti vieninga. 


+» Nepamirškite, kartu mes jėga, o po vieną — niekas. 


Neproblemoms nereikia jokio drausminimo 


„Jis pasiima rašiklį, gulintį prie telefono, ir paišo ant sienos.“ Paslėpkite 


rašiklį, kad vaikas jo nepasiektų. 


„Mano trejų metukų vaikas nėra toks tvarkingas kaip jo brolis dvynys.“ Nely- 
ginkite vaikų. Jei jie būtų visiškai vienodi, gyvenimas būtų ganėtinai nuobodus. 


„Kai ateina svečių, negaliu priversti vaiko eiti miegoti.“ Tai visiškai supran- 
tama. Aplink tiek daug pramogų ir vaikai nori jose dalyvauti. Duokite jiems 
šiek tiek daugiau laiko, leiskite eiti miegoti vėliau arba pasisamdykite auklę. 

„Mano mažylis nesako „prašau“ ar „viso gero“, o kai jį nori pabučiuoti 
močiutė, visaip mėgina išsisukti.“ "Tai visai normalu, vaikai yra per maži, 
kad suprastų visus tuos tuščius suaugusiųjų žodelius, o per bučinius turbūt 
iš viso plinta mikrobai. 


„Išmėginau jūsų metodus, tačiau jie ne pagerino, o pablogino vaiko el- 
gesį.“ Kai vaikai pastebi, kad jų senieji išsidirbinėjimai nebeveiksmingi, jie 
ima dar labiau stengtis, o tai dažniausiai rodo, kad jums po truputėlį prade- 
da pavykti su jais susitvarkyti. Nenuleiskite rankų ir jums pavyks. 


„Kai tėtis pavargęs grįžta namo, mūsų dvimetis sūnus neleidžia jam žiūrė- 
ti vakaro žinių.“ O kodėl turėtų? Jis nematė tėčio visą dieną, todėl nori su 
juo pasikalbėti ir pažaisti. Mažiems vaikams šeimos reikalai daug svarbesni 
nei įvykiai pasaulyje. Beje, čia jie visiškai teisūs. 


„Ką daryti su vaiku, kuriam prasideda įniršio protrūkis automobilyje ant til- 
to per pačius kamščius?“ Tai klausimas, į kurį neįmanoma atsakyti. Tokius 
paprastai uždavinėja mėgstantys pasirodyti tėvai, nots ir žino, kad atsakymo 
paprasčiausiai nėra. Pykčio protrūkiai automobilyje dažnai prilyginami sce- 
noms namie, todėl pirmiausia reikėtų išmokti susitvarkyti su pastarosiomis. 


„Mano mažylis nuolat pasiima iš šaldytuvo šokoladą.“ Nelaikykite šokola- 
do šaldytuve. 


„Kaip iš vaiko atimti barškučius ir minkštus žaisliukus?“ O kam? Dabar 
paplitęs požiūris, kad iš vaikų reikia kuo anksčiau atimti žindukus, minkštus 
žaislus, barškučius, kad būtų ugdomas jų savarankiškumas. Tačiau mums 
visiems reikia ko nors mus paguodžiančio, tad kodėl reikėtų skubinti vaikus 
ir atimti iš jų vaikystę? 


„Kiekvieną kartą pavalgęs mano mažylis išmėto maistą ant grindų.“ Jis 
jums pasako, kad metas nuvalyti jam rankas, išplauti indus ir nuleisti jį že- 
myn. Maistas skirtas valgymui, o ne pramogoms. Neleiskite, kad maisto 
mėtymas taptų vienu iš būdų siekti jūsų dėmesio. 

„Kai tėčio nėra namie, mūsų sūnus naktį ateina pas mane į lovą.“ Visai 
suprantama. Kai vieno iš tėvų nėra namie, dažnai dėl viso pikto vaikai nori 
jausti bent vieno iš tėvų artumą. Pamėginkite švelniai grąžinti jį į savo paties 
lovytę. Kai tėtis sugrįš, elkitės griežčiau. 


„Vos tik paguldau jį į lovą, jis iškart užsimano atsigerti, į tualetą, ryškesnės 
šviesos ir pan.“ Kai reikia eiti miegoti, daugelis vaikų vilkina laiką, nes nori 
kuo ilgiau prie savęs išlaikyti mylimus žmones. Prieš paguldydami, skirkite 
jiems kuo daugiau dėmesio, o tada būkite ryžtingi, tvirti ir išeikite. 


„Šlapiomis, niūriomis dienomis jų elgesys siaubingas“. Maži judrūs vai- 
kai, blogu oru uždaryti namie su įsitempusiais tėvais, yra gana sunkiai 
valdomi. Pamėginkite juos daugiau prablaškyti, kuo nors sudominti, o 
kai situacija pasidaro per sudėtinga, šiltai aprenkite ir visi kartu išeikite 
pasivaikščioti. 


„Mano dvimetis nuolat užkandžiauja, o kai ateina laikas valgyti, jau nieko 
nebenori“. Maži vaikai valgo tada, kada nori. Jie nepasiduoda suaugusiųjų 
dirbtinai nustatytam valgymo laikui. Sveiki užkandžiai gali būti labai mais- 
tingi. Jei vaikai geros formos, sveiki, energingi ir gerai maitinasi, atsipalai- 
duokite. 

Dešimtas skyrius 


Tualeto pamokos 


Nepaisant susirūpinusių tėvų, senelių, besikišančių kaimynų ir dar mi- 
nios kitų žmonių, manančių, kad jie viską gerai išmano, vaikai išmoksta 
naudotis tualetu tik tada, kai yra tam pasirengę. Neįmanoma išmokyti nė 
vieno vaiko, kol jis fiziologiškai tam nesubręsta, o jau šito negali paveikti 
nei patys geriausi tėvai, nei gydytojai. Pasiekus atitinkamą brandą, proce- 
sas bus kontroliuojamas paties vaiko noro paklusti ar pasiryžimo priešin- 
tis. Visa tai priklauso nuo vaiko temperamento ir mokytojo sugebėjimų 
bei gudrumo. 

Atrodo, kad dvidešimto amžiaus pradžioje tualeto įgūdžių vaikai 1š- 
mokdavo daug anksčiau nei dabar — mažylį pradėdavo pratinti maždaug 
nuo trijų mėnesių, o sulaukę vienerių, dauguma vaikų jau puikiai viską 
mokėjo. Apie tokį ankstyvą mokymą tais senais, šalto vandens, prastų 
valiklių ir skalbimo rankomis laikais buvo tikrai daug kalbama. Be to, 

anuo laikotarpiu žmonės tiesiog perdėtai domėjosi kūno funkcijomis ir 
reguliariu tuštinimusi. Jaunoms mamoms buvo kalama į galvą, kad vai- 
kas turi kuo anksčiau išmokti tualeto įgūdžių, tuomet vėliau jis išvengs 
vidurių užkietėjimo problemų. Didžioji dalis tų mokymų, vadintų prati- 
nimu prie tualeto, iš tiesų buvo nepripažinta, nesąmoninga kūno funk- 
cija — tuštinimasis tam tikru laiku. Nors jau praėjo 100 metų, tualeto 
pamokų mitas vis dar trikdo daugelį tėvų. 

Šiandien dauguma sunkumų, iškylančių pratinant vaiką prie tualeto, 
iš tiesų yra 7eproblemos, atsiradusios dėl nerealių lūkesčių ir klaidingų pa- 
tarimų. Paveikti greičiau 1900-ųjų nei 2000-ųjų metų idėjų, tėvai dažnai 
pradeda mokyti vaiką per anksti. Neklausykite visų tų gero norinčių, bet 
iš tiesų trukdančių draugų ir giminaičių. Nepradėkite per anksti — taip tik 
susikursite sau nereikalingų problemų. Prisiminkite, kad tik pats vaikas 
gali ten nueiti, kai jis to užsimanys. Neskubėkite, nekovokite, paprasčiau- 
siai atsipalaiduokite. 


Mokymas eiti į tualetą 


Nuo pat pirmųjų dienų kūdikiai šlapinasi ar tuštinasi, kai po maiti- 
nimo prisipildo jų skrandukai. Tai refleksas. Jei po valgio pasodinsite 
vaiką ant puoduko, gali būti, kad kažkas ir iškris. Žinoma, tai labai 
įdomu, tačiau visiškai nėra dėl ko džiūgauti. Tai yra tualetas tam tikru 
laiku. 

Mokymas eiti į tualetą yra visiškai kas kita. Čia vyresnis mažylis nau- 
dojasi smegenimis, kad nuspręstų, ar noti tuštintis, o tada pamėgina savo 
norą patenkinti. Tai yra sąmoningas veiksmas ir vaikas visiškai kontro- 
liuoja padėtį. 

Daugumą tų keistokų idėjų apie ankstyvą pratinimą prie puoduko 
pasiūlo tie įkyrūs visažiniai, kurie painioja tualetą tam tikru laiku su 
mokymu eiti į tualetą. Nė vieno vaiko neišmokysite eiti į tualetą anks- 
čiau nei jis sulauks vienerių, o tie, kurie jau demonstruoja, attodytų, 
panašius gebėjimus dar nesulaukę vienerių, paprasčiausiai turi gerai 
išvystytą ėjimo į tualetą tam tikru laiku refdeksą. Taip galima nebent 

sumažinti skalbimo mašinos apkrovimą, tačiau iš tiesų tai tėra laikinas 
savęs nuraminimas, nes šis reiškinys dažnai pradingsta, vaikui pradėjus 
sąmoningai kontroliuoti tuštinimąsi. 


Ėjimas į tualetą: normalus vystymasis 


Per pirmuosius pusantrų gyvenimo metų vaikas nekontroliuoja tušti- 
nimosi ar šlapinimosi, yra tik ėjimo į tualetą tam tikru laiku refleksas. Ma- 
žyliui sulaukus 18 mėnesių šis refžeksas pradeda silpnėti ir viršų pradeda 
imti sąmoninga kontrolė. 

Beprasmiška mėginti rimtai mokyti vaiką eiti į tualetą, kol jis net ne- 
supranta, kada jis šlapias ar pridaręs į kelnes. Tik išimtinais atvejais vai- 
kai pradeda tai suvokti iki 15 mėnesių. Po šių atradimų vaikas pradeda 
suprasti savo poreikį tuštinus ar šlapintis dar prieš tam atsitinkant. Šis 
lūžis įvyksta kažkur tarp 15 mėnesių ir 2 metų. Tiesa, reikėtų paminėti 
vieną didelį trūkumą. Nors 17 siunčiamas įspėjimas, vaiko apsaugos sis- 
tema praneša apie artėjančią balutę vos prieš 5 sekundes. Iki 2 metukų 
įspėjimų jau būna daugiau ir keletą kartų vaikui jau gali pavykti. Maždaug 
tuo pačiu metu, kai kuriems vaikams dar prieš išmokstant valdyti šlapini- 
mąsi, kai kuriems vėliau, jau būna susiformavusi ir tuštinimosi kontrolė. 
Iki 2,5 metukų daugiau kaip du trečdaliai vaikų didžiąją laiko dalį bus 
sausi, dauguma patys nueis į tualetą ir netgi beveik be klaidų susitvarkys 
su savo kelnytėmis. Tokiame amžiuje taip pat pradedamas kontroliuoti ir 
šlapinimasis į lovą naktimis — iš pradžių reikės vidury nakties pasodinti 
vaiką ant puoduko, o vėliau jis tvarkysis pats be jokios pagalbos. Nors 
daugumai vaikų iki 2,5 metukų tualeto įgūdžiai jau bus susiformavę, vi- 
sai procedūrai vis dar būdingas skubotumas — vaikui reikia į tualetą da- 
bar, o ne tada, kai to nori tėvai. 

Mokymas citi į tualetą skiriasi priklausomai nuo vaiko. Yra stiprus 
genetinis tyšys — jei tėvai vėlai išmoko kontroliuoti šlapinimąsi, 0 ypač 
naktį, tai labai dažnai tas pats būdinga ir jų vaikams. Mergaitės linkusios 
išmokti anksčiau nei berniukai galbūt dėl greitesnio mergaičių vystymo- 
si, anatominių skirtumų ar galbūt dėl to, kad tokiame amžiuje jos pa- 

klusnesnės. Anksti susiformavę ėjimo į tualetą įgūdžiai vaiko protinius 
sugebėjimus parodo ne daugiau nei ankstyvas dantų kalimasis. Kiek aš 
žinau, protiniai sugebėjimai susiję su gerokai nuo šlapimo pūslės nutolu- 
siu organu — smegenimis. 


Dabar yra aišku, kad: 


+ Aštuoniolika mėnesių yra anksčiausias terminas, kai galime pradėti mo- 
kyti vaiką tualeto įgūdžių. 

+ Dveji metukai yra netgi realesnis terminas, o jei nusprendėte laukti iki 
2,5 metų, man tai nekelia jokio nerimo. 

+ Vidutinis mažylis išmoks nesišlapinti naktį į lovą, kai bus 33 mėnesių. 

+ Normalus mažylis gali išmokti naktį nesišlapinti į lovą maždaug nuo 18 
mėnesių iki 8 metų. 

« Vienas iš dešimties normalių penkiamečių vis dar naktį šlapinasi į lovą. 
Tai būtų trys kiekvienoje parengiamojoje mokyklos klasėje. 

+ Jei vienas iš tėvų nebuvo išmokęs naktį nueiti į tualetą iki 6 metų am- 
žiaus, 40 procentų jų vaikų tai gali būti taip pat būdinga. 

+ Jei abu tėvai nebuvo išmokę naktį eiti į tualetą iki 6 metų amžiaus, 70 
procentų jų vaikų tai gali būti taip pat būdinga: (Vaikai, atidžiai rinkitės 
savo tėvelius!!!) 

+ Spaudimas mažiems vaikams sukelia įtampą, o įtampa „uždaro“ visas 
mažųjų kūno angas. Neverskite vaikų — atsipalaiduokite. Atsipalaidavu- 
siems vaikams geriau sekasi eiti į tualetą. 


Pagrindinės taisyklės 


1. Prieš išmokdamas sąmoningai tuštintis, vaikas pirmiausia turi išmokti 
sėdėti ant puoduko. 

2. Prieš išmokdamas sąmoningai šlapintis, vaikas turi žinoti, kaip skiriasi 
jausmas, kai jis šlapias ir kai sausas. 

3. Nesitikėkite sausos lovos, kol naktimis nebus sausos vaiko sauskelnės. 

Tai yra pagrindinės taisyklės, pratinant vaikus prie tualeto. Atrodo 
ganėtinai akivaizdu, kad prieš ką nors padarant tualete, reikia atsisėsti 
ant puoduko. Galbūt žuvėdroms tai padaryti pavyksta ir skrendant virš 
uosto, tačiau mažiems žmogučiams pirmiausia reikia tvirtai įsitaisyti ir 
tik paskui mėginti pataikyti į dešimtuką. Lygiai taip pat akivaizdu, kad 
veltui aušinate burną mėgindami įtikinti mažylį, kad jam reikėjo padaryti 
„Sisi“ į puoduką, kai jis net nesuvokia, kad ką tik tai padarė į kelnes. Jei 


sauskelnės būna šlapios kiekvieną naktį, visiškai logiška, kad jei jas nuim- 
site, šlapia bus lova. 


Mokomės šlapintis 


Maždaug po penkiolikto mėnesio mažyliai pradeda suprasti, kada jie 
šlapi, ir jiems tai nepatinka. 

Dauguma mažylių pasiryžta ir patys išmoksta šlapintis į puoduką. Jie 
mato, kaip tai kasdien daro jų mama, o juk jiems taip patinka mėgdžioti 
mamą. Jie sėdasi, o tada vieną gražią dieną patys save nustebina. 

"Tačiau yra vaikų, kurie, tėvų nusivylimui, atrodo, nesupranta, kad jie 
šlapi. "Tai ganėtinai lengvai išsprendžiama — reikia „mokomųjų“ kelnių. 
Atsikratote sauskelnių, pakeičiate jas plonomis Aanelinėmis kelnėmis, o 
tada belieka laukti. Žinoma, tokios kelnės nelabai apsaugos jūsų berberiš- 
ką kilimą“. Sušlapusios kelnytės, net it išgaravus skysčiui, lieka vėsios. Vė- 
jui pučiant nuo aukštų kalvų, apatiniuose regionuose temperatūra krinta 
ir šaltukas pasiekia pačias jautriausias vieteles! Dabar mažieji žino, kad 
yra šlapi, ir jūs galite imtis darbo. 

Dar vienas kelnių privalumas yra tas, kad jos greitai peršlampa. Ži“ 
nant mažų vaikų nekantrumą, tai labai naudinga. Dabar, kai jie žino, 
kad yra šlapi, pats laikas paskatinti juos kiekvieną dieną reguliariai sės- 
tis ant puoduko, jei jie to dar nedaro. Sodinkite juos ant puoduko išei- 


dami iš namų ar grįždami, taip pat po pagrindinių maitinimų ir visų 
užkandžių. 


* Berberų (Šiaurės vakarų Afrikos gentis) rankų darbo kilimai. 

Kai kurie vaikai sureaguos į šias naujoves su entuziazmu ir noriai pa- 
klus, tačiau kiti, ne taip teigiamai nusiteikę, pasinaudos tuo kaip proga 
išmėginti savo galias. Mėgindami mažylį priversti atsisėsti ant puoduko, 
tik veltui švaistysite laiką. 

Jei vaikai sėdasi ant puoduko, paskatinkite juos, jei ne — ignoruokite. 
Jei įvyksta kas nors daugiau, pagirkite, jei jie nieko nepadaro, tęskite su 
tokiu pat optimizmu ir kantrybe. Jei elgsitės švelniai, mokymas šlapintis 
neturėtų sukelti jokių problemų. 


Mokomės tuštintis 


Yra daug skirtingų būdų, kaip išmokyti vaiką tuštintis į puoduką. 
Dauguma yra tikrai veiksmingi, jei tik nebuvo pradėti taikyti per anksti ir 
vaikai nebuvo per daug verčiami. Yra trys dėmesio verti būdai: 


+ „stenėjimo-skubėjimo“ metodas; 


+ „tupinčios vištos“ metodas; 
+ „sėdėk ir lauk“ metodas. 

„Stenėjimo-skubėjimo“ metodas 


Pavadinimas puikiai viską paaiškina. Tėvai nieko nedaro, kol neiš- 
girsta stenėjimo ir nepamato keisto, tokioms situacijoms būdingo vaiko 
žvilgsnio. Po to stoja grėsminga tyla, vaikas susirango keista poza ir ga- 
liausiai pasklinda nemalonus kvapas. Vos išvydus pirmuosius ženklus, 
teikėtų tučtuojau sodinti vaiką ant puoduko ir laukti to didžiojo įvykio. 
Teoriškai tai atrodo labai lengva, tačiau praktiškai ne visada pavyksta. 
Pirmiausia, tėvai turi būti greitu kaip olimpiniai sprinteriai, kad pasiektų 
tualetą laiku, ir vikrūs kaip Haris Houdinis*, kad beskubėdami sugebėtų 
nuimti sauskelnes. Tada, jei viskas sklandžiai pavyko ir vaikas pasiekė 
puoduką laiku, išlieka tikimvbė, kad jis pareikš, jog apsigalvojo. Apskri- 
tai, tai nėra blogas metodas, tačiau aš siūlyčiau jį naudoti tik kartu su 
patikimesniu „sėdėk ir lauk“ metodu. 


„Tupinčios vištos“ metodas 


Taip aš vadinu ganėtinai įprastą, tačiau šiek tiek keistoką mokymo 
metodą. Kai vaikas pridaro į kelnes, vietoj to, kad tėvai jį perrengtų, jie 
nuneša mažylį prie puoduko. Čia jo kelnių turinys įdedamas į puoduką, o 
ant jo, tarsi višta ant naujai padėto kiaušinio, pasodinamas vaikas. Tokiu 
būdu siekiama, kad vaikas išmoktų susieti vidurių judesius su puoduku. 
Pažįstu daug tėvų, kurie labai vertina šį metodą, tačiau, mano nuomone, 
jis keistas. 


„Sėdėk ir lauk“ metodas 


"Tai yra geriausias būdas mokyti visus vaikus, ir nuolaidžius, ir karingai 
nusiteikusius. Jis nėra labai moksliškas, greičiau pagrįstas sveiku protu. 
Pradėkite nuo pirmosios Gryno taisyklės — prieš išmokdamas tuštintis į 
puoduką, pirmiausia vaikas turi išmokti ant jo sėdėti. 


* Haris Houdinis — amerikiečių magas, išgarsėjęs savo sugebėjimu išsivaduoti iš grandinių, 
antrtankių ir uždarų patalpų, netgi po vandeniu. 

Siekdami įskiepyti sėdėjimo įprotį, iš pradžių naudokitės švelnumu 
ir klasta. Įpročiui atsiradus, vaiką reikėtų subtiliai stumtelėti, kad vėliau 
sulauktumėte rezultatų. Skatinkite vaiką, neverskite jo ir galiausiai tai 
atsitiks. 

Nepradėkite mokymo, kol tam nebus pasirengęs tiek vaikas, tiek jūs. 
Aštuoniolika mėnesių yra anksčiausias įmanomas laikas, 2 metukai — dar 
geriau, o jei pradėsite vaikui sulaukus 2,5, irgi nieko baisaus, nots iki tol 
jūsų skalbimo mašina gali gerokai susidėvėti. 

Kaip ir visa kita šioje knygoje, šis metodas nebus veiksmingas, jei 
tėvai nebus tam visiškai atsidavę ir atkakliai nesieks užsibrėžto tikslo. 
Jei dar nesijaučiate tam pasirengę, getiau truputėlį luktelkite. Jei namie 
pilna svečių, gimė naujagimis, prasidėjo atostogos, užpuolė ligos at 
namuose įtampa, daugiau pasieksite, jei atidėsite vaiko mokymą iki ge- 
resnių laikų. 

Iš pat pradžių reikėtų pratinti vaiką ramiai ir svarbiausia reguliariai pa- 
sėdėti ant puoduko. Siekite trijų kartų per dieną, geriausiai po valgio. Sėk- 
mės paslaptis — padaryti taip, kad vaikui būtų smagu. „Gal pasėdėsi ant 
puoduko? Aš tau paskaitysiu pasaką, kurią rodžiau vakar. Seniai seniai 
gyveno maža mergaitė, kuri vieną rytą išėjo į mišką...“ Galbūt tokiame 
amžiuje jie dar nesupras gražiausių pasakos vietų, tačiau tiktai įvertins 
tai, kad jiems skiriate tiek dėmesio. 

Jūsų pastangų esmė — skatinti pageidaujamą elgesį ir per daug nesi- 
nervinti dėl nepageidaujamo — atsisakymo sėdėti ant puoduko. 

Problema yra ta, kad labai lengva viską padaryti atvirkščiai. Jei ko- 
vosite dėl puoduko, galite sulaukti priešingų rezultatų. Įsivaizduokite 
situaciją, kai jūs nutempiate savo mažąjį į tualetą ir griežtai pasakote: 
„Dabar pat padarysi į puoduką!“ To užtenka, kad mažylio akyse imtų 
šokinėti velniūkščiai, veide atsirastų klastinga šypsenėlė, o mintyse jis 
sau pasakytų: „Čia tik jai taip atrodo!“ Prieš suvokdami, kad pralai- 
mėjote, jūs priverčiate jį ten pasėdėti dar kokias penkias minutes. Ne- 
laimei, dažniausiai tai dar ne pabaiga. Po dešimties minučių mažasis 
sugrįžta droviai besišypsodamas, pusiau nuleistomis sauskelnėmis, O 
ore pasklinda įdomus kvapelis. Štai jums ir apdovanojimas. Per daug 

nerimaudami dėl tualeto, įduodate vaikui į rankas kozirį, kuriuo galima 
negailestingai nuginkluoti tėvus. 

Sėdėjimo trukmė priklauso nuo vaiko. Judrūs mažyliai neištveria net 
dviejų minučių, tačiau yra ir tokių, kurie ant puoduko gali puikiai išsėdėti 
vos ne visą dieną. Tačiau jei po penkių minučių neprasidėjo veiksmas, 
tęsti nėra jokios prasmės. 

Susiformavus sėdėjimo įpročiui, pats laikas imtis šiokios tokios mė- 
gėjiškos filosofijos. Galima būtų švelniai užsiminti apie pageidaujamą 
veiksmą. „Vaje, tau jau dveji, o didelės dvejų metukų mergaitės daro ka- 
kutį į puoduką.“ „Galėtume išmesti visas sauskelnes ir nusipirkti naujas 
kelnes.“ „Močiutė labai apsidžiaugs.“ 

Tokie pasakymai yra ne kas kita, o švelnus emocinis stumtelėjimas. 
Jie neturėtų parodyti jūsų nerimo, nusivylimo ar nekantrumo. Prisiminki- 
te, kad jūs galite priversu juos atsisėsti, o už visą likusį reikalą atsakingi 
tik jie patys ir jie tai puikiai žino. Net jei atsistojus nuo puoduko po dvie- 
jų minučių jie pridaro į kelnes, reikėtų sureaguoti į tai ramiai ir pasakyti: 
„Kitą kartą galėtum padarvtu kakutį ant puoduko — tėvelis tavimi labai 
didžiuotųsi.“ 

Jei vaikas reguliariai sėdasi ant puoduko, yra atsipalaidavęs, skatina- 
mas, O ne verčiamas, galiausiai kažkas turi iškristi į puoduką. Tokiame 
amžiuje tinkamiausi apdovanojimai būtų didelis įvykio sureikšminimas, 
dėmesys ir pagyrimai. Susisiekiama su močiute, paskambinama tėveliui 
į darbą ir pranešamos šios nuostabios naujienos. Atrodo truputėlį perdė- 
ta, tačiau tai iš tiesų veikia. 

Nusistovėjus mokymui, procedūra išlieka truputėlį skubota, tačiau 
vėliau viskas stabilizuojasi. Nuo išmoktos rutinos nukrypstama retai, pa- 
vyzdžiui, viduriavimo, vidurių užkietėjimo at ligų atvejais. 

Kartą viena mama man pasakojo, kaip ji pripratino vaiką prie puodu- 
ko. Jos vyras dirbo vandentiekio valymo įmonėje, kur buvo perdirbami 
nutekamieji vandenys prieš jiems patenkant į jūrą. Mama savo sūnui pa- 
sakydavo: „Džoni, atsisėsk ant unitazo ir padaryk ką nors — nusiųsk per 
vamzdžius tėčiui žinutę.“ 

Neišmokytas trimetis 


Kaip Mažylio tramdyzo autorius, kiekvienais metais sulaukiu šim- 
tų pagalbos prašymų. Vienas dažniausių būna nuo tėvų, auginančių 
2,5—3,5 metų vaikus, kurie vis dar atsisako naudotis tualetu. Tokiems 
tėvams dažnai atrodo, kad jie vieninteliai tėvai, nesugebėję išmokyti 
savo vaikų. „Ką aš ne taip padariau?“ — klausia jie. Tiesą pasakius, 
jie nepadarė nieko blogo. Tūkstančiai kitų tėvų yra susidūrę su lygiai 
tokia pat situacija. 

Labai sunku su vaikais, kurie klykia ir protestuoja, kai juos nuveda 
prie tualeto, o tada arba dingsta per kelias sekundes, arba užsispyrusiai 
sėdi, bet nieko nedaro. Po metų, prasidėjusių švelniai ir peraugusių į 
prievartą, spaudimą ir bausmes, įtampa bus maksimali. Ir vaikai, ir tėvai 
jau bus užėmę pozicijas apkasuose, ir nei jie, nei mažylių viduriai nebus 
linkę pajudėti. 

Pats geriausias kelias dabar būtų atsitraukti, nusiraminti ir pamiršti 
visas praeities kovas ir nesėkmes. Išsklaidykite įtampą ir laikinai atsisa- 
kykite pastangų išmokyti vaiką. Atkūrus ramybę, daugiausia dėmesio 
reikėtų skirti sėdėjimui. Švelniai ir tuo pačiu metu klastingai suformuo- 
kite sėdėjimo ant puoduko įprotį, tada neskubėkite, laukite ir apdova- 
nokite vaiką, kai ateis didžioji diena. Toks metodas bus veiksmingas ir 

niekada nemokytam vaikui, ir mokytam, bet regresavusiam. Dėl tokių 
vaikų nepakenktų pasikonsultuoti su gydytoju, kad įsitikintumėte, ar 
jiems neužkietėjo viduriai. 

Kai atsisakymas sėdėti ant puoduko tampa neįveikiama kliūtimi mo- 
kymui, lengva ir greičiausiai teisinga interpretuoti keliamas isterijas kaip 
įtampos ar skausmingos, su tualetu susijusios patirties ženklus. Nesvar- 
bu, ar taip ir yra, ar paprasčiausiai vaikas iš lovos šiandien išlipo ne ta 
koja, požiūrio pakeitimas dažniausiai garantuoja sėkmę. 

Dauguma tokių mažylių, kurių, atrodytų, neimanoma išmokyti nau- 
dotis tualetu, pradeda sėdėti ant puoduko, kai namuose ramu, o tėvai su 
jais elgiasi užtikrintai ir įtikinamai. Retkarčiais tenka pastatyti puoduką 
priešais televizorių, o ant jo sodinti vaiką, vilkinųį „mokomosiomis“ kel- 
nėmis. Po to palaipsniui pereinama prie „jokių kelnių, jokio televizoriaus 
ir jokių nesąmonių“. 


Šlapinimasis į lovą 


Dauguma gydytojų sako, kad šlapinimasis į lovą (naktinė enurezė) 
yra būdinga mažiems vaikams, ir ją galima priskirti prie taip vadinamų 
neproblemų. Moksliniu požiūriu tai gali būti visiškai logiška, tačiau ma- 
žai paguodžia tėvus, kurie žino, kad jų vaikas vis dar šlapinasi į lovą, o jų 
draugų vaikai nustojo rai darę iki 3 metukų. 

Vidutiniškai vaikai nustoja šlapintis į lovą sulaukę 33 mėnesių, tačiau 
10 procentų penkiamečių vis dar reguliariai tai daro. Sulaukę 33 mėnesių 
kasmet šio įpročio atsikrato maždaug 15 procentų vaikų, o paauglystėje 
šis reiškinys jau retenybė. Besišlapinančio į lovą penkiamečio tėvai gali 
būti įsitikinę, kad net jei kiti tėvai apie tai nekalba, dar dviem vaikams jų 
mažylio grupėje tai irgi būdinga. 

Vėlyvas išmokimas kontroliuoti šlapinimąsi naktį yra sąlygotas gene- 
tiškai. Kai kurie tyrimai rodo, kad beveik 70 procentų tokių vaikų tėvai, 
broliai ar seserys turėjo tokią pat problemą. Šlapinimasis į lovą būdinges- 
nis berniukams, o, kaip rodo mano pastebėjimai, šlapinimasis į kelnes 
vytesniame amžiuje ypač būdingas mergaitėms. 

Kai kurie gydytojai labai sunerimsta išgirdę apie vaiką, kuris po kiek 
laiko vėl pradeda šlapintis į lovą. Jie mano, kad tokią antrinę enurezę su- 
kelia infekcijos arba emocinės traumos. Infekcijos, žinoma, gali sukelti 
tokį „atkritimą““, tačiau dažniausiai ligas patvirtina ir kiti simptomai, to- 
kie kaip skausmas ar staigus noras šlapintis. Emocinės traumos irgi gali 
būti priežastis, tačiau kalbant apie daugumą mano sutinkamų vaikų, drįs- 
čiau abejoti, ar net Šerlokas Holmsas sugebėtų rasti tikrąją priežastį. 


Kaip spręsti šlapinimosi į lovą problemą? 


Geriausia pradėti mokyti vaikus keltis šlapintis naktį, kai keletą kartų 
iš eilės radote sausas sauskelnes. Galima pamėginti ir anksčiau, tačiau tai 
bus taip pat lengva, kaip ir plaukti prieš srovę. 

Kai kelias naktis per savaitę radę sausas sauskelnes nusprendžiate 
išvis jų nebenaudoti, tai dažnai suveikia kaip katalizatorius, pagreitinan- 
tis naktinių mokymų procesą. Jei atsikratymas sauskelnėmis dažniausiai 
reiškia išmokimą, kai kurie mažyliai vis dar prabunda šlapioje lovoje it 

nematyti jokių prošvaisčių. Dabar jums reikia nuspręsti, ar vėl rinktis 
sauskelnes ir atsipalaiduoti, ar išmėginti kokias nors kitas priemones. 

Yra tėvų, kurie mano, kad, sumažinus suvartojamų skysčių kiekį va- 
kare, vaikas mažiau šlapinsis. Deja, dauguma ekspertų teigia, kad tai nėra 
veiksminga, nors ekspertai nebūtinai turi būti teisūs. Man atrodo, kad 
tai, kas įeina, turi ir išeiti, O jei neįeina, tai mažiau ir išbėga. Yra manan- 
čių, kad tai klaidinga logika, tačiau, kai kalba pasisuka apie jūsų vaikus, 
jūs patys turite nuspręsti. 

Dauguma tėvų mano, kad jei jie vėlai vakare prieš pat einant miegoti 
pasodina vaiką ant puoduko, tai labai padidina sausos lovos tikimybę. Jei- 
gu jums tai veiksminga ir per daug nenuvargina vaiko, tai kodėl gi ne. 

Kai mažylis prabunda sausoje lovoje, pats metas pagirti ir paskatin- 
ti vaiką. Kai lova šlapia, reikėtų į tai atkreipti jo dėmesį, tačiau nekelti 
dėl to triukšmo, nebausti ir tuo labiau nekaltinti. Atsimenu, kaip kartą 
paklausiau ne itin protingos motinos, ar ji baudžia savo vaiką, kai jis 
prisišlapina į lovą. Ji atsakė: „Ne, aš jo nebaudžiu, tik patrinu jo nosį į 
tą šlapimą.“ 

Žinome, kad kai didžioji dalis vaiko sauskelnių lieka sausos, iš viso 
nustojame jomis naudotis. O kas, jei taip ir nerandate sausų? Sausos jos 
ar šlapios, ateina laikas, kai reikia jų atsisakyti. "Tai atsitinka sulaukus maž- 
daug ketverių, tačiau daug kas priklauso nuo to, kaip vaikas reaguoja į 
šlapias sauskelnes, o jūs — į šlapią lovą. 

Kai vaikui sueina ketveri, o jis vis dar nemoka naudotis tualetu ir jau 
vaikšto be sauskelnių, neužtenka vien sėdėti ir laukti — dar galima daug 
ką išmėginti. Kai kurie siūlo apdovanojimo žvaigždutėmis lenteles, ku- 
rios paskatintų vaiką „mąstyti sausai“, tačiau iš patirties galiu pasakyti, 
kad kietai miegantiems vaikams mano žvaigždutės tikrai nerūpi. Anks- 
čiau vyresniam vaikui, vis dar turinčiam tokių problemų, pediatrai išrašy- 
davo vaistų. Dabar tai jau nebemadinga, be to, nors dažnai ši priemonė 
tikrai veiksminga, jos poveikis tęsiasi tik tiek, kiek užtenka vaistų. 

Tačiau dabar populiarėja naujas preparatas — Desmopressin. "Tai anti- 
diuretinis hormonas, veikiantis per posmegeninę liauką — hipofizę, kuris 
sumažina inkstų išleidžiamo šlapimo kiekį. Jo poveikis ganėtinai trumpa- 
laikis, todėl vaikui jis duodamas vėlai vakare. 

Iš pradžių Desmopressin buvo naudojamas kaip laikina apsauga, kai vai- 
kai nakvodavo ne namie ar stovykloje. Tačiau dabar atlikti tyrimai parodė 
getus rezultatus, todėl nereikia bijoti šalutinių poveikių netgi naudojant 
preparatą šešis ar dvylika mėnesių. Čia taip, kaip ir su antidepresantu 
Imibramin — jai vaisto vartojimo laikotarpiu problema neišsisprendžia, 
nustojus jį vartoti, sugrįžtama prie to paties. 

Dabar Desmopressin purškiamas į nosį, tačiau netrukus pasirodys ir 
geriamo vaisto forma. Dozė parenkama kiekvienam vaikui individualiai, 
todėl vaistą reikia išmėginti dar prieš vaikui išvykstant į stovyklą. Daugu- 
mai, tačiau ne visiems, vaistas tikrai padeda. 

Jeigu jūsų vaikui šešeri ir jis vis dar šlapinasi į lovą, elektrinė šlapini- 
mosi signalizacija gali pasirodyti tarsi ryški šviesa tunelio gale. Šis prie- 
taisas turi du elektrodus, kuriuos skiria plona sausa paklodė. Kai lova 
sušlampa, paklodėje įvyksta kažkas panašaus į trumpą sujungimą ir tada 
pradeda skambėti varpelis. Jį išgirdę atskuba tėvai, nuima šlapias paklo- 
des, perkloja lovą, perrengia pižamą, nustato signalizaciją it vėl gali eiti 
miegoti. Niekas nežino, kodėl tai yra veiksminga, bet daugiau nei du 
trečdaliai šešiamečių ir vyresnių vaikų nustoja šlapintis į lovą mėnesio 
bėgyje. Jei jūsų vaikas kaip tik tokio amžiaus ir turi tokių pačių proble- 
mų, per daug nesigilinkite į situaciją — geriau užsisakykite signalizaciją ir 
mėgaukitės rezultatais. 

Kai vaikas pasirengęs mokytis, jam visiškai nesvarbu, koks dabar me- 
tų laikas, tačiau, jei įmanoma, pasistenkite nepradėti labai šaltu ir drėgnu 
laikotarpiu. Visų pirma bus sunku išdžiovinti paklodes, be to, mažiau 
tikėtina, kad jums pasiseks. Kai įšilęs vaikas guli šiltoje lovoje, jis pra- 
kaituoja ir taip netenka skysčių. Šaltu metų laiku vaikas neprakaituoja, 
todėl susikaupęs skystis gali pasirinkti kitą kelią pasišalinti iš organizmo. 
Tuomet pūslė prisipildo šlapimo, sušlampa lova ir sušąla tėvai, kurie turi 
perrengti vaiką. 

Santrauka 


+ Laikas, kada galime pradėti mokyti vaiką keltis naktį, visiems skirtingas. 
Vidutiniškai tai būtų 33 mėnuo, tačiau normalu yra bet kuriuo metu 
nuo 18 mėnesio iki 8 metų. 

+» Kai keletą naktų iš eilės randate sausas sauskelnes, pats laikas jų atsisaky- 
ti. Daugeliu atvejų tai pagreitina mokymąsi. 

« Jei šlapimo pūslės kontrolė vis dar nepatikima, pakelkite vaiką ir paso- 
dinkite jį ant puoduko prieš jums patiems užmiegant. Kai kuriems tai 
tinka ir padeda išlikti sausiems. 

« Jei jums nepasiseka iki 4 metukų, naktį vis tiek reikia atsisakyti sauskel- 
nių, tad skalbimo mašinai bus daugiau darbo. 

+ Kai kuriems padeda vaistai, tačiau poveikis laikinas. 

. Žvaigždučių lentelės labiau tinka astrologams nei į lovą besišlapinan- 
tiems mažyliams. 

+ Jei vaikui 6, o jis vis dar šlapinasi į lovą, įsigykite šlapios lovos signaliza- 
ciją. Rezultatai tiesiog puikūs. 


Puodukas ar unitazas? 


Tėvai turi nuspręsu, ar mokyti vaikus naudotis puoduku, ar unitazu. 
Į šį klausimą nėra vieno teisingo atsakymo, o be to, svarbiau pats naudo- 
jimosi metodas, o nc įranga. 

Dažniausiai tėvai pradeda nuo puoduko, kuris patinka daugumai 
mažylių. Didelis puoduko privalumas yra tai, kad jį galima pernešti iš 
kambario į kambarį ar net kur nors nusivežti automobiliu. Tačiau yra ir 
nemažai savarankiškų mažylių, kuriems nusibosta būti su vaikais ir jie 
nori naudotis tualetu kaip suaugusieji. Jei taip ir yra, gal pravers tokie 
pasiūlymai. 

Sėdėti aukštai ant unitazo, kai kojos tabaluoja ore, fiziologiškai nėra 
pati geriausia padėtis vidurių judesiams. Jei vaikas naudojasi unitazu, siū- 
lyčiau pastatyti plytų ar kitaip suformuoti laiptelį jam po kojomis. Taip 
vaikas lengviau pasieks unitazą ir kartu tai bus attama jo kojoms. Unitazo 

dangtis, skirtas mažam vaikui, turėtų būti uždėtas ant įprasto suaugusių- 
jų — taip jis jausis stabiliau, o jums nereikės bijoti, kad mažasis gali įkristi. 
Kad ir ką darytumėte, nenuleiskite vandens, kol vaikas dar sėdi ant unita- 
zo, nes jis gali pamanyti, kad tuoj pakils ir prisijungs prie astronautų. 

Dabar jau beveik nebeliko tualetų, kur vanduo nuleidžiamas patrau- 
kus grandinėlę, tačiau vienoje ligoninėje, kur seniau dirbau, vaikų pala- 
tose teko tokių matyti. Kartą vienas nuotykių ištroškęs mažylis tokia- 
me tualete patyrė ne pačių maloniausių įspūdžių. Pasinaudojęs unitazu, 
jis užsiropštė ant dangčio, prarado pusiausvyrą ir vos vos spėjo įsikib- 
ti į grandinėlę. Pasipylė nuleidžiamas vanduo, o mažylis, tvirtai įsitvė- 
ręs, vis dar kabojo virš unitazo tarsi Indiana Džonsas virš grėsmingo 
vandens sūkurio. Galiausiai, apleidus jėgoms, jis nukrito it sušlapo iki 
kelių. Taip jo išmokimas naudotis tualetu buvo atidėtas dar kokiems 
šešiems mėnesiams. 


Tinkamas dalykas netinkamoje vietoje 


Kai kuric vaikai puikiai valdo savo vidurius, tačiau jie spiriasi atlikti 
žuos reikalus skirtingose namo ir sodo vietose. Tėvai gali imti nerimauti 
ar net pykti, be to, dauguma jų dažnai galvoja, kad tai kažkokių nukrypi- 
mų požymis. Viskas, ką tokioje situacijoje reikia padaryti, yra užsiminti 
vaikui, kad toks elgesys nelabai priimtinas, ir būtinai jį apdovanoti, kai jis 
tinkamai pasielgia tinkamoje vietoje. 


Berniukai: ar jie turėtų stovėti ar sėdėti? 


Yra ekspertų, kurie skausmingai filosofuoja dėl to, ar berniukai tutė- 
tų išmokti šlapintis stovėdami ar sėdėdami, ir kokie yra to privalumai ir 
trūkumai. Tiesą pasakius, tai visiškai nesvarbu. Jei nuspręsite, kad jie tai 
turėtų daryti stovėdami, mokymasis šlapintis gali būti šiek tiek greites- 
nis, nes rezultatas bus jiems aiškesnis — jie girdės tiek daug čiurlenančio 
vandens, be to, patys valdys savo „įrangą“. 

Tačiau yra ir keletas trūkumų. Tokio amžiaus mažyliams būdingas 
taip vadinamas „gaisrininko sindromas“ — jie labai netaiklūs ir visur pri- 
laisto. Be to, bus tokių, kurie taip susižavės šiuo nauju savo sugebėjimu, 
kad nepriversite jų atsisėsti. Kitaip tariant, paskatinate išmokimą šlapin- 
tis, bet atidedate tuštinimosi įgūdžių susiformavimą. 

Pirmajame Mažy/io tramdymo leidime vienintelis būdas, kurį pasiūliau 
netaiklumo problemai spręsti, buvo išnešti visus kilimėlius iš vonios 
kambario, išsikviesti santechniką, kuris įtaisytų didelį nuotekų vamzdį, ir 
retkarčiais nuplauti grindis žarna. Dabar atradau geresnį ir, netgi drįsčiau 
pasakyti, moksliškesnį būdą. Atsiplėškite keletą popieriaus gabalėlių ir su- 
sukite juos į nedidelius rutuliukus. Įmeskite juos į unitazą, ir štai — prieš 
jūsų akis visas laivynas, tiesiog laukiantis, kol ji sabombarduos geriau nu- 
sitaikęs mažylis. Arba jūs galėtumėte ten įmesti stalo teniso kamuoliuką 
ir paskatinti savo atžalą nuskandinti šį povandeninį laivą. 

Jei jūsų vaikas įpranra stovėti ir atsisako sėstis, nesijaudinkite, tai tik 
laikina problema, kurią galima lengvai išspręsti naudojantis vienu iš me- 
todų, aprašytų kitame skyriuje. 


Nenoriu sėdėti 


Esu matęs 2—12 metų vaikų, kurie atsisako sėstis ant klozeto. Šis blo- 
gas įprotis galėjo atsirasti dėl paprasčiausio užsispyrimo, nenoro tam skirti 
laiko, klozetų baimės ar skausmo tuštinantis, kai užkietėja viduriai. 

Nei vieno tokio amžiaus vaiko nereikėtų versti — juos reikia skatinti. 
Kai vaikai labai maži, rekomenduoju tėvams paskaityti vaikui, kol jis sėdi 
ant puoduko iš pradžių su apmautomis sauskelnėmis. Kai vaikas įpranta 
sėdėti, galima nuimti sauskelnes. Jei jis atsistoja anksčiau laiko, nereikėtų 
bartis, paprasčiausiai turėtų baigtis skaitymas ir dėmesys. Dauguma ma- 
žų vaikų puikiai reaguoja į šį paprastą metodą. 

Tiems, kurie bijo būti palikti tualete, geriausia, jei iš pradžių su jais pa- 
būna mama, tačiau ji turėtų iš lėto trauktis vis toliau, kad galiausiai vaikas 
išmoktų atlikti savo reikalus vienas. 

Kiti vaikai puikiai išmoksta sėdėti, jei tinkamai pasielgę, yra apdova- 
nojami pagyrimais ir dėmesiu. Kai vaikas vyresnis (daugiau nei ketverių 
metų), aš naudoju tikrai efektyvią apdovanojimo žvaigždutėmis sistemą 
arba bandau derėtis: „Tu nueisi ir atsisėsi, o kai iš ten išeisi, aš jau būsiu 
tau paruošęs pieno kokteilį.“ Kietos rankos taktika su mažyliais nėra 
veiksminga. Yra daug lengvesnių būdų susitvarkyti su problemomis. Jei 
vaikui užkietėjo viduriai ar galbūt yra nedidelė žaizdelė prie išangės, jis 
gali bijoti eiti į tualetą. Čia būtų naudingi laisvinamieji, išmatas skysti- 
nantys preparatai, o žaizdelę būtų galima patepti odą minkštinančiais 
tepaliukais. 


Čia ir dabar 
Kai jūs parduotuvėje su vaiku, labai greitai suprantate, kad kai jis sa- 


ko „Si-si, dabar“, jis ir nori pasakyti dabar, o ne po penkių minučių. Kai 
vaikai tokio amžiaus, tėvai priversti pamiršti drovumą ir nuvesti vaiką 

prie lietaus nutekamųjų griovelių ar padėti jam „palaistyti“ gėlynus prie 
Rotušės. Keliauti automobiliu taip pat sudėtinga, nes lyg tyčia reikalas 
ptispiria tame kelio ruože, kur sustoti draudžiama. 

Toks skubotumas mažyliams yra visiškai normalus. Būna ir šlapių kel- 
nių, ypač kai vaikas susijaudinęs ar labai įsitraukęs į žaidimą. Dar kokius 
metus pasitaiko ir didesnių „avarijų“. 


Ritualai 


Kai kurie vaikai imasi ganėtinai keistų tualeto ritualų, kurie jiems pa- 
deda manipuliuoti tėvais. Neseniai teko susidurti su užsispyrusia trimete 
mergaite, kuri tokias manipuliacijas buvo puikiai ištobulinusi. Ji jau buvo 
seniai išmokyta šlapintis, tačiau, kai reikalas prieidavo iki tuštinimosi, pra- 
sidėdavo patys smagumai. Pajutusi, kad /ai tuoj įvyks, ji tučtuojau šaukda- 
vo mamą. Mergaitė norėdavo, kad būtų atnešti ir į kelnytes jai įkloti šilti, 
ką tik išlyginti vystyklai. Tada mažoji diktatorė gestais paliepdavo šeimai 
susėsti prie pietų stalo. Ji atsisėsdavo pačios pasirinktoje kėdėje, jai iš 
dešinės pasodindavo mėgstamiausią lėlę, o iš kairės atsisėsdavo mama. 
Po to ypatingoje vietoje būdavo atverčiama jos mėgstamiausia knyga ir 
padedama priešais mergaitę. O tuomet, jei viskas būdavo taip, kaip ji 
norėjo, ji galingai susiūbuodavo ir iki rytojaus namie įsivyraudavo taika 
ir ramybė. 

Išspręsti šią problemą nebuvo labai lengva. Pirmiausia visi jos vys- 
tyklai buvo atiduoti kaimynystėje gimusiam kūdikiui. Mažoji dama į tai 
tučtuojau sureagavo. Jai iš karto užkietėjo viduriai. Buvo paskirta didelė, 
puikiai suveikusių laisvinamųjų dozė, tačiau „reikaliukas“, deja, buvo pa- 
darytas į kelnes. Tiek man, tiek mamai pasidarė įdomu, ar pilnos kelnės 
buvo ritualo patobulinimas. Tačiau siekėme didesnių tikslų, nenusileido- 
me ir, pasinaudoję klasta ir švelnumu, įpratinome mergaitę sėdėti ant 
puoduko, o po trijų savaičių problemos visai nebeliko. 


149 


Reguliarumo manija 


Tuo, kas žiežna iš vaiko, tėvai rūpinasi ne mažiau nei tuo, kuo jį pamai- 
tinti. Geriausia kuo mažiau kištis į vaiko tuštinimosi ypatumus — daug 
kas yra normalu ir gamta visa ta įvairove tinkamai pasirūpina. Vienas 
žymus gydytojas kartą pareiškė, kad mažyliui normalu tuštintis nuo pen- 
kių kartų per dieną iki karto per penkias dienas. Tai ganėtinai kraštutinis 
požiūris, tačiau tai geriau nei per didelis daugelio tėvų susirūpinimas. 

Du dalykai, kurie labiausiai jaudina tėvus, yra vidurių užkietėjimas ir 
viduriavimas. Kai kurie vaikai gimsta turėdami „tingų“ žarnyną ir jiems 
dažnai užkietėja viduriai. Kitiems taip atsitinka dėl blogų tualeto įpročių, 
tretiems šių problemų atsiranda po ligos ir karščiavimo. Kad ir kokia 
būtų priežastis, tėvus reikia nuraminti, kad nors geriausia tuštintis kas- 
dien, nebūtinai taip turi būti visada. Nereguliarus, tarkime, kartą per tris 
dienas, tuštinimasis nesukelia galvos skausmo, blogo kvapo iš burnos 
ar energijos trūkumo. Tačiau vidurių užkietėjimas tarsi įsuka užburtą ra- 
tą — kuo labiau vaikui užkietėja viduriai, tuo sunkiau jam tuštintis, tuo 
labiau jis to nenori. O jei dar prie išangės yra kokia nedidelė žaizdelė, 
skausmas irgi gali sukelti susilaikymo problemą. 

Viduriavimą gali sukelti bet koks maitinimo pakeitimas ar netgi kokia 
nerimta liga. Egzistuoja glaudus ryšys tarp ypač judrių vaikų ir ypač „jud- 
rių“ vidurių. Be to, žinomas ir toks sutrikimas kaip „vaikų viduriavimas“. 
Vaikas tuštinasi daug kartų per dieną, išmatos dažnai vandeningos, jose 
pasitaiko nesuvirškintų pupelių, morkų ir kitokių skaidulų. Vaikų viduria- 
vimas yra laikinas ir nepavojingas. Jo gydymas aptariamas 12 skyriuje. 


Išvada 


Jei nepradėsite per anksti, neversite vaiko ir neskubėsite, tikrai ne- 
suklysite. Kaip yra pasakęs vienas poetas: „Dirba ir tie, kurie stovi ir 
laukia.“ 


Vienuoliktas skyrius 


Miego sutrikimai ir galimi sprendimai 


Blogai miegančių vaikų tėvai yra labai nelaimingi. Bet kuris patyręs kanki- 
nimo specialistas pripažintų, kad miego trūkumas yra pats geriausias būdas 
palaužti jūsų dvasią, ryžtą ir sugebėjimą aiškiai mąstyti. Mama, kuri sako: 
„Jis nepakankamai miega“, iš tiesų siunčia užkoduotą žinią. Juk ji nori pasa- 
kyti: „Pamirškite vaiką, aš — vaikštantis zombis.“ 

Naktinis būdravimas dar ne viskas. Daug blogiau, kai po nemiegotos 
nakties pavargusi, suirzusi mama, kurios smegenys jau nebeveikia, turi 
susitvarkyti su pavargusiu, irzliu, nemąstančiu mažyliu. Labai dažnai tai 
baigiasi visiška tragedija. | 

Kalbant apie mano darbą, miego sutrikimai jau tapo mano speciali- 
zacija. Jais domėtis pradėjau 1974 metais, kai pamačiau, kiek tėvų kenčia 
per savo mažuosius lunatikus, ir kaip dauguma mūsų, profesionalų, ne- 
sugeba jiems padėti. 

Tuomet buvo populiarūs keturi gydymo metodai. Vieni gydytojai, 
patys neturintys vaikų, siūlė leisti isteriškam vaikui verkti visą naktį, kiti 
rekomendavo stiprius raminamuosius. Filosofai manė, kad mamos pa- 
teiga nemiegoti visą naktį ir būti su vaiku, nesvarbu, kaip tai paveiktų 
ją pačią. Buvo ir psichodinaminis požiūris, kuris teigė, kad visas miego 
problemas sukelia išsiskyrimo nerimas, ir, jei dieną pagetintume savo 
santykius su vaikais, dingtų visos problemos naktį. 

Dažniausias patarimas — leisti mažyliams ilgai verkti — pakirsdavo 
tėvų jėgas, o vaikai tapdavo isteriški, tad toks metodas nebuvo tinka- 
mas nei vieniems, nei kitiems. Aš jį šiek tiek pakeičiau, palikdamas jo 
stipriąsias puses ir atsisakydamas silpnųjų, taip atsirado kontroliuojamo 
verkimo metodas. 

Jei jūs pervargęs skaitytojas, turintis nemiegantį vaiką, netrukus su- 
lauksite palengvėjimo. Toliau aprašomi metodai padės išspręsti net 90 
procentų jūsų problemų. 


Miegas 


Pradėkime nuo mokslinio miego apibūdinimo. Miegas nėra vientisa 
pastovi būsena be sąmonės. Tai gilaus, lengvo ir miego su sapnais cik- 
las, pertraukiamas trumpų, reguliarių prabudimų. Šį teiginį pagrindžia 
tytimai, kurie parodo, kaip skirtingose fazėse skiriasi smegenų impulsai. 
Pirmiausia nugrimztame į miegą, tada pasiekiame giliausią nesąmonin- 
gumo lygį, truputėlį pasapnuojame, pakylame į aukštesnį lygį, trumpam 


atgauname sąmonę, išsitiesiame ar apsiverčiame, tada vėl užmiegame ir“ 


ciklas kartojasi iš naujo. 

Šie elektrinių impulsų tyrimai rodo, kad naujagimio miego ciklas — 
mažiau nei valanda, mažo vaiko — viena valanda penkiolika minučių, o 
suaugusieji tarp prabudimų miega pusantros valandos. Kiti tyrimai tai 
irgi patvirtina. Vieno ypač įdomaus tyrimo metu buvo filmuojami savo 
namuose miegantys vaikai. 'Tiriamųjų vaikų tėvai manė, kad jų mažieji 
kietai miega visą naktį, tačiau vaizdo įrašas parodė ką kita. Paaiškėjo, 

kad netgi, atrodytų, gerai miegantys vaikai keletą kartų prabusdavo, kad 
atsisėstų, apsidairytų, pažaistų su savo žaisliukais, nusispirtų apklotus, 
tada tyliai suinkšdavo ir vėl užmigdavo. Žinome, kad visi žmonės naktį 
reguliariai prabunda, tačiau mums visiškai nereikia taikstytis su tuo, kad 
prabudę vaikai imtų trukdyti savo tėvams. Mes patys nuolat iškylame 
iš miego gelmių, kad išgirstume, kaip girgžda langai, kad pastebėtume, 
jog vis dat tamsu, ar kad laikrodis rodo vieną minutę po trijų. Visa tai 
fiksuojame, tada apsiverčiame ir 227272722727277... Mes nespiriame savo 
partneriui ir nesakome: „Ei, dabar viena minutė po trijų. Gal atnešk man 
atsigerti?“ "Tas pats tuti būti taikoma ir vaikams. Jie gali spardytis, pra- 
busti, niurzgėti, šiek tiek patriukšmauti, bet jie neturėtų tikėtis, kad jūs 
irgi dalyvausite jų naktiniuose žygiuose. Nereikėtų skatinti prabudimo, 
tačiau dažnai mums išeina atvirkščiai. 

Pamėginkite pamąstyti kaip mažas vaikas. Jums 16 mėnesių, jūs sap- 
nuojate, tada miegas pasidaro nebe toks gilus, o artėdami prie paviršiaus 
jūs pradedate rąžytis ir niurzgėti. Kai po minutėlės atsimerkiate, iš tam- 
sos prie jūsų priartėja krūtis. Puiku, o tada 27227272722727277277277,-.. AI jūs vėl 
nugrimztate į miegą. Po valandos vėl iškylate į paviršių, niurgztelite, at- 
simerkiate it vėl ji čia! Jūs išmokstate, kad inkštimas ar niurzgėjimas pa- 
daro taip, kad atsiranda krūtis, ir imate tikėti džinu iš lempos. Jei mama 
gali tai padaryti ir vis tiek jaustis pailsėjusi, vadinasi, viskas puiku. Jei ne, 
problemos neišvengiamos. 

Normalu, jei vaikas naktį keliskart trumpam pabunda, tačiau reikėtų 
juos skatinti elgtis kaip suaugusiesiems ir išmokti vėl užmigti patiems. 


Miego statistika 


Dar nėra buvę dviejų tytimų, kurie būtų parodę visiškai vienodą mie- 
go sutrikimų dažnumą. 2 lentelėje pateikti keli skaičiai parodo, kaip naktį 
elgiasi vaikai. 

2 lentelė. Trumpas keleto miegojimo įpročių apibūdinimas 


Procentai amžiaus grupėje 


Problemos 1 2 3 4 5 
metų Metų metų Metų metų 

Prabunda vieną ar kelis 29 28 33 29 19 

kartus per naktį 

Prabunda bent vieną nakų 57 57 66 65 61 

per savaitę 

Kad užmigtų, vaikui reikia 26 43 61 69 66 

daugiau nei 30 minučių 

Prieš įsitaisydamas, vieną ar 14 26 42 49 50 

kelis kartus pasikviečia tėvus 

Į lovą nori pasiimti jį 18 46 50 42 20 

paguodžiantį daiktą 


Eina miegoti su uždegta šviesa 7 13 20 30 23 


Bent jau kartą per dvi savaites su- 5 9 . 28 39 38 
sapnuoja košmarą 


Niujorke atliktas Čamberlino tyrimas parodė, kad 70 procentų dvime- 
čių, 46 procentai trimečių ir 56 procentai keturmečių reguliariai priešina- 
si būti galdomi į lovą; 52 procentai dvimečių ir trimečių ir 56 procentai 
keturmečių naktį reguliariai prabunda; 17 procentų dvimečių, 18 procen- 
tų trimečių ir 36 procentai keturmečių reguliariai sapnuoja košmarus. 

Palyginimui: Jungtinėje Karalystėje atlikti tyrimai parodė mažesnį 
naktį prabundančių vaikų skaičių — 27 procentai 1—2 metukų vaikų ir 14 
procentų trimečių. Kitas tyrimas Jungtinėje Karalystėje nustatė, kad 37 
procentai dvimečių, gyvenančių su tėvais, prabusdavo naktį. Šie skaičiai 
buvo palyginti su tokio paties amžiaus vaikais, gyvenančiais vaikų namuo- 
se, it paaiškėjo, kad čia naktimis prabusdavo tik 3,3 procentai mažylių. 

Tokie rezultatai paremia mano paties asmeninę nuomonę, kad kuo 
vaikui prieinamesnė paguoda naktį, tuo blogiau jis miega. Juk vaikui įžen- 
gus į pusiau prabudimo fazę, labiau tikėtina, kad jis apsivers ant kito šo- 
no ir vėl užmigs, jei iš patirties žinos, kad verkimas negarantuos A klasės 
dėmesio. 


Kada prabudimas naktį yra problema? 


"Tai, kas vienai šeimai yra didžiulis miego sutrikimas, kitai gali nesu- 
kelti jokių rūpesčių. Todėl galime teigti, kad problema yra tikra proble- 
ma tik tada, kai ji kelia grėsmę tėvų laimei ir gerovei. Vaikas, prabun- 
dantis keturis ar daugiau kartų per naktį, dar nebūtinai turi problemų. 
Jis gali paprasčiausiai prabusti, šiek tiek paverkti ir vėl užmigti po to, 
kai tėveliai raminančiai jam paglostė nugarytę, o ir patys tėvai be jokių 
problemų gali vėl eiti miegoti po kelių sekundžių. Kitas vaikas gali 
prabusti tik vieną ar du kartus per naktį, tačiau kiekvienas prabudimas 
gali būti lydimas nemažų problemų prieš vėl jam užmiegant. Kai tėvai 
suka ratus po kambarį, ant rankų sūpuodami vaikus, mažieji vėl užmie- 
ga, tačiau tėvai nebegali sumerkti akių, jie susierzinę ir tikrai daugiau 
nebeužmigs. 

Problema yra ne kiek kartų per naktį prabunda vaikas, o kaip šie pra- 
budimai paveikia visus aplinkinius. 

Mane nuolat kritikuoja įtakingi ekspertai, kurių pačių vaikai nakti- 
mis nesukeldavo jokių sunkumų. Nepatyrę tokių problemų, jie teigia, 
kad mano metodai nereikalingi ir ekstremalūs. Kiekvienas, žinoma, ga- 
li turėti savo nuomonę, bet jei jūsų patirtis kitokia ir miego trūkumas 
atima iš jūsų gyvenimo džiaugsmą, nekreipkite dėmesio į tokius ir pa- 
našius komentarus, skaitykite toliau ir labai tikėtina, kad greitai rasite 
tinkamą vaistą. 

Kas kenčia? 


Anksčiau galvodavau, kad bemiegių naktų poveikį junta tik tėvai, tačiau 
klydau. Jį pajaučia visi aplinkiniai. Nemiegotos naktys paveikia mamą, tėtį, 
kitus vaikus, kaimynus, o labiausiai — patį vaiką. Kiekvienais metais šimtai 
tėvų man rašo: „Nuo tada, kai mažylis ramiai miega, namuose viskas daug 
geriau. Ir vėl galiu džiaugtis savo vaikais.“ 


"Tėvai 


Neužtektinai miegančios mamos dažnai yra pavargusios, irzlios ir 
ne tokios kantrios. Todėl nukenčia jų sugebėjimas prižiūrėti vaikus tiek 
dieną, tiek naktį. Dauguma taip pavargsta, kad į gyvenimą su vaiku pra- 
deda žiūrėti kaip į bausmę, kurią reikia iškęsti, o ir pats vaikas ne per 
daugiausiai džiugina. Esu matęs nuostabių mamų, kurios raudojo, nes 
bijojo, kad gali sužeisti savo vaikus, jei nors kiek nepamiegos. Kitos 
paprasčiausiai nuleisdavo rankas ir įklimpdavo į patologinę depresiją. 
Atrodo kvaila, tačiau mažylis dažnai pats save nubaudžia. Jo padaryta 
žala mamai ir tėčiui dažnai nesąmoningai it neišvengiamai atsigręžia 
prieš jį patį. 


Santuoka 


Pavargusi motina yra pavargusi žmona, kuriai reikia supratingo vyro 
pagalbos ir paramos. Jei ji to negauna, šeimoje atsiranda didžiulė įtampa. 
Matau daug vyrų, kurie stengiasi praleisti kuo mažiau laiko neramioje 
namų aplinkoje; tuo tarpu kiti būna išvejami iš lovos, kad atsirastų vie- 
tos nemiegančiam, besispardančiam vaikui. Vyrai ir žmonos turi praleisti 
nors šiek tiek laiko kartu, jei nori sėkmingai bendrauti ir išlikti stipria 
komanda. Bet jei vaikas nemiega pusę nakties ir trukdo prasmingiems 
pokalbiams, tai yra praktiškai neįmanoma. 

Broliai ir seserys 


Dauguma nemiegančių mažylių brolių ir seserų išsivysto stulbinantį 
sugebėjimą miegoti visų naktinių išdaigų metu. Tačiau yra ir tokių, kurie 
jautrūs triukšmui, tad iš jų, kaip ir iš tėvų, atimamas miegas. Be to, jie 
kenčia dvigubai — naktį, kai trukdoma jų pačių miegui, ir kitą dieną, kai 
nepelnytai nukenčia nuo pavargusių tėvų pykčio. 


Kaimynai 


Jei gyvenate nuošalioje, nežinia kur pastatytoje, dvigubų sienų rezi- 
dencijoje, galite nesinervinti dėl kaimynų. Deja, realybėje prie tėvų susier- 
zinimo dar visada prisideda ir piktų kaimynų skundai. Dar blogiau, man 
yra tekę pažinoti nuostabių tėvų, kuriuos netolerantiški kaimynai buvo 
įskundę policijai ir socialinėms vaikų priežiūros tarnyboms. Absoliučiai 
nesąžininga, kad šiuos tėvus kaltina smurtavimu prieš vaiką, nes iš tiesų 
tėvais piktnaudžiauja jų nemieganti atžala. 


Vaikas 


Anksčiau užtikrindavau tėvus, kad kai vaikas nemiega, nukenčia tik 
jie patys, nes mažylis vis tiek pailsi tiek, kiek jam reikia. Tačiau neseniai 
pakeičiau savo nuomonę. Dabar tikiu, kad visą naktį išmiegantis vaikas 
yra ramesnis, laimingesnis ir lengviau kontroliuojamas dieną nei miego 
problemų turintis mažylis. Be to, dirbant su mažesniais vaikais teko susi- 
durti ir su dar keistesniu reiškiniu. 

Vos tik pagerėja naktinis miegas, pailgėja (o kartais atsiranda iš nau- 
jo) ir dienos miegas. Savotiškas paradoksas, tačiau ilgesnis miegas naktį 
pailgina ir dienos miegą. Galbūt taip yra dėl to, kad dingus naktinėms 
problemoms ir tėvai, ir vaikai yra labiau atsipalaidavę ir ramesni, o taip 
sukuriama miegą skatinanti aplinka. 

Miego sutrikimai — pagrindinės 
vaikų naudojamos strategijos 


Kai reikia miegoti, yra trys pagrindinės strategijos, kuriomis naudoja- 
si vaikai, kad pakankintų savo tėvus. Pati žalingiausia yra prabydimo vidury 
nakties strategija, kai vaikas verkia vieną ar kelis kartus per naktį, ir tai 
kartojasi kiekvieną naktį ištisus mėnesius. Tokiu būdu laimingi besišyp- 
santys žmonės gali virsti „gyvais negyvėliais“. Be to, yra vaikų, kurie pa- 
guldyti niekaip neužmiega. Šis būdas neišsekina tėvų ir neatima iš jų miego, 
tačiau jie netenka to vertingo laiko, kurį galėtų praleisti kartu. Galiausiai 
yra vaikų, kurie iš karto užmiega, bet labai anksti ryte žyžai įsirango į tėvų 
/ovą. Atrodo, kad tai visiškai nekaltas įprotis, tačiau daugelis tokių nakti- 
nių svečių spardosi ir stumdosi, tad nėra labai smagu. 

Vaikai taip pat prabunda, kai serga, jiems auga dantys, yra išsigandę 
ar kai kas nors atsitinka namuose, tačiau tai, žinoma, nėra miego sutriki- 
mai. Tuomet vaikams reikia paguodos, o ne disciplinos. 


Pasikartojantis prabudimas vidury nakties 


Man tenka sutikti dviejų tipų naktį prabundančius vaikus. Dauguma 
šiaip miegodavo normaliai, ir tik dabar išsuko iš tiesaus kelio, tuo tarpu 
kiti nuo pat gimimo miega blogai. Dažniausiai tie, kurie buvo geri, o 
dabar „suklupo“, praranda miegojimo įgūdžius, kai jiems kalasi dantys, 
užpuola ligos ar namie prasideda kokie neramumai. Būna taip, kad ser- 
gantys vaikai prabunda, juos tėvai paguodžia ir jie džiaugiasi gaunamu 
dėmesiu. Kai pasveiksta, jie pradeda galvoti: „Buvo visai nieko, gal ir to- 
liau taip pabandyti“, o tada jie pradeda keltis kiekvieną naktį. 

Galiu pagydyti visus, kada nors normaliai miegojusius, tačiau lunatikai 
nuo gimimo — šiek tiek sunkesnė, bet įveikiama užduotis. 

Kai vaikai prabunda naktį, jų verksmas dažnai suprantamas kaip ligos 
at baimės ženklas. Niekada negaliu būti visiškai įsitikinęs, tačiau jei toks 
neramus miegas tęsiasi jau kurį laiką, greičiausiai tai blogas įprotis, o ne 
liga. Jei prabundama kelias naktis iš eilės, dar galite suabejoti, tačiau jei tai 
tęsiasi ilgiau, dantų kalimasis ar liga jau nebeatrodo įtikinamos priežastys. 

Per savo karjerą man teko sutikti nemažai tėvų, besiskundžiančių 
miego sutrikimais, kurių iš tiesų net nereikia gydyti. Jei vaikas prabunda 
kartą per naktį, galima jį švelniai paglostyti at duoti jam atsigerti, ir tada 
visi gali ramiai eiti toliau miegoti. Visai kita situacija, jei prabudimas vi- 
dury nakties pradeda trukdyti laimingam tėvų ir vaikų gyvenimui. Tada 
teikia imtis griežtesnių priemonių. 

Yra tėvų, kurie ateina pas mane ieškodami pagalbos, tačiau iš tiesų 
juos domina tik tokios priemonės, kurios nereikalauja jokių pastangų. Jie 
kalba taip, tarsi turėtų rimtus motyvus, tačiau vėliau pradeda išsisukinėti 
bandydami įrodyti, kad visi mano pasiūlymai nepadeda. Čia turiu pabrėž- 
ti, kad tėvai, norintys išgydyti miego sutrikimus, turi būti absoliučiai įsiti- 
kinę, jog jiems reikia pagalbos. Jie turi būti pasiryžę užbaigti, ką pradėję, 
ir būti stiprūs, kad ištvertų trumpą didesnių sunkumų laikotarpį, kuris 
dažniausiai būna prieš pat visišką pagijimą. Jei jums užteks atsidavimo, 
pasižiūrėkime į metodą, kuris gali jums padėti — daktaro Gryno Konžro- 
Kuojamo verkimo metodas. 


Kontroliuojamo verkimo metodas 


Jau žinome, kad visiems žmonėms būdingas miego ciklas, dėl kurio 
prabundame maždaug kas devyniasdešimt minučių. Visi suaugusieji ir 
dauguma vaikų išmoksta prabusti, apsiversti ant kito šono ir vėl užmig- 
ti, netrukdydami kitiems. Kai mažylius guodžia, maitina ir aplink juos 
šokinėja kiekvieną kartą jiems nubudus, tikėtina, jog dabar jie reguliariai 
pabus, kad tik gautų tiek daug dėmesio. Tuo tarpu jei mažyliai iš karto ne- 
gauna paguodos, tai dažniausiai nusprendžia, kad lengviau bus patiems 
įsitaisyti ir vėl užmiega. 

Taip pat žinome, kad kai paliekame prabudusius verkiančius vaikus 
vienus, jie supranta, kad naktį iš tiesų neverta keltis. Tačiau tuo mes ne- 
norime pasakyti, kad dvidešimt pirmame amžiuje reikia leisti vaikams 
ilgai verkti. Tai pasenęs požiūris, dėl kurio vaikai tampa sutrikę ir iste- 
riški. Be to, tik labai nedaug tėvų yra tokie nejautrūs, kad leistų savo 
vaikui tiek verkti. 

Kontžroliuojamas verkimas teiškia, kad vaikams leidžiama trumpai 
paverkti trumpą laiko tarpą, po to ateina tėvai, kad šiek tiek juos 
paguostų, tada vėl leidžiama paverkti, tik šįkart jau ilgiau, po to vėl 
šiek tiek paguodžiama ir vėl iš pradžių, tik kiekvieną kartą ilginamas 
verkimo laikas, kol galiausiai mažyliai nenusprendžia: „Žinau, kad ji 
mane myli, žinau, kad ji visada ateis, bet tai paprasčiausiai neverta 
tiek pastangų.“ 

1974 metais būčiau panaudojęs šį metodą su 18 mėnesių ir vyres- 
niais vaikais. Iki 1980-ųjų supratau, kad jis tinka ir 10 mėnesių kūdi- 
kiams, o 2000-aisiais žinome, kad toks būdas naudingas ir 6 mėnesių 
mažyliams. 

Neseniai mes atlikome tyrimą apie šio metodo taikymą, kurio metu 
pet 12 mėnesių buvo išgydyta 140 vaikų. Rezultatai parodė, kad vyres- 
nių nei 2 metų amžiaus grupėje 100 procentų tiriamųjų sureagavo į gy- 
dymą per 3 dienas; amžiaus grupėje nuo 1 iki 2 metų buvo pagydyti 93 
procentai, dažniausiai per savaitę. Kalbant apic vaikus nuo 6 mėnesių 
iki 1 metų, pasveiko 80 procentų, tačiau dažnai tam reikėjo ne mažiau 
3 savaičių, be to, metodą tekdavo šiek tiek modifikuoti. 

Dažnai užduodami klausimai 


Kiekvienais metais kalbuosi su tūkstančiais tėvų, kurie itin daug klau- 
sinėja apie mano miego metodą. Cia pateikiu dažniausiai pasikartojan- 
čius klausimus. 


„Išbandžiau jūsų kontroliuojamo verkimo metodą, tačiau jis nepadeda.“ 
"Tai girdžiu itin dažnai, bet kai tėvai tiksliai papasakoja, ką jie darė, suprantu, 
kad jie nelabai suprato metodo esmę. Viską reikia daryti teisingai. Jūs turite 
būti atsidavę ir labai tvirti, ypač vidury nakties. Kai jums pradeda atrodyti, 
kad nepajudėjote iš vietos nė per milimetrą, reikalingas trumpalaikis meto- 
do derinimas su raminamaisiais. Tokiu būdu pailsi tėvai ir galima išspręsti 
netgi ir ilgokai užsitęsusią problemą. 

Kai viskas atliekama tinkamai, labai retai kada metodas nepasiteisina 
ir neatneša rezultatų. 


„Prabudęs mano vaikas zirzia, niurzga ir kelia triukšmą, tačiau iš tikrųjų 
jis neverkia.“ Prisiminkite, kad kiekvienas žmogus naktį keliskart išnyra 
iš pasąmonės gelmių. Jei tuo momentu jiems norisi pazirzti ir paniurzgėti, 
neturėtume kištis. Vaikus, kurie kviečia jus ateiti pažaisti 2 valandą nak- 
ties, taip pat geriausia būtų ignoruoti. Prie taip naktį besielgiančių vaikų 
galima neprieiti, nes iš tiesų jie nėra nei išsigandę, nei nusiminę. Kopžro/iuo- 
Jarmo verkimo metodas naudingas tik vaikams, kurie nuolat nori savo tėvų 
dėmesio. 


„Mano 18 mėnesių mažylis prabunda ir reikalauja valgyti. Ar tai būtina?“ 
Kartais mažiems vaikams patinka šiek tiek užkąsti naktį, tačiau tai tikrai 
nėra būtina. Mes, suaugusieji, taip pat galime užsimanyti, kad sutuoktinis 
atsikeltų ir atneštų mums arbatos kelis kartus per naktį, tačiau mums už- 
tenka sveiko proto to neprašyti. Gėrimas, užkandžiavimas ar čiulpimas 
vaikams yra visai gerai, tačiau juos pačius paguoda domina labiau nei 
kalorijos. Jei ketinate imtis Aopžroliuojamo verkizzo metodo, vaikams nerei- 
kėtų siūlyti buteliuko, krūties ar kokių išskirtinių patogumų nuo sutemų 
iki aušros. 

„Ką man daryti? Mažylio tėtis sunkiai dirba visą dieną, jam reikia poilsio, 
todėl aš negaliu leisti vaikui verkti.“ Tokius ir panašius pasiteisinimus gir- 
džiu kiekvieną savaitę. Mano nuomone, tai įžeidimas motinoms, nes toks 
požiūtis netiesiogiai pasako, kad mamos gali nemiegoti visą naktį, nes tai, 
ką jos daro dieną, nėra darbas. Man atrodo, vyrai irgi turėtų prisiimti sau 
dalį pareigų ir labiau rūpintis žmonomis. Kontroliuojamo verkiyo metodas teigia- 
mų rezultatų dažniausiai turi jau po keturių naktų, tad bet kuris vyras, besido- 
mintis savo šeimos psichologine gerove, turėtų padėti, o ne trukdyti. 


„Gyvename su uošviais, o jie atsisako leisti vaikui verkti.“ Į šį teiginį net 
neįmanoma atsakyti, tokioje situacijoje jūs bejėgiai. Jei jie priešinasi, tačiau 
tikrai rūpinasi savo anūkų gerove, galbūt jie turėtų pasisiūlyti pabudėti naktį 
prie mažylio. 


„Jis miega viename kambaryje su savo seserimi, tad jei naudosimės jūsų 
verkimo metodu, naktį jie prabus abu.“ Net keista, kiek vaikų sugeba mie- 
goti, kai jų mažoji sesutė ar broliukas graudžiai verkia. Jei tai tikrai trukdo, 
galbūt būtų galima perkelti kitą vaiką į laisvą kambarį arba, jei tai neimano- 
ma, bent jau į tolimiausią namo dalį. Izoliavę verksniuką, galite pradėti taiky- 
ti mano metodą tinkamai ir po savaitės abu vaikučiai vėl bus kartu. 


„Jis verkia, bet jei nueinu ir duodu jam žinduką, iškart nurimsta. Ar turė- 
čiau naudotis jūsų metodu?“ Jei labai rimtai žiūrėtume į drausmę, reikėtų 
atsisakyti žinduko, imtis kon/roliuojamo verkimo metodo it po kelių dienų pro- 
blemos nebeliktų. Tačiau daugumai mūsų lengviau įkišti vaikui žinduką, 
nes žinome, kad tokios problemos dažniausiai laikinos. Mes neprivalome 
auginti savo vaikų taip, kaip parašyta knygose. Jei jūs pakankamai ilsitės, 
jaučiatės ramūs ir laimingi, vadinasi, viskas gerai ir nereikia jaudintis dėl 
smulkmenų. 


„Jūsų metodą sėkmingai taikau naktį, bet ką man daryti, jei jis prabunda 
pusę šešių ryte.“ Tai gana įprastas klausimas, į kurį sunku atsakyti. Jei tokiu 
metu elgsitės tvirtai ir pasinaudosite Aonžroluojamo verkimo metodu, kol jis 
užmigs, jums bus jau laikas keltis, tad tai ganėtinai beprasmiška. Taip vėlai 

duoti raminamieji taip pat turės poveikio visą dieną. (Daugiau apie tai skai- 
tykite toliau šiame skyriuje.) 


„Kokius raminamuosius rekomenduotumėte?“ Juos turėtų paskirti jū- 
sų gydytojas. Savo pacientams dažniausiai siūlau tokio tipo vaistus kaip 
Vallrgan. 


„Naudojau raminamuosius, tačiau jie nepadeda.“ Dauguma tai teigiančių 
tėvų Iš šių vaistų tikisi per daug. Pirmiausia reikėtų tiksliai žinoti, ką jie mė- 
gina pasiekti, o tada, jei duodama tinkama dozė tinkamu metu, neturėtų 
kilti problemų. 

Jei tėvai nebegali daugiau tverti ir būtinai turi pamiegoti, yra du būdai, 
padedantys tai pasiekti. Prieš guldydami vaiką į lovytę, duokite jam tinka- 
mą dozę raminamųjų, tuomet vaikas turėtų išmiegoti visą naktų. Deja, yra 
ir tokių mažylių, kurie pamiegos iki pusės keturių, o tada neduos jums 
ramybės iki aušros. Tokias problemas galima įveikti antruoju metodu, t. y. 
neduoti raminamųjų iki pirmojo vaikų prabudimo. Gavę vaistų vėliau (sa- 
kykime, 11 valandą vakaro), dažniausiai jie nebeprabunda iki ryto. 

Dauguma mano paskiriamų raminamųjų reikia vartoti kartu su Aonžro- 
Žuojamo verkimo metodu. Tokiu atveju galima sumažinti dozę, nes siekiame 
ne panardinti vaikus į 12 valandų nepertraukiamo miego, o išspręsti mus 
seniai varginančią problemą. Tokiu atveju įsivaizduokite, kad dabar vidur- 
naktis, vaikas pavargęs it visas tas verkimas nuvargino jį dar labiau. Dažnai 
užtenka net neatkimšto vaistų buteliuko kvapo, kad mažylis vėl užmigtų. 


„Dauguma ekspertų sako, kad negalima naudoti raminamųjų.“ Čia rami- 
namieji rekomenduojami kaip papildoma priemonė, užtikrinanti efekty- 
vaus 4esio taisymo metodo veiksmingumą, o tokiu atveju retai kada jų reikia 
daugiau nei tris ar keturias naktis. Raminamieji, išrašomi vartoti ne taikant 
miegą gerinantį metodą, paprastai nepateisinami, išskyrus atvejus, kai tėvai 
ant išsekimo ribos ir jiems būtina pamiegoti kelias naktis, kad atgautų jė- 
gas. Pagrindinė problema, mano nuomone, yra ta, kad kartais jie paskiriami 
vartoti ilgą laiką be jokių pastangų įvesti miegojimo programą. "Toks varto- 
jimas neturi ilgalaikio poveikio. Pagrindinis raminamųjų šalutinis poveikis 

vra taip vadinamos „pagirios“, nes kitą dieną vaikas gali ne per geriausiai 
jaustis. Jei naudojami tinkamai, raminamieji yra saugūs ir efektyvūs. 


„Ar šis būdas veiksmingas su 3,5 ir 4 metų vaikais?“ Taip, dažnai jis toks 
veiksmingas, kad net sunku patikėti. Su vaikais, vyresniais nei 3 metai, 1a- 
bai smagu dirbti. Didesnė pusė jų išeina iš mano kabineto jau išgiję. Kai 
tiksliai išaiškinu tėvams, ką daryti, po to dar kartą viską pakartoju, tik 
šįkart girdint vaikams. Tokio amžiaus vaikai dažnai turi ragiukus, tačiau 
nots žaisdami ar žiūrėdami per langą jie atrodo taip, tarsi jiems viskas bū- 
tų be galo nuobodu, iš tiesų jie viską girdi. Išeidami jie žino, kaip viskas 
bus, tad tėveliai tiesiog privalo taip ir elgtis. Kai kitą rytą man paskambina 
tėvai, dauguma jų būna labai nustebinti to, kas atsitiko. „Daktare Grynai, 
jūs nepatikėsite, bet naktį jis nė karto neprabudo!“ Mes visi žinome, kad 
atsitiko kažkas paprasto, bet labai galingo. Vaikai tiksliai žino savo padėtį 
ir jaučia, kad dideli žmonės kontroliuoja situaciją ir jie tikrai nenusileis. 
Net neverta mėginti jiems nepaklusti. 


„Ar jūs įsitikinęs, kad jūsų metodas psichologiškai nežaloja jautrių vaikų?“ 
Pediatrai turi padaryti daug dalykų, kurie liūdina mūsų gydomus vaikus. 
Mes gąsdiname juos rentgenu, apžiūromis, skiepais ir tyrimais. Be to, nepa- 
mirškime skausmo ir gyvenimą gelbstinčios chirurgijos. Kad ir ką darytu- 
me, visada turi būti naudos, atsveriančios vaiko patiriamą emocinę traumą. 
Negaliu garantuoti, kad mano konžroliuojamo verkiyo metodas neskaudina 
vaikų, tačiau jei taip ir vra, tuomet skriauda turėtų būti minimali. Teigiama 
pusė yra ta, kad dabar tėvai gali pamiegoti, tad jų miego trūkumas neatneš 
vaikams streso ir emocinės žalos. Aš tikiu, kad geri rezultatai, pasiekti tinka- 
mai naudojant mano metodą, nusveria visus teorinius prieštaravimus. 


Kai jie neina naktį miegoti 
Didesnė dalis visų mažylių pradės žaisti tada, kai jau reikės eiti mie- 


goti, jei tik žinos, kad galės išsisukti. Atrodytų, kad vaikuose yra įtaisytas 
miego laikrodukas, pagal kurį miegoti reikia eiti žymiai vėliau nei norėtų 

jų tėvai. Kai kurie vaikai būna pavargę, bet vis tiek kategoriškai atsisako 
citi miegoti, kiti siutina savo tėvus bėgiodami iš vieno kambario į kitą 
tarsi būtų nutrūkę nuo grandinės. Treti, kiek subtilesni, mažyliai pradeda 
prašinėti gerti, į tualetą ar dar ko nors kito, tokiu būdu sėkmingai privers- 
dami tėvus aplink juos šokinėti ir skirti be galo daug dėmesio. Dauguma 
tokio pobūdžio problemų tėra blogi įpročiai, kurių galima išvengti, kai 
paradui vadovauja švelnūs, tačiau ryžtingi tėvai. 

Atsisakymas eiti miegoti yra ne tokia žalinga problema tėvams kaip 
išdykavimas prabudus vidury nakties. Nors toks elgesys erzina tėvus, jie 
bent jau nepraranda galimybės pamiegoti. Tėvai taip pat tuti teisę pra- 
leisti šiek tiek laiko kartu, todėl vaikai turėtų eiti miegoti normaliu laiku. 
Skamba gražiai, tačiau kartais viską sužlugdo mūsų mažieji. 

Daliai mažylių, nenorinčių eiti miegoti, iš tikrųjų reikia mažiau miego 
nei rašoma knygose. Tokie vaikai užaugę greičiausiai bus ministrais pir- 
mininkais, pramonės lyderiais ar kitais erzinančiais lunatikais. Kad ir ką 
darytume, jie vis tiek eis miegoti vėliau nei mums norėtųsi. Kiti mažieji 
noriai eina pietų miego, tačiau jo metu taip pakrauna savo baterijas, kad 
energijos užtenka iki vidurnakčio. 

Pirmajai grupei priklausančius mažylius reikia vėliau guldyti, o pa- 
guldžius neleisti išeiti iš kambario, net jei jie ir nemiega. Antrųjų reikėtų 
nebeguldyti dieną arba bent jau neleisti jiems taip ilgai miegoti. 

Yra laimingų tėvų, kuriems pasisekė, ir jie gali atsipūsti nuo vaikų 
kiekvieną popietę ir kiekvieną vakarą. Tačiau daugumai mūsų prieina- 
mas tik vienas iš šių variantų. 

Medicinos mokslas dar nėra taip pažengęs, kad būtų galima priversti 
vaikus daugiau miegoti, tačiau net neabejojame dėl to, kaip vaikus pagul- 
dyti ir išlaikyti juos lovoje. Štai keli pasiūlymai. 


Švelnusis būdas 

Geras režimas. Pamėginkite įsivesti griežtą visos dienos režimą ir gul- 
dyti vaikus tokiu pačiu laiku kiekvieną vakarą. Jei vaikui sunku užmigti, 
guldymą laikinai galima pavėlinti. Vaikui pripratus prie režimo, nesunku 
ji guldyti keliomis minutėmis anksčiau kiekvieną vakarą, kol bus pasiek- 
tas pageidaujamas laikas. 

Nuraminkite juos. Nekovokite, neerzinkite, nebėgiokite, nesivaikyki- 
te ir nežaiskite judrių žaidimų prieš miegą. Olimpiniai atletai juk neina 
miegoti iškart po varžybų, mums patiems irgi reikia atsipalaiduoti prieš 
atsigulant. Išmaudykite vaiką, pasikalbėkite su juo, apkamšykite, apkabin- 
kite ir paskaitykite gražią pasaką. 

Ryžtingai išeikite. Kai laikas išeiti, palinkėkite labos nakties ir iš karto iš- 
eikite. Nereaguokite į prašymus, kurių vienintelis tikslas — laiko gaišimas. 

Jei jie išeina iš kambario. Jei vaikai vėl išeina iš kambario, jūs tutite 
būti labai tvirti. Nesijauskite kalti, kad elgiatės „kietai“, juk iki einant 
miegoti jūs savo mažyliui skyrėte visą įmanomą dėmesį. Neskatinkite 
tokio lakstymo iš kambario. Man yra tekę sutikti tėvų, kurie labai rimtai 
pasakojo, kaip praeitą naktį jie dvidešimt keturis kartus guldė savo vaiką. 
Tai nėra disciplina. Su vaiku žaidžiate žaidimą, kuris patinka tik vienai 
pusei. Be jokių klausimų vaiką guldote vieną kartą, žinote, kad viskam 
vadovaujate jūs, jie žino, kas jiems galima, ir viskas. 


Dar švelnesnis būdas 

Geras režimas, nusiraminkite. Žt. aukščiau. 

Pasėdėkite, kol jis užmigs. Švelniausias būdas yra pasėdėti kartu su 
vaiku, kol jis užmigs. Jūs baigiate skaityti pasaką, apkabinate vaiką, pa- 
bučiuojate, apkamšote ir pasėdite prie lovos, kol jis pradeda snausti. Tai 
yra labai geras būdas užmigdyti vaiką, tačiau nemažai tėvų susiduria su 
šalutiniu šio metodo poveikiu, kai vaikas mėgina prailginti šį procesą už- 
davinėdamas begalę klausimų ir visaip manipuliuodamas tėvais. 

Jūs tyliai sėdite kambaryje, skaitote kažką sau arba tiesiog atsipalaiduoja- 
te. Jūs siūlote tik savo kompaniją, o ne pramoginį vakarą. Jei vaikas tyliai guli, 
jūs pasiliekate, tačiau vos tik jis pradeda klausinėti ar mėgina išlipti iš lovos, 
žinokite, kad švelnusis būdas nepasiteisino ir jums reikia ryžtingai išeiti. 


Grieštesnis būdas 

Geras režimas, nusiraminkite, ryžtingai išeikite. Žr. aukščiau. 

Jei jie išeina iš kambario vieną kartą. Tučtuojau juos vėl paguldykite. 
Išeikite, kol jie nespėjo suabejoti, kad jūs nesiruošiate tokio elgesio tole- 
ruoti ir jiems blogai baigsis, jei pamėgins dar kartą išeiti iš kambario. 

Jei jie dar kartą išeina. Tuomet nebeturi likti jokių nesusipratimų. Jūs 
labai mylite savo vaikus, tačiau ir taip skyrėte jiems labai daug savo laiko 
ir dėmesio, todėl jei iš kambario išlįs bent nosies galiukas, būsite labai 
griežti. 

Jei jie vis tiek išeina. Tai jau yra rimtas iššūkis ir jūs galite arba pasi- 
priešinti ir būti ryžtingi, arba atsisakyti savo, kaip lyderio, pozicijų. Jei 
timtai norite atsikratyti šių problemų, užblokuokite visus išėjimus, arba, 
jei manote, kad pliaukštelėjimai gali būti naudojami kaip įspėjimas, tuo- 
met pats laikas taip padaryti. 

Užpatentuotas Gryno triukas su virve. Jei tėvai pamato, kad jiems nie- 
kas nepadeda, rekomenduoju triuką su virve. Tai vienas geresnių mano 
atradimų, kurį sugalvojau, kai mėginau susitvarkyti su savo paties vaikų 
„pabėgimais“. Viskas, ko jums reikės, yra neilga stipri virvė. 

Nesijaudinkite, aš neketinu jums patarti pririšti savo vaiką prie lovos, 
kad ir kaip to kartais norėtųsi. Iš tiesų jums reikia pririšti vieną virvės 
galą price vidinės vaiko kambario durų rankenos ir pritvirtinti kitą galą 
prie gretimų durų rankenos. Virvės ilgis turi būti toks, kad atidarius kam- 
bario duris plyšys būtų šiek tiek mažesnis nei vaiko galvos skersmuo. 
Kaip visi puikiai žinome, jei nepralįs galva, nepralįs ir niekas kitas. Ir tai 
nereiškia, kad vaikai užrakinti — jie paprasčiausiai negali išeiti. 

Kai vaikas savo kambaryje, jis gali pradėti verkti, kad jūs persigalvo- 
tumėte, tačiau tai irgi nepadės, jei imsitės konžro/žuojamo verkimo metodo. 
Koridoriuje reikėtų palikti šviesą, kad vaikas matytų ir girdėtų, kas vyks- 
ta namuose. Tai reiškia, kad vaikas neišsigąs, ir tuo pačiu metu puikiai 
suvoks, kad šiuo metu jis turi būti lovoje. 

Prieš išskubėdami virvės į artimiausią ūkinių prekių parduotuvę, leis- 
kite man papasakoti jums vieną pamokančią, nors ir šiek tiek nemalonią, 
istotiją. Kartą vėlai vakare buvo akivaizdu, kad mūsų judrieji superber- 
niukai net neketina būti savo kambaryje, todėl patikrintu būdu pririšo- 
me virvę. Tuoj po to pasigirdo verksmas, kuris vis garsėjo. Aš ir mano 
žmona žinojome, kad reikia palaukti penkias minutes prieš įeinant ir 
mažuosius paguodžiant (tai turėjo būti tiesa, nes apie tai buvau skaitęs 
vienoje knygoje), tačiau kai mes galiausiai įėjome į kambarį, mus išti- 
ko šokas. Berniukai vis dar buvo savo kambaryje, tačiau neapsižiūrėjęs 

palikau šiek tiek per ilgą virvę ir vyresnysis sūnus sumaniai įkišo jaunes- 
niojo galvą į durų tarpą, kur ji tvirtai įstrigo. Kad jį ištrauktume, reikėjo 
akušerio su chirurginėmis replėmis. Tad gyvenime problemų neišvengia 
net ir vaikų priežiūros specialistai. Tačiau labai dėl to nesigąsdinkite, nes 
triukas su virve iš tiesų labai veiksmingas. 

Jei jums belieka tik pliaukštelėti, dauguma vaikų supranta, kad žaidi- 
mas baigtas ir jie turi likti savo kambaryje. Deja, yra ir tokių, kurie mėgi- 
na pakeisti žaidimo taisykles, ir tikėdamiesi palaužti tėvų ryžtą pradeda 
smarkiai verkti. Tai, žinoma, nesuveiks, jei tėvai jau susipažinę su A0n77o0- 
Kuojamo verkimo metodu, nes jį pritaikę, neišvengiamai patys ir laimės šį 
muūšį. Iš pirmo žvilgsnio tai atrodo labai sudėtingas būdas auginti vaikus, 
tačiau jei prisiminsite, kad problemos visiškai nebeliks po mažiau nei sa- 
vaitės, tai tikrai nėra taip sunku. 


Rezultatai 

Kad ir kurį būdą pasirinktumėte, 9 iš 10 atvejų rezultatai garantuoti po 
mažiau nei savaitės, jei tiktai ryžtingai imtumėtės veiksmų. Tik neturėkite 
neprotingų lūkesčių. Tai nėra būdas priversti vaikus užmigti, tai tėra prie- 
monė, garantuojanti, kad kai paguldysite juos į lovą, jie ten ir pasiliks. 


Vaikas, kuris kiekvieną naktį ateina į tėvų lovą 


Nemažai filosofų apdainuoja kartu vienoje lovoje miegančios šeimos 
džiaugsmus, o jei išdrįstu pasiūlyti vaiko „iškeldinimą“, tiesą pasakius, 
gaunu daug nemandagių laiškų. Miegoti visiems kartu gali būti smagu 
tiems, kurie patys miega kietai ir turi nesispardančius ir nesirangančius 
vaikus. Jei jums patinka, kai jūsų vaikai miega kartu su jumis vienoje 
lovoje kiekvieną naktį, tai — jūsų sprendimas. Jei jūs visi patenkinti, dėl 
manęs galite leisti vaikams miegoti su jumis vienoje lovoje tol, kol jie bus 
pasirengę studijuoti aukštojoje mokykloje. 

Iš patirties galiu pasakyti, kad 75 procentai mamų ir 95 procentai 
tėvų notėtų, kad lova būtų jų privati, rami vieta. Jiems labai nepatinka 
įsibrovėliai, reguliariai pasirodantys anksti ryte. 

Naktimis „klajoja“ judrūs vaikai — jie nesugeba ramiai pagulėti net 
tėvų lovoje. Tarytum jiems būtų būdingas priešingas magnetinis lau- 
kas — kol mama ir tėtis guli šiaurės/pietų kryptimi, mažuosius tiesiog 
traukia į rytus/vakarus. Atsigulę į jūsų lovą mažieji nenuoramos būtinai 
jus apspardys. Dauguma mamų gali pakęsti tokį įsibrovimą, tačiau paste- 
bėjau, kad tėčiai nėra tokie kantrūs. Po bemiegės nakties laukianti sunki 
darbo diena priverčia juos sprukti į ramią ir patogią svetainę, o kartais 
net į vaiko lovytę. 

Nemažai vienišų mamų, nesvarbu, ar vyras išvykęs darbo reikalais, ar 
jie išsiskyrę, subtiliai paskatina vaikus kiekvieną naktį miegoti kartu su 
jomis. Galbūt tai visai gerai, tačiau vėliau, gyvenimui grįžus į normalias 
vėžias, gali kilti problemų. 

Sergančiam ar išsigandusiam vaikui tiesiog; būtina leisti miegoti kartu 
su tėvais, tačiau labai svarbu to nebedaryti jam pasveikus. Visiems vai- 
kams galima linksmai pasiausti tėvų lovoje anksti ryte, tačiau su sąlyga, 
kad saulė jau patekėjo ir gaidžiai užgiedojo. Miegas labai svarbus tėvų 
sveikam protui, ir aš manau, kad kai tik įmanoma, vaikų nereikėtų įsileis- 
ti į savo lovą. Ramybė ir privatumas svarbūs visiems, taip pat ir tėvams. 
Žinoma, tai jūsų pačių pasirinkimas, bet jei norėtumėte sužinoti gerą 
būdą, kaip iškraustyti patį ryžtingiausią mažylį iš jūsų poilsio vietos, skai- 
tykite toliau. 

Metodas 


1. Vos tik vaikas pasirodo jūsų kambaryje, iš karto paguldykite jį atgal į jo 
lovą. 
Šaltą vakarą pavargę tėvai turi būti labai stiprūs, kad neįsileistų mažojo 
įsibrovėlio į lovą, tačiau toks poelgis tik paskatintų neigiamą vaiko elge- 
sį, todėl stenkitės to vengti. Kai kurie nelaukiami naktiniai svečiai tyliai 
kaip katės įsėlina į tėvų lovą ir kažkiek laiko guli ten nepastebėti. Jei jūs 
pasiryžę atsikratyti tokio vaikų įpročio, siūlau po savo miegamojo du- 
trimis įkišti pleištą, kuris neleistų atidaryti durų ir kartu jus įspėtų apie 
ateinanų vaiką. 


2. Jei vaikas sugrįžta, griežtai jį įspėkite ir, jei įmanoma, paprašykite, kad 
jūsų sutuoktinis nuvestų mažąjį atgal į lovą. 
Tėvai turi griežtai įspėti vaiką ir duoti jam aiškiai suprasti, kas jo laukia, 
jei jis vėl pasirodys tėvų miegamajame, o tada paguldykite jį atgal į lovą 
(būtų geriau, kad tai padarytų ne tas pats iš tėvų, kuris tai darė pirmąjį 
kartą). Tačiau turiu pripažinti, kad dauguma tėvų mano, kad tokie man- 
dagumai nėra labai patikimi tokiu paros metu, todėl jie iškart pereina 
prie kito etapo. 


3. Jei vaikas sugrįžta trečiąjį kartą, padarykite taip, kad jis neatidarytų du- 
rų, arba pliaukštelėkite jam. 
Tokiu atveju duris reikėtų uždaryti naudojant triuką su virve ar pleištu. 
Jei nėra kitos išeities, prieš sugrąžindami mažylį į lovą, simboliškai jam 
pliaukštelėkite. Po bet kurio iš šių atvejų reikėtų panaudoti Aon7roliuoja- 
0 verkiyzo metodą. 


4. Rezultatai: dešimt iš dešimties pagydytų, jei to iš tikrųjų norite. 
Atėjimas į tėvų lovą vidury nakties yra pati mažiausia iš trijų didžiųjų 
vaikystės miego problemų. Nuo tėvų priklauso, ar toks elgesys bus to- 
leruojamas, ar ne. Čia aprašyti metodai gali pasirodyti šiurkštoki, tačiau 
vidurnaktis nėra tinkamas laikas žaidimams, todėl verta būti tvirtiems, 
tuomet labiau tikėtina, kad vaikas pagis greitai ir visam laikui. 

Kitos su miegu susijusios problemos 


Dauguma mažų vaikų vos tik užmigę atsijungia nuo pasaulio ir nepra- 
bustų, net jei šalia užgrotų 7872 uvertiūrą, imtų šaudyti patrankos ir pan. 
"Tačiau yra ir tokių neįprastai jautrių garsui vaikų, kad naktį tėvai vaikšto 
po namus ant pirštų galų, bijo atsukti čiaupą ar nuleisti vandenį tualete. 


Negiliai miegantys vaikai 


Jautriai miegančių vaikų problemą galima nesunkiai išspręsti šalia vai- 
ko lovos pastačius radiją. Pirmąją naktį įjunkite radiją taip tyliai, kad jo 
skleidžiamus garsus išgirstų nebent pro šalį skrendantis šikšnosparnis. 
Palaipsniui didinkite garsą. Dabar dauguma vaikų jau nebebus tokie jaut- 
rūs garsui. Jie turėtų nebeprabusti nuo atvažiavusios šiukšlių mašinos 
triukšmo, mašinų signalo, futbolo finalo per televiziją ir net retų patran- 
kos šūvių. 

Jau girdžiu, kaip klausiate: „Kokios radijo stoties turėtų klausytis vai- 
kai?“ Atsižvelkite į vaiko pomėgius. Būsimieji verslininkai galėtų klau- 
sytis akcijų rinkos pranešimų, rokeriai — roko muzikos stoties, būsimas 
klierikas mielai pasiklausytų giesmių. Aš, žinoma, juokauju. Visiškai ne- 
svarbu, kokia programa transliuojama. Tiesą pasakius, kai kurie tėvai 
nustato FM bangas ir tada šiek tiek nusuka stotį, kad radijas skleistų 
traškesį, labai primenantį Niagaros krioklių triukšmą, o įrašų at pokalbių 
pabaigoje girdimos ir trumpos tylos pauzės. 


Popiečio miegas 


Pirmuosius dvejus metus vaikams patinka dieną pamiegoti. Beje, drįs- 
čiau pridurti, kad tai patinka ne tik vaikams. Popiečio miego mamos 
laukia ne ką mažiau. Deja, tarp 2 ir 4 metų, dideliam tėvų nusivylimui, 
to nebelieka. Paskutinėmis dienomis prieš tokį pasikeitimą tėvai turi iš- 
spręsti dilemą. Jei vaikas nepamiegos po pietų, jis bus labai irzlus vakare, 
bet eis anksti gulti ir kietai miegos. Jei jis pamiegos dieną, mėgausitės 

ramybe, tačiau už ją mokėsite, kai jėgas atgavęs vaikas siaus po namus 
iki vėlyvo vakaro. | 

Gaila, bet turiu pasakyti, kad šiai problemai nėra sprendimo. Papras- 
čiausiai tėvai turi pasirinkti. Aš būčiau labiau linkęs paaukoti popiečio mie- 
gą, nes, mano nuomone, geri naktinio miego įpročiai yra daug svarbesni. 


Tinkamas laikas eiti miegoti 


Nėra universalaus „tinkamo“ laiko vaikams eiti gulti. Iš patirties galiu 
teigti, kad pusė aštuonių vakare, atrodytų, yra tinkamiausias laikas vaikams 
citi miegoti. Daugumai vaikų galbūt taip ir yra, tačiau reikšminga mažuma 
tokiu metu neužmigtų, net jei sekmadienis būtų visą mėnesį. Dažniausiai 
tai yra taip vadinami sunkūs vaikai, kurie blogai miega nuo pat gimimo. 
Daugiausiai tai judrūs berniukai, nors tai labai stebina, nes atrodytų, kad 
išeikvoję begalę energijos per dieną, jie turėtų kietai miegoti naktį. 

Mes tegalime susitaikyti su tuo, kad vaikai, kaip ir suaugusieji, turi 
skirtingus miego poreikius, ir turėtume būti dėkingi, kad dauguma vaikų 
jau knarkia iki pusės aštuntos. Vėliau užmiegantiems vaikams reikėtų 
nustatyti vėlesnį gulimosi laiką. Nors jų neįmanoma priversti užmigti, 
bent jau pasistenkite juos išlaikyti savo kambariuose, tai tikrai padidina 
tikimybę, kad jie ims ir netyčia užmigs. 


Atidėliotojas 


Mažyliai nenori nakčiai skirtis su savo mylimais tėvais, todėl turi mil- 
žinišką tėvų sulaikymo būdų repertuarą. „Noriu atsigerti“, „Aš alkanas“, 
„Noriu, kad su manim pagulėtum““, „Noriu kitos pagalvės““, „Išvis neno- 
tiu pagalvės“, „Noriu dviejų pagalvių“ ir t. t. Tai yra nuoširdus troškimas 
kuo ilgiau išlaikyti tėvų dėmesį ir atidėti tą laiką, kai reikės eiti miegoti. 
"Toks elgesys sukuria dalį pirmųjų vaiko gyvenimo metų žavesio, tačiau 
nereikėtų visko paleisti iš rankų. Su mažuoju atidėliotoju gali būti visai 
smagu, tačiau jei su juo nesusitvarkysite, toks elgesys gali virsti manipu- 
liacija. Pažinkite savo vaiką ir žinokite, kada pasakyti „gana“. 

Vyturys 


Vieniems vaikams patinka ilgai miegoti ryte, kiti prabunda ir keliasi 
su pirmaisiais gaidžiais. Tai būdinga hiperaktyviems mažyliams. Turiu 
pripažinti, kad niekada negalėjau padėti tėvams, turintiems tokią proble- 
mą. Teoriškai, jei rekomenduojame vaiką guldyti vėliau, tai turėtų išspręs- 
ti problemą, tačiau aš manau, kad vienintelis tokio sprendimo poveikis 
būtų toks, kad laimingas vyturiukas pavirs pavargusiu ir suirzusiu vytu- 
tiu. Atsisakius dienos miego, vakare su tokiu vaiku būna sunkoka, bet vis 
tiek ryte jie prabunda lygiai taip pat anksti. Kai kuriems vaikams padeda 
užtemdyti langai. 

Vienas protingai atrodantis metodas, kuris retai kada iš tiesų veikia, 
siūlo užtikrinti, kad kambarys ir vaiko lovelė būtų pilni netriukšmingų 
žaislų, kad vaikai turėtų kuo užsiimti prabudę anksti ryte. Teoriškai tai tu- 
tėtų leisti likusiems namiškiams pamiegoti, tačiau praktiškai mažyliams 
tai nelabai rūpi. Jie nori keltis, judėti, būti pamaitinti ir pasidalinti saulėte- 
kio grožiu su savo tėvais. 

Kai įprotis keltis anksti ryte pradeda jums trukdyti, labai veiksmingas 
čia gali būti kon/roliuojamo verkimo metodas, tačiau tokiu atveju dažnai at- 
sidursite kvailoje situacijoje, nes nuramintas vaikas užmigs kaip tik tada, 
kai jums reikės žadinti likusią šeimos dalį išaušusiai darbo dienai. Kartais 
daug lengviau suaugusiesiems pakeisti savo miegojimo įpročius, eiti mie- 
goti anksčiau ir atsikelti kartu su mažyliu. Bijau, kad kai kalba eina apie 
vyturius, tegaliu pasiūlyti užuojautą, bet ne pagalbą. 


Naktiniai klajokliai 


Yra vaikų, kurie prabunda vidury nakties, nes užsimano užkąsti, pa- 
žaisti ar patyrinėti namus. Neseniai pas mane atvedė 3 metų mažylį, kuris 
buvo padaręs atradimą, kad, atsikėlus 2 valandą nakties ir įjungus dul- 
kių siurblį, galima visai neblogai nustebinti apsimiegojusius tėvus. Kitas 
mano pažįstamo ttimetis vaikas mėgdavo žaisti vidury nakties su savo 
mašinytėmis. Jis negalėdavo pasiekti šviesos jungiklio, todėl turėjo rasti 

alternatyvų apšvietimo būdą. Tad jis išsidėliodavo savo automobiliukų 
kolekciją priešais šaldytuvą, tada jį atidarydavo ir žaisdavo jo vėsioje, 
ryškioje šviesoje. Žinoma, tai galėjo būti visai nekaltas laiko praleidimas, 
tačiau bežaisdamas mažylis dažnai užmigdavo ir ryte tėvai jį rasdavo ant 
grindų, miegantį atšilusių daržovių draugijoje. 

Jei vaikai nori žaisti vidury nakties, viskas puiku, tačiau jie turėtų ne- 
triukšmauti ir nesusižaloti savęs at nesugadinti kitų žmonių nuosavybės. 
Naktiniai klajokliai bus saugūs, jei pasinaudosite triuku su virve arba įsiti- 
kinsite, kad užrakintos visos lauko durys ar įkištas pleištas kitose. 


Bendras miegamasis 


Labai dažnai tėvai, turintys naktinį triukšmadarį, pralaimi dar nepra- 
dėję kovos. Jie iškart pradeda aiškinti, kad mano metodai niekada nebus 
veiksmingi, nes jie trukdo kitiems vaikams. Tačiau galiu jus užtikrinti, 
kad jeigu tikrai norite išspręsti problemą, bendras miegamasis, kad ir 
kaip nepatogu tai būtų, nėra neįveikiama kliūtis. 

Viskas, ko prašau — viena savaitė kantrybės, per kurią dauguma šei- 
mų turėtų sugebėti trumpam pertvarkyti savo gyvenimus. Vyresni vaikai, 
besidalinantys kambariu su mažuoju verksniuku, paprastai daug geriau 
toleruoja naktinį triukšmą nei jų tėvai. Konžroliuojamo verkimo metodas 
dažniausiai gali būti naudojamas per daug netrukdant kitiems kambario 
gyventojams. Jei tai nėra įmanoma, reikėtų laikinai pertvarkyti miegamuo- 
sius — kitus vaikus reikėtų iškeldinti iš miegamojo į ramesnę svetainę ar 
pas močiutę savaitgaliui. Tokiu būdu niekas neišgirs mažylio keliamo 
triukšmo gydymo laikotarpiu, o vos tik nusistovės geri miego įpročiai, 
vaikai gali ir vėl apsigyventi kartu. 

Šis metodas gali nesuveikti tik tuo atveju, jei visa šeima miega tame 
pačiame kambaryje. Tokiomis sudėtingomis sąlygomis tėvai paprasčiau- 
siai turi nusileisti vaikui vardan šeimos ramybės. 

Lovytė tėvų miegamajame 


Nemažai naujagimių miega lovytėje šalia savo tėvų lovos, taip šiek 
tiek palengvinamas naktinis maitinimas. Kai kurie tėvai, turintys vyres- 
nius vaikus, dėl įvairių priežasčių taip pat linkę miegoti su jais tame pačia- 
me kambaryje. Galbūt tai ir neblogai, kai tėvai miega kietai, o vaikai nak- 
timis ramūs. Tačiau ši mintis gali nebūti tokia gera, jei tėvai miega labai 
jautriai ir prabunda kiekvieną kartą, kai tik vaikas kostelėja, apsiverčia ir 
pan. Vaikai, sergantys epilepsija ar turintys kitokių sveikatos problemų, 
taip pat turėtų būti skatinami miegoti atskirame kambaryje, nes ramus 
miegas labai gerai veikia visą šeimą. 


Pamestas žindukas 


Kai kurie maži vaikai tik tuomet ištveria naktinius prabudimus, jeigu 
jų burnytėse yra žindukas. Jei jis iškrenta, išgirstame pagalbos šauksmą, 
dejones ar griežimą dantimis, o verksmai nutyla tik tada, kai žindukas 
atsiduria ten, kur turėtų būti. Daugeliui tėvų be galo įgrysta tokia vidur- 
nakčio drama, tačiau jie nežino, kaip atsikratyti šio įpročio. Keletas pasiū- 
lymų bus pateikiama šioje knygoje. Vienas iš galimų būdų kontroliuoti 
situaciją yra prie žinduko pririšti ttumpą juostelę ir pritvirtinti kitą jos 
galą prie vaiko naktinių marškinių. Vyresnio amžiaus vaikai, kuriems jau 
tikrai nebereikia žinduko, tokiu būdu sugebės susirasti pamestąjį daiktą. 
Tačiau maži vaikai nelabai sugeba atrasti juostelę, o jei jiems tai it pavyks- 
ta, tada jie nesugeba prisitraukti žinduko ir įsikišti jo į burną. 

Vienintelis patikimas būdas, kaip išspręsti prabudimo dėl pamesto 
žinduko problemą, yra išvis jo atsisakyti. Žinoma, tai gali jums kainuoti 
keletą sunkių naktų, tačiau galiausiai rezultatas bus vertas šių laikinų ne- 
patogumų. 


Naktiniai maitinimai 


Yra stiprus ryšys tarp prabudimų naktį ir naktinio maitinimo. Jei nak- 
tį maitinama krūtimi ir po pirmojo gimtadienio, yra didelė tikimybė, kad 

dėl to vaikas dažnai prabus naktimis. Maitinimas krūtimi toks malonus, 
kad vaikas reikalaus krūties kaip priedo prie miego, o tuo jis sieks ne pa- 
valgyti, o nusiraminti ir būti paguostas. 

Kai reikia 1r maitinimo krūtimi, ir nesutrikdyto miego, mažylį krūtimi 
maitinti reikėtų tik dieną, vakare prieš einant miegoti ar ryte prabudus. 
Naktimis reikėtų griežtai paskelbti komendanto valandas. Buteliukai ir 
puodeliai nesuteikia tiek malonumo. Palyginus su šilta krūtimi, malonu- 
mas, gaunamas čiulpiant šaltą guminį spenelį, pamirkytą kažkokiam bjau- 
riam antiseptiniam skystyje, yra minimalus. Tačiau jei norite išspręsti 
naktinių prabudimų problemą, tokių maitinimų reikėtų atsisakyti. Kartą 
pabandžius, atsiras blogas įprotis ir pusiau miegantis vaikas ne apsivers 
ant kito šono ir užmigs, o verkdamas prašys „valgyti“. 

Esminis dėsnis taip pat teigia, kad „kas įeina, turi ir išeiti“. Kuo dau- 
giau skysčių vaikas suvartoja, tuo daugiau bus šlapių sauskelnių, šlapių 
lovų, nepatogumo ir ekskursijų į tualetą. 

Nesileiskite apgaunami reklamų, skatinančių jus įveikti „naktinį bad- 
miriavimą“. Mažyliai nebadauja naktimis. Dėl šventos ramybės ir netruk- 
domo miego reikėtų atsisakyti visų naktinių užkandžiavimų, nesvarbu, 
ar jie būtų iš krūties, ar iš buteliuko. 

Žinoma, jei naktinis maitinimas nesukelia didelių sunkumų, tęskite 
taip ir toliau. Tai yra miela ir dosnu iš jūsų pusės. 


Pabėgėlis iš lovytės 


Dar nesulaukę pirmojo gimtadienio, kai kurie vaikai būna ištobulinę 
gerus laipiojimo įgūdžius. Ištisus mėnesius jie tyliai guli savo lovytėse ir 
smulkiai planuoja pabėgimo kelius. Kada įvyks pirmasis sėkmingas pabė- 
gimas, priklauso nuo vaiko ir nuo lovytės. 

Kad ir koks energingas ar ambicingas būtų mažas vaikas, jis nesu- 
gebėtų aukštai užlipti, jei nebūtų nuo ko atsispirti. Pirmieji mėginimai 
dažniausiai baigiasi skausmingu kritimu, nes kopti į viršų vaikui daug 
lengviau nei paskui nusileisti žemyn kitoje pusėje. Kai kuriems niekada 
net nešauna į galvą išlipti iš savo lovytės ir jie ten turbūt sau laimingai 
gulinėtų iki pat mokyklinio amžiaus. 

"Tėvai dažnai klausia, kada reikėtų perkelti vaiką iš lovytės į paprastą 
lovą. Dažniausiai tai išeina savaime, gimus kitam vaikui, tačiau pasitaiko 
ir taip, kad šis žingsnis būna gerai apgalvotas. Jei vaikas gerai miega nakti- 
mis, pasikeitimai neturėtų atnešti jokios žalos. Problemų būna, jei vaikas 
blogai miega savo lovytėje ir tėvai nusprendžia, kad pakeitus lovą situacija 
pagerės. Tačiau iš tiesų blogai miegantis vaikas paprasčiausiai perkeliamas 
nuo vieno čiužinio ant kito, be jokios papildomos naudos. Mano manymu, 
mažyliai turėtų miegoti savo lovytėse iki antrųjų savo gyvenimo metų. Ne- 
panašu, kad ankstyvas perkėlimas turėtų kokių nors privalumų. 

Kai mažylis pradeda išlipinėti iš savo lovytės, dažniausiai tėvai bijo, kad 
jis nukris ir susižeis. Dabar jie turėtų nuspręsti, ar nuleisti vieną lovytės šo- 
ną, ar guldyti vaiką į paprastą lovą, tačiau abiem atvejais vaikas galės lengvai 
pabėgti, todėl gali kilti naktinių problemų. Jei tėvai nuspręs palikti vaiką lo- 
vytėje, ją reikėtų statyti kampe tarp dviejų sienų, o ant grindų patiesti minkš- 
tą kilimą. Galbūt negražu taip sakyti, bet pastebėjau, kad dauguma mažų 
vaikų, kartą iškritusių iš lovytės, dažniausiai susipranta ir antrą kartą nerizi- 
kuoja, kol nesubręsta tiek, kad sugebėtų užsitikrinti minkštą nusileidimą. 


Naktimis apkurstantis vyras 


"Tai yra stulbinantis fenomenas, kurį jau daug metų stropiai tyrinėju. 
Mano pastebėjimai rodo, kad kai vaikas verkia naktį, dauguma vyrų staiga 
visiškai apkursta, todėl jų žmonos priverstos topštis iš lovos ir susidoro- 
ti su iškilusia problema. Nemanau, kad tai yra tikras kurtumas, greičiau 
išmokta reakcija į nemalonią situaciją. Mano žmona teigia, kad kai mu- 
sų vaikai verkdavo naktimis, ji atrado, kad mano klausa pagerėdavo nuo 
skaudaus spyrio. Žinoma, šiais laikais daugiau dalinamasi tomis nemalonio- 
mis tėvystės pareigomis. Jeigu jūsų vyrą nuo kurtumo išgydys vienas kitas 
spytis, tuomet tai toks pat geras metodas kaip ir bet kuris kitas. 


Baimės 


Kai vaikas pradeda verkti naktį, daugelis tėvų nerimauja, kad jis gali 
būti išsigandęs, ir todėl nenori naudoti mano griežtų kontrolės metodų. 

Maži vaikai, žinoma, turi baimių, bet kai prabunda kartą ar daugiau kiek- 
vieną naktį, tai jau ne baimė, o blogas įprotis. 

Atsiskyrimas nuo tėvų naktį kai kuriems mažyliams kelia nerimą, ta- 
čiau su tuo reikia susitvarkyti, jei tėvai ir vaikai nori gerai pailsėti. Spren- 
džiant išsiskyrimo baimės problemą, galima panaudoti tokius vaiką pa- 
guodžiančius daiktus kaip, pavyzdžiui, jo mėgstamiausią meškiuką ar 
papildomą antklodę. 

Tamsos baimė būdingesnė vyresniems mažyliams ir, beje, neretam 
suaugusiajam. Blanki, nestipri lemputė kainuoja nedaug, tačiau čia gali la- 
bai padėti. Kai kurie mokslininkai ginčijasi dėl naktinės lempos vertingu- 
mo, nes mano, kad nuo jos krentantys šešėliai dar labiau gąsdina vaikus. 
Tiesą pasakius, su tokia problema man dar neteko susidurti. 


Košmarai 


Košmarai būdingesni vyresniems vaikams, tačiau jų gali prisisapnuo- 
ti 1 mažyliams. Kai vaikas prabunda iš aktyvaus sapnavimo miego fazės, 
jis vis dar gali būti veiksmo viduryje. Jo verksmas aiškiai parodo, kad 
vaikas išsigandęs, ir jį lengvai nuramina greitai pasirodę tėvai. Mažylis 
supranta, kad tai tebuvo sapnas, o ne tikras atsitikimas, nors kartais jis 
sugebės prisiminti visas sapno detales. Košmarai gali kartotis reguliariai, 
ir nors jie susiję su įtampa ir nerimu, dažniausiai tai normalus reiškinys, 
kurio negalime pakeisti. Pačių meiliausių, dėmesingiausių, tiesiog angeliš- 
kų, geriausiai su vaiku sutariančių tėvų mažyliai irgi sapnuoja košmarus. 
Tokiu atveju mažasis greičiausiai sapnuoja, kad jį atskiria nuo tėvelių. 

Košmarų gydymas nėra sudėtingas. Greitai nueikite pas vaiką, apka- 
binkite jį, paguoskite ir pabūkite kartu, kol mažylis užmigs. 


Naktinis siaubas 


Jų pasitaiko šiek tiek mažesniems vaikams. Vaikas prabunda iš gilaus 
miego apimtas siaubo. Jis atsisėda lovoje, žiūri stiklinėmis, nieko nema- 
tančiomis akimis ir garsiai verkia. Tėvai atbėga vaikui padėti, tačiau susi- 
duria su sudėtinga situacija, nes vaikas atrodo tarsi paralyžiuotas, užstri- 


179 


gęs kitame pasaulyje, kut tėvai negali jo pasiekti. Tėvams visada norėtųsi 
apkabinti vaiką, tačiau dabar rekomenduojama stebėti mažylį ir įsikišti 
tik tada, jeigu jam kažkas gresia. Ryte vaikas nieko neprisimins, bet tė- 
vams nebus taip lengva to pamiršti. 

Tokios situacijos irgi gali pasikartoti, tačiau tik labai retai prireikia 
gydymo. Laikas — getiausias vaistas. Lygiai taip pat, kaip ir su košma- 
rais, nepanašu, kad naktinis siaubas atsirastų dėl kokio nors nerimą 
keliančio įvykio. 


Raminamieji 


Raminamaisiais vaistais piktnaudžiauja daugelis tėvų. Kai kurie tėvai 
tokius preparatus vaikams duoda kiekvieną vakarą, kad išvengtų mie- 
go problemų, nors jas būtų galima daug efektyviau ir saugiau išspręsti 
naudojant paprastus elgesio koregavimo metodus. Nepritariu nereikalin- 
gam raminamųjų vartojimui, tačiau, manau, yra trys situacijos, kai galima 
juos pateisinti: 


» vartojant kartu su mano konžrolyuojamo verkio metodu; 

„ kaip atsarginis variantas trapioms šeimoms, ištikus krizei, kai miegas rei- 
kalingas, kad būtų išsaugotas sveikas protas ir stabilumas; 

+ nuraminti neįgalų vaiką, kuris labai irzlus dieną ir verkia visą naktį. 


Raminamųjų paslaptis ta, kad reikia duoti tinkamą dozę tinkamu lai- 
ku. Dauguma gydytojų gana atmestinai ant buteliuko užrašo nurodymus: 
„Vartoti prieš miegą“. Tačiau nereikia tikėtis, kad raminamieji, išgerti 6 
valandą vakaro, garantuos miegą iki pat ryto. Kai aš noriu, kad vaikas 
miegotų, duodu jam vaistų, patinkdamas tinkamą dozę pagal vaiko kū- 
no masę, pirmą kartą jam prabudus naktį. Tai yra daug veiksmingiau nei 
sugirdyti jų prieš vaikui einant miegoti, nes greičiausiai jis ir taip puikiai 
miegos pirmąsias dvi valandas, o davus vaistų vėliau, užsitikrinsime, kad 
jų poveikis užsitęs iki pat ryto. 

Per ilgus darbo metus man teko sutikti vaikų, kurie niekada nemie- 
gojo ilgiau nei šešias valandas per parą. Mažylio aktyvumo išvargintose 

šeimose raminamieji ne tik atneša greitą palengvėjimą, bet ir duoda tė- 
vams galimybę pabaigti vieną iš mano elgesio keitimo programų. Kai tė- 
vai tikrai išsekę, aš galiu išrašyti raminamuosius vaikui kelioms dienoms, 
kad visa šeima atgautų pusiausvyrą it turėtų jėgų taikyti efektyvesnius 
metodus ir ieškoti pastovesnio problemų sprendimo. Raminamieji nėra 
žalingi, jei jie vartojami protingai ir tik kaip paskutinė priemonė, kai ne- 
pertraukiamas nakties miegas yra tiesiog būtinas. 

Žinoma, raminamųjų vartojimas turi ir savo trūkumų. Išgėrę rami- 
namųjų vieni vaikai būna apspangę ryte, o kai kuriems pasireiškia ir 
netikėtas poveikis. Jie tampa irzlūs, hiperaktyvūs, pradeda neprotingai 
elgtis, sutrinka koordinacija. Tokiems vaikams pasireiškia blogiausi ša- 
lutiniai paveikiai — jie tarsi girti šlitinėja po namus, jiems pinasi liežu- 
vis arba jie atsitrenkia į durų rankenas. Būkite atsargūs prieš duodami 
didelę vaistų dozę automobilyje, traukinyje, o ypač lėktuve. Vien nuo 
minties, kad galite įstrigti 10 000 metrų aukštyje su apsvaigusiu, irzliu 
mažyliu, apima šokas. 


Jautrūs kaimynai 


Jeigu tėvai tuti blogai miegantį vaiką ir bando taikyti konžraliuojamo 
verkimo metodą, jų pastangas gali sužlugdyti besiskundžiantys kaimynai. 
Tokiu atveju rekomenduoju tiesioginį problemos sprendimo būdą. Grįž- 
dami namo iš mano kabineto, tėvai iškart užsuka pas kaimynus ir pa- 
pasakoja jiems, kad dabar vaiku rūpinasi gydytojas iš Vaikų ligoninės, 
kuris sugalvojo naują nemiegančių vaikų gydymo būdą. Jie paaiškina, 
kad gydymas gana naujoviškas, ir daktaras liepė leisti vaikui kelis kartus 
per naktį paverkti, - tuomet vaikas pasveiks per savaitę. Daugeliu atveju 
toks mokslinis paaiškinimas, kai visa kaltė buvo suverčiama gydytojui, 
padėjo. Iki šiol man dar neteko girdėti apie atvejus, kai tėvai užsiundomi 
kaimynų šunimi, tačiau, nepaisant visų mano pastangų, kai kurie buvo 


apibarti ar net apskųsti policijai ir socialinėms tarnyboms. 


Dvyliktas skyrius 
Ką turėtų valgyti mažyliai? 


Maistas — tai kuras, kuris suteikia mūsų mažyliams energijos. Jis leidžia jiems 
augti, stiprėti, sukelia daug malonių emocijų ir siūlo marias galimybių įsiteikti 
savo tėvams. Mes galime parinkti patį sveikiausią maistą, sudėti jį ant lėkštės 
ar net kišti mažyliui į burną, bet jeigu vaikai nusprendžia nevalgyti, tuomet tai 
tarsi šachmatų žaidimas: šachas ir matas — žaidimas baigtas! 

Kai gyvūnai maitina savo jauniklius, atrodo, jog viskas paprasta, o 
žmonėms, apsuptiems daugybės patarėjų mitybos klausimais, iškyla dau- 
gybė sunkumų. 

Siūlyčiau visiems tėveliams kiek „atleisti vadeles“, nepuoselėti ne- 
realių lūkesčių ir neleisti, kad dėl maisto įsipliekstų karšti ginčai. Be to, 
turime vaikui rodyti gerą pavyzdį, o kada tai geriau daryti, jei ne pačioje 
ankstyvoje vaikystėje. Tik nuo mūsų priklauso, ką vaikas valgys. Juk pa- 
galiau maisto produktus perkame mes patys. 

Kartais sunerimęs tėvelis ar mamytė man pasakoja: „Mano dvejų me- 
tų mažylis valgo tik bulvių traškučius, šokoladą, šokoladinius sausainius 
ir daugiau nieko. Ką man daryti?“ Ką nori tuo pasakyti šie tėveliai — kad 
jų dvejų metų atžala atsikelia ryte, pasiima jų „Volvo“ raktelius, nuvairuo- 
ja iki prekybos centro, prisikrauna visą vežimėlį traškučių ir šokolado, 
grįžta namo ir juos suvalgo? Manyčiau, aš jums jau atsakiau. 


Kas yra subalansuotas maistas? 


Suaugusiesiems ir mažyliams reikalingos šešios skirtingos maistingo- 
sios medžiagos: baltymai, angliavandeniai, riebalai, vitaminai, minetalai 
ir vanduo. 

Baltymų turi mėsa, kiaušiniai ir sūris; menkesnės kokybės augali- 
nės kilmės baltymų yra pupose, pupelėse, riešutuose ir kt. Daugelyje 
išsivysčiusių šalių žmonės linkę valgyti daugiau baltymų, nei reikia jų 
organizmui. 

Angliavandeniai skirstomi į paprastuosius, tarkim, gliukozę ar sa- 
charozę (cukranendrių cukrus), ir sudėtingesnės struktūros, komplek- 
sinius, pavyzdžiui, krakmolą, kurio yra gausu kruopų košėse, duonoje, 
makaronuose, daržovėse, vaisiuose, riešutuose ir kt. Paprastieji angliavan- 
deniai dažnai vartojami kartu su riebalais ir būna puikaus skonio, kuriam 
sunku atsispirti, todėl labai lengva suvalgyti jų per daug. Kompleksiniai 
angliavandeniai paprastai būna didesnės masės ir todėl nėra taip lengva 
jų suvartoti per daug ir tokiu būdu priaugti svorio. Kompleksiniai anglia- 
vandeniai, kitados vadinti sportininkų maistu, šiuo metu pripažįstami 
tinkamu maistu mums visiems. 

Riebalų turi mėsa, kepimo aliejai, pienas, sviestas, riešutai, sūtis ir 
kiti produktai. Riebalų esama dviejų rūšių. Prisotintųjų daugiausia yra gy- 
vuliniuose produktuose, neprisotintųjų — augalinės kilmės maiste. 

Riebalai yra svarbus energijos šaltinis, suteikiantis jos dukart daugiau, 
nei tas pats kiekis cukraus ir priauginantis dukart daugiau svorio, jeigu nc- 
pasisaugosime. Jeigu suaugusiesiems ir vyresniems vaikams ypač svarbu 
vartoti neriebų maistą, tai mažiems vaikams, itin judriems ir augantiems, 

nuosaikus riebalų kiekis neturėtų sukelti jokių problemų, nes jie sude- 
gina daug energijos. 

Vitaminai mūsų organizmui reikalingi nedideliais kiekiais, jei nori- 
me išlikti sveiki. Užtenka vartoti tik tiek, kiek reikia, du ar tris kartus 
didesnė jų dozė nepadarys mūsų tiek pat kartų sveikesnių; išties tai ne- 
veiksminga. Esama įvairių vitaminų. Vitaminas C, kurio yra vaisiuose ir 
sultyse, vitamino D gausu kiaušiniuose ir svieste. Šis vitaminas gaminasi, 
kai saulė sąveikauja su mūsų oda. Apie vitaminus sklando daug įvairių 
mitų. Vaikai, turintys žarnyno ar kitokių sutrikimų, gaus visų reikalingų 
vitaminų, jeigu jie vartos mažyliams skirtą subalansuotą maistą. Mano įsi- 
tikinimu, natūralūs vitaminai patenka į organizmą iš natūralių produktų, 
ne iš laboratorijose pagamintų piliulių. 

Mineralai reikalingi mažais kiekiais. Svarbiausi iš jų yra du — tai gele- 
žis ir kalcis. Geležies daugiausia yra mėsoje, kiek mažiau — pagerintose 
grūdinėse košėse, duonoje ir kai kuriose daržovėse. Vaikams, kurie šių 
produktų valgo mažai, gali pritrūkti geležies. Kalcio daugiausia gaunama 
vartojant pieno produktus, ir tam vaikui, kuris visiškai jų nevartoja, šio 
elemento gali ypač trūkti. 

Vanduo reikalingas dideliais kiekiais, 0 ar yra geresnis nei tas, kuris 
geriamas iš krano? Toks vanduo turi net mažiau kalorijų nei dietinė ko- 
kakola, ir jūsų odontologas tam tikrai pritars. Daugeliu atvejų vanduo da- 
bar yra fluoruotas ir, nepaisant klaidinančių pranešimų, nekenksmingas. 
Dėl kitų teršalų galime ginčytis ir prieštarauti, esą jame per daug chloro 
ar kad jis pakeitęs spalvą, tačiau svarbiausia, kad vanduo, kurį vartojame, 
būtų grynesnis ir saugesnis nei tas, kutį vartoja 90 procentų pasaulio gy- 
ventojų. 


Jis mažai valgo 


Tėveliai dažnai man skundžiasi: „Daktare Grynai, jis beveik neval- 
go“. O prieš mane stovi putlus bamblys — toks pat „nusilpęs“ ir „nugei- 
bęs“ kaip King Kongas. Juk toks netapsi rydamas vien orą, kalorijų šis 
mažylis tikrai gauna. 

Mes turime suprasti, kad dauguma vaikų, kurie iš pirmo žvilgsnio val- 
go per mažai, iš tiesų gauna tinkamą ir sveiką maistą. Kilus abejonėms, 
užsirašykite visą maistą, kurį suvalgo jūsų vaikas — užkandžius, pieną, sul- 
tis, pagrindinius patiekalus, nors ir neužbaigtus valgyti. Kai viską sudėsite, 
nustebsite, kiek gėrybių gauna jūsų mažylis per vieną dieną. 

Jeigu vaikai gerai auga ir yra sveiki, vadinasi, jų mityba yra daugiau 
ar mažiau teisinga. O sveikas vaikas — tas, kuris trykšta energija, viskuo 
domisi, krečia išdaigas. Sveiko mažylio akutės šelmiškai žiba, tarsi jo gal- 
voje kirbėtų viena mintis: „Nagi, eime greičiau namo ir pakiškim po mo- 
čiutės naktiniais šikšnosparnį.“ 


Kaip „palaužti“ badautojus 


Kai tėvai tvirtina, kad jų vaikas nevalgo, telieka stebėtis, kaip šie maži 
badautojai sugeba išgyventi. Metų metus daug ir įtemptai apie tai galvo- 
jau, ir pagaliau išsprendžiau šį galvosūkį. Vaikai, kurie nieko nevalgo, pa- 
prastai valgo daug, tačiau tas maistas tarsi nematomas, vertinamas kaip 
niekuo neišsiskiriantis, veik nepastebimas. 

Pieno „fanatikas“. Šie vaikai — tikras džiaugsmas pieno gaminto- 
jams, nes jie minta vien pienu. Kas dieną jie išgeria ne vieną litrą pieno, 
tad tirštam maistui vietos nebelieka. Pienas, žinoma, geras maisto pro- 
duktas, tačiau vartodamas tik jį mažylis negauna subalansuoto maisto. 

Jeigu mūsų vaikai valgo tinkamą maistą ir geria daug pieno, rūpintis 
nėra pagrindo. Tačiau jeigu jie per mažai valgo tiršto maisto, o pieno 
gauna pernelyg daug, tuomet pats laikas jo kiekį sumažinti pusiau. Ta- 
da atsiras nedidelis alkio jausmas ir grįš susidomėjimas kitais maisto 
produktais. 

Kramsnotojas. Ne tik avys gali rupšnoti žolę ištisą dieną. Daugybė 
vaikų taip pat nuolat kažką kramsnoja. Jie galbūt nevalgo tris kartus per 
dieną, bet maistas vis tiek nuolat patenka į jų organizmą. Taip maitinda- 
miesi vaikai sau žalos nepadarys, kol mes užtikrinsime, kad „ganykla, 
kurioje jie ganosi“ yra deramos kokybės. 

Normų nesilaikantys valgytojai. Dažnai vaikai valgo daug, bet tė- 
vai jų vartojamą maistą laiko netinkamu. Mažyliai gali gauti puikų, suba- 

lansuotą maistą, nors ir nevalgo jautienos kepsnelių su bulvėmis ir dvie- 
jų skirtingų spalvų daržovėmis. Žinoma, svarbu pratinti prie įvairovės ir 
siekti, kad vaikų maistas būtų kuo labiau subalansuotas. 

Ir nesvarbu, kaip tas maistas patiekiamas — kai patenka į skrandį, jau 
nesvarbu, ar tai buvo aviena, kiauliena ar jautiena, at mėsa buvo malta 
ar kapota, kiek buvo daržovių. Organizmui labiau rūpi maistinės medžia- 
gos, nei prancūzų virtuvė. 


Jis nevalgo daržovių 


Šiuolaikinis mitybos mokslas įrodė tai, ką mes visi ir taip žinome: 
daržovės yra labai svarbūs maisto produktai. Jose ne tik gausu skaidulų, 
kompleksinių angliavandenių ir vitaminų, bet ir medžiagų, padedančių 
apsisaugoti nuo lėtinių ligų sulaukus pilnametystės. Deja, daržovės nėra 
pats mėgstamiausias vaikų maistas. Pripažinkime, yra nemažai suaugusių- 
jų, kurie taip pat ne itin žavisi daržovėmis. 

Kalbant apie daržoves ir vaikus, viskas gana paprasta. Kiek įma- 
noma anksčiau mėginkite duoti vaikui daržovių nedideliais kiekiais, 
įvairaus skonio, kuo įvairiausių rūšių. Jeigu jūsų mažyliams jos patin- 
ka, puiku, jeigu ne — per daug jų neverskite. Bandykite siūlyti kuo 
įvairiausių variantų — nuo žalumynų iki pupelių, ir atvirkščiai. Jeigu ir 
tai nepadeda, nesirūpinkite, vaisiai (at vaisių sultys) gali pakeisti dar- 
žoves. Tik atminkite, kad siūlyti daržoves reikia nedideliais kiekiais. 
Tyrimai parodė, kad atkaklumas, netaikant spaudimo, galiausiai būna 
naudingas. 


Jis nevalgo mėsos 


"Tėvai dažnai man sako: „Jis nevalgo jokios mėsos, tik vištieną, mėsai- 
nius ir dešrą“. Turime atminti, kad mėsa — tai ne tik storas kiaulienos at 
avienos pjausnys. Yra daugybė mėsos rūšių, įvairių paruošimo būdų, tik 
suraskite tą, kuris padidins jūsų mažylio apetitą. 

Mėsa mūsų organizmui reikalinga dėl baltymų ir geležies. Kai vaikas 
kategoriškai atsisako valgyti mėsą, būtų išties neįprasta, jeigu jis tuo pat 
metu atsisakytų ir pieno produktų — sūrio, pieno ar jogurto. Kiaušiniai — 
tai dar vienas puikus baltymų šaltinis. 

Pupelių, lęšių ir riešutų ar jų produktų (pvz., riešutų sviesto), jeigu jie 
vartojami saikingai, gali užtekti, kad vaikai-vegetarai augtų sveiki, tačiau 
paprastai tie, kurie atsisako valgyti mėsą, yra lygiai taip pat karingai nusi- 
teikę ir prieš šiuos pakaitalus. 


Jis negeria pieno 


Pieno produktai augančiam vaikui yra pagrindinis kalcio šaltinis. Pa- 
sitaiko, kad vaikai negeria pieno, bet, dėkui Dievui, tik itin retais atvejais 
jie atsisako visų pieno produktų. Pieną puikiai pakeičia sūris. Sūris turi 
daug kalcio ir baltymų, ir, beje, tai vienas mėgstamiausių vaikų produktų 
visame pasaulyje. Iš tiesų, prieš keletą metų atlikę tėvų apklausą, nusta- 
tėme, kad sūris ir šokoladas yra vienodai mėgstami vaikų, nors ir nusilei- 
džia didžiausiam skanėstui — ledams, 

Jeigu ir sūrio atsisakoma, yra kitų populiarių produktų — tai jogurtas, 
pieniški desertai, pieniški ledai ir pasaldintas aromatizuotas pienas. 

Tik labai retais atvejais vaikai nevartoja jokių pieno produktų, 1r jeigu 
jau taip atsitinka, patartina pasikonsultuoti su profesionalais. Kartais vie- 
na iš priežasčių būna alergija pienui, ir tokiais atvejais siūlomi kiti kalciu 
pagetinti produktai. Jeigu norite natūralių produktų, pamėginkite duoti 
špinatų ar, tarkim, sezamo sėklų. Žinoma, jų bus pilnos mažylio ausys, 
kol jis suvalgys jų tiek, kad gautų tokį patį kalcio kiekį, kiek gautų iš pu- 
sės stiklinės pieno, bet koks malonumas! 

Maži vaikai ypač mėgsta riebius pieno produktus, dažnam suaugusia- 
jam net širdį suspaudžia matant, kaip jie juos šlamščia. Mažyliams reikia 
šių riebalų, kurie padeda jiems augti ir vystytis. Gaunamos kalorijos labai 
greitai sudeginamos siaučiant ir šėlstant. 


188 


Sveikas maistas — sveikas pavyzdys 


Nerealu tikėtis, kad mūsų mažyliai gyvens sveikiau nei suaugusieji, 
kurių pavyzdžiu jie seka. Jeigu tėvai rūko kaip kaminai, tuti antsvorį ir 
nesportuoja, jaunajai kartai nebus lengva. Mityba ir sveikas gyvenimo 
būdas yra visos šeimos reikalas, todėl pirmiausia reikėtų pradėti nuo 
savęs. 

Geriausias būdas nukreipti mažylius tinkamu keliu — supažindinti 
juos su kiek įmanoma įvairesniu maistu. Pasiūlykite jiems įvairaus sko- 
nio, įvairios sudėties produktų, kad jie išplėstų savo suvokimą apie 
maistą. Tokios krypties ir laikykitės, bet atminkite — kai kurie maži 
užsispyrėliai iš visų jėgų priešinsis bet kokiai naujovei. Kita svarbi sąly- 
ga — venkite siūlyti vaikui naują produktą, kuris būtų per daug saldus 
ar per daug sūrus. Vienas kitas bulvių traškutis ar šokoladukas — nieko 
bloga, bet jeigu tokia mityba tampa reguliari, šio įpročio atsikratyti bus 
sunku. 

Šiandien sveika mityba — tai nėra vien „ne“, „niekada“, „jokiu būdu“. 
Kai kurie radikalių pažiūrų mitybos specialistai pamiršta, kad maistas 
yra vienas malonumų ir paverčia jį nesveika manija. Mūsų vaikai taip 


pat turi teisę retkarčiais papiktnaudžiauti skanėstais, tačiau išlaikydami 
pusiausvyrą. 

Trumpai tariant, svarbu sveika mityba. 

+ Valgyti daug makaronų, kruopų košių, duonos, vaisių ir daržovių. 

+ Saikingai valgyti liesos mėsos, žuvies, riešutų ir jų produktų, o kiek vė- 
liau, maždaug po trejų metų, neriebaus pieno, neriebaus sūrio, nerie- 
baus jogurto. (Mažyliai iki ketverių metų turėtų valgyti riebių pieno pro- 
duktų, nuo kurių kitiems geriau susilaikyti.) 

+ Nedideliais kiekiais vartoti keptų produktų, saldžių gėrimų, sviesto, mar- 
garino, pyragaičių, saldainių, medaus ir cukraus. 


Įvairus maistas — dažnai tik svajonė 


Kai kurie vaikai prie naujo maisto pripranta kaip antys prie vandens, 
kiti laikosi tvirtai įsikibę savo senų mitybos įpročių. Tokių vaikų kasdienį 
maistą sudato javainių košė, javainių košė, sumuštinis su užtepu, javai- 
nių košė, sumuštinis, ir labanakt! Žinoma, tokio maisto nerasite „Ritz“ 
viešbučių restoranų meniu, bet kai kurie vaikai ji mėgsta šiandien, mėgs 
rytoj ir visada. 

Mes turėtume siekti įvairovės, tačiau beprasmiška dėl to kariauti. Ver- 
čiau mėginkite naujus produktus palaipsniui, nedideliais kiekiais, kol su- 
kelsite susidomėjimą naujovėmis. Atminkite, čia svarbiausia atkaklumas, 
ne spaudimas. 

Dar vienas trikdantis dalykas — tai vaikų skoniai, kurie dažnai skiriasi 
nuo suaugusiųjų. Tėvams galbūt atrodo, kad vaiko vartojamas maistas 
per mažai pasūdytas ar turi nemalonų prieskonį, bet tai mums netuti rū- 
pėti ir mes neturėtume diktuoti savo skonio. Tarkim, tėvai, kurie patys 
nemėgsta kepenų, burokėlių ar smegenų, niekada neduos šių produktų 
savo vaikams. O iš tiesų vaikas galbūt mielai juos valgytų, tačiau jų net 
neparagauja, nes tėvai šiuos produktus kategoriškai atmeta ir neįtraukia 
į vaiko racioną. Pripažinkime, juk suaugusieji kartais mėgsta gana keistus 
dalykus — pavyzdžiui, austres, ančiuvius ir čili padažą. Vaikai taip pat turi 
teisę į savo skonį. 

Maistas ir dantys 


Mūsų vaiko dantys — tai kalciu pripildyti perlai, padengti kietais ema- 
lio šarvais, kurie apsaugo dantis nuo beveik visko, išskyrus rūgštį. Deja, 
ši rūgštis tyko beveik visur, nes visų mūsų burnoje yra bakterijų, kurios 
fermentuoja bet kokį patenkantį angliavandenių turintį maistą ir sufor- 
muoja emalį graužiančią rūgštį. Šios susiformuojančios bakterijos yra 
natūralus, šiaip jau nekenksmingas reiškinys, kuriuo mes negalime atsi- 
kratyti. Savo vaikų burną ir dantis galime apsaugoti dviem būdais — duo- 
dami Auoro, stiprinančio dantis, ir kuo mažiau rūgštį gaminančių anglia- 
vandenių. 

Kai mūsų geriamasis vanduo buvo papildytas Auoru, vaikų dantų 
ėduonies atvejų sumažėjo net 60 procentų. Todėl rekomendacijos duoti 
fAuoro visiems vaikams yra visiškai pagrįstos. Jeigu Auoro nėra jūsų var- 
tojamame vandenyje, galima nusipirkti vaistinėje Auoro lašų ar tablečių. 
Šiuo metu mažiems vaikams siūlomos dantų pastos su tinkamai parinktu 
nedideliu kiekiu Auoro. 

Dantis būtina valyti reguliariai. Su švelniu dantų šepetėliu vaikus reik- 
tų supažindinti nuo dvejų metukų. Geriausia palaukti, kai vaikas bus 
vonioje, duoti jam dantų šepetėlį ir leisti jį tiesiog pakramtyti. Tai padės 
jam apsiprasti su dantų šepetėliu savo burnoje. Vėliau galite ant dantų 
šepetėlio išspausti lašelį vaikiškos dantų pastos — tik jokiu būdu ne stip- 
tios, burną deginančios. Po to, kai vaikas su tuo kiek apsipranta, tėvelis 
ar mamytė turėtų gerai išvalyti jo dantis. Jeigu vaikai greitai neįgunda to 
patys gerai daryti, nebaisu, nes visi šie dantys vis tiek iškris, kol jam ar 
jai sukas šešeri. Tačiau jūs turite dar marias laiko savo vaikus išmokyti, 
kad jie galėtų patys gerai prižiūrėti naująją dantų pamainą. Šių dantų 
taip lengvai nepakeisi. Vaikai savarankiškai galėtų valyti dantis maždaug 
nuo penkerių metų. Ir maždaug tokio amžiaus jie jau turėtų lankytis pas 
odontologą, net jei ir neturi skylučių. 

Stengtis apsaugoti dantis nuo angliavandenių — tai gana sunki užduo- 
tis. Vis dėlto, prieš patekdamas į skrandį, maistas yra perdirbamas dan- 
timis. Geriausia apsauga — valgyti kiek įmanoma mažiau angliavandenių, 
tai reiškia, kad nereikėtų pratinti vaikų valgyti saldumynus ar gerti saldin- 

tus gėrimus kiaurą dieną. Ir jokiu būdu neduokite gerti saldaus gėrimo 
prieš miegą! Be to, vertėtų suprasti, kad vieni angliavandeniai yra labiau 
veikiami bakterijų, kiti - mažiau, ir šie savo ruožtu gamina nedaug dantis 
ėdančios rūgšties. 

Visi žino, kad cukrus, saldumynai, saldintas pienas, pyragaičiai ir limo- 
nadas kenkia dantims. Tik visuotinai nėra pripažinta, kad ir taip vadina- 
mas sveikas maistas kelia pavojų dantims. Medus kenkia lygiai taip pat 
kaip cukrus, o daugybė natūralių vaisių sulčių šiuo požiūriu ne geresnės, 
nei limonadas. Duona, daržovės ir kai kurie vaisiai dantims kenkia gal 
kiek mažiau, tačiau tam tikru mastu visi angliavandeniai gali fermentuo- 
tis ir suformuoti rūgštį. Atminkite, didžiausią poveikį dantims turi pa- 
prastieji angliavandeniai, ir kuo ilgesnis bus jų kontaktas su dantimis, tuo 
žala bus didesnė. 

Sūris ir kiti pieno produktai, ypač pienas ir jogurtas, manoma, turi 
apsauginį poveikį dantims. 

Išvada: nereikia būti kategoriškais ir uždrausti visus saldžiuosius ma- 
lonumus, tik štai ką būtina įsidėmėti — jeigu mes neapsaugosime pirmųjų 
savo vaikų dantų šešerius metus, ko galima tikėtis iš antrųjų dantų, kurie 
turėtų tarnauti septyniasdešimt metų? Visur svarbus saikas. 


Apetitą didinantys tonizuojantys gėrimai 


Airijoje stažavausi vienoje ligoninėje, kuri ypač rūpinosi gera senyvų 
pacientų savijauta ir nuotaika. Kas vakarą ligoniams buvo dalijamas gerai 
žinomas juodas alkoholinis airiškas gėrimas „nuplauti“ ligoninės maistą. 
Kai kurių manymu, šis gėrimas padeda sukelti pagyvenusių žmonių ape- 
titą; kiti šį eksperimentą vertino labiau realistiškai, esą gėrimas pagerina 
savijautą. Aš dažnai sulaukiu klausimų, ar tonizuojantys gėrimai didina 
vaiko apetitą. Kiltų tikras sąmyšis, jei rekomenduočiau juodųjų airiškų 
„vaistų“, tačiau jų poveikis būtų toks pat veiksmingas, kaip ir bet kokio 
tonizuojančio gėrimo. Nėra tokių dalykų kaip apetitą didinančių tonizuo- 
jančių gėrimų vaikams. 

Vitaminai ir geležis 


Vaikams, kurių mityba daugiau ar mažiau tinkama, nereikalingi papil- 
domi vitaminai ar geležis. Nors daugybė tėvų dievagojasi gydančiu savo 
mėgstamų polivitamininių preparatų poveikiu, iš tiesų kol kas nėra moks- 
linių įrodymų, patvirtinančių šiuos teiginius. Neseniai skaičiau straipsnį, 
kuriame autorius teigia surinkęs visas kada nors spausdintas publikacijas 
apie vitamino C, kaip prevencinės priemonės nuo peršalimo, teigiamą 
poveikį. Vienos publikacijos tvirtino, kad vitaminas C — efektyvus, tuo 
tarpu kitos, kurių buvo nė kiek ne mažiau, įrodinėjo priešingai. 

Retkarčiais aš išrašau vitaminų preparatus, kai susiduriu su pernelyg 
susirūpinusia mamyte, kuri yra įsitikinusi, kad jos vaikas nusilpęs dėl pras- 
tos mitybos, sunykęs, ir kad jam jų reikia. Paskirdamas vitaminus, šyp- 
sodamasis sakau mamytei: „Žinote, jūsų vaikui jie vargu ar padės, bet 
Dievas mato, jūs tikrai pasijusite geriau“. 


Maistas ir viduriai 


Mažų vaikų tuštinimosi įpročiai gerokai skiriasi nuo suaugusiųjų. Kai 
kurie vaikai, regis, gimė su reguliaria tuštinimosi sistema; kitų žarnyno 
veikla yra sulėtėjusi, trečių — pernelyg aktyvi. Kiekvieno mūsų savitas 
žarnynas, ir jo veiklą galima sureguliuoti tik keičiant tam tikrus mitybos 
įpročius. 

Rupus maistas šiais laikais itin madingas. Tikima, kad jis „normali- 
zuoja“ žarnyno veiklą, ją pagreitina, jeigu ji per lėta, ir apramina, jeigu 
ji per daug aktyvi. Kai vaikas linkęs į vidurių užkietėjimus, rekomenduo- 
jama valgyti daugiau skaidulinio maisto, racioną galima papildyti vaiko 
mėgstamomis košėmis, daržovėmis, rtupesne duona ir sausainiais. Net 
keptos pupos yra puikus skaidulinio maisto pavyzdys, turėjęs reguliuo- 
jantį poveikį ištisai kaubojų kartai, užkariavusiai Vakarus. Vaisiai ir vai- 
sių sultys — gan veiksmingas ir malonus produktas, suaktyvinantis lėtą 
žarnyno veiklą. 

Terminas „mažų vaikų vidutiavimas“ taikomas tais atvejais, kai svei- 
ko vaiko žarnyno veikla yra ypač aktyvi. Tėvams toks viduriavimas kelia 
didelį susirūpinimą, ir kadangi vaikai, be visa ko, paprastai yra fiziškai 
labai aktyvūs, jie priauga mažai svorio, todėl tėvai dar labiau sunerims- 
ta. Gastroenterologai šią problemą gydo aptibodami skysčių vartojimą 
prieš valgį ir padidindami skaidulingo ir rupaus maisto kiekius. Apriboja- 
mas cukraus vartojimas, duodama mažiau užkandėlių, ir tokiu būdu vai- 
kas pratinamas prie suaugusiojo mitybos režimo — trijų kartų per dieną. 
Mažų vaikų viduriavimas — laikinas reiškinys. Šios rekomendacijos tik 
padeda jį kiek kontroliuoti, kol ilgainiui jis išnyksta savaime. 


Kodėl vaikai nutunka? 


Vaikai, kaip ir suaugusieji, nutunka, kai turi genetinį polinkį kaupti 
riebalus ir įsisavinti didesnius maisto kiekius, nei jų teikia organizmui. 
Metų metus ekspertai diskutuoja, kurios nutukimo priežastys dominuo- 
ja — persivalgymas ar paveldimumas. Nors šios diskusijos tęsiasi daug 
metų, atsakymo iki šiol nepavyksta surasti. 

Persivalgymas 


Žinoma, maisto kiekis, kurį suvartojate, turi didelę įtaką jūsų svoriui. 
Nutukusių mažylių tėvai taip pat nutukę, bet ar tai nulemia paveldimu- 
mas, ar tiesiog tėvų skiepijami tie patys persivalgymo įpročiai, lieka ne- 
aišku. Labai daug tėvų savo suvartojamu maisto kiekiu rodo vaikams 
labai blogą pavyzdį. Kiti lepina savo atžalas maistu, kartais siūlydami jo 
mainais į meilę ir dėmesį. Kai kurie tėvai, regis, patiria malonumą penė- 
dami savo atžalas, nelyginant ūkininkai, ruošdami savo gyvulius į turgų. 
Tėvams tuklumas gali atrodyti patrauklus, bet atėjus paauglystei, kai tarp 
paauglių atsiranda stipri konkurencija, reta atžala bus dėkinga už nutuki- 
mą, o tada jau sunku ką nors pakeisti. 


Paveldimumas 


Niekas nenutuks nevalgydamas, bet akivaizdu, kad visi vaikai ir su- 
augusieji skirtingai reaguoja į identiškas maisto porcijas. Vieni gali visą 
savaitgalį praleisti šokolado fabrike ir vis tiek atrodys lyg bado išsekinti. 
Kitiems tereikia vieno Mars šokoladėlio, ir papildomas kilogramas garan- 
tuotas. 

Statistika, siejanti nutukusius vaikus su nutukusiais tėvais, išties įdo- 
mi. Jeigu nė vienas tėvas netuti antsvorio, tėra tik 10 procentų tikimy- 
bė, kad vaikas turės svorio problemų. Jeigu vienas iš tėvų turi antsvorį, 
ši aplinkybė didina vaiko riziką nutukti iki 40 procentų. Jeigu abu tėvai 
turi antsvorį, rizika nutukti vaikui išauga iki 70 procentų. Atrodytų, visi 
atlikti tyrimai rodo mums, kad vaiko svoris didžiąja dalimi yra paveldi- 
mas. Tačiau vienas išties juokingas tokių tytimų fragmentas sugriau- 
na šį įsitikinimą. Viena tyrėjų grupė įrodė, kad nutukę tėvai turi dar 
labiau nutukusius vaikus. Tačiau kita grupė nustatė dar vieną įdomų 
faktą — jų laikomi naminiai gyvūnėliai taip pat nutukę! Šis pastebėji- 
mas kiša pagalius į ratus tiems mokslininkams, kurie sieja nutukimą su 
paveldimumu, o mums belieka tik spėlioti. Iš tikrųjų tiek maistas, tiek 
paveldimumas yra svarbūs faktoriai, ir niekas tiksliai nežino, kuris jų 
vaidina svarbesnį vaidmenį. 

Ar tonzilės gali būti nutukimo priežastimi? 


Dažnai vaikai siunčiami į ligoninių Endokrinologijos skyrius, nes jų 
tėvai įsitikinę, kad jų vaikas nutukęs dėl tonzilių. Ši nuomonė plačiai pa- 
plitusi. Ji gali būti teisinga tik iš dalies, nes nutukimas yra susijęs su seilių 
liaukomis, kai vaiko burnoje prisirenka seilių, vos tik jis išvysta maistą. O 
šiaip ryšys tarp tonzilių ir vaikų nutukimo pastebimas itin retai. 


Vaikiškas apkūnumas 


Baigiantis pirmiesiems metams, vaikučiai savo figūra labai skiriasi 
nuo metais vyresnių vaikų. Dar nevaikštančių mažylių šlaunys, rankos 
ir pilvas paprastai apaugę lašinukais, raumenų beveik nesimato. Vos tik 
jie pradeda daugiau judėti, vaikiškas apkūnumas paprastai išnyksta ir pa- 
laipsniui išryškėja subrendusio raumeningo kūno proporcijos. 

Daugelis tėvų pradeda dėl to nerimauti, nežinodami, kad skirtin- 
gam amžiaus tarpsniui būdingas skirtingas kūno svorio prieaugis. Pir- 
maisiais gyvenimo metais vaikas svorio priauga neįprastai greitai, ta- 
čiau po pirmojo gimtadienio šis procesas pastebimai sulėtėja, dažnai 
tam tikrą laiką beveik sustoja. Kai riebalai pradeda „degti“, daugelis 
vaikų tampa nervingi, nevalgūs, o tai tėvams sukelia dar didesnį susirū- 
pinimą dėl svorio. 

Pastarąjį dešimtmetį parašyta daugybė straipsnių, kurių autoriai ne- 
slepia susirūpinimo, kad riebūs kūdikiai tampa riebiais keturmečiais. Šie 
savo ruožtu išauga į nutukusius mokyklinio amžiaus vaikus, o galiausiai į 
nutukusius suaugusiuosius. Tačiau naujausios publikacijos rodo, kad esa- 
ma labai nedidelių sąsajų tarp riebuilių kūdikių ir nutukusių suaugusiųjų. 
Po vienerių metų ryšys tarp bręstančio vaiko svorio ir jo, kaip suaugusio- 
jo, kompleksijos tampa vis stipresnis. Nutukusiam paaugliui daug leng- 
viau priaugti svorio nei jį numesti, taigi jau šiame amžiuje gali prasidėti 
svorio problemos, kurios-persekios jį visą gyvenimą. 

Mankštos svarba 


Jau daugelį šimtmečių gydytojai mėgina susieti žmogaus sveikatą ir el- 
gesį su vartojamu maistu. Nors atrodytų, kad per tiek laiko buvo galima 
surasti pakankamai įrodymų, turiu pasakyti, kad galutiniai duomenys iki 
šiol nepaskelbti. Žinoma, yra konkrečių atvejų, kai vartojamas maistas 
sukelia ligas, pavyzdžiui, alergija kviečiams gali sukelti pilvo ligas, tačiau 
čia iškyla daug prieštaravimų tarp teorijos ir konkrečių faktų. 

Kai kurie vaikai ir suaugusieji yra iš tiesų alergiški tam tikriems pro- 
duktams. Vaiką, kuris suvalgys kiaušinių, jūros gėrybių ar apelsinų, gali 
ištikti niežulio priepuolis, užtinti akys ar prasidėti viduriavimas. Vargu ar 
tai sietina su netikusiu maistu, nes šie simptomai atsiranda kaskart suval- 
gius tų pačių produktų. 

Tačiau yra nuomonių, esą pienas, kviečiai, kukurūzai, salyklas ir 
mielės sukelia įvairių sutrikimų — nuo astmos iki slogos, disleksijos, 
miego problemų, šiurkštaus elgesio ir tiesiog piktybinio mamos erzini- 
mo. Remiantis kasmetiniais ligoninės, kurioje dirbu, Astmos skyriaus 
duomenimis, tik išskirtiniais atvejais alergija pienui gali išprovokuoti 
ar apsunkinti astmos priepuolį. Todėl didžiąją dalį minėtų teiginių ga- 
lima drąsiai laikyti mitais. Mūsų ekspertai taip pat abejoja ir teiginiu, 
esą pienas sukelia slogą. Nuo seno liaudyje tikima, kad pienas padeda 
organizmui gaminti gleives, tačiau mokslinių šio teiginio įrodymų ne- 
pakanka. 

Aš daugiausia dirbu su neįgaliais vaikais — srityje, kur nuolat tenka 
girdėti tvirtinimų, esą tinkamas maistas didina intelektą, turi teigiamo 
poveikio elgsenai. Neseniai sutikau vieną berniuką su lengvu protiniu 
atsilikimu, kurio tėvams kažkas įkalė į galvą, kad jeigu jis suvalgys vieną 
rudadumblių (jūros dumblių) tabletę per dieną, jo intelektas pakils iki 
normalaus lygio per šešias savaites. Šis eksperimentas būtų nė kiek ne- 
kenksmingas, jeigu ta tabletė nebūtų vos ne balandžio kiaušinio dydžio, 
o jos skonis neprimintų srutų. Vaikas buvo įžvalgus ir gana protingas, 
nutaręs verčiau likti šiek tiek kitoks, nei kiti. 

Kiti tėvai šventai tikėjo mitu, esą vitaminas B gydo disleksiją, bet 
jeigu šis preparatas yra iš tiesų veiksmingas gydant pelagrą (niacino avita- 

minozę), „„beri beri“ ligą (nervų uždegimą) ir gal net padeda įveikti prieš- 
menstruacinę įtampą, gebėjimo skaityti sutrikimų jis tikrai nepašalina. 

Girdėjau dar vieną nuomonę — esą cinkas išgydo autizmą. Tai nėra 
tiesa. Be to, tvirtinama, kad dirbtiniai dažai, konservantai ir kai kurie na- 
tūralūs maisto produktai kenkia dėmesio koncentracijai, paaštrina hipe- 
raktyvaus vaiko elgesio sutrikimus. Retais atvejais tai pasitvirtina, tačiau 
šis poveikis nėra toks įprastas, kad būtų laikomas universalia tiesa. 

Įvairūs šaltiniai tėvams siūlo įvairias specialias dietas, tačiau reikėtų 
prisiminti, jog tikriesiems perversmams medicinoje nereikia laukti 2000 
metų, kad būtų pripažinti. Sulig pirmąja penicilino doze nekilo jokių abe- 
jonių stulbinamu šio vaisto poveikiu. Su tokiais atradimais rudadumblių 
tabletės, dirbtiniai dažai ir pienas, nors ir kokie ekstravagantiški atrodo 
šie tvirtinimai, tiesiog negali būti nė lyginami. 


Prastas maistas ne visada yra bevertis 


Prastas maistas — tai terminas, sukurtas masinių informacijos priemo- 
nių apibūdinti šiuos skanėstus — šokoladas, gaivieji gėrimai, ledinukai, 
kokteiliai, sausainiai ir greitai paruošiamas maistas. Aš nesu iš tų zirzlių, 
kurie įsitikinę, kad vienintelis būdas palaikyti sveikatą — griežtai vengti 
bet kokio produkto, teikiančio malonumą. Nerimauti verta tik tada, kai 
šie produktai vartojami nesaikingai, nes jie turi per daug riebalų, druskos 
ir saldiklių. 

Nuoširdžiai tikiu gydomąja „McDonald's“ restoranų galia. Man re- 
gis, tai geriausia vieta valgyti mamytėms ar tėveliams, pernelyg susirūpi- 
nusiems dėl savo vaikų. Vos įžengę pro duris, pamatysite, kad yra daug 
daugiau problemų turinčių vaikų, nei jūsiškis. Daugeliui tėvų šis vizitas 
tik sustiprintų suvokimą, kad jų vaikai normalūs, pakeltų dvasią galbūt 
labiau, nei metus trunkantis lankymasis pas psichoterapeutą, ir jis tekai- 
nuos dešimt dolerių! 

Ne visi sveiki maisto produktai gali būti naudingi 


Turiu pripažinti, kad sergu alergija. Esu alergiškas reklamos agen- 
tams, kurie reklamuoja sveikus maisto produktus. Išgirdęs ar išvydęs to- 
kias klaidinančias frazes „be cukraus“, „natūrali kofeino neturinti kava“, 
„vitaminai, gydantys nuo petšalimo ir streso“, „magiškos gliukozės ir 
medaus savybės“, tik išblykštu, susigūžiu ir imu mikčioti. 

Nesupraskite manęs klaidingai, neturiu nieko prieš sveikus maisto 
produktus. Iš tiesų mano šeima dažnai valgo rudųjų ryžių, bulvių, daržo- 
vių, duonos, vaisių ir keptų pupų ir net geria vandenį. Maža to, nusilpus 
organizmui ir prireikus papildomos gliukozės, savo racioną papildau na- 
tūraliuoju „Oueensland“ cukrumi. 

Aš priešinuosi ne sveikų maisto produktų reklamai. Mane erzina, 
kai persipina madingi žodžiai ir tiesa, nors iš tiesų šiuose skelbimuose 
svarbiausia reklaminis triukas, suteikiantis finansinę naudą vienai ar 
kitai bendrovei. 


Persistengimas apelsinų sultimis. Kai matau tėvus, nešinus litrais 
natūralių vaisių sulčių, stebiuosi, at tai tiktai taip būtina. Vos grįžę na- 
mo, jie stiklinėmis ima pilti jas į pražiotus savo atžalų „Snapelius“. Šios 
sultys tampa vos ne šventu kasdienio gyvenimo ritualu, o jeigu kelias 
dienas vaikučiai negauna sulčių, mamytės jau skambina pavojaus var- 
pais dėl skorbuto simptomų. Jeigu mūsų vaikai valgytų daugiau pačių 
vaisių, nuskintų nuo medžių, vaisių sultys būtų malonumas, bet ne bū- 
tinybė. 

Apelsinų sultys rekomenduojamos, nes vis dar tikima, esą daug jų iš- 
gėrus vaikus galima apsaugoti nuo peršalimo ligų. Organizmas nekaupia 
vitamino C atsargų, jos yra išplaunamos per inkstus į unitazą greičiau, 
nei mes įsivaizduojame. Mane stebina, kai tėvai savo vaikams duoda apel- 
sinų sulčių penkias stiklines per dieną. Jeigu vienai stiklinei sulčių, tat- 
kim, prireikia trijų apelsinų, vadinasi, penkiolikos jų jau nebėra. Nuo tiek 
apelsinų mane tikrai supykintų. 

Idealiai subalansuota pusryčių košė. Būtų išties labai išmintinga val- 
gyti neriebias, nesūtias ir nesaldžias košes, bet mūsų vaikai — ne vištos. 

Vaikams košės — tik dalis įvairaus subalansuoto maisto. Visa tai atrodo 
kiek beprasmiška, jeigu šis idealus produktas vėliau apsemiamas riebiu 
pienu ir užbarstomas cukrumi, primindamas Alpes žiemą. 

Sultys be papildomo cukraus. Reklamoje dažnai tenka pamatyti tokius 
užrašus: „Šios sultys — be papildomo cukraus.“ Galbūt šioms sultims iš 
tiesų nereikia daugiau cukraus, jos yra pakankamai saldžios. Kartais į 
sultis nededama cukraus, tačiau tai dar nereiškia, kad nenaudojami dirb- 
tiniai saldikliai ir kitos nenatūralios medžiagos. 

Gliukozė, medus ir sveikata. Gliukozė yra paprastas, išvalytas cuk- 
tus, panašus į sacharozę (cukranendrių cukrų). Jos absorbavimasis 
kraujyje gali būti greitesnis, tačiau jis nėra maistingesnis, nei pigesni 
jos pakaitalai. 

Medus yra natūralus produktas, kuris, daugelio įsitikinimu, turi 
ypatingų savybių. Iš tiesų tai tik paprastų angliavandenių, kuriuos perdir- 
ba bitės, mišinys. 

Gliukozė ir medus neturi ypatingų sveikatą gerinančių savybių. Kaip 
saldikliai, jie neturi privalumų prieš cukranendrių cukrų, o gėrime jie nė- 
ra „gailestingesni“ dantims, nei limonadas. 

Sveikas šokoladas. Kad sveikieji šokoladai būtų populiarūs, jie turi 
būti saldūs, riebūs ar su vaisių įdaru. Jeigu cukrus gaminamas iš vaisių, 
medaus ar gliukozės, o ne iš cukranendrių, tai dar nereiškia, kad šis pro- 
duktas yra sveikesnis. Žinoma, yra keletas išimčių — pavyzdžiui, sveikas 
šokoladas, bet vaikai dėl jo tikrai nesipeštų. 

Sveikas natūralus daržovių pienas. Man sunku apibūdinti daržovių pie- 
ną, nes pienas gaunamas iš gyvulių, o ne iš perdirbtų daržovių. Karvės 
pienas puikiai tinka veršiukams, rekomenduojamas ir vaikučiams. Sojos ir 
kitos pieno rūšys gelbėja, kai vaikai yra iš tiesų alergiški natūraliam pienui, 
bet daugumai vaikų toks pienas sveikatos nepagerina. 

Sėlenos tinka arkliams. Perdirbtomis sėlenomis žavisi sveikatos puo- 
selėtojai, jas mėgsta arkliai, tačiau mažylių neapgausi — jiems nepatinka 
valgyti to, kas primena pjuvenas. Jeigu norite įsiūlyti sėlenų savo vai- 
kams, pasiūlykite rupių grūdų košės ar rupios duonos. O kalbant apie 
pačius mažiausius, sėlenas geriau palikite arklidėse, verčiau pasikliauki- 

te gardesnėmis skaidulingomis medžiagomis, kurių gausu vaisiuose ir 
daržovėse. 

Vitaminais pagerinti gėrimai. Juodųjų serbentų, erškėtuogių ir kitokie 
sirupai reklamuojami kaip gėrimai, aprūpinantys organizmą vitaminu C. 
Nieko nėra geriau, nei nebrangios vitamino C tabletės, kurių visada ga- 
lite nusipirkti vaistinėje. Šie sirupai pernelyg saldūs, kad būtų vartojami 
reguliariai, 0 tai yra pagrindinis jų trūkumas. 

Džiovinti vaisiai ir riešutai. Razinos ir datulės — populiarus mažų vai- 
kų skanėstas, tačiau jie yra saldūs ir limpa prie dantų, sukeldami panašių 
problemų kaip ir šokoladas, irisai ir kiti saldumynai. Žemės riešutai ir ma- 
ži vaikai — netinkamas derinys. Žemės riešutai yra pakankamai maistingį, 
tačiau ligoninėse kasmet gydoma nemažai jais paspringusių mažylių. 


Daug stambių įmonių gamina sveikatą gerinančius gėrimus, šokola- 
dus bei grūdų košes, tačiau šie produktai dar turi būti gerai ištirti. Žino- 
ma, reikėtų skatinti dažniau vartoti rupesnį maistą, kompleksinių anglia- 
vandenių, tačiau jeigu šie produktai vėliau nustelbiami medumi, gliukoze 
ar kitu daug paprastųjų angliavandenių turinčiu maistu, tuomet nauda 
prarandama. Kai kurie maisto produktai reklamuojami kaip neturintys 
druskos ir cukraus. Tačiau jie būtų naudingi tik tuo atveju, jeigu vaikas 
ir toliau visą dieną maitintųsi tokiu maistu. Šie produktai netenka vertės, 
jei jie vėliau užgeriami labai saldžiu pieno kokteiliu ar užkandami sūria 
dešra. Sveikieji gėrimai, turintys visus maistinius ingredientus, gali jų tu- 
rėti netinkamą kiekį. Pienas yra natūralus produktas, jeigu nėra papildy- 
tas priedais. 

Gali būti, kad aš kiek ironiškai žvelgiu į reklamuojamų sveikųjų mais- 
to produktų privalumus. Produktas gali būti natūralus, tačiau tai dar ne- 
reiškia, kad jis turi būti sveikas. Jūs galite sugadinti savo dantis, priaugti 
svotio it apnuodyti savo organizmą natūraliomis medžiagomis nė kiek 
ne mažiau, nei gamyklose pagamintomis. Tabakas ir opijus — taip pat na- 
tūralios medžiagos. 

Išvada 


Yra daugybė būdų, kaip parinkti tinkamą ir sveiką mitybą mūsų ma- 
žyliams, tereikia išradingumo, ramybės ir blaivaus proto. 

Pavyzdys yra svarbus, ir todėl mes, tėvai, turime pasitempti ir elgtis 
kuo išmintingiau. Nuovokūs tėvai, kurie patiekia savo vaikams gerai su- 
balansuoto maisto, neturėtų dėl ko nors nerimauti. Jeigu vaikai auga, yra 
sveiki ir laimingi — nurimkite, jūs viską darote teisingai. 


Tryliktas skyrius 


Maitinimas be karo 


Tėvai išeikvoja galybę energijos versdami savo užsispyrusius, tačiau svei- 
kus, turinčius gerą apetitą vaikus valgyti prieš jų valią. Visos nuo senų lai- 
kų žinomos tėvų gudrybės vaikui sukelia daug džiaugsmo ir juoko, tačiau 
baigiant maitinimą paaiškėja, kad nebuvo suvalgytas nė žirnelis. Lėktuvė- 
lių, bombonešių imitavimas, dainavimas, šokimas, ropinėjimas ant grindų 
lojant ir gąsdinimai, kad jie neužaugs „stiprūs ir dideli kaip tėvelis“, — tik 
tuščias laiko švaistymas. Lygiai kaip suaugę nesuvalgo daugiau maisto sė- 
dėdami restorane ir žiūrėdami pramoginę vakaro programą, taip ir vaikai, 
linksminami ir juokinami, nepradės geriau valgyti. Jiems reikia vienintelio 
dalyko — švelnaus paraginimo. 

Kai kurie vaikai valgo susikaupę, nė nepakeldami akių nuo lėkštės 
tol, kol neišgrando lėkštės dugno. Kiti krapštosi, žaidžia ir pabėga nuo 
stalo pasitaikius pirmai progai, nes valgyti jiems tiesiog nuobodu. Vieni 

vaikai yra liesi, kiti — stori, vieni išrankūs, kiti suvalgys viską, kas jiems 
siūloma. Tik neverskite jų. Atminkite, nė vienas vaikas nemirė badu 
dėl užsispyrimo. Kartą šį teiginį pasakiau vienoje savo neseniai skai- 
tytoje paskaitoje, ir vos man baigus kalbėti, viena karingai nusiteikusi 
mamytė pašoko iš salės ir ėmė aimanuoti: „Daktare Grynai, jūs klysta- 
te. Mano vaikas kartą dvylika valandų burnoje neturėjo nė kąsnelio, ir 
jeigu aš nebūčiau jo prievarta pamaitinusi, jis tikrai būtų miręs badu.“ 
„Ar žinote, kiek laiko reikia nevalgyti, kad mirtum badu?“ — paklau- 
siau. „Ne, nežinau“, — šaltai atšovė ji. „Maždaug šešiasdešimt aštuonių 
dienų“, — atsakiau. „Ir jūs siūlote Vaikų ligoninėje vaikus maitinti kas 
šešiasdešimt aštuonias dienas?“ — pasipiktino moteris. Tada dietologas, 
sėdėjęs šalia manęs, nebeištvėrė. „Jeigu ateityje jums tikrai taps nera- 
mu, paskambinkite daktarui Grynui, kai išauš dvidešimta diena.“ Ma- 
nau, ji suprato, kas norėta pasakyti. 


Įprasti maitinimo būdai 


Daugumai kūdikių pirmaisiais gyvenimo metais nekyla jokių abejo- 
nių, ką daryti su maistu. Jie neišdykauja, be didelio triukšmo priima, kas 
jiems duodama. 

Jau nuo devynių mėnesių maistas pradedamas kramtyti. Šiuo tarps- 
niu pirmieji dantukai yra tarsi mažulyčiai, dekoratyviniai perlai, kurie vos 
liečia patekusį į burną maistą. 

Nuo metų dantimis pradedama iš tiktųjų kramtyti, ir vaikas valgo 
beveik tą patį, ką valgo kiti šeimos nariai. Daugelio tokio amžiaus vaikų 
požiūris į maistą visiškai pasikeičia, jie suvalgo tik pusę to, kas jiems duo- 
dama, tampa išrankūs ir įnoringi. Metukų sulaukusio vaiko svoris gali 
lėčiau augti, sustoti ar net nukristi, nes dėl ūmai užplūdusios energijos 
sudega riebalai, o dėl užsispyrimo suvalgoma daug mažiau. Tad net ir 
versdami vaiką valgyti, nieko nepasieksite. 

15 mėnesių vaikai tampa savarankiškesni, išmoksta laikyti šaukštą, 
nors dar nedaugelis sugeba sklandžiai perkelti jį nuo lėkštės iki burnos, 

maistas dažnai nukrenta nuo šaukšto žemyn. Vaikai jau gali savarankiš- 
kai laikyti puodelį, o po 18 mėnesių išmoksta traukti gėrimą pro šiaudelį, 
užuot jį kramsnoję. 

Trimečiui jau galima duoti peilį pjaustyti minkštus produktus, kiek 
vėliau — leisti pamėginti pačiam užsitepti sviesto ant duonos. Ketverių 
su puse metų vaikas jau turi mokėti naudotis peiliu ir šakute, nors dar 
ir ne tobulai. Būtent šio amžiaus kinų vaikai jau išmoksta naudotis laz- 
delėmis. 


Maitinkite, bet nekariaukite 


Vaikai turi savo nuomonę ir skonį. Valgomojo stalas niekada neturi 
vitsti mūšio lauku. 


Dešimties punktų planas, kaip išvengti problemų maitinant vaikus 


1. Siekite, kad valgio metu niekas netrukdytų, nekeltų triukšmo ir ne- 
tvarkos. Vaikas turi sėdėti ir valgyti kartu su kitais šeimos nariais, 
tačiau jeigu tai neįmanoma, vienas iš tėvų turi sėdėti šalia vaiko ir 
pamaitinti jį, kol prie stalo susės visa šeima. 

2. Idealiausia, jeigu vaikui būtų duodamas įvairus subalansuotas mais- 
tas, bet jeigu jam nepatinka įvairovė, duokite jam mėgstamų maistin- 
gų produktų. Juk pagaliau jis tai valgo, ne jūs. 

3. Suaugusiųjų valgymo įpročiai turi būti ugdomi, tačiau ne bėda, jeigu 
vaikas grįžta prie pagrindinio patiekalo prieš tai sušveitęs pudingą. 

4. Gaminkite paprastesnius valgius, nes sunku išlikti ramiam, kai įnorin- 
gas mažylis atsisako valgyti keletą valandų ruoštą maistą. 

5, Švelniai paskatinkite vaiką valgyti, tk NEVERSKTTE. 

6. Kai jau būna aišku, kad vaikas daugiau nebevalgys, nušluostykite jam 
rankas ir veiduką ir leiskite pakilti nuo stalo. Ir visai nesvarbu, at pra- 
ėjo penkios minutės, ar pusvalandis. Jeigu vaikas žaidžia su maistu, 
tegul žaidžia ir toliau, tik be žiūrovų. 

10. 


„ Nerodykite jokio pykčio, jeigu vaikas nevalgo. Įdėkite neliestą lėkštę 


į šaldytuvą ir pasiūlykite vėliau, kai vaikas pats paprašys. 


. Vaikas turi teisę valgyti ir nevalgyti jam siūlomo maisto. Tėvai taip 


pat turi visas: teises kariauti su savo vaiku, jeigu jie to nori. Tik 
nekelkite scenų dėl maisto. Jeigu vaikas atsisako valgyti pagrindinį 
maistą, jam neturi būti iškart siūlomas pienas, bulvių traškučiai ar 
kiti skanėstai. 


„ Nesijaudinkite, jei vaikui labiau patinka valgyti pirštais, o ne nau- 


dotis šaukštu ar kitais įrankiais. Tegul valgo rankomis, tai nieko 
baisaus. 
Niekad neleiskite vaikui lakstyti, kai valgoma. Tegul atsisėda prie sta- 


lo. Užspringti maistu labai paprasta, o tai labai pavojinga (žr. „Užsprin- 
gimas maistu“). 

Paverskite valgydinimą žaidimu 


Tiekiant maistą suaugusiesiems geram virėjui rūpi ne tik maisto sko- 
nis, bet ir jo patiekimas. Tą patį galima pasakyti ir apie mažylių valgydini- 
mą. Pirmiausia porcijos neturi būti didelės. Naudokite įvairius garnyrus 
ir papuošimus, tarkim, sūrio kvadratėlį, kelias razinas ir vaisių pirštelius. 
Stenkitės, kad maisto tekstūra ir spalvos būtų kuo įvairesnės ir kad pa- 
tiekalas atrodytų patrauklus. Duoną suraikykite gražiais trikampiukais, 
iškepkite įvairių gyvūnėlių pavidalų naminių sausainių. 

Jeigu maitinimo problemos neišnyksta, mėginkite keisti valgydinimo 
vietą. Galima padaryti tikrų stebuklų pasiūlius užsispyrėliui pavalgyti bal- 
kone ar sode, kur jie galės gerti pieną šiaudeliu ar valgyti sumuštinius iš 
dėžutės priešpiečiams. 

Manyčiau, turėtume atsikratyti tam tikrų nusistovėjusių senamadiškų 
vaikų maitinimo taisyklių. Neperlenkdami lazdos, stenkitės duoti jiems, 
ko jie nori, kur jie nori ir kada jie alkani. Anksčiau ar vėliau jie turės pri- 
imti suaugusiųjų maitinimosi įpročius, bet iš pradžių stenkitės, kad valgy- 
mo procesas teiktų vaikams kuo daugiau džiaugsmo ir malonumo. 


Kramsnojimas gali būti naudingas 


Mažyliai nieko nežino apie keistas mūsų, suaugusiųjų, maitinimosi 
taisykles. Kai vaikai alkani, jie noriai valgo. Kai nėra alkani, nevalgo. 
Griežtai nustatytas valgymo laikas labiau tinka aukščiausios klasės testo- 
ranams, nei mažiems vaikams. Mes turėtume pratinti juos valgyti pagrin- 
dinius patiekalus, bet kai to niekaip nepasiseka pasiekti, nesinerkite iš 
kailio ir leiskite jiems valgyti, kai jie alkani. O dabar apie užkandžius. 

Sveiki užkandžiai — jokiu būdu ne tiršti pieno kokteiliai, šokoladas 
ar sūrūs bulvių traškučiai. Geriausia pasiūlyti šviežios tarkuotos mor- 
kos ir smulkiai sukapoto saliero, bet nedaugeliui vaikų toks maistas 
patinka. Regis, šiais laikais madingiausias maistas yra kompleksiniai 
angliavandeniai. Iš jų geriausiai tinka duona, ypač jeigu ji pagerinta pa- 

pildomomis skaidulomis, tad sumuštinius valgyti sveika. Tereikia pa- 
sitelkti vaizduotę ir sugalvoti kokį įdomesnį užtepą. Keista, bet gerai 
paieškoję įsitikinsite, kad yra daugybė įvairiausių dalykų, kuriais galima 
pagardinti duoną — kiaušiniu, riešutų sviestu, tinka ir minkšta mėsytė 
ar net keptos pupos. Prie sumuštinio su keptomis pupomis pasiūlykite 
stiklinę pieno, ir jūsų pasirinkimui džiaugsmingai pritars dietologai. 

Puikiai tinka kąsnelių dydžio užkandėlės, sūrio kubeliai, vaisių skilte- 
lės ar virtų daržovių griežinėliai. Žinoma, dar galima pasiūlyti bananų ar 
kapotos dešros, abu šiuos produktus patogu pasiimti su savimi išeinant 
iš namų. Tinka bet kas, ką galite valgyti patys ir kartu pasiūlyti sutiktam 
šuniui. Mažylius tai tikrai pralinksmins. 

Tokios užkandos tarp valgių kurį laiką gali tapti įpročiu, tad į jas rei- 
kia žvelgti tiek pat rimtai, kiek į pagrindinius patiekalus, kuriuos jos at- 
stoja. Gerai apgalvotas šis „alternatyvus“ maistas gali veikiau padėti nei 
pakenkti vaikų sveikatai. 


Supaprastintas maisto ruošimas 


Esu įsitikinęs, kad vienu ar kitu savo gyvenimo tarpsniu jūs plūkėtės 
prie viryklės valandų valandas gamindami kokį nors skanėstą savo kūdi- 
kiui, kuris vos pažvelgęs į jį tik suraukdavo savo nosytę. Tokią akimirką 
turbūt labai norėtumėte pamokyti šį nenaudėlį! Užuot ėmęsi šių veiks- 
mų, pereikite prie paprastesnio maisto gaminimo. 

Sulčiaspaudė, maisto kombainas ir šaldiklio formelės — viskas, ko rei- 
kia maistui gaminti. Vieną rytą jūs galite paruošti morkų, žiedinių kopūs- 
tų, moliūgo, mėsos kepsnį, viščiuką, žuvį it obuolių, iš vienų produktų 
išspauskite sultis, kitus sumalkite virtuviniu kombainu. Vėliau kiekvieną 
produktą sudėkite į šaldiklį. Atėjus metui valgyti, tereikia ten žvilgtelėti 
ir išsirinkti meniu, atšildyti pasirinktą produktą ir akies mirksniu — švie- 
Žias maistas. Šitaip maistą galite ruošti visą laiką, kol jūsų vaikučiai maži, 
palaipsniui naudodami vis didesnes dėžutes ir, žinoma, vis tirštesnį ir 
kietesnį maistą. Maistą ant stalo galima patiekti, vos tik jis atšils, o jeigu 

nebus suvalgytas, sudėti atgal į šaldytuvą (tik nebe į šaldiklį) taip greitai, 
kaip jūs tik spėjate pasakyti: „O man nerūpi!“ 


Kaip maitinti pernelyg savarankišką vaiką 


Jau po pirmojo gimtadienio kai kurie vaikai žūtbūt užsispiria valgy- 
ti patys, be jokios pagalbos. Deja, savarankiškiausi vaikai paprastai yra 
patys nekantriausi, ir dėl to rūpesčiai garantuoti. Šiems vaikams reikė- 
tų duoti kuo didesnį šaukštą, kad jie galėtų kuo tvarkingiau prisikrauti 
maisto. Kad ilgos kelionės metu nuo lėkštės iki burnos būtų kuo mažiau 
išlieta ar pridrabstyta maisto, patariama užrišti vaikui „pelikano“ seili- 
nuką — tvirtos plastmasės seilinuką su didele kišene apačioje maistui su- 
gauti. Kadangi iškritęs maistas patenka į seilinuko kišenę, dalį jo kartais 
galima panaudoti pakartotinai. 

Norint padėti nekantriam išalkusiam vaikui valgyti pačiam, geriausia 
duoti jam vieną šaukštą, o patiems maitinti jį kitu. Tačiau atminkite, jeigu 
vaikai nori valgyti pirštais, nieko baisaus. 


Vaikas, kuris negali atprasti nuo 
buteliukų ir kūdikių maisto 


Jeigu po 8 mėnesių vaikas vis dar maitinamas pienu ir prėsko skonio 
kūdikių maistu, gali būti sunkoka įsiūlyti įvairesnio maisto. Prevencija 
visada geriau nei gydymas, todėl tėveliai turėtų pratinti savo vaikučius 
prie įvairesnio maisto jau nuo 6 mėnesių, siekdami, kad pienas nebūtų 
vienintelis maistas. 

Tiems vaikučiams, kurie pernelyg susižavėję pienu ir atsisako valgyti 
tirštesnį ir kietesnį maistą, sunku padėti nenutraukus pieno vartojimo 
staiga. Kai kurie tėvai yra ypač griežti tokiems vaikams, jie linkę iš karto 
išbraukti pieną iš maisto raciono, jį pakeisdami mažiau kaloringais skys- 
čiais, kol vaikas pasiduos ir pradės vartoti įvairesnį maistą. Aš labiau re- 
komenduočiau švelnesnį metodą, kurio rezultatas galiausiai bus tas pats. 

Pieno normą teikėtų sumažinti pusiau ir po truputį duoti kitų skysčių ir 
įvairių įdomesnių užkandžių. "To turėtų užtekti, tačiau jeigu ne — pieno 
porcijas reikėtų ir toliau mažinti. Kaip ir kitose panašiose situacijose, tė- 
vai negali sustoti pusiaukelėje. 

Lygiai taip pat ryžtingai reikia pasielgti ir su vaikais, kurie pernelyg 
ilgai gardžiuojasi kūdikiams skirtu skystu maistu. Tokie vaikai dažnai at- 
sisako kramtyti ir nuo menkesnio gabalėlio ima springti. Tačiau kažkodėl 
jie puikiai kramto, kai į burnytę patenka šokolado gabaliukas. Ir vėlgi, 
prevencija geriau nei gydymas, nes šie vaikai priešinsis kaip įmanydami, 
kol jums pavyks juos pripratinti prie įvairesnio maisto. Norėdamas padė- 
ti šiems vaikams, aš siūlyčiau sumažinti pieno normą per pusę, kad jo 
negalima būtų naudoti košėms ar kitam pakaitiniam maistui. Vėliau pa- 
laipsniui pradėčiau dėti į kūdikių maistą naminio suskystinto maisto, kol 
šis maistas veik nesiskirs nuo naminio. Ir tokiu būdu per kelias savaites 
būtų pereita prie įprastos mitybos. 


Kas yra pakankama maisto porcija? 


Vaikų maisto reikalavimai yra skirtingi. Jie valgo kaip paukščiai: vieni 
kaip žvirbliai, kiti kaip grifai. Nėra nustatytos vienos teisingos maisto 
normos, kurią vaikas turėtų suvalgyti per dieną. Maisto porcijos ir augi- 
mas — ne vieninteliai rodikliai, bylojantys apie gerą sveikatą, svarbi sąlyga 
yra ir energija. Jeigu mano automobilis sunaudotų tik pusę gamintojo 
tekomenduoto benzino kiekio konkrečiam nuotoliui nuvažiuoti, aš nesi- 
skųsčiau. Būčiau laimingas, kad turiu efektyviai dirbančią, tobulai sude- 
tintą mašiną. Versti vaikus valgyti yra beprasmiška. 


Atsižvelkite į mažylio nuomonę 
Įsivaizduokite, kad savo gyvenime sulaukėte ypatingos progos ir jai 
paminėti užsisakėte vietas restorane. Ir štai atnešamas maistas su aukš- 


čiausios rūšies padažais prie mėsos. Jūsų burnoje kaupiasi seilės. 

Ir staiga prie jūsų žengia vyriausiasis padavėjas, pažvelgia jums į akis 
ir griežtu balsu taria: „Tik atminkite, ponia. Jūs nepakilsite nuo stalo, 
kol nesuvalgysite iki paskutinio kąsnelio. Be to, negausite jokio deserto, 
kol jūsų lėkštė nebus švarut švarutėlė.“ Ar nepradėtumėte springti nuo 
tokių žodžių? 

Po minutėlės prie jūsų prišoka virėjas su barzda, užsimaukšlinęs di- 
džiulę baltą kepurę. Jis paima didelį peilį su šakute ir supjausto jūsų mėsą 
mažais gabalėliais, sumaišo juos su daržovėmis ir tada ima jus maitinti. 

Tik įsivaizduokite, kaip jaustumėtės vaiku dėtas. Kodėl jam ši situa- 
cija turėtų patikti labiau nei jums? Nulipkite jiems nuo sprando ir neka- 
riaukite dėl maisto. 


Išvada 


Dauguma vaikų, kurių tėvai tvirtina, kad jie visiškai nevalgo, iš tiesų 
gauna užtektinai maisto. 

Jeigu vaikai valgo tris kartus per dieną, tai išties pagirtina, bet tuos, 
kurie tam priešinasi, geriau maitinti užkandėlėmis, nei su jais kariauti. 
Laikas ir mažylio bendraamžių pavyzdys ilgainiui privers laikytis įpras- 
tesnių maitinimosi įpročių; tuo tarpu būkite lankstūs ir pasitelkite savo 
vaizduotę. 

Atminkite, maistas ne tik turi mus maitinti, jis mums turi teikti malo- 
numo. 


Keturioliktas skyrius 


Bjaurūs gerų vaikų įpročiai 


Tomis nuostabiomis dienomis, kai jūsų vaikučiai dar buvo maži kūdikėliai, 
turbūt neįsivaizdavote, kad kada nors skaitysite šį skyrių ir jame atpažinsite 
savo vaikus. Dabar jau turbūt žinote, kad ir patys mieliausi vaikai gali turėti 


pačių bjauriausių įpročių. Aptarkime juos detaliau. 


Kandžiojimasis 


Gydytojai, dirbantys mūsų ligoninės Greitosios pagalbos skyriuje, 
kartą paprašė manęs paskaityti jiems paskaitą, ir aš maniau, jie noti, kad 
kalbėčiau kokia nors svarbia medicinos tema. Mano didžiam nustebimui, 
jiems labiau nei bet kas kitas rūpėjo išgirsti apie tai, kaip elgtis su vaikais, 

kurie kandžiojasi! Atrodė, kad mūsų mieste kandžiojimasis pasiekė vos 
ne epidemijos mastą, o tai trikdė ne tik greitosios pagalbos darbuotojus, 
bet ir tėvus, vaikų darželių auklėtojus ir bet kokį vaiką ar suaugusiįjį, atsi- 
dūrusį šalia. 

Iš patirties žinau, kad kandžiojimasis — toks darželinukų įprotis, pa- 
stebimas daugiausia 1—2,5 metų vaikų grupėse. Tai nėra iš anksto apgal- 
votas piktavalis veiksmas, tiesiog šios amžiaus grupės vaikų simptomas. 
Atsikėlęs vos ne „su gaidžiais“, jūsų mažasis kandžiotojas tikrai nerezga 
sąmokslo, kaip jis ryte įžengs į grupę, pasislėps už durų ir užpuls iš pasa- 
los tik pasirodžiusį Fredį Smitą, suleisdamas jam į ranką dantis, lyg kokia 
pasiutusi piranija. Tiesiog tuo metu, kai Fredis eis pro šalį, jūsų mažylis 
bus per daug įsiaudrinęs ir įkąs pagautas impulso. Tuo metu jis negalvo- 
Jo, jam tiesiog taip išėjo. 

Ekspertų, rašiusių šia tema, manymu, tokie veiksmai byloja apie tai, 
kad vaikas yra per daug įsitempęs, nervingas. Tai gali būti vienas paaiški- 
nimų, tačiau, kaip rodo praktika, atpratinti vaiką nuo kandžiojimosi yra 
lengviau nei pašalinti tą įtampą, kurios jis yra persisunkęs. 

Daugelis kūdikių iki metų suleidžia dantis juos nešiojantiems, nes ne- 
suvokia, kad sukelia skausmą. Ir nors tai nepiktybinis veiksmas, svarbu 
vaiką mokyti, jog taip elgtis nedera. Užuot rėkę, pykę ant vaiko at jam 
net sudavę, iškart nuleiskite jį ant žemės. Vaikelis greitai supras, kad jei- 
gu jis nori būti priglaudžiamas, gelamonėjamas, tai turės atsikratyti savo 
įpročių. 

Mažyliai dažnai dantis suleidžia savo broliukui ar sesutei, ir tokiu atve- 
ju sudrausminti juos yra daug lengviau, nes ir kandžiotojas, ir tas, kuriam 
įkando, yra jūsų vaikai. 

Kai jūsų atžala apkandžioja kaimynų vaiką, jo tėvai gali tikėtis iš jūsų, 
kad griežtai nubausite. Jeigu teisybė viešai neatstatoma, kaimynai gali už- 
drausti savo vaikams net artintis prie jūsų namų, ir tai gali paskatinti ilgalai- 
kius šeimos vaidus, dar aršesnius nei tatp Montekių ir Kapulečių. 

Kaip jūs reaguosite į įkandimą, priklausys nuo aplinkybių. Jeigu tai tik 
nereikšmingas krimstelėjimas džiaugsmingos ekstazės akimirką, užteks 
švelnaus įspėjimo. Jeigu kandžiojimai kartojasi arba jeigu jie yra tyčiniai 
ar sunkesni, ir griežti perspėjimai ignoruojami, reikia imtis griežtesnių 

priemonių, tarkim, apriboti žaidimus, ir, nors tai galbūt nėra labai teisin- 
gas sprendimas, švelniai pliaukštelėti per sėdynę ir taip duoti suprasti, 
kad riba peržengia. 

Kai jūsų mažylis įkanda kuriam nors darželio vaikui, visiškai kas ki- 
ta. Jūs atsiduriate viešo dėmesio centre, ir žaidimų čia neatimsi, o jeigu 
suduosite per sėdynę, būsite pasmerkti bene pusės jus stebinčių. Ypač 
nemalonu, jeigu jūsų mylimoji atžala tarp kitų mamyčių išgarsėja kaip 
„dantų nesuvaldantis monstras“. Geriausia įdėmiai stebėti situaciją, tvir- 
tu balsu perspėti ir nukreipti mažylį nuo dar vieno galimo puolimo. Bet 
jei jūsų atžala įkanda dar kartą, ignoruokite kandžiotoją, atiduokite ge- 
tiausius žaislus ir skirkite dėmesį nukentėjusiai pusei. Tokios priemonės 
gali pasirodyti pernelyg silpnos, bet kai esate ne namie, jūsų rankos suriš- 
tos, ir, ko gero, jūsų vaikas turi daugiau dantukų nei yra metodų, kuriuos 
jums galiu pasiūlyti. 

Daugeliui tėvų tokie perspėjimai ir dėmesio nukreipimai gali pasirodyti 
neveiksmingi. Jeigu jų vaikas įkąstų, jie įkąstų jam atgal. Toks „akis už akį, 
dantis už dantį“ metodas galbūt buvo populiarus prieš 2000 metų. Šiais 
laikais tikrai galima surasti geresnių būdų. 

Tik nepulkite į neviltį — atminkite, kad kandžiojimasis būdingas tik 
pirmųjų 2,5 metų periodu, ir būkite ramūs — suaugę jie tikrai nepuls kan- 
džioti kitų, nebent žaistų amerikietišką futbolą. 


Nosies krapštymas 


Mažos nosytės mažiems pirštukams — lyg urvelis triušiams. Labai pa- 
togi vietelė tyrinėti, kai daugiau nėra ką veikti. Nors dauguma vaikų to 
griebiasi, kai tampa nuobodu, retkarčiais ir vyresnis vaikas taip elgiasi, 
tiesiog kad paerzintų savo tėvus. 

Pirštas nosyje — tėtis pratrūksta pykčiu. Nagi, bandysim dar karte- 
lį — tėtis ir vėl pratrūksta, — koks džiaugsmas vaikui! Štai ir vėl rankytė ky- 
Ia-leidžiasi, lyg smuikininko alkūnė. Kai taip nutinka, geriausia nekreipti 
dėmesio, užsiimkite naudingesne veikla, o jeigu vis dėlto ignoruoti atsisa- 
kote, nepaverskite to žaidimu, būkite tvirti ir nepalenkiami. 

jau po Jungtines Valstijas su paskaitų ciklu, kone kiekvienoje paskaitoje 
kuris nors iš tėvų paklausdavo manęs apie nosies krapštymą. Galima pa- 
manyti, kad šis įprotis būdingas tik Šiaurės Amerikos šnervėms, tačiau 
taip nėra, tai tiesiog mažų vaikų pramoga. 

Mažylis žiūri televizorių, jam nuobodu, jo mintys bėgioja, o kartu su 
jomis ir pirštukai — į nosį, iš nosies. Dėl šios problemos galima tik užjaus- 
ti, tokia jau šių dienų televizija. 

Svarbiausia nukreipti mažųjų dėmesį nuo šio įpročio, užimti kuo 
nors jų rankytes ir mintis. Esu įsitikinęs, kad neturėtume būti labai griež- 
ti savo atžaloms. Juk net ir suaugusieji turi daugybę įvairiausių bjaurių 
įpročių. Kitą kartą, kai sustosite sankryžoje užsidegus raudonai šviesai, 
pažvelkite į greta stovinčio automobilio vairuotoją. Jūs matote, kur yra 
viena jo ranka, bet neturite supratimo, ką daro antroji. Štai kodėl kino 
žvaigždžių limuzinų langai yra tamsinti. 


Galvos daužymas 


Galvos daužymas — įprotis, kuris gali turėti dvi priežastis. Paprastai 
taip elgiasi 1—2 metų vaikai isterijos priepuolio metu. Kartais ir kiek vy- 
resni vaikai gali prie to įprasti tarsi prie savotiškos nekaltos pramogos. 
Tėvai baiminasi, kad toks galvos daužymas gali pakenkti vaiko sme- 
genims, tačiau pagalvoję apie futbolininkus ar boksininkus suprasite, 
kad net atkakliausios vaiko pastangos negali būti nė prilyginamos. Kiti 
tėvai įsitikinę, kad tai tikrų tikriausias neįgalumo ar protinio sutrikimo 
simptomas, bet jeigu kitais atžvilgiais vaikas yra normalus, galvos dau- 
žymas tikrai nieko nereiškia. 

Kai vaikučiai negauna to, ko jie nori, jie gali kristi ant žemės ir pradė- 
ti daužyti į grindis galvą. Jie retai susižeidžia, o jeigu taip ir atsitinka, tai 
tik nesąmoningai. Paprastai jie stengiasi, kad būtų kuo garsiau, bet kad 
skaudėtų kuo mažiau. 

Galvos daužymo priepuoliai yra trumpalaikiai, nes labai greitai vaikas 
pradeda suprasti, jog sau sukeliamas skausmas yra netinkamas būdas 

bausti kitus. Tai tiesiog kvaila, įsivaizduokite plėšiką, kuris įsiveržia į ban- 
ką ir sako: „Klokite pinigus arba aš išdursiu šia lazda sau akį.“ Vaikai 
greit supras, kad galvos daužymu daug nepasieksi. Jums tereikia nukreip- 
ti jų dėmesį kur nors kitur. Jeigu tai pasiekti sunku, tiesiog leiskite jiems 
tą daryti. Galbūt vaikai ir mažai supranta, bet jie nekvaili. Kad ir ką dary- 
tumėte, šis įprotis pranyks savaime iki dvejų metų. 

Kai kurie vaikai daužo galvą, kai jiems nuobodu ar kai yra pavargę. 
Paprastai ši savybė būdinga aktyviems vaikams, kuriems patinka sūpuo- 
tis ir švelniai daužyti galvą, ypač lovelėje. Jie tai daro, nes jiems smagu 
ir migdo ne blogiau nei avių skaičiavimas. Nors vaikus šis veiksmas ir 
ramina, ritmiškas bumbsėjimas namuose vargu af ramina suaugusiuo- 
sius. Geriausia, ką galite padaryti, - apkamšyti lovelės kraštus, o išimti- 
nais atvejais pakišti pagalvę po kiekviena lovelės koja garsui nuslopinti. 
Toks daužymas galva nėra blogo elgesio požymis, tai tik nekaltas links- 
minimasis, suteikiantis tiek pat malonumo, kaip ir nykščio čiulpimas ar 
nagų kramtymas. 


Kvėpavimo sulaikymo priepuoliai 


Šie mažų vaikų elgesio sutrikimai ko gero kelia didžiausią nerimą. 
Vieni vaikai tokių priepuolių patiria iki dešimties kartų per dieną, kiti — 
kartą per mėnesį. Laimė, dauguma vaikų šio bjauraus įpročio neturi. 

Kvėpavimo sulaikymas būna dviejų rūšių: vienas iš įprasčiausių cia- 
notinis (mėlynavimo) ir daug retesnis — išbalimo (alpimo). Cianotiniam 
priepuoliui ištikus, vaikas savo noru sulaiko kvėpavimą tol, kol įstengia. 
Tokiu susierzinimo priepuoliu vaikas protestuoja, kad jam neleidžiama 
elgtis taip, kaip jis nori. Nors ir rečiau pasitaikantis, alpimo priepuolis 
siejamas su skausmo pojūčiais. Pavyzdžiui, vaikas nesunkiai susižeidžia 
ir iškart po to jį ištinka alpulys. 

Cianotinis (mėlynavimo) priepuolis 


Šie priepuoliai paprastai nutinka vaikams nuo 18 mėnesių iki 4 metų, 
nors „sunkiems“ vaikams jie gali kartotis dar iki pirmojo gimtadienio. 
Tai nėra naujas reiškinys, sukeltas chaotiško XXI a. gyvenimo būdo. Hi- 
pokratas aprašė panašius priepuolius, ištikdavusius sunkiai auklėjamus 
vaikus senovės Graikijoje. 

O nutinka štai kas — vaikas atitraukiamas nuo veiklos, kuri jam atro- 
do labai svarbi, ir jis, apžvelgęs visą savo reakcijų gamą, nusprendžia, 
kad kvapo sulaikymas bus daug efektyvesnis nei jo ankstesni, švelnesni 
pykčio priepuoliai. Tada jis pradeda rėkti, surinka maždaug tris kartus, 
kiek leidžia jėgos, paskutinį riksmą tęsia tol, kol plaučiuose nebelieka 
oro. Šalia esantys suaugusieji laukia, kada jis vėl įkvėps, tačiau sulaukia 
tik tylos. Negirdėti jokio kvėpavimo. Penkiolika sekundžių vaikas savo 
noru sulaiko kvėpavimą, todėl pamėlynuoja ir apalpsta. Būdamas be 
sąmonės, vaikas praranda valingo kvėpavimo kontrolę, jo organizmas 
nesąmoningai įjungia „automatinį pilotą“ ir kvėpavimas atsinaujina, 
visa sąmonė sugrįžta dar po penkiolikos sekundžių. Kartais tokie prie- 
puoliai gali pasibaigti nedidelėmis konvulsijomis, sukeldami dar dides- 
nį tėvų susirūpinimą. 

Kvapo sulaikymo priepuoliai išgąsdina tėvus, tačiau vaikams žalos ne- 
padaro. Nors gydytojų skiriamas gydymas šiuo atveju yra labai paprastas, 
gerai suprantu, kad tėvams jį pritaikyti labai sunku. Šį kvėpavimo sulaiky- 
mo priepuolį reikia vertinti panašiai kaip bet kurį pykčio priepuolį ar bet 
kokį netinkamą elgesį. Tiesiog geriausia juos visiškai ignoruoti, nes jeigu 
supanikuosite, tokie priepuoliai gali pasikartoti ir ateityje. 

Pirmiausia tėvai turi būti tikri, kad tai kvapo sulaikymo priepuolis, 
o ne kokie nors kiti medicinos sutrikimai, kurių jie neatpažįsta. Tik tuo 
įsitikinus galima taikyti dėmesio nukreipimo ir ignoravimo metodus. 
Dėmesio nukreipimo taktika dažniausiai nepasiteisina, tad kai vaikas 
nustoja kvėpuoti, jį reikia palikti ramybėje. Tėvai turi įdėmiai stebėti 


vaiką, kai jis trumpam praranda sąmonę, bet tą akimirką, kai sąmonė 

grįžta, turi iškart nuo jo atsitraukti, kad ir kaip sunku tą padaryti. At- 
merkęs akis mažylis tikėsis išvysti susirūpinusią auditoriją, tačiau pa- 
matys, kad jis tuščiai švaistė savo laiką, nes šalia nieko nėra. 

Kai kurie ekspertai siūlo apšlakstyti vaiko veidą šaltu vandeniu, vos 
tik jis pradeda sulaikyti kvėpavimą. Galimas daiktas, tai efektyvu, tačiau 
pagelbės tik tuo atveju, jei tą darysite per pirmąsias penkiolika priepuo- 
lio sekundžių. Vėliau tą daryti beprasmiška ir galbūt net pavojinga. 

Aš nepuoselėju iliuzijų, jog ši taktika yra lengva, bet tikrai žinau, kad 
tvirtumas ir vaiko ignoravimas, kad ir kaip būtų sunku, yra efektyviausi 
metodai gydant šį sutrikimą. Vyresniems nei ketverių metų vaikams kvė- 
pavimo sulaikymo priepuoliai būna ypač reti. 


Išbalimo (alpimo) priepuolis 


"Tai nėra tikras kvėpavimo sulaikymo priepuolis, nes jis labiau pana- 
šus į paprastą nualpimą, nei būdą siekti didesnio dėmesio. Vaikai, ku- 
tiuos ištinka tokie priepuoliai, dažnai būna liguistai jautrūs skausmui ar 
baimei, o tai dažniausiai ir tampa tokio sutrikimo priežastimi. (Tikėtina, 
kad užaugę jie priklausys tai kategorijai suaugusiųjų, kurie nualpsta vien 
pagalvoję apie švirkštą ar išvydę kraują.) 

Dvejų metų vaikas, vaikščiodamas po stalu, gali smarkiai susitrenkti 
galvą į stalo kraštą. Alpimo priepuolio metu jis neverks ir nesulaikys kvė- 
pavimo, jis tiesiog suglebs ir sasmuks ant žemės. Jo širdies pulsas drama- 
tiškai sulėtės, jis išbals lyg drobė. "Tai prilygsta suaugusiųjų nualpimui, po 
jų vaikai paprastai greitai atsigauna. 

Ką daryti ištikus tokiam priepuoliui? Jeigu mažylis guli, nieko daugiau 
daryti nereikia. Vaikas greitai atsigaus. Jeigu priepuoliai ištinka dėl neva- 
lingo reflekso, tuomet vaiką, vos jam atsigavus, reikia priglausti, parodyti 
jam didesnį dėmesį. Kai kurie autoriai, rašiusieji apie šiuos priepuolius, 
vis dėlto nesutaria, ar tokiais veiksmais siekiama atkreipti į save dėmesį 
ar ne, ir todėl siūlo, kad tėvai po tokių priepuolių per daug nešokinėtų 
apie vaiką. 

Leiskite man nuraminti tėvus, kurių vaikus ištinka kvėpavimo sulai- 
kymo priepuoliai, kad tai nėra rimta situacija. Šiuo atveju labiau guosti 
reikėtų tėvus, o ne vaikus. 


Žaidimai su intymiomis vietomis 


Dauguma mažamečių žaidžia su savo lytiniais organais, vieni anks- 
čiau, kiti vėliau. Jie gali juos liesti, trinti, supti ar judinti savo kojas dėl 
malonių pojūčių, kuriuos šie judesiai teikia. Toks mažylių clgesys yra nor- 
malus, ir jis neturi jokių seksualinių užuominų. 

Daugelį šimtmečių vaikų masturbavimasis kėlė tokį pasipiktinimą, 
kad dabar net plataus akiračio liberalių pažiūrų tėvai vis dar susigūžia 
iš baimės pamatę savo vaikus tai darant. Pasakaitės, esą nuo masturba- 
vimosi žmogus gali išprotėti ar net apkursti, arba būti ištiktas abiejų šių 
negalių, vis dar skamba jų ausyse. Viktorijos laikais buvo skelbiama, kad 
nuo to galima net apakti. Žinoma, tai visiška nesąmonė, bet net jeigu tai 
būtų tiesa, dauguma mūsų vaikų vis tiek tai darytų. 

Šiomis dienomis tėvai raginami atsipalaiduoti, ignoruoti šiuos 
veiksmus it pažaboti savo pyktį bei susierzinimą. Su savo genitalijo- 
mis linkę žaisti tiek berniukai, tiek mergaitės. Šis polinkis atsiranda jau 
antraisiais gyvenimo metais, kai praskleidžiamas vystyklas ir atsiveria 
nauja zona tyrinėjimams. Protingiausia taktika — visiškai ignoruoti šį 
nekaltą įprotį. 

Žinoma, man labai lengva patarti ignoruoti, tačiau ką daryti, kai 
jūsų vaikas stovi bažnyčioje rankas sukišęs į savo kelnes, arba kai na- 
muose vieši seneliai? Na, ką gi, telieka tik nepiktai atitraukti nusižengu- 
sią ranką ar sudominti vaiką kokia nors įdomesne veikla. Kartoju dar 
kartą, tokiame ankstyvame amžiuje šis įprotis neturi jokių seksualinių 
atspalvių. Jis pasireiškia dažniausiai tada, kai vaikai pavargę, įsitempę 
ar kai nuobodžiauja. Ignoravimas, dėmesio nukreipimas ir sudomini- 
mas kokia nors veikla, o ne gėdinimas ar baudimas — štai geriausia 


reakcija. 

Kiek vėliau, ikimokykliniais metais, vaikai pastebi, kad berniukai ir 
mergaitės nėra vienodi. Šis atradimas sukelia nekaltą susidomėjimą, tai 
yra normalu ir natūralu, būdinga tam tikram vaiko raidos etapui. Į šį reiš- 
kinį reikėtų žiūrėti tolerantiškai ir šiek tiek pro pirštus. 

Kai neseniai lankiausi Jungtinėse Valstijose, viena pokalbių laidos ve- 
dėja prisipažino sutrikusi, kai jos pačios trejų su puse metų berniukas 
prieš dieną buvo aptiktas nuogas kartu su ketverių metų kaimynų mer- 
gaite. Aš pasakiau, kad visa tai man atrodo visiškai normalu, ir ji su tuo 
sutiko, tačiau kaimynė šį nutikimą suprato kaip rimtą pasikėsinimą į jos 
mergaitę. Aš atsakiau, kad ne vaikai, o kaimynė turi problemų ir galbūt 
jai reikėtų apsilankyti pas psichiatrą. Ir tada laidos vedėja lyg žirnius išbė- 
tė: „Bėda ta, kad ji pati yra psichiatrė.“ 


Susirūpinimas dėl seksualinių tvirkinamųjų veiksmų 


Statistikos duomenys yra labai skirtingi, tačiau remiantis konserva- 
tyviausiais vertinimais, kas dešimta suaugusi moteris ir kas dvidešimtas 
suaugęs vyras vaikystėje patyrė tvirkinimą at seksualinę prievartą, kurie 
apima visą skalę — nuo lietimo iki paties lytinio akto. 

Kalbant apie seksualinę prievartą, blogiausia, kad kaltininkas yra pa- 
prastai vaiko pasitikėjimą pelnęs gerai pažįstamas suaugęs ar paauglys. 
Tai gali būti giminaitis, šeimos draugas, patėvis ar net tėvas. Seksualinės 
prievartos atveju piktnaudžiaujama viršesne jėga ir vaikai verčiami jaus- 
tis kalti, O vyresnieji vaikai net gali būti prigrasinami tylėti. 

Kaip pediatrui, man šią diagnozę ypač sunku nustatyti. Aiškiausia 
jos forma pasireiškia akivaizdžiu fiziniu sužalojimu arba kai pateikiami 
abejonių nekeliantys faktai. Tačiau dažniausiai vienintelis ženklas, kad 
kažkas negerai, yra elgesio pasikeitimai. Vaikas gali tapti uždaras, pik- 
tas ar demonstruoti nederamai atvirus lytinius veiksmus. Kai nuovokus 
tėvas ar mama pastebi šias permainas, jie gali pradėti aiškintis, rinkti 
įkalčius, tačiau mokyklinio amžiaus vaikas dažnai jaučiasi toks kaltas ir 
sutrikęs, kad atsitveria nuo kitų tylos siena. 

Dažnai tenka susidurti it su kita šios problemos puse, kai tėvai yra 
klaidingai paskelbiami ir tardomi kaip prievartautojai. Kaip rodo mano 

patirtis, taip paprastai atsitinka vyresniųjų vaikų grupėje, kai paauglių, 
turinčių nemenkų raidos ir elgesio sutrikimų, seksualinis elgesys tampa 
akivaizdžiai nederamas. Apie šeimoje naudojamą seksualinę prievartą įro- 
dymų nėra, yra tik akivaizdžiai visuomenei nepriimtinas elgesys, kuris ir 
priverčia itin uolius vaikų teisių priežiūros tarnybų darbuotojus parašyti 
raportą. Dažnai šeimos jau ir taip balansuoja ties išlikimo riba, ir toks 
tėvų puolimas, nors teisiniu požiūriu yra būtinas, yra visiškai destrukty- 
vus. Prievarta žaloja vaikus, tačiau klaidingi pranešimai apie vykdomą 
prievartą prieš vaikus gali galutinai išardyti netvirtas stresų kamuojamas 
šeimas. 

Svarbiausias patarimas tėvams — palaipsniui šviesti, bet ne gąsdinti 
vaikus apie galimą prievartą, patarti vengti nepažįstamų žmonių ir išaiš- 
kinti, kaip yra svarbu ištarti „ne“. Dvejų metų vaikas iš pradžių nelabai 
supras, kas jam aiškinama, tačiau moksleiviai tikrai supras. Mes turime 
būti budrūs, kai pastebime keistą, nederamai atvirą seksualinį elgesį. 

Viena liūdniausių prievartos pasekmių yra ta, kad vaikas negali dau- 
giau pasitikėti savo tėvais, kurie turėtų jį ginti ir saugoti. O man liūdna 
dėl to, kad aš, ko gero, iš visų savo konsultuojamų vaikų diagnozuoju tik 
nedidelę dalį seksualinės prievartos aukų. 


Verkšlenimas 


Verkšlenimas ir inkštimas — ko gero labiausiai tėvus iš proto vedantis 
vaikų įprotis. Nieko keista, kai vaikai, kurie yra pavargę, sirguliuoja ar 
kuriems kalasi dantys, verkšlena ir inkščia, tačiau tą daro ir sveiki, gerai 
pailsėję mažyliai, bandydami paskutinius tėvų kantrybės lašus. Šis vaikų 
įprotis prilygsta vos ne kinų kankinimo vandeniu priemonėms. Kiek ro- 
do mano patirtis, berniukai paprastai savo hiperaktyvumu ir išties blogu 
elgesiu gerokai pralenkia mergaites, tačiau verkšlenimu ir inkštimu dai- 
lioji lytis gali pretenduoti į aukso medalį. 

Vaiko gebėjimai inkšti nepaprastai skiriasi. Vieni vaikai neverkšlena 
apskritai, kiti pradeda inkšti pirmai progai pasitaikius, treti zirzia prie- 

šokiais, bet užtęsdami šią agoniją, kurią galima sulyginti su kankinimo 
priemonėmis, taikytomis ispaniškosios inkvizicijos. 

Bėda ta, kad verkšlenti savo mažylius dažnai nesąmoningai pastūmė- 
jame mes patys, rodydami jiems nederamą pavyzdį. Keturmečiui nelei- 
džiama eiti į lauką žaisti, nes lyja. Jis verkšlena, inkščia. Po dešimties 
minučių tokio zirzimo jūs prarandate kantrybę ir galiausiai nusileidžiate, 
kad galutinai neišsikraustytumėte iš proto. Štai ir pralaimėjote. Jūs paro- 
dėte vaikui, kad aiškus „ne“ gali pavirsti aiškiu „taip“, tereikia tik ilgai 
pazyzti. Tokia išeitis nėra pati geriausia. 

Sumanios mamytės visada gali apraminti virkautojus surasdamos 
jiems kokią nors įdomią veiklą namuose, pasiūlydamos ką nors, kas vai- 
kus sudomintų. Tokia taktika galėtų pagelbėti, jeigu vaikas nėra beviltiš- 
kas zirzlys. 

Jeigu dėmesio nukreipti nepavyksta, vaiką reikėtų ignoruoti. Vargu ar 
atsirastų mirtingasis, kuris galėtų likti visiškai abejingas nenutylančiam 
verkšlenimui, todėl bent jau turime pasistengti apsimesti, kad mums tai 
nerūpi — tegu verkšlena. Toks abejingumas daro įspūdį įsižeidusiai pusei. 
Kai tėvai nebeįstengia ignoruoti zirzimo, ir situacija, regis, tuoj taps nebe- 
kontroliuojama, pats laikas paskelbti peržravkėl, kuri padės susitvardyti, 
priešingu atveju visi aplinkui bus labai nelaimingi. 

Jeigu dėmesio nukrteipimas, ignoravimas ir peržraukėlė pasirodo ne- 
veiksmingi, yra dar viena priemonė — mamytė pagriebia įsismarkavusį 
vaiką ir ištempia jį į kiemą. Dauguma vaikų, vos tik ištrūksta iš ankšto 
kovos lauko namuose, savo „ožius“ apmaldo, o tam nedaugeliui zyzlių, 
kuriems ir ši priemonė nepadeda, sunkiai seksis konkuruoti su paukšte- 
lių čiulbėjimu ir mašinų gaudesiu. 


„Bėgliai“ 
Kiekvienas vaikas yra atskira knyga, ir tie, kurie gerai išmano vaikų 
psichologiją, supras, kad iš prigimties vaikai yra labai prieraišūs ir ne- 


linkę atsiskirti nuo savo tėvų. Tačiau labai nedidelei jų daliai, regis, tai 

nė motais, jie nuolat pabėga nuo tėvų ir amžinai pasiklysta. Tokie „bėg- 
liai“ — tikras išbandymas tėvams, priverstiems sparčiai žirglioti centri- 
nėmis miesto gatvėmis, kad nepamestų vaiko iš akių, „žaisti slėpynių“ 
prekybos centruose ir kankinamai laukti, kol balsas per garsiakalbį pra- 
neš, kad rastas pasiklydęs mažylis, kuris laukia savo tėvelių prie centri- 
nio įėjimo. Jeigu jūsų atžala priklauso tokių „bėglių“ kategorijai, pasirū- 
pinkite, kad ant kaklo jam būtų parišta etiketė tarsi kokiam žaisliniam 
meškiukui. 

Laimė, dauguma „bėglių“ įgauna pakankamai proto maždaug per 
šešis mėnesius ir šio įpročio atsikrato, tačiau kai kuriems šis periodas 
gali užtrukti ir kelerius metus. Man ne itin sekasi gydyti vaikus, kurie 
bėga. Tėvams galiu tik pasiūlyti išlikti tvirtais ir budriais bet kutiuo 
metu arba griebtis mažylių pavadėlių. Esu pritaisęs pavadėlius dauge- 
liui vaikų, iš jų dviem mažyliams, kurie turėjo keistą įprotį — šokinėti 
į pradedančius judėti autobusus. Pirmasis mažylis darė tai siekdamas 
patraukti suaugusiųjų dėmesį ir kaskart būdavo atplėšiamas nuo auto- 
buso, kai tik tas pajudėdavo. Antrasis vaikas sugebėdavo įšokti į auto- 
busą ir nuvažiuoti vos ne iki paskutinės stotelės, tuo tarpu jo motina 
lėkdavo iš paskos taksi. 

Viena mamytė pasakojo, kaip kartą jai apsipirkinėjant prekybos cen- 
tre, mažyliui tapo nuobodu ir jis nuklydo. Buvo paskelbta paieška, iškvies- 
ta policija. Vėliau paaiškėjo, kad jis pakilo eskalatoriumi į antrą aukštą it 
susirado lovų skyrių. Ten išbandė kelias lovas ir galiausiai buvo surastas 
vienoje jų, karališkojoje Posžurepedic, kietai įmigęs. 


Suaugusiųjų pertraukimas 


Vienas iš labiausiai erzinančių vaikų įpročių — nuolatinis suaugusiųjų 
pertraukimas, kišimasis į jų pokalbius. Kai kuriose šeimose tėvai tiesiog 
nepajėgia susikalbėti vienas su kitu, kai šalia jų sukiojasi mažylis. Tėvai 
dažnai negali nei apsikabinti, nei pasibučiuoti, nes šou žvaigždė sprauste 
spraudžiasi tarp jųdviejų. 

Vaikas turi tris problemas. Jis įsitikinęs, kad jo protingi pastebėji- 
mai yra neregėtos svarbos ir kad visi tiesiog privalo nutilti ir jį išklau- 
syti. Jam nepatinka perleisti kitiems tokią numylėtą centrinę sceną ir 
jis žino, kad jeigu jis dabar pat nepasakys, ką norėjo, vėliau pamirš ir 
niekada nebeprisimins. 

Kai kurie vaikai tampa tiesiog nepakenčiami, kai ateina svečių, kurie 
nori pasišnekučiuoti su tėvais. Vaikas neleidžia nei vieniems, nei kitiems 
išsižioti, tada tėvai galiausiai praranda kantrybę ir nebesusitvardo, o vi- 
zitas visiems dalyvaujantiems tampa beprasmiu laiko gaišimu. Jeigu na- 
muose lankosi geri draugai, jie supras, kad vaikui reikia daug dėmesio, o 
jeigu svečiai nebus tokie įžvalgūs, jų nebuvimas galbūt ir nebus didelis 
praradimas. 

Kai kurie vaikai neleidžia tėvams kalbėtis telefonu. Jie taip triukšmau- 
ja, kad susišnekėti tampa nebeįmanoma, arba sukelia namuose tokį chao- 
są, kad pokalbį tenka nutraukti. 

Prieš keletą metų aš rūpinausi vienu neįgaliu berniuku, kurio mėgsta- 
miausia išdaiga buvo sulaukti, kol suskambės telefonas, ir tada kosminiu 
greičiu pradėti lakstyti po namus, įjungiant visus įmanomus elektros prie- 
taisus. Kai mama padėdavo ragelį, namuose ūžte ūždavo dulkių siurbliai, 
maisto kombainai, plaukų džiovintuvai, visur tvieksdavo šviesos, tarsi 
kokiuose krištoliniuose rūmuose šeštadienio vakarą, o elektros skaitiklis 
sukdavosi kaip automobilis „Grand Prix“ lenktynėse. 

O dabar blogoji žinia... Neturiu patarimų tiems, kurių vaikai taip 
elgiasi, galiu tik patikinti, kad tai visiškai normalus elgesys. Manyčiau, 
svečiai, kurie mėgina užvaldyti visą tėvų dėmesį, vaikui atrodo labai nuo- 
bodūs ir todėl jis bando jiems sutrukdyti. Ilgus pokalbius telefonu ge- 
riausia atidėti vakarui. Nuolatinis pokalbių pertraukimas savaime liausis 
baigiantis ankstyvajai vaikystei, kai bus geresnė vaiko atmintis, jis taps 
mažiau impulsyvus ir išmoks laukti savo eilės. Kartais patartina aukštes- 
nėse lentynose laikyti ypatingus žaislus, kuriuos galima vaikui pasiūlyti 
mamai kalbantis telefonu. Ypač tai gelbsti, kai dirbama namuose. Šioje 
situacijoje mobilusis telefonas — tiesiog būtinybė. 

Griežimas dantimis 


Nuo dantų griežimo garso ne vienam tėveliui nubėga šiurpuliukai 
per nugarą ir verčia manyti, kad jų vaikas psichiškai neįgalus. Dantų grie- 
žimas miegant yra visiškai įprastas reiškinys. Iš to negalima spręsti, kad 
vaikas turi kirminų ar kokių nors psichinių sutrikimų. Šioje situacijoje 
mažai galima padėti, nors ypatingais atvejais kartais įsikiša odontologai. 

Sveiki vaikai kartais garsiai griežia dantimis ir dienos metu, bet, kiek 
rodo mano patirtis, toks elgesys būdingesnis vaikams su stipria negalia. 
Kai kam iš tėvų, kaip jie patys pasakojo, pavyko atpratinti vaikus nuo 
šio įpročio, nors man asmeniškai nepavyko įsitikinti, kad nuo šio nervus 
draskančio garso būtų kokia nors efektyvi gydymo priemonė. 


Nešvanki kalba 


Net karaliai ir karalienės vartoja negražius žodžius, bet, žinoma, tik 
privačiame gyvenime. Mūsų vaikai skiriasi nuo karališkosios šeimos na- 
rių — jie girdi žodžius šeimoje ir kartoja juos išėję į viešumą! Tačiau kalba 
nėra pagrindinė mažylių problema. Dažniausiai pirmuosius nešvankius 
žodžius jie išmoksta pradėję lankyti ikimokyklines įstaigas, kartu su vi- 
sais kitais normalaus ugdymo elementais, o namuose pavirsta mažomis 
papūgėlėmis. Iš tiesų tėvai dažnai skundžiasi, kad nešvankių žodžių jų 
vaikai prisirenka darželyje, tačiau manyčiau, kad ką nors jie nugitsta arti- 
miausioje aplinkoje. Mažyliai puikiai sugeba mėgdžioti, o savo atmintimi 
jie kartais tiesiog stebina. Tiesiog prisiminkite tai, kai kitą kartą plaktuku 
pataikysite sau į pirštą, o ne į vinį, ar komentuosite kieno nors prastą 
vairavimą. 

Viena mama man papasakojo tokią istoriją. Jos vyras mylėjo savo 
sodą. Kai kaimynų šuo nesiliovė kasęs ten žemę, jis labai supyko ir išvadi- 
no šunį „prakeiktu mišrūnu“, nepastebėdamas, kad šalia stovi jų mažylis, 
gaudantis kiekvieną žodį. Vėliau eidama į prekybos centrą, šeima praėjo 
pro dailiai sušukuotą pudelį. Mažylis bedė pirštu į pudelį ir visiems be 
išimties paskelbė: „Prakeiktas mišrūnas!“ 

Blogiausia ne tai, kiek žodžių pasakyta, o tai, kur vaikai juos vartoja. 
Daugelis nešvankybių susijusios su religija, priesaikomis, tačiau, nepai- 
sant to, tokia kalba bažnyčioje skamba nekaip. 

Mažylius ypač domina „tualetinė“ tematika. Užpakaliai ir kūno funk- 
cijos, regis, yra smagiausios pokalbių temos, galbūt dėl to, kad ribotos 
patirties mažylis šiomis temomis išties turi ką pasakyti. 

Susižavėjimas kūno funkcijomis paprastai savaime pranyksta maž- 
daug nuo penkerių metų, o iki to šį susidomėjimą reikia pamažu gesinti, 
nukreipiant vaiko dėmesį į kitus dalykus. 

Kai nauji netinkami žodžiai pasipila iš vaiko burnos, dažniausiai jis 
net nežino, ką jie reiškia, bet žino, kaip įdomiai šie žodžiai veikia jo tėvus. 
Geriausia apsimesti kurčiu, o kartais griežtai įspėti, tarkim: „Mes neno- 
rime to girdėti.“ Jeigu tėvai, kaskart išgirdę iš vaiko lūpų kokį nešvankų 
žodį, sukelia isteriją, vaikas supras galįs šį „ginklą“ naudoti nuolat, kai 
gyvenimas pasirodys jam nuobodus. 

Nereikėtų leisti vaikams savo nešvankia kalba sąmoningai jūsų erzin- 
ti. Mėginkite tokius negražius žodžius švelniai, neįkyriai šalinti iš jų žody- 
no. Audringas pasipriešinimas gali sukelti daugiau bėdos ir tik įtvirtinti 
šį bjaurų įprotį. 

Jeigu šeimoje vadovaujamasi demokratiškais principais, logiška, kad 
jeigu tėvams leidžiama kalbėti nešvankiai, tokią pat teisę turi ir vaikai. Jei- 
gu nenorite, kad mažylis vartotų negražius žodžius, kontroliuokite savo 


pačių kalbą. 


Automobilio kėdučių atsisakymas 


Ekspertai tvirtina, kad kai vykstame kur nors automobiliu, turime 
pasodinti vaiką į jam specialiai pritaikytą automobilio kėdutę ir gerai 
užsegti sėdynės diržą. Tačiau yra vaikų, kurie kategoriškai atsisako sėdėti 
tokioje kėdutėje. 

Jeigu vaikas nenusėdi savo vietoje, pavažiuokite į šalikelę ir nepa- 
judėkite iš vietos, kol jis nebus vėl saugiai pasodintas ir prisegtas dir- 
žu. Pažvelkite mažyliui į akis ir griežtai pasakykite: „Šis automobilis 

nepajudės, kol nebus užsegtas tavo diržas.“ Jeigu situacija pasikartos, 
dar kartą perspėkite vaiką. Po keleto perspėjimų jūs nebeturite iš ko 
rinktis. 

Vaikas, besiblaškantis po automobilį, — labai pavojingas. Įvykus ava- 
rijai, jis gali žūti. Sustabdžius policijai, galite būti nubaustu. Vargu ar su- 
minkštinsite policijos pareigūnų širdį, jei pasakysite jiems: „Aš negaliu 
priversti savo dvimetės atžalos sėdėti automobilio kėdutėje.“ 

Šiaip esu prieš pliaukštelėjimus vaikui per užpakalį, bet šiuo atveju 
turbūt reikėtų to griebtis. Aiškiai perspėkite: „Jeigu dar kartelį atsisegsi 
diržą, aš tau pliaukštelsiu per sėdynę.“ Būkite neperkalbami, nesijauskite 
kalti ir nenusileiskite. 


Vagystės 


Jaunesniam nei penkerių metų vaikui nepriskiriamas toks nusikal- 
timas kaip vagystė. Tačiau suaugusieji tarytum apsėsti nuosavybės 
jausmo — kas kam priklauso, ir jie išleidžia tūkstančius saugodami, 
apdrausdami ir užrakindami visus savo turtus, pinigus, brangenybes. 
Mažamečiai laimingi dar neįžengę į šį gyvenimo etapą; jiems visiškai 
nerūpi, kas kam priklauso, kieno nuosavybės teisė, neįdomūs jokie tei- 
siniai dokumentai ar aktai. Nors jie ir gali pasisavinti atskirus daiktus ar 
pinigus, tą jie daro nepiktybiškai. Todėl vaikui būtina ramiai išaiškinti, 
kad paimti daiktai turi būti grąžinti ten, kur jie buvo. Daugiau nieko 
sakyti nereikia. 

Kai tai atsitinka svečiuojantis, būtina elgtis griežčiau ir paisyti žmo- 
gaus, kurio namuose jūs svečiuojatės, interesų. 


Vėmimas kaip tėvų baudimo priemonė 
Kai jaučiuosi nekaip, labiausiai baiminuosi susidurti su vaikais, kurie 


turi polinkį vemti. Šią problemą, žinoma, galima įveikti, tačiau gydymo 
metodas gali būti nepaprastai sudėtingas. Kai kurie vaikai skrandžio vir- 

šuje turi silpną vožtuvą, dėl to jie dažnai ir be jokių pastangų atryja mais- 
tą. Kitų anatomija yra normali, tačiau nuo pernelyg smarkaus verksmo 
ar kosėjimo jie gali lengvai grąžinti maistą. 

Tačiau yra grupė vaikų, kurie vemia vien siekdami manipuliuoti savo 
tėvais, norėdami juos nubausti. Šie vaikai mums, vaikų elgesio specialis- 
tams, — vieni kiečiausių riešutėlių. 

Vaikams, priklausantiems pirmajai grupei, su silpnu skrandžiu, būti- 
na tiksli diagnozė, gydymas ir priežiūra. Antrosios grupės vaikams, kurie 
greitai pastebi, kad kosėjimas ar verkimas išprovokuoja vėmimą, būtinas 
griežtas, bet kartu ir švelnus požiūris. Galima leisti jiems verkti, bet vos 
tik paprastas verkimas perauga į smarkų isterišką kūkčiojimą, būtina kuo 
greičiau įsikišti, kol neįvyko nelaimė. Šiems vaikams reiktų taikyti A0y7ro- 
/uojamo verkimo metodą (žr. 11 skyrių), tačiau svarbu neužtęsti verkimo 
periodo. O jeigu vėmimas yra tik būdas manipuliuoti tėvais, būtina imtis 
griežtesnių priemonių. 

Dažnai tenka susidurti su dar viena grupe vaikų, kurie vemia, kai ne- 
gauna to, ko nori. Šiai trečiai grupei priklauso daugiausia mažyliai nuo 
vienerių iki 2,5 metų. Tėvai dažnai susiduria su tuo tada, kai paskelbta 
pertraukėlė vaiko drausminimui yra žlugdoma vėmimu. Tada tėvai, negalė- 
dami pritaikyti jokio konkretaus gydymo, dažnai lieka visiškai bejėgiai ir 
nesugebantys kontroliuoti savo vaikų. 

Tokiems mažyliams pertraukėlė visą pirma galėtų būti taikoma kartu 
su mano siūlomu koyžroliuojamo verkimo metodu. Vaiką reiktų nuvesti į 
jo kambarį ir leisti ten jam išsiverkti, tada šiek tiek paguosti, kol supras, 
kas vyksta, tačiau neskirti jam viso dėmesio. Jeigu vėmimo pavyksta 
išvengti ir vaikas aprimsta, nuostabu. Jeigu guodimas tik paaštrina si- 
tuaciją ar jeigu vaikas ima vemti, tuomet reikia pereiti prie griežtesnės 
taktikos. 

Paguldytas į lovytę, jis vemia. Jūs supykstate ir pratandate savitvardą, 
tačiau atminkite — negalite leisti, kad jus šantažuotų. Ramiai, be panikos 
nuveskite apsivėmusį vaiką į vonią. Ir uždarykite duris. 

Greitai perklokite lovytę, kad vaikas nė nespėtų pamatyti, kaip tą 
darote, ir kaip esate susinervinę. Grįžkite į vonią, ramiai nuvilkite nuo 
vaiko drabužėlius, nuprauskite jį vėsiu vandeniu, nusausinkite. Aprenki- 

te jį kelnytėmis ar pižamėle ir iškart paguldykite į lovą. Visa tai turite pa- 
daryti dalykiškai, be pykčio, be jokių emocijų, neskirdami tam ypatingo 
dėmesio. 

"Turiu pabrėžti, kad tokių priemonių griebtis nėra įprastas dalykas, 
bet kai yra būtina, šis metodas pasirodo veiksmingas. 

Neseniai dirbau su labai sumania mama ir jos dvimetėmis dvynu- 
kėmis. Šios mažylės buvo neįtikėtinai karingos, nesukalbamos ir, deja, 
turėjo įprotį vemti, regis, be menkiausių pastangų. Viena jų sirgo gana 
rimta astmos forma, jai buvo paskirtas inhaliacinis gydymas, o kita 
puldavo į isteriją vos paguldyta į lovą. Vos tik šios mažos princesės 
būdavo verčiamos ką nors daryti, jos nesiginčydavo, tiesiog išvemdavo 
visą maistą. 

Laimė, jų mama visada užbėgdavo už akių. Kai ateidavo metas var- 
toti vaistus, ji paduodavo mergaitei kibirą, o pati imdavosi inhaliato- 
riaus. Tuo tarpu kitai kibirą paduodavo prieš miegą, po to, kai mergai- 
tei būdavo perskaityta pasaka, palinkėta labos nakties. Tačiau abiem 
buvo aiškiai pareikšta, kad vėmimas nebus toleruojamas. Per dvi die- 
nas ši nemaloni problema, kuri suglumintų bet kurį iš mūsų, pranyko 
kaip blogas sapnas. Mano praktikoje dažnai stebiuosi kai kurių tėvų 
stiprybe ir išmintimi, jų sugebėjimu surasti išeitį, regis, sunkiausiose 
situacijose, tokiose kaip ši. 


Teršėjai 


Šis nemalonus įprotis dažniausiai sutinkamas tarp proto negalią turin- 
čių ligonių, nors retkarčiais ir normalūs vaikai maždaug iki 18 mėnesių 
taip pat turi šį įprotį. Paprastai tai nutinka anksti rytais, prieš rytinį tua- 
letą. Mažylis dažnai pabunda anksčiau nei kiti šeimynykščiai, jam nuo- 
bodu, o jo vystyklas purvinas, ir kad ištvertų nuobodžias valandas, jis 
„pirštu piešia“ ant sienų. 

Šis nepaprastai nemalonus įprotis stumia tėvus į neviltį, tad šią pro- 
blemą bandome įveikti dviem metodais. Pirma, tėvai privalo atsikelti ir 
pervystyti mažylį vos tik jam pabudus iš ryto. Antra, reikia stengtis, kad 

vaikas negalėtų įkišti rankų prie nešvarumų zonos, aprengiant jį kombi- 
nezonu ar tokiais drabužėliais, kurie būtų tvirtai susegami. Jeigu parenka- 
mas tinkamas drabužis, joks vaikas, na, nebent koks magas, nesugebės 
įkišti rankos į teršalus. Laimė, įprotis teršti tarp normalių vaikų yra labai 
trumpalaikis. 


Išvada 


Taigi matome, kad ir geriausi, mieliausi vaikai gali turėti bjaurių įpro- 
čių. Dauguma jų yra išties nekalti ir praeina vaikui bręstant. Laukdami 
kada tai nutiks, susikoncentruokite ties šviesele tunelio gale ir ramiai 
judėkite jos link. 


Penkioliktas skyrius 


Vaikai, kuriuos sunku mylėti 


Kai laukiame į šį pasaulį ateinančio savo pirmagimio, tikimės švelnaus, mei- 
laus, ramaus kūdikėko. Kai kuriems iš mūsų šis idealas telieka gražia svajo- 
ne. Vaikelis, kurio sulaukiame, nepaguodžiamai verkia, kone išsiurbdamas 
iš mūsų visą energiją, ir galiausiai, kai jam sukanka dveji treji metai, mes 
esame priversti nuolat kariauti, kol pasijuntame išsekę. Tie, kurių vaikai 
buvo tikri angeliukai, neturi nė menkiausio supratimo, ką jaučia kiti tėvai. 
"Tiesa ta, kad sunkius vaikus iš tiesų labai sanku mylėti. 


Nuolatinis verksnys 


Yra nemažai vaikų, kurie nuolat verkia ir juos sunku nuraminti. Kai 
kurie verkia jau nuo pat gimimo, tuo tarpu kiti savo nuolatiniais verks- 
mais užgriūva pavargusius tėvus, vos tik jie pareina namo. Tik nedaugelis 

šių irzlių vaikų verkia dėl kokių konkrečių medicininių priežasčių, daugu- 
ma rauda be jokios priežasties. 

Gydytojai dažnai tokią irzlumo būseną vadina terminu „dieglinis 
verksmas“. Simptomai dažniausiai būna tie patys. Paprastai tokie verks- 
mų priepuoliai prasideda nuo pirmųjų dviejų gyvenimo savaičių ir trun- 
ka iki ketvirto mėnesio. Tokie kūdikiai būna neramūs po beveik kiekvie- 
no maitinimo, tačiau netvingiausi jie būna vėlyvą popietę ir vakarais. Jie 
ima vetkšlenti, atrodo labai nelaimingi, akimirką suakmenėja ir pratrūks- 
ta garsiai verkti. Mes juos nešiojame, tikėdamiesi, kad atsirūgus jiems 
palengvės, guodžiame, raminame, tačiau niekas nepadeda. Nors tokio 
elgesio priežastis tokių verksmų nėra aiški, jo poveikis visiems aplinki- 
niams visada vienodas — mylintys ir pasitikintys savimi tėvai po kelių 
tokio verkimo valandų sutrinka, susikremta, įsitempia. Deja, tokie ašarų 
priepuoliai kai kuriems vaikams tesiasi iki 12 mėnesių. 


Ką daryti 


+ Kreipkitės patarimų į medicinos slauges ir pediatrus. 

+ Atminkite, visada tunelio gale yra švieselė. Dauguma irzlių vaikų „sun- 
kiausi“ iki keturių mėnesių amžiaus, 

+ Mėginkite surasti jiems patogiausią padėtį, pavyzdžiui, paguldykite juos 
sau ant rankos, ant peties, ant pagalvės. 

+ Švelniai pasūpuokite, panešiokite lėtai vaikščiodami po kambarį ar pave- 
žiokite vežimėliu. Tokie švelnūs judesiai ramina. 

+ Pasiimkite juos kartu su savimi į šilto vandens pripildytą vonią. 

„ Kai nepadeda jokios priemonės, paguldykite mažylį, paskambinkite 
draugams ar artimiesiems ir prašykite pagalbos. 

+ Daugiau informacijos ieškokite mano knygoje Kūdikiai! 


Reikalaujantis vaikas 


Nors dauguma kūdikių-verksniukų nurimsta sulaukę keturių-penkių 
mėnesių, kai kurie išlieka dirglūs ir visus ankstyvosios vaikystės metus. 

Nors jie gali daug verkti ir po 6 mėnesio, labai pasistengus juos galima 
nuraminti. Tokie vaikai reikalauja nepaprastai daug pastangų ir dėmesio, 
juos reikia užimti vos ne kiekvieną jų būdravimo akimirką. Skaudu, kai 
draugų vaikas ramus ir visada patenkintas, tuo tarpu jūs negalite pajudė- 
ti nė per plauką be mažylio ašarų ir kaprizų. Kai kurie tėvai priima tokį 
savo atžalos elgesį kaip neišvengiamą, jie nuolat tenkina jo norus, išlaiko 
su vaiku glaudų kontaktą ir yra savaip laimingi. Tuo tarpu kiti maištauja, 
piktinasi, bando pakeisti tai, kas neįmanoma. Ir būtent šiuo momentu jie 
gali nustoti savo vaiką mylėti. | 


— A 


Ką daryti 


+ Parodykite vaikui nuoširdų dėmesį, tai padės jam nusiraminti, arba gali- 
te piktintis ir galiausiai pradėti kariauti. Šiuo tarpsniu davizzas yra geriau- 
sia išeitis. 

+ Nešiokitės vaiką su savimi, įsigykite nešynę ar kuprinę, pasodinkite jį 
šalia, kai dirbate. 

+ Kai jus aplanko draugai, užimkite būdraujantį vaiką, pasūpuokite jį ant 
kelių. 

+ Paprašykite senelių, draugų, kitų šeimos narių, kad pabūtų su vaiku, leis- 
tų jums atsikvėpti. 

+» Kai situacija tampa visiškai nevaldoma, Šeimos dienos centras trumpam 
laikui gali būti tikras išsigelbėjimas. 

+ Galite būti tikri, kad dauguma tokių dėmesio reikalaujančių vaikų tampa 
daug ramesni, kai savarankiškai atsistoja ant kojų ir pradeda vaikščioti. 


Nesuvaldomi vaikai 


Mes pasiruošę tam, kad mažyliai bus nuolat kažkuo užsiėmę, energin- 
gi, išdykę, tačiau kai kurie tėvai turi vaikus, kurie viršija bet kokias ribas. 
Daugiausia bėdų sukelia pernelyg didelis aktyvumas ir absoliutus nepa- 
kantumas bet kam. Hiperaktyvūs vaikai smogia kaip viesulas. Vos tik 
pradeda vaikščioti, jų yra visur, ir jeigu bent akimirką kuo nors neužimsi, 

jie sukels tikrą sumaištį. Šie vaikai-viesulai nuolat reikalauja dėmesio, bė- 
gioja, kažką liečia, čiupinėja, laužo, o kai tik pamato kokį nors plyšį, pro 
kurį gali ištrūkti, ištrūksta. 

Netolerantiški vaikai yra mažiau aktyvūs, tačiau sunkesni. Jie dažnai 
būna irzlūs, retai kuo patenkinti, ir menkiausias dirgiklis gali sukelti nere- 
gėtą audrą. Vieną akimirką jie nori sėstis jums ant kelių, kitą jau nori nu- 
lipti, paskui užsimano eiti į lauką, o po minutės — vėl namo. Niekas jiems 
negali įtikti, o jeigu čia pat neįvykdomas jų noras, jie pratrūksta pykčiu. 
Jie nuolat visur braunasi, reikalauja, ginčijasi ir nepalieka tėvų ramybėje 
nė akimirkai. Palaikyti tvarką ir ramybę, kai šalia zuja tokie vaikai, regis, 
beprasmiška — jie gyvos bombos. 

Hipetaktyvūs, ūmaus būdo ar turintys abiejų šių savybių vaikai — tik- 
ras išbandymas tėvams. Parduotuvėje jie nuolat pabėga, ginčijasi, kelia 
4 scenas. Šeimos susibūrimuose jie greitai susinervina, pridaro 
nuostolių, verkšlena, zyzia ar pratrūksta nesuvaldomu pykčiu. Tėvai ne- 
gali suprasti, kodėl jų draugai su savo mažyliais gyvena normalų ramų 
gyvenimą, tuo tarpu jie — nuolat ties išsekimo riba. 

Viena mano pacientė turi itin sunkius dvynius. Pirmuosius gyveni- 
mo metus jie nenutildami verkdavo, nuolat būdavo suirzę, blogai miego- 
davo, ir dabar, būdami 18 mėnesių, jie amžinai kuo nors nepatenkinti. 
Viskas jiems blogai: kai jie ant rankų, nori ant žemės, kai yra ant žemės, 
nori ant rankų, o kai yra maitinami, nenori valgyti, ir atvirkščiai. Motina 
man prisipažino: „Neseniai nuėjau pas odontologę gydyti dantų kanalų. 
Buvo nuostabu vieną valandą pabūti pačiai su savimi.“ 

Matau daugybę puikių tėvų, turinčių vieną tokį mažylį, ir jie yra šimtu 
procentų įsitikinę, kad niekada daugiau neturės vaikų. Dalis jų yra pikti 
ir pagiežingi, labiau vos pakenčiantys savo vaikus, o ne jais besidžiaugian- 
tys. Kiti sugeba išlaikyti ramybę ir elaudžius santykius su savo atžala. 


Ką daryti 


+ Įsitikinkite, kad vaiko raida normali. Ar jis girdi? Ar jis gerai kalba? Ar 
jis protingas? Kilus bent mažiausiai abejonei, kreipkitės į savo apylinkės 
gydytoją. 

+ „Įtvirtinkite“ savo namus — pasirūpinkite, kad juose nebūtų nieko, kas 
galėtų vaikui pakenkti ar jį sužaloti. 

+ Norint sukontroliuoti įnoringus kaprizingus vaikus, geriausia bandyti 
nukreipti jų dėmesį, numatyti grėsmingas situacijas ir jų vengti. 

/«» Venkite ilgų „ekskursijų“ po parduotuves. 
js Užėjus ypač smarkiems pykčio priepuoliams, saugiau vaiką izoliuoti 

nei rizikuoti, kad jis iškrėstų kokią kvailystę. Nuveskite jį į jo kambarį 
ir palikite. 

+ Saugumo sumetimais stenkitės apriboti savo socialinį gyvenimą, lankyki- 
tės tik pas supratingus draugus. 

+ Išvykite, kai tik įmanoma, į didesnes, platesnes erdves. 

+ Priimkite draugų ir šeimos narių siūlomą pagalbą, atokvėpį. 

+ Įrašykite juos į ikimokyklinės įstaigos sąrašus. Kai ateis tas laikas, galėsi- 
te kiek pailsėti, atsikvėpti. 

+ Nepasiduokite poveikiui tų, kurių vaikai atrodo tikri angeliukai. 

+ Sunkūs vaikai bus sunkūs, nesvarbu, ar jūs su tuo susitaikote, ar tuo 
piktinatės. Ilgainiui, vaikui bręstant, situacija palengvės, tad pasisemkite 
kantrybės ir nenustokite mylėti savo mažylio. 


Šešioliktas skyrius 
Baimės, čiulptukai ir saugumas 


Visi jaunikliai patiria baimės jausmą, ir maži vaikai — ne išimtis. Kai ku- 
tios baimės gali atrodyti tėvams „kvanktelėjusios“, o kai kurie vaikų ipro- 
čiai, švelniai tariant, keisti. Tėvai niekada tiksliai nežino, kokios jų atžalų 
savybės yra priimtinos, kokios — ne. Iš tiesų atrodytų, kad ankstyvame 
amžiuje bet koks elgesys ar būsenos įmanomos, ir šiame skyriuje mes 
panagrinėsime kai kurias baimes, saugumo jausmą, taip pat apžvelgsime 
įvairius guodimo metodus. 

Kad ir kokios kvailos suaugusiajam gali atrodyti vaiko baimės, vai- 
kui jos yra tikrų tikriausios, ir jų nereikia ignoruoti ar pajuokti. Atviras 
pokalbis apie nerimus ir baimes gali padėti nustatyti aiškią ribą tarp 
fakto ir fantazijos. Geriausia vaikystės baimes bandyti įveikti geru su- 
augusiojo pavyzdžiu, nuolatine parama ir paguoda, kiek vėliau maži- 
nant pernelyg didelį jautrumą. Paprastai pagrindo per daug nuogąstau- 


237 


ti nėra, nes dauguma baimių tokiame amžiuje yra tik laikinos. Po kokių 
metų ar dvejų pažvelgus atgal, kartais sunku suprasti, dėl ko buvo tiek 
nerimauta. 


Skirtingos baimės skirtingu amžiaus tarpsniu 


laidą ar filmą per televiziją, mažylių vaizduotėje, ypač naktį, labai greitai 
iškyla vaiduokliai, ilgakojės pabaisos ir kiti padarai. Vos gimę kūdikiai ne- 
žino, kas yra baimės, būdingos daugeliui mūsų. Turbūt jų laimė, kai pagal- 
voji, kaip atrodo šiuolaikinės naujagimių priežiūros patalpos, su visais mo- 
derniausiais prietaisas, prijungtais prie vargšo neišnešioto mažo gumulėlio. 
Vienintelis dalykas, trikdantis naujagimį, yra staigus judesys ar triukšmas. 
Keturiasdešimt naujagimių paleis vienu metu gerkles, jeigu nerangi seselė 
numes padėklą ant palatos grindų. Nuo gimimo iki 6 mėnesių šioje srityje 
beveik niekas nesikeičia, tik maždaug nuo septinto mėnesio mažylis staiga 

smatkiai prisiriša prie savo pagrindinio globėjo ar globėjos, paprastai ma- 
mos. Nuo šiol menkiausias bandymas atskirti jį nuo mamos sukels liūdesį 
ir ašarų jūrą. 

Vienerių metų vaikui toks atskyrimas vis dar išlieka labai skaudus. Be 
to, vaikas dažnai jautriai reaguos į triukšmą, tokį kaip durų skambutis, 
dulkių siurblių ar virtuvinių kombainų ūžimas. Stiprėjant decibelams, 
jis vis stipriau glaudžiasi prie mamos ieškodamas užuovėjos, apsaugos. 
Keisti žmonės, keisti daiktai ir staigūs judesiai taip pat gali vaikui sukelti 
„ neigiamų emocijų. Dvejų metų vaikui atskyrimo nuo savo globėjo baimė 
vis dar išlicka, tačiau tampa kiek silpnesnė ir labiau nuspėjama nei vie- 
nerių metų vaikui. Garsus trenksmas vis dar nemaloniai sujaudina, kaip 
ir netikėtas stabdžių spiegimas, greitosios pagalbos sirenos kaukimas ar 
garsus šuns lojimas. 

Nuo dvejų iki ketverių metų toks neperskiriamas prisirišimas prie ma- 
mos toliau silpnėja ir atsiranda naujos baimės — šiuo tarpsniu daugiausia 
bijomasi gyvūnų ir tamsos. Gyvūnų baimė pasiekia savo apogėjų maž- 
daug apie trejus metus, tamsos baimė suintensyvėja priartėjus penktajam 
gimtadieniui. 

Ketverių-šešerių metų vaiko vaizduotė — ypač laki, vis stiprėja tam- 
sos baimė, nes naktį vaiką nuolat „aplanko“ vaiduokliai, baidyklės, pabai- 
sos it ateiviai. Vyresni nei šešerių metų vaikai labiau bijo susižeisti, kai 
kurie jų netgi pradeda bijoti mirties, nors šių dalykų suvokimas vis dar 
neprilygsta suaugusiųjų supratimui. 

Iki dešimties metų vaikas susipažįsta su dauguma suaugusiųjų bai- 
mių, kai kurios jų gali lydėti jį visą tolesnį gyvenimą. Vėliau, paauglystėje, 
jas dar papildo pagrindinė baimė, kad „nepasiseks“ taip, kaip visiems 
kitiems bendraamžiams. 


Kai kurios konkrečios baimės 
Visi mažamečiai turi vieną bendrą pagrindinę baimę: būti atskirtam 


nuo savo tėvų. Kitos baimės ateina ir praeina ir yra arba pačių vaikų su- 
galvotos, arba nesąmoningai įdiegtos tėvų, jų susirūpinimo ar nerimo. 

Patinka mums tai ar ne, baimė visada užėmė svarbią vietą mūsų gyveni- 
me, tiek suaugusiųjų, tiek vaikų. Kad ir ką sakyčiau, niekas jos visiškai 
ištrinti negali. 


Atskytimas 


"Atskyrimo baimė būdinga visiems vaikams nuo maždaug septynių 

ėnesių iki ikimokyklinio amžiaus, kai ji smarkiai sumažėja ar net pra- 
nyksta. Ši baimė ryškiausia pirmaisiais gyvenimo metais. Jos intensy- 
vumas labai priklauso nuo paties vaiko, nuo šeimos. Iš pradžių vaikas 
nebijo tik savo mamos, tačiau netrukus į patikimų žmonių ratą pamažu 
įsileidžiami kiti šeimos nariai, artimi draugai. Žaisdamas mažylis nie- 
kada per daug neatitrūksta nuo mamos, net būdamas lauke ar kitame 
kambaryje kas kelias minutes nori įsitikinti, ar ji yra. 

Daugumai tėvų tenka samdyti auklę, kad galėtų dirbti ar užsiimti 
kita veikla, reikalaujančia išeiti iš namų. Ideali auklė yra močiutė ar se- 
nelis, kitas giminaitis ar artimas draugas. Palikti mažylį su kitomis auklė- 
mis iš pradžių gali būti nelengva — atsisveikindamas su tėvais ar vėliau 
juos pasitikdamas vaikas gali ilgai sriūbauti. Per atsiskyrimo laikotarpį 
užtektų vieno trumpo skambučio patvirtinti, kad jis nepamirštas ir yra 
mylimas. Vaiką reikėtų palikti apsuptą jo mėgstamiausių žaislų, tarp 
daiktų, kurie būtų saugūs ir nekeltų vaikui pavojaus. Be to, atsisveiki- 
nant su mažyliu niekada nereikėtų labai skubėti, leiskite vaikui apsipras- 
ti su ta mintimi ir tada ryžtingai išeikite, nesugrįždami pusiaukelėje, 
kad ir kaip graudžiai vaikas plyšautų. 

Nors dauguma mažylių puikiai jaučiasi globojami gerų kvaliūkuotų 
auklių, yra vaikų, kurie be mamos nuolat jaučiasi nelaimingi ir niekada 
iki galo nenurimsta. Jeigu taip atsitinka, tėvai turi paklausti savęs, gal 
vertėtų luktelėti dar keletą mėnesių prieš bandant dar kartelį atsiskirti. 
Žinoma, šiuolaikiniame pasaulyje daugybė tėvų yra priversti palikti vaiką 
su aukle, nepriklausomai nuo to, at jiems tai patinka, ar ne. Be kai kurie 
tėvai, regis, lieka visiškai akli tam, ką jie daro savo vaikams. Viena inteli- 
gentiška moteris neseniai manęs paklausė patarimo. Pastaruosius 6 mė- 

nesius ji kiekvieną sekmadienį lankydavosi bažnyčioje, o vaiką palikdavo 
parapijos vaikų lopšelyje, kur jis be perstojo verkdavo. Ką daryti, kad 
vaikas nesijaustų toks nelaimingas? Paaiškinau jai, jog esu tikras, kad visa 
suprantantis Dievas greičiausiai labiau norėtų matyti laimingą vaiką nei 
bažnyčioje užimtą klauptą. 

Jau nuo trejų metų amžiaus dauguma gali neskausmingai atsiskir- 
ti nuo tėvų ir ramiai leisti laiką ikimokyklinėje įstaigoje. Kadangi tai 
pirmas jo ilgesnis išsiskyrimas su mama, vaikas turi žinoti, kas jo lau- 

kai jis bus paliktas. Reiktų po truputį mažylį pratinti prie naujos 
aplinkos. Tėvai niekada nėra tikri, kai jie atveda savo vaikutį pirmą 
kartą, kas yra geriau — ar pasėdėti su juo valandėlę kitą ar iškart išeiti. 
Čia turbūt geriausiai galėtų patarti ikimokyklinės įstaigos vadovas, tu- 
rintis daug patirties. Mano supratimu, jeigu tėvai apsisprendė išeiti, jie 
privalo išeiti ryžtingai, nesislapstydami ir nešnipinėdami, kaip jų vaikas 
elgiasi paliktas vienas. 

Kartais vaikai niekaip negali priprasti prie naujos aplinkos, nors tėvai 
primygtinai reikalauja, kad mažylis ir toliau lankytų darželį, manydami, 
kad jis atsiliks nuo savo bendraamžių. Ir vėlgi kartoju, jeigu mažylis dar- 
želyje yra labai nelaimingas, nėra prasmės jo versti toliau jį lankyti. Ge- 
tiau luktelėti dar 3—6 mėnesius ir tada pabandyti dar kartą. 

Kai kurių vaikų ugdymo ekspertų nuomone, svarbu kuo greičiau 
pergyventi atskyrimo stadiją, parengti vaiką mokykliniam gyvenimo 
etapui ir vėlesniam gyvenimui. Aš manau, kad mažyliai kuo ilgiau tu- 
ri likti su tėvais. Įprastame 80 metų gyvenimo cikle vaiko įstūmimas 
anksčiau nei būtina į toli gražu ne tobulą pasaulį, atrodo žiaurus ir 
beprasmiškas. Kai susiduriu su pasipiktinimą keliančiais biurokratais, 
priekabių ieškančiais bankininkais ar kai esu priverstas liudyti nuolati- 
nį žmogaus nežmoniškumą, slapčiomis ilgiuosi tų laimingų vaikystės 
metų, kai nuo visų šių stresų mane kruopščiai saugojo rūpestinga my- 
linti mama. 

Maudymasis 


Dauguma vaikų mėgsta vandenį ir sa malonumu pliuškenasi vonioje. 
Bet dėl neaiškių priežasčių po pirmųjų gyvenimo metų kai kurie vaikai 
staiga ima neapkęsti maudymosi, ir pats žodis „vonia“ ar bėgančio iš 
čiaupo vandens garsas verčia juos susigūžti, apsipilti ašaromis ar grau- 
džiai verkšlenti. Čia patariu prisiminti laipsniško Zesens/bi42avimo metodą. 

< Jis padės sumažinti vaiko jautrumą ir palaipsniui pripratinti vaiką prie 
maudynių. 

Kai vaikas kategoriškai atsisako maudytis, geriausia iš pradžių palai- 
kyti jį tuščioje vonioje ir apiprausti kempine šiltu vandeniu, tik prieš tai 
prišildykite patalpą. Po kiek laiko galima į vonią pripilti šiek tiek van- 
dens, maždaug per du-tris centimetrus, ir, kai jis pasijunta kiek drąses- 
nis, apiprausti jį vandeniu. Tokioje negilioje vonioje jis gali atsisėsti, o 
jūs galite pamažu pratinti jį prie didesnio vandens kiekio, kol galiausiai 
pasieksite, kad jūsų vaikas maudysis įprastame vandens kiekyje, įprastu 
laiku ir nesipriešins. 

Norėdami pažaboti jo priešinimąsi maudytis, neišgąsdinkite mažylio 
tokiais neįprastais dalykais kaip „šaudantis“ iš čiaupo vanduo, gurguliuo- 
jantis vandens išleidimas ar slidus vonios dugnas. Padėkite ant vonios dug- 
no guminį kilimėlį, jeigu yra tikimybė, kad vaikas gali paslysti ir prarasti 
pusiausvyrą. Maudymasis gali tapti vienu mėgstamiausių vaiko žaidimų, 
ir šį pomėgį reikia skatinti — prileisti į vonią laivelių, povandeninių laivų, 
guminių ančiukų, nereikalingų tuščių šampūno buteliukų ar plovimo reik- 
menų, kurie tinka kaip puikūs Žaisliniai švirkšliai. Vonia su burbuliukais 
dažniausia pralinksmina vaikus. Švirkštelėkite lašelį indų ploviklio, jeigu 
nenorite pirkti brangių specialiai tam skirtų preparatų. Tačiau žinokite, 
kad energingi mažieji plaukikai ir kilimais dengtos vonios grindys nesuderi- 
nami — geriausia tinka plytelėmis išklotas su geru vandens nutekėjimu. 

Taigi maudymosi baimės paprastai būna trumpalaikės. Išmintingai 
mažinkite vaiko jauttumą, be skubos pratinkite jį prie vandens procedū- 
tų ir greitai įveiksite visas baimes. 

Tikros, nesuvaidintos maudymosi baimės nereiktų painioti su artistiš- 
ku vaiko mėginimu manipuliuoti savo tėvais. Kartais vaikai iš principo 

atsisako maudytis, norėdami sulaukti tėvų dėmesio. Neseniai mačiau tre- 
jų su puse metų mergaitę, kuri tiesiog varydavo iš proto savo mamą. Ji 
nedarydavo nieko, ko buvo prašoma. "Taip nutikdavo kiekvieną vakarą, 
kai kos tėvelis būdavo namie. Ji sutikdavo maudytis tik tada, jei vandenį 
atsukdavo jos tėtis, jis turėdavo ją nunešti į vonią ir ten ją nurengti. Kai 
jo namie nebūdavo, mergaitė niekada nesimaudydavo, nes mama manė, 
kad neverta kariauti. 
Ši situacija buvo išspręsta labai greitai, pritaikius gal kiek suktas prie- 
mones. Tėvas ir toliau rodė didelę meilę ir dėmesį vaikui, prileisdamas 
vonią vandens, nurenginėdamas dukrą, įkeldamas ją į vandenį, tačiau į 
šį ritualą buvo įvestas mažytis pataisymas. Tarsi netyčia, „per išsiblaš- 
kymą“, ruošdamas vonią jis nuolat pamiršdavo atsukti karšto vandens 
čiaupą, ir jo prileistas vanduo kaskart būdavo ledinis, ir čia atskubėdavo 
mama, kuri greitai pataisydavo padėtį. Tokiu būdu buvo atstatyta pusiau- 
svyta, ir mamos globa vėl buvo reikalinga ne mažiau nei tėčio. 


"Tualetas 


Kai kurie vaikai bijo sėdėti ant unitazo, o tai, žinoma, apsunkina tu- 
aleto įgūdžių ugdymą. Tai gali atsitikti dėl keleto priežasčių — galbūt dėl 
asociacijų su skausmu, patirtu sunkiai tuštinantis, arba su baime būti 
susiurbtam į klozetą nuleidus vandenį ir būti nuplautam į jūrą didžiuliais 
vamzdžiais žemyn. Yra vaikų, kurie bijo visokiausių prietaisų, kaip elek- 
triniai ventiliatoriai, kurie automatiškai įsijungia uždegus šviesą ir kurie 
uždaroje erdvėje dūzgia tarsi pakilti besirengiantys lėktuvai. Kiti vaikai 
atsisako sėdėti ant unitazo tiesiog norėdami sau didesnio dėmesio ar dėl 
vaikiško užsispyrimo. 

Neseniai viena įtūžusi mamytė pasakojo man, kad jos trejų metų mer- 
gytė prarado iki tol įgytus puikius tualeto įpročius vien dėl kvailo mergai- 
tės tėvo poelgio. Vieną dieną klydinėdamas po parduotuvę, jis pamatė 
plakatą su gorila, išropojančia iš unitazo. Jam taip patiko šis plakatas, kad 
parsinešė jį namo ir priklijavo prie vidinių tualeto durų. Ir štai į tualetą įei- 
na maža mergaitė, atsisėda ant unitazo ir išvysta prieš akis klaikų reginį. 
Nieko keista, kad paskui ji kategoriškai atsisako sėsti ant unitazo. 

Vaikams, kurie taip elgiasi dėl vienos ar kitos priežasties, siūlome tai- 
kyti švelnų desensibižzavimo metodą. Labiausiai užsispyrusius iš pradžių 
pratinkite prie puoduko nenuėmę sauskelnių. Jokiu būdu nereikia versti, 
tik kuo daugiau skatinti. Kiek vėliau galima mėginti vaiką sodinti be saus- 
kelnių; sodinti ant puoduko šalia unitazo, mamai esant šalia; sodinti ant 
unitazo, mamai esant šalia; palikti vaiką tualete, o mamai palaukti už tua- 
leto durų ir vis jį padrąsinti; ir galiausiai leisti vaikui eiti į tualetą vienam, 
o mamai likti šeimininkauti virtuvėje. 

Visa tai gali pasirodyti ganėtinai sudėtinga ir nereikalinga, bet jūs nesun- 
kiai įsitikinsite, kad kai kuriuos šiuos siūlomus žingsnius galima apeiti. 

Svarbiausia, ką turite žinoti — vaikų nereikia versti, jie turi jaustis sau- 
gūs, todėl pratinti prie tualeto įgūdžių reikia neįkyriai, neskubant. 


Garsai tamsoje, pabaisos ir kiti baimę keliantys padarai 


Normalu, jei mažylius gąsdina įvairūs garsai, net kasdieniai, keliami 
buities prietaisų. Tai toli gražu nereiškia, kad vaikas pernelyg jautrus ar 
nervingas. Šis reiškinys paprastai yra trumpalaikis. Jautri reakcija į kai ku- 
tiuos garsus gali niekada nepraeiti — pavyzdžiui, nuo odontologo grąžto 
zvimbimo ar automobilių padangų spiegimo man iki šiol šiaušiasi plau- 
kai. Ir nors šie garsai man yra nemalonūs, manyčiau, patys „kaltininkai“ 
jau seniai su šiais garsais yra susigyvenę. Baimės yra tikros tiems, kas 
jas išgyvena. Jokie aiškinimai manęs neįtikins, jog gręžimas odontologo 
kabinete — tai tik atpalaidavimo terapijos forma. Mes turime pripažinti 
kitų baimes, kad ir kokio būtume amžiaus, nuraminti ir nemenkinti jų 
nuomonių. 

Kiek vyresniame amžiuje, maždaug ketverių-penkerių, tamsos baimė 
dažnai pasiekia apogėjų, bet iki septynerių metų ji paprastai pranyksta. 
Yra vaikų, kurie mėgsta, kad ir naktį degtų silpna švieselė. Saulei nusilei- 
dus ir sutemus, vyresnio amžiaus vaikų vaizduotė prisišaukia įvairiausias 
vizijas — plėšikų, pabaisų ir kitų padarų. Šiais laikais populiaru tokius 
reiškinius priskirti „vaizdinio šlamšto“, rodomo per televiziją, įtakai, bet 
vaikai jau daug šimtmečių patiria naktines baimes, dar gerokai prieš Džo- 
no Lodžio Berdo (John Logie Baird) genialų atradimą. 

Vaikai klausosi įvairių istorijų, kurias jiems pasakoja tėvai, močiutės 
ar draugai, skaito knygas, kuriose gausu žiaurumo, smurto ir siaubo. 
Nužudytojo Ali Babos padėjėjo kūnas buvo taip sumaitotas, kad pri- 
reikė jį susiūti, norint palaidoti. Jonukas ir Grytutė, ir Snieguolė buvo 
nuvesti į tamsų gūdų mišką ir ten palikti. Snieguolė buvo nunuody- 
ta bjaurios senės. Pasakoje Pasišiaušė/is berniukui, kuris čiulpė pirštus, 
jie buvo nukirpti didžiulėmis žirklėmis. Brolių Grimų pasakoje dūdele 
grojęs burtininką, keršydamas Hamelino miesto tėvams, išvedė iš mies- 
to ir pradangino 130 vaikų. L. Kerolio personažas Dručkis (Humpty- 
Dumpty) patyrė baisią avariją, kuri aprašyta su visomis smulkmeno- 
mis, o dar tos trys aklos pelės, kurioms, nepaisant jų luošumo, buvo 
žiauriai nukapotos uodegos. Netgi Biblijoje skaitome apie kai kuriuos 
siaubingai bjaurius žmones 1r jiems skiriamas bausmes. "Tad dėl šių vai- 
kiškų baimių neverskime kaltės dabartiniams filmams, televizijai, ani- 
maciniams filmams ar komiksams. Baimė vaikystėje yra toks pat senas 
reiškinys, kaip ir pati vaikystė. 

Įsivaizduojamos baimės — tai dalis mūsų vaikystės, ir neįtikimai grei- 
tai baimės iš pramanų karalijos pereina į realų suaugusiųjų pasaulį, bai- 
mės, kurios, deja, niekur nepranyksta. Tačiau labai svarbu atidžiai sekti 
tą baimių sūkurį, į kurį patenka jūsų vaikai, ir nuolat jiems priminti, kur 
baigiasi faktai ir prasideda tariamybė. 

Teoriniu požiūriu tėvai visada turėtų žiūrėti televizijos laidas kartu 
su vaikais, bet juk mes visi puikiai žinome, kad kartais vaikai turės būti 
paliekami prie televizoriaus vieni, nes tėvai turi visokiausių darbų, pavyz- 
džiui, pagaminti valgį. Tokiais atvejais, parinkite savo vaikui tinkamas 
programas arba vaizdo įrašus. 


Šunys 


Paprastai jaunesni nei ketverių metų vaikai bijo gyvūnų, ypač šunų. 
Be abejonės, neraginsime savo mažylio kumštelėti praeinančiam vokie- 
čių aviganiui ar paplekšnoti kiekvienam gatve einančiam ne itin draugiš- 
kai nusiteikusiam mišrūnui, bet tie, kurie bijo šunų, paprastai nesiren- 
ka — juos gąsdina ir švelniausias, mieliausias gyvūnėlis. 

Dažniausiai vaikas, kuris bijo šunų, išvydęs gyvūną sustingsta, paskui 
tvirtai įsikimba į mamą ir pradeda rėkti. Būkite ramūs, jei vaikas elgiasi 
būtent taip, tai normalus daugelio vaikų raidos etapas, ir net jeigu jūs 
nieko nedarysite, ši baimė po kurio laiko praeis. Tačiau galite mėginti 
padėti vaikui nugalėti baimę, ramiai pasakodami jam apie „mielus gerus 
šunelius“ ir privesdami juos prie ramesnių, švelnesnių gyvūnėlių. 

Tik nedaugelis vaikų taip bijo šunų, kad vengia išeiti į lauką bijodami 
juos sutikti. Tokį mažylį turite pratinti prie šunų galbūt iš pradžių parody- 
dami jiems tik ką gimusį šunytį ar saugiai narve laikomą šunį per gyvūnų 
parduotuvės langą. 

Kai kurie mano pažįstami psichologai siūlo naudoti šunų iškamšas, 
bet, mano manymu, tokiu atveju jūs tizikuojate rimtą gydymą iškeisti į 
triukus, vertus legendinės Anglijos komikų grupės „Monty Python“. 

Kad ir ką darytumėte, tikėkite, kad ši baimė pranyks, ir atvirai kalbėki- 
te apie gyvūnus. Atsargiai pratinkite vaiką prie šuns per atstumą, palaips- 
niui jį mažindami. 


Gydytojai 


Kaip pediatras žinau, kaip nelengva su neramiais, verkiančiais, ben- 
drauti nelinkusiais vaikais. Toks bendravimas kelia didžiulę įtampą ir rei- 
kalauja didelės kantrybės. Todėl svarbu, jau vien tam, kad išsaugotumė- 
me savo pačių, kaip ir vaikų, kuriuos gydome, normalią psichikos būklę, 
kad gydytojų kontaktas su pacientu būtų kuo draugiškesnis ir nekeltų 
baimės. 

Kaip jau minėjau, dauguma vaikų iki 6 mėnesių nebijo būti atskirti 
nuo savo mamos, todėl gydytojui nesudėtinga ji pakelti, paguldyti ant 
sofos ir apžiūrėti. Tačiau nuo 7 mėnesių iki pat ikimokyklinio amžiaus 
toks atskyrimas tampa sudėtingas, ir, kaip jau įsitikinau, tokio amžiaus 
vaikus geriausia apžiūrėti pasodinus vaiką ant mamos kelių, kur jis jau- 
čiasi saugus. 

Kai kurie tėvai — ir kai kurie gydytojai taip pat — pasižymi puikiu su- 
gebėjimu pakurstyti vaiko baimes, vos tik jie įžengia į gydytojo kabinetą. 
Vaikas įstumiamas pro duris ir iškart pasipila draudimai — jam neleidžiama 

nieko liesti, judėti ar net kalbėti. Susinervinusi mamytė traukia nuo vaiko 
drabužėlius ir nenatūraliai čirška vaikui į ausį nelyginant paukštis, perspėda- 
mas apie gresiantį pavojų. Tokie „padrąsinimai“, kaip „gydytojas tau nieko 
bloga nepadarys, tau neskaudės“, veikia priešingai, nes iki tol mintis apie 
tai, kad skaudės, net nebuvo atėjusi mažyliui į galvą. 

Atvedę vaikus pas gydytoją susirūpinę tėvai neturėtų jų nei ramdyti, 
nei per daug jaudrinti. Jiems reikia leisti ramiai sėdėti motinai ant kelių, 
kad gydytojas galėtų juos apžiūrėti. Tuo tarpu gydytojui patariama per 
pradinę apžiūrą nebūti per daug rimtam, pašnekinti, pajuokauti, kad gy- 
dytojas vaikui atrodytų kaip paprastas žmogus, o ne kaip pabaisa. Vėles- 
nė apžiūra turėtų būti greita, atliekama profesionaliai, su pasitikėjimu, 
tuo pat metu palaikant ramų, draugišką pokalbį. 

Gydytojas turėtų nenuleisti žvilgsnio nuo vaiko akių, kad laiku paste- 
bėtų pirmuosius vaiko susijaudinimo at baimės požymius, kad suspėtų 
užkirsti kelią pirmai ašarai. 

Skausmingas ir nemalonias procedūras, tokias kaip gerklės apžiūra, 
teiktų palikti vizito pabaigai, iškart po jų švelniai apkabinkite mažylį. Nei 
tėvai, nei gydytojai neturėtų reikalauti, kad būtų atliekami skausmingi 
tyrimai, tarkim, kraujo, išskyrus tuos atvejus, kai jie yra būtini nustatyti 
diagnozei ir paskirti gydymui. 

Gydytojai iš tiesų yra labai puikūs žmonės tol, kol jie savo skalpelius, 
švirkštus ir instrumentus liežuviui prispausti laiko atokiau nuo vaikų. 
Vizitas pas gydytoją neturi kelti baimės nei vaikui, nei motinai. Didžia- 
jai daugumai mūsų, gydytojų, darbas su vaikais teikia daug džiaugsmo, 
kitaip ar jį dirbtume? 


Ligoninės 


Ne taip seniai ligoninės buvo bauginančios vietos, skirtos vien ser- 
gantiesiems gydyti, per daug nesirūpinant ligonio emocine būsena. Ypač 
didelę baimę jos keldavo vaikams, kuriems tekdavo ten gultis. Nuo 7 mė- 
nesių iki 3,5 metų vaikai skausmingai išgyvena atskirti nuo savo mamų ir 
yra per maži, kad suprastų tokio atskyrimo priežastis ir jo laikinumą. Ne- 
laimingas mažylis gali jaustis apleistas, paliktas tėvų tarytum našlaitis. 

"Tėvams išėjus, vaikas ims protestuoti, graudžiai verkti. Paprastai per 
penkias minutes jis nusiramina, o per kitą susitikimą su tėvais vėl apsipi- 
la ašaromis, sudarydamas įspūdį, kad jis verkė nesustodamas nuo tada, 
kai jie išsiskyrė. Vaikas, paguldytas į ligoninę, dažnai nusimena, bet jo 
tėveliai liūdi dar labiau. 

Apskritai kalbant, ligoninė — tai ne vieta, kurios vaikams reikėtų bijo- 
ti, ir svarbu, kad tėvai atvirai jiems apie jas papasakotų, tarkim, vaikščio- 
dami kada pro šalį, kad vaikas nuo mažumės žinotų, kad tai nėra kokia 
baimę kelianti vieta. Kasdien mūsų palatose apsilanko ikimokyklinukai 
iš įvairių miesto ugdymo įstaigų. Čia jie žaidžia sviediniu, puikiai leidžia 
laiką it galiausiai supranta, kad tai visai smagi vieta, kurioje šeimininkau- 
ja „geriukai“. 

Per pastaruosius dešimt metų vaikų gydymas ir tvarka ligoninėse 
smarkiai pasikeitė. Dabar, jeigu vaikas paguldomas į ligoninę, tėvai gali jį 
lankyti, o jeigu mama nori likti prie vaiko, jai šalia pastatoma lova. 

Jeigu gydytojai jus iš anksto perspėja, kad vaiką reikės guldyti į ligo- 
ninę, svatbu jį tam tinkamai parengti, pasikalbėti apie tai, kas jo laukia, 
paskatinti pažaisti su lėlytėmis ir meškiukais daktarą ir ligoniukus. Jeigu 
yra galimybė, nuveskite vaiką į palatą dar prieš guldant į ligoninę ir pasi- 
stenkite, kad ten jis turėtų visus savo mėgstamus žaisliukus, čiulptukus, 
tai, kas jį galėtų nuraminti ar paguosti. 

Šiais laikais praktikuojamos vienos dienos operacijos, kai vaikas na- 
mo išleidžiamas labai greitai ir gali būti prižiūrimas tėvų. Vaikas nuveda- 
mas į palatą su meškiukais, lydimas mamos, o intensyvios terapijos pala- 
toje jis atsibus jau po operacijos, kut jo lauks abu tėvai. Anesteziologai, 
kurie rūpinasi vaiko nejautta operacijos metu, jau atsikratė tų žiaurių it 
keistų idėjų, esą vaikai iš tikrųjų nejaučia skausmo. Dabar geroje vaikų 
ligoninėje visiems bet kokio amžiaus vaikams skiriamos tokios pat, gal 
net didesnės pooperacinio nuskausminimo dozės. 

Trumpai tariant, ligoninių vaikams tikrai nereikia bijoti. Pasikalbėkite 
su vaikais apie jas, nes galbūt vieną dieną jiems teks jose apsilankyti. 

Čiulptukai ir kiti raminantys daiktai 


Mažyliai myli savo švelnius meškiukus, šiltus pledus, įvairius kitus 
daiktus, kuriuos visur kartu su savimi nešiojasi. Manau, šie vaiką rami- 
nantys daiktai yra iš tiesų labai mieli daikčiukai, ir man jie labai patinka. 
Jie teikia mažyliams saugumo jausmą, ir, mano nuomone, jie gali nešiotis 
šiuos daikčiukus visur iki pat mokyklos, jei su jais jaučiasi laimingesni. 

Šiuos daiktus psichoterapeutai vadina „daiktais-bendrakeleiviais“. 
"Tai reiškia, kad kai vaikas eina į darželį, ten šalia savęs jis neturi mamos, 
užtat turi meškiuką ar užtiesaliuką, ar kokį kitą daiktą, primenantį jam 
mamą. Tai lygiai tas pat, kaip nešiotis su savimi mylimų ir brangių žmo- 
nių nuotraukas savo piniginėje. 

Ne vien vaikams reikia raminamų daiktų. Suaugusieji jų taip pat mie- 
lai griebiasi, tarkim, traukdami cigaretę, cigarą, kramtydami gumą ar na- 
gus ar siutbčiodami alkoholinį gėrimą. Vaikų raminamieji daikčiukai yra 
daug mažiau kenksmingi sveikatai, paprastai tai tik nykščiai, čiulptukai, 
meškiukai ar šilti švelnūs užtiesaliukai. Šis įprotis yra visiškai neblogas, 
jeigu jis neužtrunka pernelyg ilgai. 

Toks elgesys yra įprastas ir niekam nekenkia, nors jūsų vaikas tikrai 
atrodys keistai, jeigu jis bus įsikibęs į meškiuką vyresnėse mokyklos 
klasėse. 


Nykščio čiulpimas 


Nors Sigmundas Freudas yra ne kartą pabrėžęs nykščio čiulpimo 
seksualines konotacijas, šių laikų psichologijos ekspertai įsitikinę, kad 
nykščiai čiulpiami tik todėl, kad tam tikru gyvenimo periodu tai daryti 
atrodo natūralu ir smagu. Jeigu nykščio čiulpimas neteiktų savotiško 
nuraminimo ir pasitenkinimo, vargu ar vaikai tai darytų. Nykščio čiul- 
pimas įprastas visame pasaulyje, nors kai kurių autorių nuomone, jis 
mažiau paplitęs tarp tam tikros rasės žmonių. Mažieji eskimai vargu 
ar tą kada nors daro, bet manyčiau, taip yra tik dėl praktinių sumeti- 
mų, nes jie priversti nuolat mūvėti pirštines ir saugoti savo pirštus 
nuo nušalimo. 

Vaikai, regis, dažniau čiulpia nykščius, kai yra pavargę, supykę, įsitem- 
pę, kai jiems nuobodu. Šis įprotis padeda greičiau užmigti, ypač tiems 
vaikams, kurie dar neturi tokių matematinių sugebėjimų, kad galėtų skai- 
čiuoti avis. Daugelis vaikų, patyrę stresą it ypač kai šeimoje atsiranda 
naujas vaikelis, dažnai sugrįžta prie seno, jau primiršto įpročio. 

Nuo trejų su puse metų dauguma mažylių nevalingai ištraukia nykš- 
čius iš burnos, nors kai kurie tyrimai rodo, kad 2 procentai vaikų vis 
dar išlaiko šį įprotį ir ankstyvoje paauglystėje. Daugumos ekspertų ma- 
nymu, šis įprotis nėra žalingas. Jis neliudija apie pažeistą psichiką ar 
emocinį nesaugumą. Maži vaikai tai daro dėl vienintelės priežasties: 
jiems tai patinka. 

Jei šiame pasaulyje, kur viešpatauja suaugusieji, yra bent kiek teisingu- 
mo, prieš plėšdami nykščius iš savo nekaltų kūdikėlių burnų, visų pirma 
turėtume sureguliuoti savo veiksmus. Pirmiausia cigaretės turėtų būti 
absoliutus tabu. Tie, kurie nesiliauja kramtyti nagų, turi vaikščioti su pirš- 
tinėmis, o tiems, kurie negali nekramtyti gumos, siūlau sugraužti kokį 
sausainį. Jeigu suaugę žmonės rodo pavyzdį, mažieji anksčiau ar vėliau 
juo seks. 

Šiuo atveju tik dėl vieno verta nerimauti — dėl nykščio čiulpimo dan- 
tys gali augti netaisyklingai, išsikišti. "Tai ypač svarbu šiuolaikiniams tė- 
vams, kurie nori, kad jų vaikų dantys atrodytų kaip dantų pastos rekla- 
mose, gerai žinodami, kad ortodonto paslaugos gali gerokai patuštinti 
kišenes. Žinoma, iki šešerių metų nykščio čiulpimas nekenkia dar tik 
dygstantiems nuolatiniams dantims, o ir vyresniame amžiuje reiktų dau- 
giau nei kelių minučių laikyti nykštį burnoje prieš miegą, kad šis įprotis 
ptidarytų žalos. Yra tik labai nedidelė rizika, kad toks ilgalaikis įprotis 
pakenktų dantų išsidėstymui. 


Kaip atsikratyti įpročio 

Prieš trisdešimt metų prie alkūnių buvo įtaisomi įtvarai, ant rankų 
užmaunamos pirštinės, pirštai mirkomi katčiuose tirpaluose, siekiant at- 
pratinti vaikus nuo įpročio kišti nykščius į burną. Kai kurie odontologai, 
bijodami deformuoto sukandimo, naudodavo specialias plokšteles, ku- 
rios neleisdavo čiulpti nykščio. Vardan geros vaiko emocinės savijautos 
verčiau palikti gamtai kovoti su šiuo įpročiu, užuot pasikliovus minėto- 
mis nežmoniškomis priemonėmis. 

Manau, kad iki ketverių metų amžiaus į nykščio čiulpimą visiškai ne- 
teikia kreipti jokio dėmesio. Po to rankas reikėtų vos pastebimai atitrauk- 
ti, pasiūlyti užsiimti kuo nors kitu. Galima pagirti už „gerą suaugusiųjų 
elgesį“, bet kad ir kas būtų, niekada nereikia vaiko už tai barti ir dėl to 
kariauti, nes vaikas gali tyčia tai daryti, tiesiog kad jus paerzintų. 

Iki šešerių metų amžiaus nykščio čiulpimas negali pakenkti nuolati- 
niams dantims, nes jie dar tik skinasi kelią į paviršių. Vėliau, manyčiau, 
švelnus raminantis piršto čiulpimas prieš miegą taip pat neturėtų kelti neri- 
mo, bet jeigu tai daroma nuolat, būtina pasikonsultuoti su odontologu. 

Sunku nustatyti, ar atsikišusius dantis lėmė nykščio čiulpimas, ar tie- 
siog jie taip suaugo. Kai kurie tėvai įsitikinę, kad jų pačių dantys netaisyk- 
lingai išsidėstę dėl nykščio čiulpimo vaikystėje. Aš dažnai susimąstau, ar 
tai išties turi ką nors bendra. Galbūt. 

Čiulptukai ir kiti raminantys daiktai 


Dauguma gydytojų nepakenčia šių plastmasinių ar guminių daikčiu- 
kų, tačiau dar niekas neįrodė, kad jie iš tikrųjų kokiu nors būdu kenkia. 
Jiems priešinamasi daugiau estetiniais nei medicininiais sumetimais. Da- 
bar kartais madinga tvirtinti, kad čiulptukai yra nehigieniški, bet juk ne 
ką geriau ir dešimt nešvarių pirštukų, kurie bus kišami į burną, jei to 
čiulptuko nebus. Daugelis tėvų, kurie tvirtai apsisprendė atsisakyti šių ra- 
minančių daikčiukų, nusileidžia, jei susiduria su ypač irzliu, sunkiu vaiku. 
Jeigu tokiomis situacijomis čiulptukas padeda, tuomet sėkmės. 

Man nepatinka, kai su čiulptuku protingas vaikas staiga pradeda atro- 
dyti apatiškas, lėtas, ima seilėtis. Be to, man kelia rūpestį, kai čiulptukai 
naudojami prieš miegą. Jie neabejotinai pagreitina užmigimą, bet taip 
pat ir lengvai pabudina, kai iškrenta mažyliui iš burnos vos jam įmigus. 
(Žr. 11 skyrių.) 


Kaip įveikti įprotį 

Nuo žindukų čiulpimo jokių ilgalaikių šalutinių padarinių nepastebė- 
ta, jeigu jie nėra įtaisyti kaip tie buteliukų čiulptukai, kurie nuolat drėkina 
dantis salsvu, juos graužiančiu skysčiu. Kai ateina laikas atsisakyti žindu- 
ko, būtina tą daryti ryžtingai, išmesti jį iš karto ir paskui stengtis atsispirti 
pagundai griebtis jo iš naujo. Be jokios abejonės, bus valandėlių ar net 
ištisų dienų, kai žindukas labai praverstų, tačiau atminkite, vaikai jį labai 
greitai pamiršta. Tie tėvai, kurie neturi ryžto atsisakyti žindukų staiga, 
gali pabandyti tą daryti po trupuų. Pusketvirtų metų mažylį jau galima 
bandyti įtikinti, kad laikas žindukų atsisakyti. 

Nors man asmeniškai žindukai nepatinka, aš visada raminau tėvus, 
kad jie jokios žalos vaikui nedaro. Kai vaikas patiria stresą, jis turi teisę 
į žinduką, kaip kad jo tėvai, tarkim, į cigaretę, — skirtumas tik tas, kad 
nykščiai ir čiulptukai nekelia jokio pavojaus sveikatai. Ir vis dėlto kai 
vaikas sulaukia maždaug dvejų su puse metų, bandykite jį atpratinti nuo 
žinduko. Tam gali prireikti šiek tiek laiko. 

Meškiukai, užtiesaliukai ir kiti daiktai 


Dauguma mažylių turi kokį nors mėgstamą daiktą, kurio griebiasi, 
kai yra pavargę ar susijaudinę. Tai gali būti minkštas žaisliukas, dar 
iš mamos vaikystės aptrintas, bet labai mylimas meškiukas, avikailio 
skrandutė ar net sparčiai yranti seno audeklo skiautė. Nesvarbu, ko- 
kia tikroji šio daikčiuko vertė, vaiko akimis ji yra neįkainojama. Kaip 
jau minėjau anksčiau, šie daiktai priskiriami prie „daiktų-bendrake- 
leivių“, jie teikia saugumo ir paguodos vaikui, kai keičiasi aplinka ir 
ji supantys žmonės. Darželyje, pas močiutę, ligoninėje, nors aplinka 
pasikeitė ir mamos nėra šalia, vaikas su savimi turi mylimą pažįstamą 
daikčiuką, prie kurio gali prisiglausti, kai jam nesaugu. Tai mažylio 
ryšys su namais, be šito jis jaučiasi svetimas šiame nepažįstamame 
pasaulyje. 

Kai vaikas vis labiau prisiriša prie savo užtiesaliuko ar antklodės, 
jaučiasi labai nelaimingas, kai ji suyra ar kur nors pasimeta. Mažylis tai 
išgyvena tarsi didžiulę nelaimę, beveik prilygstančią artimo žmogaus 
mirčiai. Tačiau keista, kad ir koks didelis būtų prisirišimas, sumanių 
tėvų įtikintas ir sudomintas jis gali greitai priprasti prie kito, atsarginio, 
ramybę suteikiančio daikto. 

Saugumą teikiančios antklodės, su kuriomis nesiskirdavo garsaus 
komikso veikėjo Čarlio Brauno draugužis Linus, susipurvina nuo amži- 
no tampymo, ir galiausiai jas tenka išskalbti. Skalbimą reikia suplanuoti 
iš anksto, kaip kokią karinę operaciją. Siūlau tam sugaišti kuo mažiau 
laiko ir kuo greičiau atiduoti ją švarią ir sausą jos savininkui. 

Kai mažylio pamėgta antklodė gerokai susinešioja, galbūt vertėtų 
dalį jos atkirpti ir išsaugoti. Kai viena dalis sudils iki skylučių, turėsite 
atsarginę. Netgi to nenumačius, apdairi mama gali yrančios medžiagos 
skiautę prisiūti prie naujo audeklo kampelio. Tai panašu į rožių persodi- 
nimą ar skiepijimą, po kurio jos dar ilgai gali džiuginti akis ir sielą. 

Čiulptukai ir kiti nusiraminimą teikiantys „„daiktai-bendrakeleiviai“ 
nedaro nieko bloga, nekenkia sveikatai, jų turėti yra įprasta ir norma- 
lu. Jie tik skatina saugumą, užuot jį tolinę. Lygiai taip kaip Kristoferis 

Robinas ir jo ištikimas meškiukas Mikė Pūkuotukas, mažylis, apsisiau- 
tęs šilta švelnia antklode, gali įgyvendinti daug drąsių sumanymų, ku- 
riems niekada nesiryžtų būdamas vienas. 


Etiketės ir „Hetikai“ 


Kartais tėvai gali pakloti nemažą sumą kokiam nors populiariam žais- 
lui, bet jų vaiką domina tik gamintojo etiketė. Kai kurie vaikai nuolat 
sukioja ją tarp pirštų prieš pasinerdami į saldų nakties miegą, kiti mėgsta 
trinti šia šilko skiautele savo odą. Didžiausią nusiraminimą vaikas pajus, 
jei vienu metu laikys priglaudęs prie savęs meškiuką, čiulps buteliuką ir 
sukios tarp pirštų etiketę. Kiti vaikai yra vadinamieji „lietikai“, — prieš 
miegą jie glosto mamos plaukus arba ritmiškai brauko per odą. Tik labai 
nedaugelis mažylių bando kišti ranką žemyn, link mamos krūtų, tuo kel- 
dami tėvų susirūpinimą. Toks elgesys priimtinas kūdikystėje, tačiau jau 
vėliau, ikimokykliniais metais, gali smarkiai trikdyti, ypač kai jie siekia ne 
mamos krūtinės. 

Kai kuriems vaikams meškiukai ar kiti žaislai bemaž nerūpi, tuo tar- 
pu kiti be jų negali išbūti nė pusdienio. Dažnam tėvui tenka važinėti po 
miestą ieškant pamestų meškiukų. Kiti pasakoja, kad kol išplauna murzi- 
ną žaislą, jų vaikas nesitraukia nuo skalbyklės langelio, kaip koks nepatai- 
somas muilo operų gerbėjas. 


Įsivaizduojami draugai 


Po antrojo gimtadienio mažylių vaizduotė ima sparčiai vystytis. Iki 
ketverių metų ji tampa tokia laki, kad kartais jis tiesiog nebeatskiria, kur 
tikrovė, o kur tariamybė. Būtent šiuo laikotarpiu atsiranda įsivaizduoja- 
mi draugai. 

Kai kurie ikimokyklinukai jaučia didžiulį nusiraminimą, kai kalbasi 
apie gyvenimo ir visatos prasmę su įsivaizduojamu bičiuliu. Kiti susidrau- 
gauja su tariamais keistais gyvūnais, tačiau nesirūpinkite — jie neišprotė- 
j0, šis įprotis praeis iki mokyklos. 

Kai kurie vaikai šnekasi net su negyvais daiktais. Vieno mano drau- 
go duktė kalbėdavosi su uosto tiltu. Prie šių pokalbių netrukus prisi- 
jungė ir jos tėtis, ir kaskart, kai jiedu važiuodavo per šį tiltą, jie su juo 
kalbėdavosi. 

Neseniai draugas man papasakojo, kaip kartą važiavo su savo uošve 
automobiliu. Kai jis ėmė kalbėtis su tiltu, močiutė paklausė mergaitės: 


„Su kuo tavo tėtis kalbasi?“ „Kad aš žinočiau“, — atsakė ji. 


Septynioliktas skyrius 


Vaikų konkurencija, 
tėvų meilės pavyduliavimas 


Tėvų meilės pavyduliavimas verčia vaikus pyktis dėl menkiausio nieko. 'Tu- 
ometjie gali muštis ir kaltinti tėvus nevienodu elgesiu su jais. Aš šį reiškinį ver- 
tinu kaip visiškai normalų žmogišką bruožą, ne kaip patologinį nukrypimą. 

Galbūt didžiausia mūsų vaikų problema yra ta, kad jie labai panašūs 
į suaugusiuosius, su kuriais gyvena. Tik susimąstykite — suaugusieji juk 
nepaprastai pavydūs, linkę vienas su kitu varžytis. Dauguma žmonių de- 
ga troškimu turėti daugiau, padaryti geriau nei kiti, kad ir kiek jiems tai 
kainuotų. 

Įsivaizduokite, kaip slapta džiaugtumėmės, jeigu mums alga būtų pa- 
didinta 20 procentų, o mūsų bendradarbiams ji liktų tokia pati. Tada 
įsivaizduokite, kaip jaustumėmės nusivylę, jeiga mums atlyginimas būtų 
pakeltas 100 procentų, o visiems kitiems — 120 procentų. Jeigu suaugu- 

sieji tiek varžosi tarpusavyje, kad nevengia kariauti vieni su kitais ir pasi- 
naudoti vieni kitų silpnybėmis, tuomet kas čia bloga, jei vaikas taip pat 
susiginčija, norėdamas parodyti, kad yra stipresnis ir galingesnis. 

Visi jaunikliai mėgsta peštis ir vienas kitą erzinti. Tai padeda formuo- 
tis jų kūniškiems refleksams ir raumenims. "Tuo tarpu motinas toks el- 
gesys varo iš proto. Kaip ir daugumai vaikų ugdymo ekspertų, man yra 
lengviau filosofuoti apie vaikų konkurenciją, nei rasti garantuotų būdų, 
kaip atpratinti vaikus nuo peštynių. Ir vis dėlto čia pateikiu keletą min- 
čių. (Daugiau pasiūlymų rasite mano knygoje Anksžyvajai vaikystei pasibai- 
gus, 13 skyriuje.) 


Du vaikai —- dvigubas rūpestis 


Kai mes auginome vieną vaiką, maniau, kad žinau viską apie vaikų el- 
gesį. Kai jau turėjome du, supratau, kiek mažai žinau. Du vaikus auginti 
nėra sunku, jeigu jie augtų vienas nuo kito mažiausiai per kilometrą. O 
vos jie susitinka, pažyra žiežirbos. 

Tokių mažų žmogučių išradingumas tiesiog stebina. Mažylių duetas 
gali susigalvoti tokių išdaigų, kokių suaugusiojo ar vieno vaiko vaizduotė 
būtų nepajėgi aprėpti. 

Kai kalbame apie mažylių konkurenciją, reikia atsižvelgti į konkretų 
vaiko amžių. Patys mažiausieji stengiasi apsaugoti savo namus nuo ne- 
prašytų įsibrovėlių. Vyresniųjų vaikų būdas kitoks, bet nė kiek ne lengves- 
nis. Mažesnieji elgiasi nepakenčiamai, kai jų žaislus liečia broliai, seserys 
ar svečiai, jie neapkenčia kiekvieno, kuris užvaldo mamos dėmesį. Vyres- 
nieji tiesiog barasi, užgaulioja ir skundžiasi nelygybe. "Tai toks keistas am- 
žius, kai jie nepakenčia išsiskyrimų, bet kai yra kartu, savo meilę vienas 
kitam rodo itin keistomis priemonėmis. 


Tikra lygybė - ar ji įmanoma? 


Visi žinome, kad visiems vaikams reikia skirti po lygiai meilės, tai- 
kyti tas pačias drausmines priemones ir apribojimus. Visi žinome ir ką 

kita — kad realiame gyvenime, savo pačių namuose, šio gražaus kilnaus 
tikslo dažniausiai neįgyvendiname. Auklėjimas ir mūsų lūkesčiai gali būti 
vienodi, tačiau vaikai, kuriuos mes auginame, yra skirtingi. 

Man regis, kad mūsų, suaugusiųjų, gyvenime esama labai mažai tik- 
ros lygybės. Tas, kuris yra stipriausias ir šaukia garsiausiai, paprastai gau- 
na daugiausiai. Dvynių tėvai dažnai pirmieji tai suvokia. Kad ir kokie 
idealūs mažyliai atrodytų iš pat pradžių, romesnis, paklusnesnis vaikas 
dažniausiai nustumiamas triukšmingesniojo, aktyvesniojo, išsireikalaujan- 
čio sau daugiau dėmesio. Laiko ir dėmesio galbūt negalima paskirstyti po 
vienodai, bet mūsų meilė kiekvienam mūsų vaikui perduodama visiškai 
lygiomis dalelėmis. 

Stenkitės visomis išgalėmis būti teisingi kiekvienam iš jų. Jei tam truk- 
do kaip žemė ir dangus skirtingi vaikų temperamentai, galbūt verta pri- 
gesinti savo lūkesčius, vengti susikirtimų ir neprovokuoti greitai įsiplies- 
kiančių ginčų. Atleiskite už tokią akivaizdžiai prieštaringą taktiką, bet 
jeigu norite nepasiklysti šiuose pradiniuose vaikų ugdymo labirintuose, 
turite išmokti būti realistai. 


Erzinimas 


Baigiantis ankstyvosios vaikystės fazei, mūsų vaikai išmoksta mo- 
kyklinukams būdingo šaipymosi, kivirčijimosi dėl menkniekių ir bam- 
bėjimo. Žinoma, vaikai būna skirtingi. Vieni jų tokie geručiai, kad net 
stebiesi — gal jie nuo mažumės rengiasi stoti į Taikos korpusą. Tuo 
tarpu kiti gali įžiebti karo atmosferą ir tuščiame kambaryje. Gudriausi 
pašaipuūnai atrodys nekalti it avinėliai, nors visa jų klasta velkasi jiems 
iš paskos kaip šleifas. Jų brolio namų darbų sąsiuvinis kažin kaip pa- 
slaptingai nukrenta ant grindų. Televizoriaus kanalai tarsi savaime per- 
sijungia pačioje filmo pabaigoje. Visa tai lydi nuolatinis baksnojimas, 
stumdymasis ir užgauliojimas. 

Nuobodulys išprovokuoja pikčiausias išdaigas, kai mažylis slankioja 
po kambarį it išalkęs liūtas tykodamas aukos. Tokiomis akimirkomis ge- 
riausia jį kuo greičiau užimti, nukreipti dėmesį, nes jis tik ir laukia, kada 

galės iškrėsti kokią piktą išdaigą. Mėginkite nesikišti į vaikų kivirčus, o jei- 
gu vis dėlto įsikišate, išsiaiškinkite, kas teisus, o kas ne, ir tvirtai paskelb- 
kite savo nuosprendį. Ne metas diskusijoms ar demokratijai, o jeigu jūsų 
sprendimu vaikai lieka nepatenkinti, pasiūlykite jiems šį klausimą iškelti 
Žmogaus teisių komisijai. 


Peštynės 


Vaikų peštynės — vienas iš labiausiai erzinančių ir vargu ar išvengia- 
mų dalykų šeimoje. Per daugelį metų aš kalbėjausi su šimtais tėvų, ban- 
džiusių surasti kokį universalų sutaikymo metodą, bet kaskart tuo nusi- 
viliančių. Tačiau aš turiu keletą pasiūlymų, kurie galbūt padės sudaryti 
nelengvas paliaubas. 


« Stenkitės negirdėti ir nematyti, kai jūsų atžalos ima kivirčytis. 

„ Kai vaikai pradeda vaidytis, nukreipkite jų dėmesį, sudominkite juos ko- 
kia kita nekalta, įdomia veikla. 

„ Išsiųskite besivaidijančius vaikus į kitą kambarį ar tiesiog išvarykite juos 
iš kambario. Peštukams patinka turėti žiūrovų. 

+ Norint nustatyti, kas pirmas pradėjo peštynes, prireiktų viso detektyvų 
būrio. Negaiškite laiko. Paprastai tas, kuris garsiausiai protestuoja, yra 
labiausiai kaltas. 

+ Sulig pirmu riktelėjimu nepulkite mažųjų taikyti tarsi Jungtinių Tautų 
taikos saugotojai. Leiskite vaikams patiems surasti išeitį. 

„ Kitas dalykas, kai vienas vaikas akivaizdžiai neteisingai ir be paliovos 
puolamas. Tuomet būtina ryžtingai įsikišti. 

„ Kai tenka įsikišti, būtina tą daryti ryžtingai, tvirtai, nesileidžiant į diskusijas. 

„ Kai nepadeda jokios priemonės, kuriam laikui išskirkite peštukus į skir- 
tingus kambarius. 


Pagrindinė klaida, kurią mes, tėvai, darome — veliamės į vaikų batali- 
jas. Jeigu jie žinos, kad jūs visada įsikišite, jie to tikėsis iš jūsų iki 18 metų. 
Jeigu jiems pradedant vaidytis jūs įlekiate tarsi su terorizmu kovojantis 

būrys, pasirengęs naudoti dujų granatas ir automatus, ilgainiui jie ims vai- 
dytis tik tam, kad išprovokuotų jūsų reakcijas. 

Pastebėjau dar kai ką. Labai retai vyksta ginčai, vaidai ar peštynės, 
jeigu nėra auditorijos. Ar įsivaizduojate Muchamedą Ali, Maiką Taisoną 
ar kitus bokso čempionus, besivaržančius dėl pasaulinio titulo kokiame 
nors atkampiame kambarėlyje, stebimus tik valytojos ir jos šuns? Man re- 
gis, jeigu nebūtų reginiu besidominčių žiūrovų, dauguma kovų pasibaig- 
tų neprasidėjusios. Kai pešasi mūsų vaikai, geriausia pasitraukti iš pirmų- 
jų eilių aplink ringą arba patraukti tą „ringą“ kuo toliau nuo savęs. 

Jeigu galiausiai jums tenka įsikišti, darykite tai tinkamai. Neimkite tar- 
dyti, kas pirmas pradėjo kivirčą, jums svarbiausia atstatyti taiką, o ne įsi- 
traukti į kaltinimus. Tik nepradėkite patys vaidytis. Įsakmiu balsu tarkite: 
„Viskas, užteks!“ ir aiškiai duokite jiems suprasti, kad jūs nepalaikysite 
nė vienos pusės ir tokio elgesio daugiau netoleruosite. Jeigu ir tai nepade- 
da, metas kariautojus išskirti ir išsiųsti į skirtingus kambarius. 


Mažylis ir naujagimis 


Labai dažnai šeimose pirmojo ir antrojo vaiko amžiaus skirtumas 
siekia 1,5—2,5 metų. Nereikia būti profesionaliu psichologu, kad supras- 
tum, jog toks skirtumas sukelia daug rūpesčių. Nekaltas kūdikėlis, staiga 
nukritęs lyg iš dangaus, iki šiol augusiam vienam, buvusiam visų dėme- 
sio centre vaikui sukelia pyktį ir priešiškumą. 

Jeigu situaciją vertintumėte iš dvimečio pozicijų, suprastumėte, kad 
jis save laiko svarbiausiu asmeniu pasaulyje. Jis nesupranta žodžio „da- 
lytis“ reikšmės. Be to, juk niekas neklausė jo leidimo parnešti į namus 
šią būtybę, tiesiog jį reikia grąžinti į ligoninę ir palikti ten, kur jis iki 
šiol buvo. 

Anksčiau manydavau, kad mažamečiai ima nervintis tik tuomet, kai 
namuose atsiranda naujagimis. Bet iš tiesų, kaip man pasakojo tėvai, vai- 
kas jau pradeda kitaip elgtis, kai mama dar laukiasi, dar jam nė neprane- 
šus, kad jis greitai turės broliuką ar sesutę. Jis tiesiog tai jaučia — nesu- 
pranta, kas vyksta, bet jaučia. 

Kartais vaikai, regis, nustoja vystytis, kai namuose atsiranda naujagi- 
mis. Jie patys pradeda elgtis tarsi kūdikiai. Reikalauja buteliuko, vėl siekia 
mamos krūties ir net pradeda guguoti lyg kūdikiai. Vaikai, kurie jau buvo 
išsiugdę tualeto įgūdžius, vėl ima daryti į kelnes. 

„Kodėl jis taip elgiasi?“ — klausia susierzinusi mama. Na, jis tie- 
siog ima pavyzdį iš kūdikėlio, kuris dabar yra visų dėmesio centras. 
Dėl to neverta jaudintis. Tai gali tęstis kurį laiką, vėliau viskas grįš į 
savo vėžes. 

"Turiu pripažinti, kad nors problemos šioje situacijoje tikėtinos, jų be- 
veik galima išvengti, jei mažylis bus tinkamai auklėjamas. Tačiau turime 
būti labai budrūs. Atsiradus naujam kūdikėliui, vyresnėlis įgyja galingiau- 
sią ginklą. Jis pastebi, kokia įžeidi ir pernelyg globėjiška tapo jo mama. 
Kažkodėl ji neleidžia, kad jos murzinas dvimetis, nuolat kažką darantis 
vis ne taip, kilnotų šį jos tobulybės įsikūnijimą. 

Kai tampa nuobodu, mažyliui tereikia prieiti prie kūdikėlio ir jam 
bakstelėti. Pasekmės dramatiškos. O jeigu jis vaikelį užgultų ar smarkiai 
stumtelėtų vežimėlį, būtų dar baisiau. Bet svarbiausias ginklas palieka- 
mas ypatingoms progoms: tereikia purvinu pirštu nusitaikyti į kūdikio 
akį, vos per kelis centimetrus — audra garantuota. 

Jeigu tėvai turėtų kantrybės ir stiprybės iškart parodyti, kad neto- 
leruos tokio mažylio elgesio, jiems vėliau nereikės kariauti su tokiais 
drastiškais vaiko metodais. Svarbu saugoti naujagimį, bet nereikia persi- 
stengti. Jeigu vaikas baramas už tai, kad prieina per arti prie savo mažo- 
jo broliuko ar sesutės, kuris iškart puolamas myluoti ir guosti, tai tiktų 
tikriausias kelias į nesveiką vaikų konkurenciją. 

Aš manau, kad šiaip jau kūdikiai nėra taip lengvai pažeidžiami. Su 
tam tikrais apribojimais vaikui reikėtų leisti žaisti su nauju šeimos nariu, 
jeigu jis nedaro nieko, kas sukeltų skausmą. "Tuo tarpu tėvai turi ramiai 
pasitraukti nuo scenos. Geriausia stovėti per nedidelį atstumą ir akies 
krašteliu stebėti, kad vaikeliui nebūtų padaryta žala. 

Dėl pirštų kaišiojimo prie mažylio akių, — aš asmeniškai netikiu, kad 
tai daroma su piktais ketinimais. Galbūt taip daroma siekiant atkeršyti 
pernelyg nervingam tėveliui ar mamytei, kurie kaskart pašoka kaip nu- 
plikyti, tereikia vaikui pakrutinti pirštą. Dažniausiai tai tiesiog nekaltas 
smalsumas; pagaliau juk naujagimio akis yra tokia įdomi ir žavinga. Man 
pačiam įdomu, kodėl ji neturėtų dominti mažo vaiko? 


Ar vienturčiai vaikai nuskriausti? 


Atsakymas galėtų būti dvejopas, priklausomai nuo to, kaip jūs į tai 
žvelgiate. Kai kuriais aspektais vienturčiai vaikai yra pranašesni. Jie su- 
laukia didesnio tėvų dėmesio, su jais daugiau/dirbama. Kita vertus, jie 
neturi galimybės žaisti su bendraamžiais ir todėl dažnai į daug ką perima 
suaugusiųjų požiūrį. Jie gali nepritapti nei prie suaugusiųjų, nei prie kitų 
vaikų. O tai reiškia, kad jiems gali būti sunkiau adaptuotis darželyje. 

Tačiau viską pasvėrus, neatrodo, kad būti vieninteliu vaiku yra didelė 
nelaimė, ir tėvams nereikėtų jaudintis, jeigu taip jau susiklostė. 

Kaip derėtų pristatyti naują šeimos narį 


Laukdamasi vaikelio, kalbėkite su savo mažyliu apie greitai į pasaulį atei- 
siantį broliuką ar sesutę, apie tai, kaip mamai reikės mažojo pagalbinin- 
ko talkos, padaugėjus rūpesčių. Užsiminkite ir apie neišvengiamą kalną 
nešvarių sauskelnių. Vaikai tai puikiai supras, nes juk jie — tikri ekspertai 
to, kas susiję su kūno funkcijomis. 

Kol mama bus ligoninėje, palikite vaiką su tais žmonėmis, kuriuos jis 
gerai pažįsta, kur jis jausis saugus, pavyzdžiui, su tėčiu, močiute ar labai 
artimais draugais. 

Šiomis dienomis vaikai raginami lankyti mamas ir naujagimius ligoninėje. 
Mažyliui dabar reiktų skirti kuo daugiau dėmesio, gal net pamaloninti jį 
smulkiomis dovanėlėmis, įtampai sušvelninti. 

Naujagimio lankytojai pirmiausia turi pastebėti mažylį. Juk pagaliau visi 
maži vaikai laiko save pagrindiniu dėmesio centru. 

Nors esate pavargę ir visa galvą pasinėrę į rūpinimąsi naujagimiu, pasi- 
stenkite vienodai dėmesio skirti abiem vaikams. "To galima pasiekti pasi- 
telkus vadinamąjį parai/inio dėmesio metodą. Maitindama kūdikį, pasinau- 
dokite mažojo pagalbininko paslaugomis, pasikalbėkite su juo, pasekite 
pasaką. Jeigu to nedarysite, jis vis tiek visais įmanomais būdais reikalaus 
jūsų dėmesio — lįs prie neužimtos krūties arba nueis į kitą kambarį ir pri- 
darys tiek bėdos, kad teks nusileisti. 

Žinoma, mamos šiuo metu yra labai jautrios, visos jų mintys sukasi apie 
naujagimį, tačiau jokiu būdu negalima leisti, kad dėl to vyresnioji atžala 
imtų jausti naujagimiui priešiškumą. Jeigu jūs myluojate kūdikį ir barate 
mažylį kaskart, kai jis būna šalia, taip tik sukelsite nesveiką konkurenciją 
ir pasipriešinimą. 

Tėvams pasirinkus teisingą taktiką, dauguma vaikų priima broliuko ar 
sesutės atėjimą į pasaulį be menkiausio pasipriešinimo. Pasitaiko, kad 
vaikai iš pradžių gerai priima naują šeimos narį, bet kai kūdikiui sukan- 
ka maždaug 6 mėnesiai, atsiranda trintis. Iš pradžių į naujagimius vyres- 
niosios atžalos žiūri kaip į įdomias gyvas lėles, tačiau kai toms „lėlėms“ 
sukanka 6 mėnesiai, kai jos ima sėdėti ir išmoksta atlikti kitus protingus 
veiksmus, vyresnėliai pajunta didžiulę grėsmę jėgos pusiausvyrai. 

+ Būkite tikri, kad dauguma naujagimių ir jų vyresniųjų broliukų bei sesu- 


čių sutars gerai, jeigu mes, tėvai, elgsimės protingai. 


Aštuonioliktas skyrius 


Dėmesio trūkumo ir 
hiperaktyvumo sindromas 


Daugelis tėvų mano, kad jų vaikas yra hiperaktyvus, kai iš tiesų jie augina 
normalų, labai aktyvų vaiką. Tėvai taip pat įsitikinę, kad hiperaktyvumo 
sindromas, sukeltas dėmesio trūkumo, reiškia tik nenormaliai didelį aktyvu- 
mą. Tačiau iš tikrųjų ADHD - tai sunkaus elgesio variantų mišinys, kuriam 
būdingas ir hiperaktyvumas. ADHD sindromas sukelia intelektualinių funk- 
cijų sutrikimus ir nepriimtino elgesio stereotipus. 

ADHD labai retai diagnozuojamas ikimokyklinio amžiaus vaikams, 
tačiau tokių atvejų pasitaiko. Savo ADHD sindromą turinčių vaikų gv- 
dymo praktikoje dažniausiai girdžiu tokius nusiskundimus — nepakanka- 
mas frustracijos toleravimas, protavimo suttikimai, nuolatiniai reikalavi- 


* ADHA - Attention Deficit Hyperaktivity Disorder (amg/.). 

mai, bendras nepasitenkinimas, triukšmingumas ir polinkis impulsyviai 
užpulti kitus vaikus. Šią problemą sudaro būtent šių elgesio tipų derinys, 
skiriasi tik sunkumo laipsnis. 


Apžvalga: ADHD pagal amžiaus grupes 


Šiuos elgesio ir mokymosi sutrikimus sukelia vos pastebimi normalių 
smegenų funkcionavimo skirtumai. Šiuo atveju daugiausia pakenkiama 
toms smegenų dalims, kurios kontroliuoja mintis ir stabdo neapgalvotus 
veiksmus. 

ADHD būdingas mažiausiai 2 procentams mokyklinio amžiaus vai- 
kų, kitais duomenimis šis skaičius siekia 5 procentus. Dažniau šis sindro- 
mas sutinkamas tarp berniukų nei tarp mergaičių. Pirmieji ADHD po- 
žymiai paprastai pastebimi iki trejų metų, tačiau tik nedaugeliui prireikia 
specialaus gydymo ikimokykliniame amžiuje. ADHD yra ilgalaikė būse- 
na, ir šiuo metu manoma, kad 60 procentų vaikų, kuriems nustatytas šis 
sindromas, dalis simptomų pasireiškia ir brandžiame amžiuje. 

Dar visai neseniai profesionalai ADHD sutrikimus siejo su tėvų pri- 
sirišimu price vaikų, jų santykiais su vaikais. Kiti tvirtino, kad ADHD 
sukelia maisto priedai. Dabar žinome, kad nei vieni, nei kiti nėra teisūs, 
nors vaikų auklėjimas ir kai kurios maistinės medžiagos gali turėti įta- 
kos jau egzistuojančio ADHD sindromo raidai. Dėl dviejų dalykų yra 
absoliučiai aišku: pirma, ADHD yra dažniausiai paveldimas, ir antra, tai 
biologinė būsena. 

Šio sindromo paveldimumas yra akivaizdus, nes daugelio jį turinčių 
vaikų tėvas at motina, ar koks artimas giminaitis turėjo panašią proble- 
mą. Jeigu vienas identiškas dvynys turi ADHD sindromą, yra beveik 90 
procentų tikimybės, kad ir kitas vaikas jį turės. Dauguma vaikų, kuriems 
nustatytas ADHD, turi tėvą ar motiną, at attimą šeimos narį, kuris yra 
susidūręs su tais pačiais sunkumais. 

Sindromo pasireiškimas jaunesniems 
nei 5-erių metų vaikams 


Ikimokyklinukams nustatyti šią diagnozę trukdo dvi problemos. Pir- 
ma, tokiame amžiuje kai kurie elgesio kraštutinumai yra laikomi norma- 
liais, ir sunku suprasti, kada sunkiai ttamdomi dvimečiai iš tikrųjų turi 
ADHD sindromą. Antra problema — tėvų neįžvalgumas. 

Dalis jaunųjų tėvelių tikisi, kad jų ikimokyklinukai bus paklusnūs, 
sugebės patys susirasti sau įdomią veiklą elgsis kaip maži suaugusieji. 
Kartais sunku nustatyti, at tokio amžiaus vaikams ADHD sindromas iš 
tikrųjų egzistuoja, ar tėvai jį klaidingai priskiria normaliam, tiesiog labai 
energingam vaikui. 

Yra keletas neblogų mokslinių ADHD diagnozės nustatymo metodų, 
tačiau patikimiausia priemonė — patyrusio specialisto akis ir įsiklausymas 
į tai, ką pasakoja tėvai. Paprastai tatiant, dėl ADHD reikėtų susirūpinti, 
kai tam tikri elgesio požymiai skiria vaiką nuo kitų bendraamžių. 

ADHD diagnozė turėtų būti svarstoma tik tuo atveju, kai išsiskirian- 
tis vaiko elgesys sukelia sunkumų. Vaikas gali būti aktyvus, impulsyvus ir 
ūmaus būdo, bet jeigu dėl to nekyla ypatingų rūpesčių, neverta skubėti 
su šia diagnoze. Elgesvs tampa problema, kai jis sukelia problemų. 

"Tokiame amžiuje labai svarbu neapsirikti nustatant ADHD diagno- 
zę. Dažnai pasitaiko, kad vaikams diagnozuojamas ADHD, kai iš tikrųjų 
jų nekantrumas, menkas bet kokios frustracijos toleravimas ir protavi- 
mo lėtumas yra protinio neįgalumo simptomai. Žinoma, ADHD ir lėta 
raida gali kocgzistuoti, tačiau šiuo atveju vaiko „išskirtinumas“ turi būti 
ypač ryškus, lyginant jį su kitais to paties amžiaus grupės vaikais. 

Dažnai sakoma, kad autistas at Aspergerio sindromą turintis vaikas 
nesiskiria nuo ADHD sindromą turinčių vaikų, tačiau taip nėra. Šie vai- 
kai yra atitrūkę nuo realaus pasaulio, dažnai kalba it robotai, 0 tai vi- 
siškai nebūdinga ADHD problemų turintiems energingiems, nenustygs- 
tanticms vietoje, nuolat kažką iškrečiantiems vaikams. Sunkiausi vaikai, 
kuriuos tenka gydyti, yra tie, kurie turi ADHD sindromą ir kalbos raidos 
sutrikimų. 

"Tėvai 


Ypač sunkių mažylių tėvai suglumsta, nebežino, kaip elgtis. Jie negali 
suprasti, kodėl ugdymo stereotipai, kuriuos taiko jų draugai, visiškai ne- 
veiksmingi jų vaikams. Jie jaučiasi kritikuojami stebėtojų iš šalies, draugų, 
šeimos narių. Jiems nepavysta surasti atsakymų į rūpimus klausimus ir jie 
nesiliauja klausti savęs, kur dingo tėvystės teikiamas džiaugsmas. 

Tėvai, turintys vaikų su ADHD sindromu, pasirenka vieną Iš trijų 

taktikų: 


« Jie priima temperamento išskirtinumą, jį toleruoja, atsipalaiduoja ir nuo- 
širdžiai rūpinasi vaiku. 

« Jie jaučiasi priblokšti, jaučiasi nevykėliai ir nebežino, ko griebtis. 

« Jie stengiasi visomis įmanomomis priemonėmis atsikratyti netinkamų 
vaiko elgesio įpročių, jėga verčia juos paklusti. 


Dauguma tėvų griebiasi trečiosios, konfrontuojančiosios taktikos, 
bet, laimei, greitai jos atsisako, nes ji akivaizdžiai neduoda jokių rezul- 
tatų. Kai kurie įstringa ties vidurine grandimi, kai būdami sukrėsti sun- 
kumų, kurių išgyvena su vaiku, nebepajėgia judėti į priekį. Regis, tie, 
kuriems vis dėlto pavyksta susigyventi su ADHD, galiausiai pasirenka 
pirmąją taktiką — priima savo vaikus tokius, kokie jie yra, nuoširdžiai jais 
rūpinasi, visomis išgalėmis juos ugdo ir moko. 

Jungtinių Valstijų duomenimis, 60 procentų ADHD turinčių vaikų 
būna įžūlūs, linkę viskam prieštarauti, 20 procentų pasižymi atšiauriu, 
kone amoraliu elgesiu. "Ten, kur dirbu aš, skaičiai yra ne tokie drastiški. 
Galbūt šis požiūris kiek supaprastintas, bet aš tikiu, kad šias būsenas 
pagilina, gal net iš dalies sukelia, konfrontuojantis, pernelyg griežtas, ver- 
čiantis paklusti tėvų požiūris. Dažniausiai dėl to kyla stiprus konfliktas. 
Žinoma, sudaromos paliaubos, tačiau kartėlio persunkti santykiai ir ne- 
pasitikėjimas išlieka ilgam. 

Disciplinos keitimas 


Kai įprastos ugdymo priemonės pasirodo neveiksmingos, metas per- 
žiūrėti taikomus metodus. Tėvai, užuot tikėdamiesi stebuklo, verčiau tu- 
rėtų ieškoti būdų, kurie duotų bent iš dalies teigiamų rezultatų, o viso 
kito atsisakyti. Tėvams sunkiausia atsisakyti paprastai veiksmingų me- 
todų, kurie jų vaikui akivaizdžiai netinka. „Ir jūs man sakote, kad mes 
turėtume liautis baudę jį už netinkamą elgesį prie stalo?“ — klausia jie. 
„O ar tai padeda?“ — atsakau klausimu. „Ne, būna tik blogiau.“ — „Tai 
kodėl tuomet jį baudžiate?“ — „Nejau turėčiau leisti jam elgtis, kaip tik 
jis išmano?“ — „Ne, bet jeigu šios priemonės neveiksmingos, tuomet jų 


atsisakykime.“ 


Tėvų, kurie nepriima vaiko, turinčio ADHD sindromą, kaip kitokio 
nei jo bendraamžiai, ir tokio elgesio netoleruoja ir nedaro jokių nuolai- 
dų, laukia rūpesčiai. Tų, kurie kategoriškai pasisako už tą pačią griežtą 
drausmę, kokią taikė jų tėvų karta, taip pat tyko nesėkmės. 

Mokslininkams pliaukštelėjimo per sėdynę idėja yra tabu, tačiau rea- 
liame gyvenime tai yra labai įprasta bausmės forma. Nesunkaus tempera- 
mento vaikams tokios bausmės gali retkarčiais ir pagelbėti, nors yra daug 
geresnių drausminių priemonių. Sunkicems vaikams pliaukštelėjimas per 

sėdynę yra visiškai neveiksmingas, provokuojantis ir pavojingas. Tėvai 
užploja per užpakalį norėdami priversti savo vaiką „paklusti“. Jis nerea- 
guoja, jie trenkia smarkiau, jis priešinasi, ir situacija greitai tampa nekon- 
troliuojama. 

Tėvai, gyvenantys su sunkiu, daug pastangų ir laiko reikalaujančių 
vaiku, jaučiasi tarsi užspęsti į spąstus, neturintys erdvės. Jeigu pasiūlote 
vaikui pasižiūrėti filmą ir tuomet sulaukiate bent mažiausio atokvėpio, 
tai reikėtų skatinti, nors dabar toks vaikų ugdymas yra kritikuojamas. 


Vaistai gali daryti stebuklus 


Yra vaistų, kuriuos skiria ADHD sutrikimą turintiems vaikams, ta- 
čiau dažniausiai vartojami stimuliuojantys medikamentai Meti/ėnidatas 
(Methylphenidate) ir Deksamfetaminas (Dexamphetamine). Pediatrai ir 
tėvai nenoriai skiria stimuliuojančius vaistus jaunesniems nei penkerių 
metų vaikams, tačiau mano pastarųjų dešimties metų patirtis rodo, kad 
stimuliantų taikymas 3—4 metų vaikams yra saugus ir sėkmingas. Mūsų 
klinikoje stimuliuojantys preparatai, dėl jų greito ir įrodyto poveikio pa- 
sirenkami pirmiausia. Atminkite, vaistai vartojami tik tuomet, kai 
sutrikimas yra ypač sunkus. 

Medikamentai išbandomi tik gavus tėvų sutikimą ar tėvų prašymu. 
Mes išbandome abu stimuliantus, nes šie du preparatai kiekvieną vaiką 
veikia skirtingai, skirtingas būna ir šalutinis poveikis. 

Kai kurių mažylių medžiagų apykaita yra greita, ir organizmas labai 
greitai reaguoja į vaistus. Todėl kai kuriems vaikams duodamos keturios, 
kartais penkios, mažos dozės per dieną, kad organizmas reaguotų toly- 
giai. Retkarčiais ypač sunkiems vaikams pirmoji vaisto dozė duodama 
vos vaikui pabudus. 

Prieš dešimt metų mes nenoriai skirdavome medikamentus labai ma- 
žiems vaikams, tačiau dabar įsitikinome, kad vaistai gali padėti daug ko 
pasiekti. Jie daro vaiko ugdymą veiksmingesnį, padeda tėvams bendrauti 
su savo vaikais, surasti su jais artimesnį kontaktą. 

Išlikimo psichologija (labai sunkiems vaikams) 


Taip neteisinga, to neturėjo atsitikti, tačiau vaikas yra toks, ir niekas 
stebuklingai nepakeis jo temperamento. Jeigu anksčiau siūlydavome tai- 
kyti kruopščiai parengtas ugdymo programas, kurios retai padėdavo, vė- 
liau perėjome prie „išlikimo psichologijos“ technikų. 

Pirma, privalote priimti situaciją tokią, kokia ji yra. Antra, turite įsi- 
pareigoti laikytis keleto griežtų taisyklių. Venkite konfliktinių situacijų. 
Jeigu kelionė į parduotuvę su vaiku dažnai virsta košmaru, atsisakykite 
jų. Verčiau eikite apsipirkti vėlai vakare arba laikykite vaiką vežimėlyje ir 
stenkitės apeiti parduotuvę kuo greičiau. Jeigu susibūrimai su dtaugais 
ir šeimos nariais tampa tikru išbandymu, užsukite daugiausia kokiam 
pusvalandžiui ir išeikite prieš „sprogstant užtaisui“. Jeigu kelionė virs- 
ta kančia, toli nuo namų nesitraukite. Jeigu jūsų vaikas priklauso „bėg- 
lių“ kategorijai, aprverkite teritoriją, kurioje jis yra. Jeigu jis linkęs laužyti 
papuošalus, daužyti indus ar kitus daiktus, patraukite juos toliau, kad 
nepasiektų. Jeigu jis mėgsta perprogramuoti televizorių su distancinio 
valdymo pulteliu, įdėkite jį į specialų dėklą. 

Taip, žinoma, neturėtų būti, bet daug geriau leisti laiką su vaiku, nei 
nieko neveikti, tik konfliktuoti ir piktintis. Tokie vaikai mėgsta būti lau- 
ke, bet stenkitės nesugadinti trumpo pasivaikščiojimo parke ginčais pa- 
keliui namo. Mes neskatiname konfliktų, mums svarbu išsaugoti taiką, 
ramybę ir artimą kontaktą su vaiku iki pat jo pilnametystės. Bendra tai- 
syklė visiems tėvams, auginantiems ADHD turinčius vaikus, — verčiau 
susitaikymas ir ramybė, nei muštras. 


Galutiniai rezultatai 


Vaikai, kuriems ikimokykliniame amžiuje pasireiškia ypač sunkūs 
ADHD sutrikimai, gali turėti elgesio sunkumų daugelį metų. Pastebėjus 
pirmuosius ADHD požymius, negalima laukti, kol vaikui sukaks šešeri, 
ir nieko nedaryti. Jeigu nuo pat pradžių elgsimės netinkamai, rizikuoja- 
me sugadinti santykius su vaiku visiems laikams. 

Neseniai dirbau su labai ūmiu ADHD turinčiu trejų metų vaiku ir jo 
į neviltį puolusia mama. Paklausiau, at jis su visais taip nepakenčiamai el- 
giasi, ir ji atsakė: „Net mūsų vokiečių aviganis jo bijo!“ Peržiūrėjusi savo 
taikomas drausmines priemones, pradėjusi taikyti „išlikimo psichologi- 
jos“ metodus ir sėkmingai pritaikiusi medikamentus, ji sugrįžo į pakarto- 
tinę apžiūrą. Paklausta: „Ar kas nors pasikeitė?“ ji atsakė nesusimąsčiusi: 
„Dabar aš jį myliu.“ 


VI priede rasite daugiau informacijos ir patarimų tėveliams, auginan- 
tiems ADHD sutrikimų turinčius vaikus. Dr. Christopherio Grceno ir 
dr. Kito Chee'o knyga ADHD suvokimas skirta vyresniems nei penkerių 
metų vaikams su ADHD, iš jos sužinosite daugiau apie šį sutrikimą. 

Devynioliktas skyrius 
Žaidimų grupės, vaikų darželiai 
ir ankstyvas mokymasis 


Prieš aštuoniasdešimt metų mažyliai savo ankstyviausios vaikystės metus 
leisdavo šeimoje, kartu su mama, tėčiu ir seneliais, Jie stebėdavo, klausyda- 
vosi ir mokydavosi, dėdami savotiškus mokslo pamatus brandžiam amžiui. 
Mūsų daug mobilesnėje visuomenėje pereita prie formalaus, struktūrinio 
mokymosi. Vaikai nuo mažų dienų lanko vaikų darželius ir kitas ikimokyk- 
linio ugdymo įstaigas. 

Itin aktyvūs, energingi tėvai vežioja vaikus į įvairius būrelius ir pamo- 
kėles, į baseinus ir sporto klubus. 

Ar tai iš tiesų žingsnis į priekį, ar tik nevykęs, abejonių keliantis nu- 
sukimas į šoną? Kaip gydytojas, kuris didžiąją savo laiko dalį stengiasi 
padėti rūpesčių slegiamiems tėvams, auginantiems neįgalius vaikus, aš 

pripažįstu, kad esu gana šališkas. Mano manymu, tie, kuriems nusišyp- 
sojo laimė auginti sveikus, normalius vaikus, turėtų jaustis dėkingi už 
tai, ką turi, suteikti vaikams didžiausią meilę, dėmesį, rodyti pavyzdį ir 
nesiekti paversti normalių vaikų supernormaliais. Laimė ir sėkmė gyve- 
nime priklauso ne vien nuo akademinio mokymosi, bet ir nuo daugelio 
kitų dalykų. Šios pastangos daugiau tenkina pačių tėvų ego it įgeidžius 
nei padeda vaikui geriau adaptuotis realiame, atšiauriame pasaulyje, ku- 
riamne jiems teks gyventi. 


Ankstyvosios vaikų žaidimų grupės 


Čia mažyliai ateina kartu su savo mamomis, žaidžia, mokosi bendrauti 
su kitais vaikais, tuo tarpu mamos šnekučiuojasi, dalinasi patirtimi ir stebi. 
Tokios grupės naudingos tiek vaikams, tiek tėvams. Mažyliui suteikiama 
šiek tiek savarankiškumo, be to, jis nesijaučia atskirtas nuo mamos. Nors 
jis per mažas žaisti su kitais vaikais, jis mielai žaidžia šalia jų ir paprastai 
džiaugiasi tokia draugija. Dažnai mažyliai keistai išreiškia savo pasitenki- 
nimą ir simpatijas, nes tokio amžiaus vaikai ypač mėgsta kandžiotis, spar- 
dytis, stumdytis, nemėgsta dalytis žaislais. Jiems parodomi paprasčiausi 
žaidimai, leidžiama paliesti ir išbandyti daugybę naujų žaislų. 

Lankydama žaidimų grupes, izoliuota mama išvengia įkalinimo savo 
pačios namuose. Ji išgirsta, su kokiomis problemomis susiduria kitos ma- 
mos, nesijaučia vieniša. Žaidimų grupės sudaro puikias sąlygas palyginti 
savo ir kitų tėvų rūpesčius ir džiaugsmus, surinkti daugiau naudingos 
informacijos iš kitų mažųjų „tramdytojų“. 


Vaikų darželiai 


Į vaikų darželius priimami vaikai maždaug nuo trejų metų iki mokyk- 
linio amžiaus. Vaikas leidžia visą dieną ikimokyklinėje įstaigoje, kur juo 
rūpinasi, jį auklėja ir moko šių įstaigų darbuotojai. Mūsų vaikų darže- 
lių vadovus pretenzingi tėvai nuolat kaltina, kad čia su vaikais per daug 

žaidžiama, kad jie nepakankamai „mokomi“. Nepaisant to, darbuotojai 
tvirtai laikosi nuomonės, kad šis amžiaus tarpsnis vaikams — idealus me- 
tas džiaugtis vaikiškais malonumais ir kartu mokytis įvairiausių įgūdžių, 
reikalingų gyvenimui ir mokyklai. Ikimokyklinio ugdymo pedagogai su- 
teikia galimybę vaikui, kuris iki tol dieną naktį buvo su tėvais, neskaus- 
mingai nuo jų atsiskirti. Jie taip pat apsupa vaiką globa, kuri daugeliu 
atvejų nesiskiria nuo tos, kurios jis sulaukia namuose, todėl šis perėjimas 
vaikui nėra toks sunkus. Tokia galimybė ypač paranki šeimoms, kurios 
yra priverstos palikti vaikus visai dienai, kol dirba. 

Vaikų darželyje „mokoma, kaip mokytis“ — toks būtų geriausias šių 
ikimokyklinių įstaigų darbo apibūdinimas. Mažylis yra mokomas pagrin- 
dinių įgūdžių, būtinų gyvenimui ir mokyklai — dalijimosi, buvimo kartu 
su bendraamžiais, ramaus sėdėjimo, tvatkymosi, klausymosi ir konkre- 
čios užduoties vykdymo įgūdžių. Daugeliui vaikų to išmokti būna išties 
nelengva, bet profesionalūs auklėtojai žino, kaip išlaikyti greitai silpstantį 
vaiko susidomėjimą, paskatinti jį ramiai sėdėti ir užbaigti pradėtą užduo- 
ų. Taip mažyliai švelniai pratinami prie tam tikros tvarkos ir drausmės. 
Įgudęs auklėtojas per natūralų vaiko smalsumą skatina jo norą mokytis, 
žinių siekimą, moko susirasti draugą ir juo būti. 

Vaikų darželyje jūsų atžala išmoksta bendrauti ne tik žodžiais, bet 
ir įvairiais kitais būdais. Per vaizdžius žaidimus jų kūneliai pasakoja isto- 
rijas lygiai taip pat sumaniai kaip ir jų burnos. Kalbiniai įgūdžiai vaikų 
darželyje išlavėja, nes mažyliai daug bendrauja. Čia aš turiu galvoje ne 
mechanišką protingų frazių kartojimą ar vaikiškų eilėraštukų deklamavi- 
mą, bet minties suformulavimą, kai gimsta originalūs pasakymai. Mano 
įsitikinimu, ikimokyklinės įstaigos suteikia vieną geriausių galimybių ug- 
dyti ir tobulinti kalbą. 

Maža to, vaikas čia išmoksta būti su kitais vaikais, viskuo dalytis, 
laukti savo eilės ir gerbti kitų žmonių nuosavybę ir norus. Jis išmoksta 
tvarkos ir drausmės, kurios tampa neįkainojamomis vertybėmis, jam pra- 
dėjus lankyti mokyklą. Sulig pirmu atsiskyrimu nuo mamos vaikas įgyja 
šiek tiek savarankiškumo. 

Vaikas — ne vienintelis, kuriam ikimokyklinė įstaiga yra naudinga. 
Pagaliau mama suranda šiek tiek laiko sau, „savo baterijoms pakrauti“. 

Jeigu šeimoje yra jaunesnis vaikas, dabar jis sulauks tik jam vienam 
skirto dėmesio, kurio jis nusipelno ir kurio nereikia dalytis su vyresniu 
broliuku ar sesute. Vaikų darželis ne tik parengia mažylį išsiskyrimui, 
kai jam reikės eiti į mokyklą, jis taip pat leidžia mamai pratintis prie 
„tuščio lizdelio“, kai vaikas išeis į mokyklą, galutinai užverdamas anks- 
tyvosios vaikystės duris. 


Kada mažylį leisti į vaikų darželį 


Paprastai trejų metų, o tuo labiau ketverių, vaikai jau būna pasirengę 
lankyti ikimokyklinio ugdymo įstaigą. Tačiau tokio amžiaus vaikai skirtin- 
gai reaguoja į išsiskyrimą. Tie, kurie yra labai savarankiški, neskausmin- 
gai atsisveikins su mama prie darželio vartų, lengvai pamojuodami jai 
rankute, nes jiems rūpi kuo greičiau pasinerti į naują aplinką. Dauguma 
vaikų pirmą savaitę ar kiek ilgėliau jaučiasi nedrąsūs, sunkiai ištveria išsi- 
skyrimą su mama, labai atsargiai vertina naują aplinką ir žmones. Ir tik 
labai nedaugeliui vaikų darželio lankymas tampa tikta kančia ir sunkiu 
išbandymu. 

Kad ir koks yra jūsų vaikas, išsiskyrimas bus lengvesnis, jeigu jam 
rengsitės iš anksto. Kai susiruošite išciti, darykite tai ryžtingai, 0 jeigu 
kyla sunkumų, pasikonsultuokite sų grupės auklėtoja. 

Kelis mėnesius prieš pradėdami vesti vaiką į darželį, pasikalbėkite su 
juo apie tai, apsilankykite grupėje, pasivaikščiokite pro šalį, parenkite jį 
psichologiškai. Pripratinkite jį prie naujų darželiui skirtų daiktų — gražios 
kuprinės, dėžutės priešpiečiams susidėti ir kt. Parinkite jam tinkamus 
drabužius, stenkitės vengti itin madingų rūbelių su kietais diržais, nepato- 
giomis sagomis, kurias sunku atsegti prispyrus gamtos reikalams. 

Maistas, kurį įdedate vaikui į darželį, turi būti kuo paprastesnis, svei- 
kas, lengvas valgyti. Nesistenkite kompensuoti savo kaltės dėl to, kad 
paliekate vaiką darželyje, duodami jam šokolado ar kitaip jį papirkdami. 
Maistą reikėtų supakuoti į lengvai atidaromą dėžutę priešpiečiams, aiš- 
kiai užrašius ant jos vaiko vardą. Nevyniokite maisto į plėvelę tris keturis 
kartus (nesvarbu, kad ta plėvelė yra saugi ir nežalinga sveikatai) taip, kad 
net magui Hariui Houdiniui būtų sunku ją atplėšti. 

Pirmąją dieną susituoškite laiku, neskubėkite, stenkitės neperduoti 
savo netimo vaikui. Natūralu, kad pirmoji diena vaikų darželyje mažyliui 
sukelia nedidelį stresą. Prisiminkite, kaip jautėtės paskutinį kartą, kai kei- 
tėte darbą, arbai kaip buvote susikaustę atėję į vakarėlį, į kurį susirinko 
trys dešimtys visiškai nepažįstamų žmonių? Jeigu mes, suaugusieji, jaučia- 
mės įsitempę, normalu, kad ir mažieji reaguoja panašiai. 

Ryžtingai įženkite vidun, pakabinkite rankinę ir padarykite trumpą 
ekskursiją po darželį. Pirmiausia užsukite į tualetą, nes čia mažyliui teks 
dažnai lankytis. Daugelį mažylių trikdo privatumo stoka ir kolektyvinis 
vandens nuleidimas, tačiau jie prie to pripras. Nesijaudinkite, jeigu ret- 
karčiais rasite šlapių kelnių spintelėje. Vaikų darželių auklėtojai prie to 
pripratę. Jie žino, kad dar tik neseniai įgiję tualeto įgūdžių vaikai linkę 
ptisišlapinti, ištikus stresui. Įdėkite į maišelį atsarginių kelnių porą ir pali- 
kite tai darbuotojų priežiūrai. 

Pirmąją dieną neskubėkite išeiti. Pasėdėkite, pažaiskite su vaiku, leis- 
kite jam apsiprasti. Jeigu dirbate, pasirūpinkite, kad kas nors jus pusdienį 
pavaduotų. Kai jau susiruošite išeiti, palikite darbuotojams savo telefo- 
no numerį, atsisveikinkite ir tada ryžtingai išeikite. 

Prieš išeinant, kaip generolas iš filmo, pažadėkite: „Aš grįšiu“, it, kaip 
generolas, žodį tesėkite. Paaiškinkite: „Mielasis, tu pažaisk, papietauk, 
trumpam snustelėk, paskui vėl pažaisk ir tada aš sugrįšiu.“ 

Tik nesekite „pasakų“, tokių kaip „Aš tik nueisiu patraukti automo- 
bilį“. Net trimetis supras, kad automobiliui patraukti nereikia penkių va- 
landų! Jeigu nežinote, kaip nuraminti vaiką, paklauskite auklėtojų, kaip 
geriau elgtis. Dieną, jeigu jums rūpi, kaip jaučiasi jūsų vaikas, paskambin- 
kite auklėtojoms — jos prie to pripratusios! 

Jeigu kyla sunkumų paliekant mažylį, klauskite patarimų auklėtojų. 
Dauguma vaikų pamažu apsiramina, nors kai kuriems mažyliams kar- 
tais patariama atidėti vaikų darželį keliems mėnesiams. Kiti, regis, greitai 
apsipranta, bet po kelių savaičių juos tenka tempte tempti į darželį, nes 
praėjus naujumo jausmui jiems tampa nebeiįdomu. Tačiau šis nenoras 
tetai perauga į problemą. 

Namuose būkite pasirengę, kad vaikas bus pavargęs. Kai kuriais atve- 
jais jų elgesys gali pasikeisti, nes mamai jie dažnai išlieja visą susikaupusį 

nuovatgį ir įtampą. Naktį, nors iki tol jie išmiegodavo sausi, gali nutikti 
„bėda“, tačiau tai paprastai užtrunka kelias dienas. Dažniausiai ikimokyk- 
linėse įstaigose vaikai greičiau subręsta, geriau supranta būtinybę dalytis 
žaislais ar kitais daiktais, bendrauti, sutarti tiek su bendraamžiais, tiek su 
tėčiu ir mama, nors gal ne visada su broliais ar seserimis. 


Kada pasitraukti iš vaikų darželio 


Dabartiniai tėvai dažnai serga taip vadinama „skubėjimo liga“. Gy- 
venama tokiu pašėlusiu greičiu, kad nėra kada mėgautis tuo, kas vyks- 
ta dabar. Nuo pat pirmųjų vaiko gyvenimo dienų jie stumia mažylį į 
savarankiškumo kelią. Jeigu vietos įstatymai leistų vaikus mokyti nuo 
ketverių metų ir septynių mėnesių, nuo tada nė nedvejodami leistų juos 
į mokyklą. 

Tačiau nėra būtinybės skubėti: paprastai mokykla nėra privaloma iki 
šešerių metų. Maži vaikai labai skiriasi savo socialiniu ir emociniu bran- 
dumu. Vieni yra subrendę ankstyvajam mokymuisi, kitiems reikia dar 
daug mėnesių vystytis ir bręsti. 

Jeigu jūsų vaikas pasirengęs anksti pradėti mokytis, atidžiai panagrinė- 
kite jo socialinį pasirengimą. Maždaug prieš metus pasitarkite su ikimo- 
kyklinės įstaigos, kurią jis lanko, auklėtojais. Jie galės palyginti jį su kitais 
vaikais, kurie ruošiasi eiti į mokyklą. Kai auklėtojas nepataria jums to 
daryti, rimtai susimąstykite. 

Dauguma tėvų neturi kito pasirinkimo, nes jiems mokykla — vienin- 
telė tinkama vaiko ugdymo priemonė. Bet jeigu jūs jaučiate, kad vaikui 
mokytis dar per anksti ir jeigu finansiškai pajėgiate ankstyvąjį ugdymą 
kuriam laikui atidėti, pasirinkite saugesnį variantą ir luktelėkite. Tikrai 
vaikui nepakenksite, jeigu leisite jį į mokyklą vėliau, o per ankstyvas mo- 
kymasis gali sukelti problemų, kurios lydės vaiką visą gyvenimą. 

Pastangos iš mažylio padaryti Einšteiną 


Žodis „pažangus“ įvairiems žmonėms reiškia įvairius dalykus. Jei 
ketverių metų vaikas sugeba skambinti pianinu ar savo bendraamžių 
grupėje yra dviem metais viršesnis pagal savo sugebėjimus, tai rodo, 
kad jis yra pažangus. Bet ar šie gebėjimai išliks ir ar jie padės vėlesnia- 
me gyvenime? Tokios savybės, kaip komunikabilumas, išradingumas, 
patikimumas, sugebėjimas protauti, tyžtingumas, įžvalgumas, puikūs 
sportiniai įgūdžiai, populiarumas tarp bendraamžių vaikui tolesniame 
gyvenime, ko gero, labiau padės pritapti ir gerai jaustis šiame sudėtin- 
game pasaulyje. 

Vaikai, kuriems patinka mokytis, turėtų būti skatinami, tačiau never- 
čiami prarandant bet kokį saiką. Tėvai turėtų žinoti, kad daugybė, regis, 
gudrių triukų realiame gyvenime nėra tokie veiksmingi, kaip atrodo. 


Mokymasis atmintinai 


Mechaniškas išmokimas turi naudingų savybių, tačiau jis ne visada 
rodo talentą ar ypatingus mokymosi sugebėjimus. Dažnai susiduriu su 
vaikais, kurių tėvai prašo, kad tie atsistotų prieš mane ir suskaičiuotų 
iki šimto. Kadangi šie įgūdžiai yra „iškalti“, jie vargiai gali nustebinti 
tokį nenustebinamą gydytoją kaip aš. Vaikas gali labai įspūdingai skai- 
čiuoti iki šimto, kol jam bus užduotas paprastas klausimas: „Jeigu eisi 
lauku, kuriame ganysis dvi karvės, atidarysi vartus ir išleisi vieną karvę, 
kiek karvių liks lauke?“ "Tyla! Mechaniškas „kalimas“ nepadeda, kai rei- 
kia spręsti gyvenimiškas problemas. 

Kiti tėvai prašo savo vaikų deklamuoti atmintinai eilėraštukus, ir vai- 
kai išpyškina juos tarsi dresuotos papūgos. Išgirdęs cilčraštį apie tris ak- 
las peles, galėčiau paskui paklausti vaiko, kiek uodegų nukapojo fermerio 
žmona. Ir vėlgi, dažnai pasirodo, kad „kalimo“ įgūdžiai yra „tik parodai“ 
ir vaikas neturi nė menkiausio supratimo, ko aš jo klausiu. Norint išaugti 
kūrybingu, sumaniu žmogumi, paralelinis mąstymas yra būtinas. 

Kalbėdamas apie paralelinį mąstymą, turiu galvoje gebėjimą gavus 
tam tikrą informaciją sugebėti ją apibendrinti kitose situacijose. Palygi- 

nimui papasakosiu apie vieną mano pažįstamą šunį. Džeikas — pašėlęs 
sunkiai sutvardomas Rodezijos ridžbekas, kuriam nebūdingas lateralinis 
mąstymas, jeigu, žinoma, jis mąsto. Praėjusiais metais vargšelis Džeikas 
išbėgo į gatvę ir buvo partrenktas autobuso. Jį smarkiai sužalojo, bet jis 
pasveiko. Neseniai paklausiau jo šeimininko: „Ar Džeikas dabar atsar- 
gesnis gatvėje?“ Ir jis atsakė, kad toje vietoje, kur jį partrenkė autobusas, 
jis jaučiasi išsigandęs, tačiau visuose kituose keliuose jis toks pat pašėlęs. 
Džeikas mechaniškai įsimena kai kuriuos dalykus, tačiau nepanaudoja 
savo žinių apibendrinimams ar išvadoms. 

Vienas šešerių metų berniukas autistas, su kuriuo dirbu, nekalba, gy- 
vena savo paties pasaulėlyje, turi daug fizinių ir protinių trūkumų. Nepai- 
sant to, kaskart, kai jį pamatau, jis pasiima popieriaus lapą, ir, man kal- 
bantis su jo tėvais, užrašo su neįprastu tikslumu kiekvienos gatvės, kurią 
praeina eidamas iš namų į mano kliniką, pavadinimą. Jis turi nuostabią 
regimąją atmintį, tačiau, deja, ji nekompensuoja daugybės gyvenimiškų- 
jų įgūdžių, kurių jis neturi. 

Bendrosios žinios — tai dar vienas gebėjimas, labiausiai vertintinas te- 
levizijos viktorinose ar demonstruojamas siekiant padaryti įspūdį, tačiau 
dažniausiai tai tik atmintinai išmokta informacija. 

Mes turėtume siekti išugdyti savo vaikams pagrindinius mokymosi 
įgūdžius, vėliau skatinti juos tuos įgūdžius tobulinti. Kompiuteriai iš tie- 
sų gali sukaupti neregėtai didelius informacijos kiekius, tačiau žmogaus 
smegenys yra nesuskaičiuojamą daugybę kartų pranašesnės, jeigu tik tin- 
kamai užprogramuotos. 


Kortelės su žodžiais /paveiksliukais, 
regimieji žodžiai ir ankstyvasis skaitymas 


Daugelis tėvų klausia manęs, kada, mano nuomone, jie turėtų pradėti 
skaityti savo vaikams. Atsakau — kuo anksčiau. Nuo 12 iki 15 mėnesių 
kūdikį jau galima supažindinti su knygutėmis. Iš pradžių jie galbūt tik 
sklaidys knygos puslapius ir žiūrės į paveiksliukus, tačiau ilgainiui ims 
atpažinti atskirus vaizdinius. 

Pradėkite skaityti jiems kuo anksčiau ir tą darykite reguliariai. Jie gal- 
būt nedaug supras, kas skaitoma, tačiau ilgainiui jiems susiformuos įpro- 
tis ir noras patiems skaityti. 

Tėvai, kurie vadovaujasi tam tikru vaiko auklėjimo ir filosofijos mo- 
deliu, nekantrauja įtraukti vaiką į akademinę žiaurios konkurencijos ap- 
linką. Jie trokšta, kad jų vaikas kuo anksčiau išmoktų skaityti ir dažnai 
nesulaukdami entuziastingo pritarimo iš ikimokyklinių įstaigų vadovų ar 
auklėtojų, šios užduoties imasi patys. 

Tai paprastai nekenkia, ir, nors tokie vaikai, sulaukę šešerių metų, 
neabejotinai skaito geriau nei „žiniomis neapkrauti“ jų bendraamžiai, 
beveik nėra įrodymų, kad sulaukus 8 ar 10 metų šie privalumai vis dar 
išlieka. Be to, kyla pavojus, kad pernelyg didelis spaudimas anksti skaity- 
ti ir mokytis kai kuriuos vaikus gali apskritai atgrasinti nuo mokymosi, 
sukelti norą priešintis pačiai mokymosi idėjai ir iškreipti normalų požiūrį 
į mokslus. 

Daugeliu atvejų tiesiog neįmanoma išmokyti aktyvius mažamečius 
skaityti, nes jiems labiau rūpi kiti dalykai — jie nori bėgioti, žaisti, padė- 
ti mamai ar tėčiui, mėgautis vaikystės malonumais. Leiskite jiems pasi- 
džiaugti šiuo laikotarpiu, jis juk toks trumpas. 

Gali kilti klausimas, kodėl skaitymo įgūdžiai keturmečiui neduoda 
tiek naudos kaip šešiamečiui. Ir vėlgi kartoju — taip yra dėl to, kad regi- 
moji atmintis, „kalimas“ atmintinai šį laikotarpį nėra veiksmingi, tačiau 
pravers kiek vėliau. 

Kai kuriuos mažus vaikus nuo trejų metų galima išmokyti atpažinti 
„vaizdinius žodžius“. Šis gebėjimas nepaprastai džiugina daugelį tėvų, 
kurie įsitikinę, kad vaikas — Einšteino įsikūnijimas. Iš tiesų šį įgūdį ga- 
lima išugdyti bet kuriam vaikui, kuris jau gali kurį laiką sėdėti ramiai ir 
susikoncentruoti ir kuris turi gerą regimąją atmintį, kad atskirtų vieną 
vaizdą nuo kito. Tai tie patys įgūdžiai, panaudojami atpažįstant prekybos 
ženklus ar mėgstamą šokolado plytelę. Šiam įgūdžiui lavinti naudojamos 
kortelės su ant jų užrašytais žodžiais, ir nuskambėjus teisingam atsaky- 
mui, vaikas iškart sulaukia atlygio. Taikant panašias metodikas, atpažinti 
tam tikras formas ar vaizdinius mokomi balandžiai ir beždžionės. Žino- 
ma, eksperimentai su gyvūnais leidžia pasiekti tik tam tikrą ribą. Nau- 


281 


dojant atlyginimų schemą galima išmokyti balandį atpažinti tam tikras 
formas, tik neįmanoma jo išmokyti tokiu pat būdu suprasti naujas, iki 
tol nematytas formas. 

Kad vaikas išmoktų tinkamai skaityti, pavyzdžių atpažinimas yra tik 
pradžia. Tikrasis gebėjimas susiformuoja tada, kai pažvelgus į žodį ištaria- 
mos jo raidės, pritaikoma daugybė taisyklių, variantų, išimčių ir tada ga- 
liausiai taisyklingai ištariamas visas žodis. Kai įsisavinamas šis įgūdis, kiti, 
iki tol niekada nematyti žodžiai, gali būti be vargo perskaitomi. Kartu 
su skaitomo teksto supratimu pagaliau susiformuoja tikrasis suaugusiųjų 
skaitymo įgūdis. Deja, žmogaus smegenys nėra pakankamai brandžios 
visam šiam sudėtingam procesui įvaldyti iki šešerių metų. Nuo šio am- 
žiaus pamažu išaiškėja, kam skaityti sekasi gerai, o kam ne per geriausiai. 
Visa tai ko gero mažai susiję su tuo vaizdinių žodžių skaičiumi, kuriuos 
penkerių metukų vaikas geba atpažinti. 

Išmokyti vaiką atpažinti žodžius nėra tas pat, kaip išmokyti skaityti. 
Mano manymu, ankstyvasis skaitymas — tai gal kiek daugiau nei gudrus 
triukas, nors atsirastų tyrėjų, kurie įrodytų, kad ši mano prielaida neteisin- 
ga. Didelėje mažylių grupėje vieniems vaikams sekasi gerai mokytis, ki- 
tiems — vidutiniškai, tretiems — itin sunkiai. Reikia pripažinti, kad vaikai, 
kurių tėvai daug laiko skiria vaikų ugdymui, pasiekia geresnių rezultatų, 
nei tų tėvų, kurie neskiria tam ypatingo dėmesio. Reikia pripažinti ir tai, 
kad vaikas, kuris geba ilgesnį laiką sėdėti ramiai, susikaupti ir mokytis 
būdamas ketverių metų, pasieks geresnių rezultatų ateityje nei netvar- 
kingas, per daug aktyvus, nesugebantis susikoncentruoti vaikas. 

Ir nors statistika rodo, kad gebėjimas įsiminti vaizdinius žodžius anks- 
tyvajame amžiuje yra sietinas su puikiais moksliniais pasiekimais ateityje, 
aš manau, kad mokymasis skaityti su tuo neturi nieko bendra. Kad vai- 
kas gerai skaitytų ikimokykliniame amžiuje, jis turi turėti esminių moky- 
mosi sugebėjimų ir būti skatinamas entuziastingo mokytojo. Dėl šios 
būtinos sąlygos į minėtą kategoriją nepatenka tie vaikai, kurie turi mažes- 
nių ar didesnių disleksijos, vystymosi sutrikimų, vaikai iš aplinkos, kur su 
knyga nedraugaujama. Atmetus šią vaikų grupę, galima daryti prielaidą, 
kad kitiems mokslai ateityje seksis geriau. Ankstyvasis skaitymas yra ne- 
tikslus gebėjimų indikatorius, ne to gebėjimo pagrindas. 

Plaukymas 


Plaukymas mažyliams labai naudingas, jis ne tik stiprina organizmą, 
bet yra ir smagus, daug džiaugsmo visai šeimai suteikiantis mankštini- 
mosi būdas. 

1939 m. mokslininkai ištyrė 42 mažylių, panardinamų į vandenį, 
reakciją. Per pirmuosius keturis mėnesius buvo pastebėtas refleksinis 
plaukimo būdas, kai vaikas ritmiškai judina kojytes ir rankytes, kiek pri- 
mindamas laisvąjį plaukimo stilių. Nuo 4 mėnesių šis refleksas išnyksta, 
ir vaiko judesiai vandenyje tampa netvarkingi, chaotiški. Vaikai tiesiog 
pliuškenasi, mėgaujasi vandeniu, judindami vien tik kojas ir rankas. Tik 
antraisiais mažylio gyvenimo metais pastebėtos pirmosios tikrojo plauki- 
mo pastangos, pirmieji sąmoningi kryptingi judesiai. Ir nuo tol tik laiko 
klausimas, kada vaikas išmoks deramai plaukti, priklausomai nuo jo sme- 
genų brandumo ir praktinių įgūdžių. 

Vandens procedūros rekomenduojamos nuo pirmųjų gyvenimo die- 
nų, ypač jeigu jos suburia šeimą ir suteikia visiems daug malonių aki- 
mirkų. Mažylis viena ranka laikosi tvirtai įsikibęs į tėtį ar mamą, o kita 
teškena vandenį. Vėliau jis jau gali pliuškentis vienas, budriai prižiūrimas 
suaugusiųjų. Plaukiodami su specialiais plūduriuojančiais reikmenimis, 
vaikai pasijunta dar savarankiškesni. Plaukimo „šuniuku“ įgūdžiai susi- 
formuoja maždaug nuo trečiojo iki šeštojo gimtadienio, priklausomai 
nuo vaiko ryžtingumo ir jo įgytos praktikos. Maudymasis vyresniems 
vaikams — puiki mankštinimosi forma, kuria vienodai gali mėgautis visų 
fizinių ir protinių gebėjimų vaikai. 

Šiais laikais, kai ankstyvasis plaukymas taip propaguojamas, įprasta 
panardinti naujagimį į vandenį vos jam gimus. Tai, kaip ir ankstyvasis 
skaitymas, neturi ilgam išliekančių privalumų. Linksmas pliuškenimasis 
vandenyje su visa šeima — daug efektyvesnis. 

Vaikai genijai - kam iš tikrųjų bandome padėti? 


Visi rūpestingi tėvai linki savo vaikams geriausio, visomis išgalėmis 
ragina juos siekti kuo daugiau ir, kaip tik išmano, jiems padeda. Žinoma, 
visa tai sveikintina, tačiau pulti į kraštutinumus taip pat nevalia. Deja, 
kai kurių tėvų pastangos ugdyti vaikus nuo susižavėjimo vertų veiksmų 
perauga į maniją. Juos apakina tikslas išugdyti savo vaiką kuo protinges- 
nį ir gabesnį. Kai kuriems tėvams tai natūralus procesas, tačiau kitiems 
puikavimasis protingu ir gabiu vaiku — priemonė paglostyti savo suskili- 
nėjusį ego. 

Neseniai teko kalbėtis su žurnaliste, kuri ką tik buvo parengusi 
straipsnį apie mažylių mokymą skaityti ankstyvajame amžiuje. Renkant 
medžiagą straipsniui, jai teko susidurti su kai kuriais labai gabiais vaikais 
ir jų tėvais. Vienas šešiametis berniukas buvo toks išsivystęs, kad jo tėvai 
buvo įsikalę į galvas, kad jam tarp bendraamžių mokytis yra nuobodu, ir 
pasirūpino, kad jų vaikas būtų perkeltas į aštuonmečių klasę. Tėtis įren- 
gė namuose kompiuterį, skirtą vaiko reikmėms, vėliau pasamdė papildo- 
mus į namus ateinančius mokytojus, tikėdamasis dar labiau padidinti šį 
atottūkį. Neapsicita ir be privačių muzikos pamokų. Taip vaikas iš tiesų 
buvo nušalintas nuo tos veiklos, kurioje dalyvaudavo ir ne tokie gabūs 
vaikai. Žinoma, tas vaikas tapo mokslo genijumi, tačiau jis beveik nepa- 
žino to, kas vadinama „smagu“, jis buvo išblyškęs, „kambarinis“ vaikas, 
fiziniu ir socialiniu požiūriu — atsilikęs. Mokykla ir tėvai į jį žiūrėjo kaip 
į neįprastą, pasigėrėjimo vertą eksponatą, o klasės draugai laikė jį nuo- 
bodžiu „moksliuku“. Skeptikui, tokiam kaip aš, atrodė, kad taip tėvai 
bando užmaskuoti juos apsėdusią maniją išsiauginti „supervaiką“. Labai 
liūdna, tačiau kiti vaikai, augantys šeimoje, buvo „tik normalūs“, ir todėl 
šiame procese dažnai ignoruojami. 

Kita šeima augino trimetį berniuką, kuris buvo sėkmingai įpusė- 
jęs antruosius skaitymo programos metus. Kadangi tokiam darbui su 
vaiku reikėjo skirti nemažai laiko, tėvai pasamdė savo vaiką mokyti 
užsienietę. Jos užduotis buvo kasdien mokyti jį skaityti, paskui kalbėti 
su juo jos gimtąja kalba, kad vaikas ne tik išmoktų pagrindinių dalykų, 
bet dar ir kalbėtų dviem kalbomis. Jums turbūt gali kilti klausimas — o 

kur yra tėvai, kai visa tai vyksta? Na, taip, būdami perdėm užsiėmę, pa- 
skendę savo profesinėje veikloje, jie visą laiką dirba, jų namie beveik 
nebūna. 

Vien todėl, kad šalia yra tokių nenustygstančių, aktyvų ugdymą pro- 
paguojančių tėvų, kiti tėvai, būdami įprastų gyvenimo dėsnių šalininkai, 
neturėtų jaustis prastesni arba kalti. Keturmečio sugebėjimas skaityti ir 
tarškėti užsienio kalba galbūt ir patenkina kai kurių tėvų ego, tačiau pa- 
tikinu jus, vaikams labiau patinka mokytis nuolat jaučiant kitų meilę ir 
tiesiog džiaugiantis gyvenimu. 


Mokymasis gyvenant 


Geriausi pedagogai, kuriuos vaikai kada gali sutikti per savo gyveni- 
mą, yra jų tėvai. Stebėjimo, klausymosi, žaidimo ar tiesiog buvimo šalia 
reikšmės nevalia neįvertintu. 

Paprastą eilinę dieną mažylio gyvenime nutinka daugybė įvairių nuoty- 
kių. Garsią siteną įsijungęs pralekiantis gaisrininkų automobilis ar didžiu- 
lis lojantis šuo gali sužadinti vaiko vaizduotę ir paskatinti jį pasidalyti savo 
patyrimais su tuo, kas išklausys. Pakeliui į parduotuvę jis gali atpažinti 
reklaminius skelbimus, matytus televizijos ekrane, arba galbūt jam kils no- 
ras pakalbėti apie parduotuves, automobilius ar šiaip ką nors įdomaus, ką 
pastebės eidamas pro šalį. Prekybos centre jis išmoksta rūšiuoti apelsinus, 
pasitinkdamas didesnį, ne mažesnį ryšulėlį, pastebėti subtilius skirtumus 
etiketėse. Grįžęs namo, jis mokosi derinti ir rūšiuoti maisto produktus, 
padeda mamai išimti juos iš krepšio — kad ir ką darytų, jis nesiliauja tarškė- 
jęs. Ir kartu visą laiką laukia iš tėvų patikinimų ir nurodymų. 

Jis klauso mamos ir tėčio, mėgdžioja jų posakius ir frazes, apipila 
juos tūkstančiais klausimų. Tuo metu tobulėja jo verbaliniai įgūdžiai, gi- 
lėja bendrosios jo žinios. Jis padeda tvarkytis namuose, išmoksta vykdyti 
paprastus nurodymus ir tampa „mažuoju mamos pagalbininku“. Nedūž- 
tančių lėkščių plovimas kriauklėje ir pagalba gaminant valgį — ypač mėgs- 
tami mažylių namų darbeliai. Vaikas kočioja tešlą, formuoja sausainius, 
o jo pirmasis, kad ir negrabiai sulipdytas, tortas su uogiene iškilmingai 

dedamas į orkaitę, šalia pagrindinio šeimos patiekalo. Visą šį laiką vaikas 
jaučiasi svarbus ir mylimas, jis išsiugdo didžiulį domėjimąsi tuo, kas vyks- 
ta aplinkui — gyvenimu. 

Vaiko raumenys pamažu stiprėja ne nuo mankštinimosi sporto salė- 
je, bet nuo kasdienių pasivaikščiojimų po parką, supimosi sūpuoklėse, 
laipiojimo kopėtėlėmis ir balandžių gainiojimo, kuriems neužtenka prote- 
lio, kad nutūptų toliau nei per šimtą metrų nuo šio mažojo nenuoramos 
paukščių gąsdintojo. Didžiąją dienos dalį vaikas leidžia žaisdamas ne su 
brangiomis Sižccon Valley kompiuterizuotomis priemonėmis, 0 su papras- 
čiausiais daiktais — dėžėmis, kėdėmis ar popieriumi. 

Improvizacija ir pačių vaikų sugalvoti žaidimai ugdo vaiko išradin- 
gumą, kai vaikų-lepūnėlių vaizduotė neretai lieka nepažadinta. Žiūrėk, 
vieną minutę vaikas virsta autobuso kontrolieriumi — sustatęs poromis 
kėdes, renka ir skaičiuoja pinigėlius iš įsivaizduojamų keleivių, o po minu- 
tėlės viduryje svetainės jis jau pilotuoja neįtikimai triukšmingą reaktyvinį 
lėktuvą. Kartoninė dėžė bemat pavirsta jo žaislinių mašinyčių garažu; 
kiek vėliau ta pati dėžė pasirenkama kaip bazė, iš kurios raketa, — tualeti- 
nio popieriaus ritinio tūtelė, — iššauna į kosmosą. 

Akademinės žinios, kaip ir lytinis švietimas, gali būti įgyjamas įvairiau- 
siais būdais. Vienas būdų — nusivesti vaiką į atskirą kambarį, sakykim, 
vienam iš tėvų, ir paskaityti formalią paskaitą apie vienus ar kitus gyveni- 
mo faktus. Laisvesnių pažiūrų tėvai paprastai vengia tokio požiūrio, jie 
mieliau atsakinėja vaikui į nuolat kylančius klausimus. Panaši metodika 
gali būti taikoma ir mažamečiams — juos galima susodinti ir mokyti for- 
maliai, arba leisti būti savo tėvų ,,pameistriais“ ir daugelio dalykų išmokti 
per kasdienio gyvenimo veiklą. 

Geri, rūpestingi tėvai neturėtų pasiduoti savo draugų, prisiėmusių „ak- 
tyvaus ugdytojo“ vaidmenį, įtakai. Geri, mylintys, rūpestingi tėvai, kurie 
moko savo vaikus per praktinę gyvenimo patirtį, sulaukia didžiausių pagy- 
rų. Jeigu vertinsime visą daugiau kaip 70 metų laikotarpį, išties nesvarbu, 
kada vaikas pradėjo skaityti — ketverių ar šešerių metų. Daug svarbiau, kad 
tuk ką pradėjęs savo gyvenimo kelią mažas žmogutis jaustųsi laimingas, 
džiaugtųsi tuo, kas vyksta aplinkui, ir kuo mažiau nerimautų. Išbandymai 
ir vargeliai netrukus pasipils ant jo galvos. 

Dvidešimtas skyrius 


Dirbanti mama 


Knygose apie vaikų auklėjimą moterys, kurios augina mažus vaikus ir iš- 
eina dirbti, dažnai kritikuojamos. Idealiame pasaulyje galbūt iš tiesų jos 
būtų vertos kritikos, tačiau pasaulis, kuriame gyvename, toli gražu nėra 
idealus. Maža to, niekas dar neįrodė, nors daugelis ir stengėsi, kad rūpes- 
tingų dirbančių motinų vaikai dėl to patyrė mažesnę ar didesnę skriaudą 
it nukentėjo. 

Vis daugiau motinų, auginančių jaunesnius nei 5-erių metų vaikus, 
sugrįžta dirbti. Jos tiesiog neturi kitos išeities, nes iš vieno tėvo atlygini- 
mo šeima negali apmokėti sąskaitų. Situacija dar prastesnė, jeigu vaiką 
augina tik vienas iš tėvų. Kitas atvejis, kai motinos, tiek daug pastangų 
įdėjusios atsakingoms pareigoms užimti, bijo ilgam laikui atitrūkti nuo 
darbo, prarasti deramus įgūdžius ir tolesnės karjeros siekimo perspek- 


287 


tyvas. Yra ir tokių mamų, kurios jaučia, kad nėra sutvertos būti mamo- 
mis visą parą ir, kad ir kaip jos stengtųsi, toks vaidmuo joms netinka. 
Kritikuoti labai lengva, tačiau šiais lyčių lygybės laikais, man regis, tik 
nedaugelis vyrų sutiktų būti tėvu kiaurą parą. 

Ir nors gerai suvokiu, kad dabartinė tendencija yra neišvengiama ir 
kad ji apskritai nėra žalinga, vis dėlto labai norėčiau, kad būtų kitaip. Iš 
tiesų neramu dėl to, kad tiek jaunos mamytės, tiek tėčiai šiais įstabiais, 
nepakartojamais vaiko metais yra taip užsiėmę. Dažnai tik vėliau suvokia- 
me, kaip greitai bėga laikas ir, jam praėjus, negalime jo susigrąžinti. 


Kaltė 


Jeigu motinos, kurios nori arba yra priverstos dirbti, galėtų su tuo 
susitaikyti ir liautis save dėl to kaltinti, jų gyvenimas būtų daug laimin- 
gesnis. Neseniai teko dalyvauti vaikų darželio tėvų susirinkime, per kurį 
pulkelis nedirbančių mamų užsipuolė dirbančias mamas, csą jos neturi 
teisės turėti vaikų, jeigu nenori likti namie ir jais rūpintis. Netgi taip ir ne- 
puolamos, daugelis mamų jaučia kaltę, neskirdamos viso dėmesio savo 
vaikams. 

Norėčiau nuraminti dirbančias motinas, pateikdamas čia visame pa- 
saulyje pripažinto gydytojo Michaelio Rutterio raštų citatą: „Galima 
drąsiai teigti, kad dirbančių mamų, nors dažnai kaltinamų dėl savo vai- 
kų auklėjimo ir mokymosi problemų, vaikai neturi daugiau problemų 
nei tų mamų, kurių vaikai auga namie. Apie tai byloja ne vienas tyri- 
mas, atliktas įvairiomis metodikomis tiriant vaikų elgesio ypatumus.“ 
Naujausius tyrimus pateikė Elizabeth Harvey iš Masačiusetso universi- 
teto. Savo tyrime ji vertino dirbančių mamų vaikų kalbos išsivystymą, 
mokymosi pasiekimus, elgesio problemas ir lygino su motinų, kurios 
nedirba, vaikais. Nei pagal vieną kriterijų E. Harvey nenustatė jokių 
ženklių skirtumų. 

Turbūt galima drąsiai teigti, kad svarbus ne valandų, praleistų ne na- 
mie, skaičius, bet: 

+ vaiko priežiūros organizavimo kokybė; 

+ tėvų-vaikų santykių kokybė; 

+ Mamos emocinė būklė; 

+ papildomas dėmesys vaikui, kai tėvai yra kartu su juo. 


Vaiko priežiūros variantų pasirinkimas 


Tiems mažyliams, kuriems dieną naktį tenka laimė būti apsuptiems 
šeimos, iš tiesų pasisekė. Tačiau jeigu tai neįmanoma, galima pasirinkti 
arba profesionalų dienos centrą, arba kokią netoliese gyvenančią moti- 
ną, sutinkančią ir oficialiai įgaliotą savo namuose prižiūrėti tris at keturis 
vaikus. Pasirinkę šiuos oficialiai įteisintus vaiko priežiūros variantus, jūs 
neapsigausite, tačiau jų nėra tiek daug ir, be to, daugeliui tėvų jie gali būti 
per brangūs. 

Nusprendę ieškoti auklės, būkite itin atidūs. Jūs turite visiškai pasi- 
tikėti jos sugebėjimais, kad darbo metu galėtumėte jaustis ramūs ir su- 
sitelkti ties savo darbu. Atkreipkite dėmesį, kaip ji bendrauja su jūsų 
mažyliu. Ar ji kalba, klausosi, žaidžia ir bendrauja su vaiku nuoširdžiai, 
skiria jam savo švelnumą ir atidą, ar tai tik santykis, grindžiamas gauna- 
mu atlygiu? Pirmą kartą palikdami vaiką su aukle, per daug neskubėkite 
ir nepanikuokite. 

Vaikui aiškiai pasakykite, kur išeinate ir kada grįšite jo paimti. Ir vis 
dėlto mažylis gali to nesuprasti ir apsipilti ašaromis jums išeinant, taip 
pat ir jums sugrįžtant, tarsi bausdamas jus už tai. 

Vaiko auklei ar dienos centro auklėtojai būtinai palikite kontaktinį te- 
lefono numerį ir paprašykite jums paskambinti, jei kiltų bent menkiausių 
problemų. Galbūt tai padės jums jaustis užtikrintiems, kad vaikas prižiū- 
rimas gerai ir kad jums bus pranešta, jeigu atsitiktų kas nors negera. 

Liga ir vaiko priežiūra 


Išgyvenę metus pakankamai izoliuotoje namų aplinkoje, mūsų vaikai 
nėra atsparūs virusams, sukeliantiems peršalimus, kosulį ar karščiavimą. 
Pradėję lankyti vaiko priežiūros įstaigas, jie tampa ypač pažeidžiami ir, 
regis, pasigauna mažiausią infekciją. 

Vaiko priežiūros institucijos skirtos tik sveikiems vaikams, ir dėl to 
tėvams ir jų darbdaviams kyla daug nepatogumų. Yra bendrovių, kurios 
nenoriai priima į darbą mamas, turinčias mažų vaikų, nes baiminasi, kad 
dėl dažnų vaikų ligų bus imamas nedarbingumo lapelis. 

Tai nelengvas klausimas. Viena aišku, kad kai vaikai negaluoja, ge- 
riausiai juos užjaučia ir paguodžia artimi šeimos nariai. Tačiau turėčiau 
pastebėti, kad tuo atveju, kai tenka laikinai atsisakyti darbo dėl vaiko 
ligos, tai ne vien motinų rūpestis, — tėveliai taip pat turėtų perimti dalį 
šios atsakomybės. 


Vaiko interesų paisymas 


Mama, kuri dirba, turi skirti kuo daugiau dėmesio savo vaikui, kai 
yra kartu su juo. Iš darbo grįžusi išvargusi mama ko gero neturės jėgų 
pulti skalbti, tvarkyti namus ar gaminti valgį, tad verčiau tegu pasikalba, 
pažaidžia su savo mažyliu. Kad ir kokia būtų gera vaiko priežiūra ikimo- 
kyklinėse ugdymo įstaigose, ji bus gera tik tada, jeigu su vaiku bus daug 
bendraujama vakarais ir savaitgaliais namuose. Apsipirkinėjimas, valgio 
gaminimas ir namų tvarkymas neturėtų užgožti tėvų ir vaiko bendravi- 
mo, nots, jeigu sumaniai organizuojami, šie darbeliai gali tapti džiaugs- 
mo ir ugdymo šaltinis. Jeigu galite sau tai leisti, didžiąją dalį produktų 
supirkite iš anksto, kad reikėtų tik kartais užsukti į šalia esančią parduo- 
tuvėlę. Puiku turėti šaldytų maisto pusfabrikačių šaldiklyje, tačiau tokia 
mityba yra brangesnė ir monotoniška, jeigu taip maitinsitės nuolat. Eg- 
zotiškų patiekalų, kuriems paruošti prireikia daug laiko, reikėtų atsisakyti 
ir juos pakeisti maistingais, lengvai pagaminamais valgiais. Tie, kurie turi 
etdvius šaldiklius ir organizavimo gyslelę, gali pasirūpinti savaitgalio val- 

giais iš anksto paruošę patiekalus porcijomis ir jas užšaldę. Taip galėsite 
akimirksniu pagaminti šeimai pietus ar vakarienę, tereikės maistą kelias 
minutes pašildyti mikrobangų krosnelėje. Arba galite savaitgalį sau leisti 
visi drauge nueiti į kavinukę ar mėsainių užkandinę, kad kiek pailsėtumė- 
te nuo maisto gaminimo ir suteiktumėte vaikui daugiau džiaugsmo. 

Dirbančios mamos ir „išpuoselėti namai“ nėra suderinami dalykai. 
Švara, higiena ir santykinis tvarkingumas pageidautini, tačiau tai neturė- 
tų pavirsti manija. Svarbiausia — gera nuotaika, smagi atmosfera šeimoje. 
Sunku bendrauti su vaiku, kai garsiai kaukia dulkių siurblys. Tuomet ne- 
įmanoma smagiai pasiausti po namus, nes tvarkos apsėsta mamytė pikti- 
nasi dėl menkiausio daiktų pajudinimo. 


Dirbančių mamų interesų paisymas 


Iš dirbančių mamų tikimasi, kad jos nudirbs mažiausiai du etatinius 
darbus, ir tik už vieną jų bus sumokėta ar padėkota. Visi vyrai vra per 
daug dosnūs. Ypač apvaisinimo momentu. Tačiau sulig juo, deja, dau- 
geliui visas dosnumas ir lygybės jausmas, tegis, pasibaigia. Kai kurių 
tėvelių taip ir norisi paklausti: „Ar dar yra koks nors gyvenimas po 
pastojimo?“ 

Šiais laikais, kai gausus kontraceptinių priemonių pasirinkimas ir kai 
vis daugiau mamų vra priverstos išeiti dirbti, rūpesčių pasidalijimą būtų 
protinga aptarti iki, o ne po lytinio akto. 

Kai du pavargę tėveliai ir judrus, įaudrintas vaikas kas vakarą susi- 
buria namuose, būtina pasiskirstyti darbus po lygiai, nepamirštant ir 
paties vaiko. Savaitgaliais vienas tėvų gali būti atsakingas už pirkinius, 
namų tvarkymą ar išėjimą su vaiku pasivaikščioti į parką, tuo tarpu 
kitas — imtis lyginimo ar tiesiog pasirengti ateinančiai savaitei. Jeigu 
tėveliai kokį vakarą išeina pavakaroti su draugais at, tarkim, į futbolo 
treniruotę, mamytėms turi būti suteikiama tokia pat galimybė. Vyrai nė- 
ra prastesni ar silpnesni, kad neįstengtų lygiomis dalytis namų ir vaiko 
priežiūros rūpesčiais. 

Išvada 


Tendencija akivaizdi — vis daugiau mamų, auginančių mažus vaikus, 
grįžta į darbą. Šios mamytės, dirbančios dviem etatais — darbe ir na- 
muose, nesulaukusios pagalbos neišvengiamai anksčiau ar vėliau patiria 
stresą. 

Regis, turėtų būti aišku, kad jeigu vaikai planuojami ir pradedami 
kartu, rūpintis jais taip pat reikėtų kartu. Dvidešimt pirmame amžiuje 
dviejų dirbančių asmenų šeimoje neturi atsirasti vietos snaudžiančiam 
partneriui. Tėveliai privalo suvokti šią akivaizdžią tiesą. 

Nors daugelis mamyčių nerimauja ir jaučiasi kaltos išeidamos į darbą 
ir palikdamos savo mažylius visai dienai, reikia pripažinti, kad nėra įrody- 
ta, jog dirbančios motinos kokiu nors būdu kenkia savo vaikams. Žino- 
ma, būtina pasirinkti profesionalią vaiko priežiūros formą, o po darbo 
ir savaitgaliais vaikui skirti kuo daugiau dėmesio. Čia svarbu ne skirtas 
laikas, o laiko, praleidžiamo su vaiku, kokybė. 


Dvidešimt pirmas skyrius 


Pagyrimo žodis seneliams 


Senelės ir seneliai — labiausiai mūsų vertinami ir mažiausiai panaudojami 
pagalbos šaltiniai. Per pastaruosius penkiasdešimt metų dėl geresnių gyve- 
nimo sąlygų ir taip vadinamo „progreso“ šeimos linkusios įsikurti atskirai 
nuo savo tėvų. Ši tendencija neišvengiamai sukėlė aibę problemų. Anekdo- 
tai apie anytas ir uošves duoda pelno komikų scenarijams, tačiau šis humo- 
ras nesuvokiamas mažyliui, kuriam visiškai neįdomu klausytis apie erzinan- 
čius jo senelės įpročius. Jam tiesiog smagu būti kartu su ja. Šį skyrių rašau 
atiduodamas pagarbą vyresniajai kartai ir jų didžiuliam indėliui mums ir 
mūsų vaikams. 

Privalumai 


Istoriniu požiūriu šeimose, kurios gyveno drauge, jaunesniosios atža- 
los semdavosi patirties iš vyresniųjų šeimos narių. Tačiau dėl šiems lai- 
kams būdingų tendencijų gyventi atskirai, jaunieji tėveliai dažnai atsisako 
nuo lengvai žarstomų patarimų, taip pat ir labai reikalingos papildomos 
poros tankų streso akimirkomis. Kiti tėvai žvelgia į vyresniąją kartą kaip 
į senamadišką, atitrūkusią nuo šių dienų realijų, nesugebančią nieko pa- 
siūlyti. Šis požiūris iš tiesų yra keistas, kai susimąstai, kad dar taip nese- 
niai galingiausios pasaulio valstybės buvo valdomos žmonių, kurie patys 
yra seneliai ar senelės. 

Mums bręstant ir senstant, gyvenimas įgyja realistiškesnį tempą, su- 
siformuoja brandus „buvau ten, dariau tą“ požiūris. Dauguma vyresnio 
amžiaus žmonių pergyveno karus, finansinius nepriteklius ir įvairiausius 
stresus, todėl geriau sugeba įvertinti smulkių susierzinimų, perdėtai su- 
reikšminamų šių dienų gyvenime, beprasmiškumą. 

Vyresnioji karta pasižymi lengvai užkrečiamu, nebyliu švelnumu, 
kurio mūsų sparčiu tempu lekianti per gyvenimą jaunesnioji karta dar 
neišsiugdė. Vaikai, kurie neįstengia ramiai nusėdėti, akimirksniu, tarsi 
užhipnotizuoti, nurimsta, kai į juos žiūri senelė. Seneliams galbūt sun- 
kiau sekasi „įsipaišyti“ į šią sumaištį, tačiau jie atsigriebia kitose srityse. 
Jaunosios atžalos net išsižioję klausosi įvairiausių istorijų, į senelį žiūrė- 
dami kaip į sąmojingiausią ir įdomiausią pasakotoją pasaulyje. Jie drau- 
ge vyksta į jaudinamas „safari“ išvykas po sodą ar kaimyninius rajonus. 
Čia, nors tik už šimto metrų nuo namų, yra tiek įdomių dalykų, kai juos 
parodo tas, kuris niekur neskuba ir suranda laiko ilgam stabtelėti ties 
kiekvienu jų. 

Nėra geresnės laikinosios vaiko priežiūros nei ta, kurią siūlo seneliai. 
Jie tarytum vaiko tėvų tąsa, iš dalies dėl genų ir dėl dvidešimties metų, 
kuriuos senelė „plovė smegenis“ vienam iš vaiko tėvų, todėl jie yra to- 
kie panašūs. Prižiūrėti vaiką, kol tėvai dirba ar kur išvykę, slaugyti ser- 
gantį — visas šias neįkainojamas „paslaugas“ gali suteikti vaiko seneliai. 
Kai kurie tėvai skiria popietę ar vieną dieną per savaitę vaiko viešnagei 
pas senelę. Kiti tėvai retkarčiais sau „pasidovanoja“ savaitgalį poilsio, 

palikdami vaiką pas senelę, arba pasiima senelius su savimi išvykdami 
atostogauti, kad galėtų pasidalyti su jais vaiko globa. Tiek tėvams, tiek 
vaikui, tiek seneliams šis mažylio priežiūros dalijimasis yra nepaprastai 
naudingas. 

Atskirai gyvenančios mamytės galėtų susidraugauti su vyresnio 
amžiaus kaimynais, — suteiksite daug džiaugsmo senukams ir praturtinsi- 
te žiniomis ir patirtimi savo vaikus. Visa tai gali suteikti visada reikalingi 
ir mylimi vaiko seneliai. 


Pagrindinių taisyklių išdėstymas 


Dažniausiai trintis su seneliais kyla, kai manoma, kad jie kišasi ir kriti- 
kuoja. Jų kišimąsi galima būtų suprasti, nes juk sunku tyliai sėdėti ir stebėti, 
kaip jų vaikai klupinėja žengdami per gyvenimą, darydami tas pačias klai- 
das, kurias darė jie patys ir dėl kurių vėliau gailėjosi. Perspėjimas dėl klaidų 
dažnai praleidžiamas pro ausis arba sutinkamas audringa pykčio banga. 
Daugelis barnių kyla dėl menkniekių, kurie iš tikrųjų nieko verti, kai sulygi- 
ni juos su ta didžiule nauda, kokią gali suteikti senelių pagalba. 

Kad susiformuotų geri santykiai, būtina nustatyti taisykles ir pripa- 
žinti vieniems kitų teises. Kai vaikas yra globojamas tėvų, tuomet tėvai 
čia griežia pirmu smuiku, ir nors patarimai gali būti duodami taktiškai, 
ir netuti būti verčiami paklusti dažnai įkyriems ir neesminiams tėvų įgei- 
džiams. Vaikas — kaip chameleonas, kuris gali lengvai prisitaikyti prie 
nuolat besikeičiančios aplinkos. 

Senclei turėtų būti leidžiama vaiką maitinti taip, kaip jai atrodo tin- 
kama. Jeigu, tarkim, tėvai įsitikinę, kad cukrus kenkia vaiko dantims, tą 
galima pataisyti grįžus namo, lengvai brūkštelėjus dantis dantų šepetė- 
liu, užuot dėl to vaidijusis. Seneliams reikėtų leisti auklėti vaiką taip, kaip 
jiems atrodo geriausia, — žinoma, jokiais būdais nedarant žalos bendram 
vaiko elgesiui ar drausmei. Tėvai yra pagrindiniai globėjai ir jiems nevalia 
visą gyvenimą kaltinti senelius, mokyklas ar kitus vaikus dėl jų atžalos trū- 
kumų. O visi trūkumai turi būti išdėstyti, kad būtų galima su jais kovoti. 

Išvada 


Būtų neprotinga teigti, kad visi seneliai trokšta prižiūrėti savo vai- 
kaičius. Juk kai kurie tėvai kažkada vos rado laiko savo vaikams, o kartą 
jau patyrus nesėkmę, vargu ar būtų tikslinga leisti eksperimentuoti su 
kita karta. 

Tačiau dauguma mūsų nepakankamai naudojasi šiuo neįkainojamu 
pagalbos šaltiniu. Seneliai nėra kalėdinės dekoracijos, tinkamos vaikams 
tik per šventes ar atostogas. Tiek vaikai, tiek tėvai gali daug ko pasimoky- 
ti iš vyresniosios kartos, nesvarbu, ar tai būtų senelis ir senelė, ar pagyve- 
nusi kaimynų pora. 

Kad susiklostytų geri, draugiški santykiai, galioja paprastos taisyk- 
lės. Jaunesnioji karta į senyvą amžių ir brandą turi žvelgti su pagarba. 
Jeigu jaunesnieji tėvai nesišiauš ir nesikabinės dėl smulkmenų, nesikiš į 
senelių priežiūros ir auklėjimo metodus, tuomet jie gali tikėtis to paties 
iš savo tėvų. 


Dvidešimt antras skyrius 
Seimos su vienu iš tėvų 


Siandien statistikos duomenys rodo, kad daugiau nei ketvirtadaliui vaikų 
yra reali tikimybė augti šeimoje su vienu iš tėvų, kol jie baigs mokyklą. 

Kai mane užplūsta filosofinės nuotaikos, pradedu gailėtis visų mūsų, 
žmogiškųjų sutvėrimų. Mes galime skaidyti atomus, tyrinėti kosmosą ir 
kurti kompiuterius, tačiau dažnai nesugebame pasirinkti tinkamo partne- 
rio it gyventi su juo taikiai ir ramiai. Regis, mokslo pasiekimams sparčiai 
žengiant į priekį, žmogiškieji santykiai vis labiau atsilieka. 

Priežasčių, kodėl šeimoje lieka tik vienas iš tėvų, yra įvairių, tačiau, 
kad ir kaip būtų liūdna, dauguma tokių žmonių susiduria su vienatve, 
tibotu visuomeniniu gyvenimu, finansiniais sunkumais ir dažnai su nei- 
giamomis emocijomis iš buvusio partnerio. 

Mums, suaugusiesiems, gali būti išties nelengva, tačiau mes galėjome 
rinktis, kokiu keliu eiti, o mūsų vaikams visai nepasisekė. Jų nuomonės 
niekas neklausė, ką geriau reikėjo pasirinkti, apvaisinimą ar kontracepci- 
ją, O vos gimę, jie atsidūrė situacijoje, kurios neįstengė suvaldyti. Suau- 
gusieji gali išsiskirti, tačiau vaikams dažnai tenka gyventi su nestabiliais, 
besivaidijančiais, kvailystes krečiančiais suaugusiaisiais, nes skyrybos iki 
šiol laikomos nederama išeitimi. 

Tėvo ar mamos, kurie augina vaiką ar vaikus vieni, situacija išties 
nelengva, tačiau nėra neįveikiama. Jeigu globojantis tėvas ar motina su- 
geba išlikti stiprus ir išlaikyti emocinį ryšį, vaikų laukia visiškai neblogos 
perspektyvos. 


Ypatingos situacijos - jų problemos 


Kiekvienai vienišo tėvo situacijai būdingos savos problemos. Kaip 
jos rutuliosis ir kaip paveiks vaiką, priklausys nuo trijų dalykų: tėvo-glo- 
bėjo šilumos ir sugebėjimo atsitiesti; paramos ar griaunamojo kišimosi iš 
pašalies; ir aplinkybių, nuvedusių iki vienišo tėvo statuso. 

Kai du tėvai, nusprendę skirtis, elgiasi atsakingai ir taikingai, galima 
tikėtis visiškai priešingų rezultatų nei tuo atveju, kai išsiskiriama su pyk- 
čiais ir nuoskaudomis. Vienišas tėvas ar motina, sukrėsti mylimo partne- 
rio mirties, atsiduria dar kitoje situacijoje nei vieniša mama-paauglė, pati 
beveik dar vaikas. 


Išsiskyrimas ir skyrybos - vieniši tėvai 


Tai dažniausia „solo“ situacija, kurią tenka stebėti. Nors šie tėvai turi 
daugybę rūpesčių, šeimos, tokios, kokia ji nuo šiol yra, laimė daugiausia 
priklauso nuo to, ar po išsiskyrimo išlieka taikingi ar priešiški santykiai 
(žr. 23 skyrių). 

Kad ir koks nelaimingas buvo gyvenimas prieš išsiskiriant, daugumai 
tėvų galutinis išsiskyrimas sukelia daug skausmo. "Tyrimai rodo, kad sun- 
kiausias laikas — pirmieji dvylika mėnesių, kol tėvai mokosi gyventi iš 
naujo, o vaiko reakcijos dažnai būna nenuspėjamos. Čia reikėtų aptarti 
daugelį aspektų. 

Globos ir leidimo matyti vaiką teisės. Galbūt aš per daug paprastai 
žiūriu į įstatymus, bet man nelabai suprantamos kovos dėl teisių į vaiko 
globą at teisės jį matyti. Kiek rodo mano patirtis, jeigu mama nori auginti 

vaikus, jai bus suteikta globa, išskyrus tuos atvejus, kai ji turi labai rimtų 
emocinių ar priklausomybės problemų. 

Leidimas matytis su vaiku paprastai suteikiamas be jokių sunkumų, 
tik kartais gali būti apribojamas ir labai retais atvejais visiškai uždraudžia- 
mas. Kartais priverstinai esu kviečiamas į teismą kaip liudininkas, kai 
sprendžiamas teisės matytis su vaiku klausimas. Ir kad ir kaip sėkmingai 
būtų išspręstos šios bylos, aš niekada negaliu pateisinti didžiulių emoci- 
nių ir finansinių nuostolių. 

Gyvenimo sąlygos. Po išsiskyrimo dauguma šeimų susideda savo 
mantą ir kraustosi iš namų. Galbūt taip nutinka dėl finansinių priežas- 
čių, o gal dėl nesąmoningų pastangų ištrūkti iš namų, kuriuose apstu 
blogų prisiminimų. Ir čia norėčiau perspėti: jei tik įmanoma, nedaryki- 
te skubotų sprendimų. Kai mūsų gyvenimas, kokį iki šiol pažinojome, 
griūva, mums būtina tvirtai įsikabinti į pažįstamas vietas, žmones ar 
nusistovėjusią tvarką. Namas yra kaip lizdas, į kurį kas vakarą galime 
sugrįžti, čia mes jaučiamės saugūs. Lygiai taip pat ir vaikai — jie ką tik 
neteko vieno iš tėvų, o jeigu jie praras ir savo namus, skausmas bus dar 
gilesnis ir sunkiau pakeliamas. 

Pinigai. Daugeliui mamų „vienišos motinos“ statusas reiškia drastiš- 
ką pragyvenimo lygio nuosmukį. Apmaudas dar didesnis, jei jos mato, 
kaip jų vyrai gyvena visko pertekę ir išdidžiai tą demonstruoja. Kai tėvas 
aplanko šeimą, vaikams tai tarytum ilgai laukta šventė su skanėstais ir 
dovanomis. Jam išėjus jie vėl pasilieka vieni su mama, vos suduriančia 
galą su galu. 

Žinoma, ne visi buvę vyrai priklauso šiai kategorijai. Daugelis apskri- 
tai niekad nenorėjo skirtis ir dabar visomis išgalėmis stengiasi išlaikyti 
dvejus namus. Daugelis jų taip pat susiduria su finansiniais sunkumais, 
jeigu veda antrą kartą ir turi išlaikyti dar vieną šeimą. 

Šiais laikais mokamos pašalpos padeda išgyventi, bet jų niekada ne- 
pavadinsi dosniomis. Grįžimas į darbą sustiprina pašlijusį mamos pasiti- 
kėjimą savimi, savęs vertinimą, tačiau negaunant pašalpos ir padaugėjus 
išlaidų, susijusių su vaiko priežiūra, darbas turi būti gerai mokamas, kad 
būtų verta dirbti. 

Tėvai turi tiek moralinę, tiek teisinę pareigą išlaikyti savo atžalas. Vy- 
tiausybės įstatymais numatyta, kad alimentai vaikui būtų išskaičiuoti iš 
atlyginimo. Žmogus, turintis savo verslą, gali tvirtinti, kad uždirba ma- 
žai, tad buvusi žmona gaus juokingą sumą arba apskritai nieko negaus. 
Gyvenimas tęsiasi — tačiau dažnai jis nėra toks gražus ir neretai abi pusės 
jaučia kartėlį ir nepasitenkinimą (skyrybų metu labai dažnai nugalėtojų 
nebūna). 


Šeima ir draugai 


Kai aplinkui artimieji ir draugai, išsiskyrimas išgyvenamas ramiau 
tiek suaugusiųjų, tiek vaikų. Šalia esantys seneliai dažnai suteikia vai- 
kams taip teikalingo saugumo, kurio šiuo gyvenimo momentu negali 
suteikti tėvai. 

Ir nors yra nemažų privalumų, nėra taip paprasta mažylio mamai 
grįžti į savo tėvų namus. Ne tik dėl to, kad prarandamas savarankiškas 
gyvenimas, bet ir dėl to, kad šiuo grįžimu nebyliai pripažįstama nesėkmė. 
Tačiau tokiu gyvenimo momentu nelabai yra iš ko rinktis. Verta apmąs- 
tyti visus grįžimo į pažįstamą šeiminę terpę privalumus — pagalbą prižiū- 
trint vaikus ir emociniu požiūriu saugią aplinką atžaloms. 

Santuokai iširus, niekada nėra lengva grįžti į socialinę aplinką, kurioje 
buvote iki šiol. Draugai taip pat jaučiasi sutrikę, jie nežino, kieno pusę 
palaikyti, tad dažnai jie nepalaiko nė vieno. Vedusios poros gerai sutaria 
su kitomis vedusiomis poromis, tačiau gali jaustis nejaukiai, kai į jų būrį 
įsilieja vienišiai. Kai kurie net atsitraukia atokiau, tarsi bijodami užsikrės- 
ti, lyg skyrybos būtų koks užkratas. 

Tėvus, praradusius partnerį ir dabar neturinčius artimų draugų ar 
šeimos narių, prislegia vienatvė. Jie tampa labai jautrūs, lengvai pažeidžia- 
mi. Tada labai lengva įsipainioti į kitus, nė kiek ne geresnius santykius. 
Niekada nesiliauju stebėtis, kodėl tiek daug žmonų pabėga nuo savo al- 
koholiko ar smurtaujančio vyro ir nesulaukusios nė metų išteka už tokio 
pat netikėlio ar dar blogesnio. 

Nesiskirkite su seneliais 


Vestuvių iškilmėse paprastai dalyvauja dvi svečių grupės — iš jaunikio ir 
iš jaunosios pusės. Skyrybų metu giminaičiai vėlgi tarsi pasidalina į dvi sto- 
vyklas. Tačiau mažyliai nesupranta šių santykių nutrūkimo niuansų, jų dina- 
mikos; jiems neidomu rūšiuoti žmones į „geriukus“ ir „blogiukus“. Vaikai 
jaučiasi sutrikę dėl permainų savo tėvų gyvenime ir šliejasi prie giminaičių 
tiek iš vienos, tiek iš kitos pusės, tarsi ieškodami saugios užuovėjos. 

Žmona gali išsiskirti su vyru, tačiau nėra jokio pagrindo skirtis ir su 
jo tėvais. Įstatymai šiuo metu garantuoja seneliams teisę matytis su savo 
anūkais. Deja, dar visai neseniai man teko sutikti senelių, kurie prarado 
bet kokius ryšius su tais, kuriuos mylėjo. Tokia situacija tampa dar sudė- 
tingesnė ir nemalonesnė, kai scenoje pasirodo netinkamas naujas part- 
neris. Dažnai seneliams neleidžiama bendrauti su savo vaikaičiais net 
telefonu, naikinami jų laiškai, grąžinamos gimtadienio dovanos. 

Viena močiutė man pasakojo, kaip po skyrybų trejus metus kasdien 
ji rūpinosi vaikaičiais. Tačiau kai šeimoje atsirado naujas partneris, visi 
ryšiai su mažyliais jai buvo užkirsti. Dabar ji galėjo į savo vaikaičius pa- 
žvelgti iš pravažiuojančio autobuso arba ilgesingai dirsčiodama pro mo- 
kyklos tvorą. 

Po tėvų skyrybų vaikams būtina senelių parama, jų apsauga. Jeigu 
giminaičiai pasiryžę nesikišti į savo vaikų tarpusavio karus ir suteikti pa- 
ramą vaikaičiams, jiems turi būti atviri visi keliai. Reikia sugebėti išlikti 
draugiškiems ir taikingiems visiems draugams ir giminaičiams, kurie nuo- 
širdžiai nori padėti. 


Leidimas susitikti 


Ar jums patinka, ar ne, tačiau tokie susitikimai vyks. Jūs galite rink- 
tis — jaudintis, pykti, sielotis, tačiau šie negeri jausmai pereis ir jūsų vai- 
kams, arba priimti šią situaciją kaip didysis jogas Svamis, su dieviškąja 
susitaikymo aura. 

Žinoma, skaudu, kai jūsų vaikai išeina susitikti su jūsų buvusiu part- 
neriu ar partnere ir jo naująja drauge ar draugu. Skaudu, kai neturite ska- 


301 


tiko, o tiedu gyvena visko pertekę. Skaudu, kai jūs skalbiate, gaminate 
valgį ir viskuo rūpinatės visą savaitę, tuo tarpu buvęs sutuoktinis atvyks- 
ta kaip dovanėlė ir išeina, neprisiimdamas nė menkiausios atsakomybės. 
Toks gyvenimas. Niekas nedrįs teigti, kad taip turi būti, tačiau, kad ir 
kaip niekinga, taip jau yra. 


Neigiama reakcija 


Vaikai nėra patarėjai vedybų klausimais, ir jie nesupranta, dėl kokių 
gerų ar blogų dalykų šeima išsiskyrė, pagaliau jiems tai neįdomu. Ma- 
žyliai neįstengia suvokti visam laikui pasikeitusios situacijos, tad kad ir 
koks nepakenčiamas ir bjaurus yra buvęs partneris, jie vis tiek nori su 
juo susitikti. 

Taip jau yra, kad dauguma santuokų subyra, kai vaikai būna ikimokyk- 
linio amžiaus. Mažylių problemos skiriasi intensyvumo laipsniu, tačiau 
paprastai pasireiškia nesaugumo jausmu, gebėjimų vystimosi sulėtėjimu 
ir netinkamu elgesiu. 

Nesaugumo jausmas kerta skaudžiai. Vaikai prarado vieną iš tėvų ir 
nesijaučia tikti, at pagrindinis likęs globėjas taip pat jų nepaliks. Jie įsika- 
bina į jį tarsi moliuskai ir nesitraukia nė per žingsnį prieš tai neįsitikinę, 
kad jis ar ji liks šalia. Sunku jiems būna ir vaiko priežiūros ar ikimokyk- 
linio ugdymo įstaigose, jie nenori ten likti, garsiai protestuoja ir sunkiai 
ištveria ten visą dieną. Pamėginkite pabūti su jais kartu kurį laiką prieš 
išeidami ir apie situaciją informuokite vaikų auklėtojus, kad jie palaikytų 
vaikus, jiems padėtų. Gali sutrikti vaikų miegas, jie gali dažnai pabusti 
naktį, norėdami patikrinti, ar likęs su jais tėvas ar motina niekur nedingo. 
Dauguma vaikų pareiškia norą miegoti vienoje lovoje kartu su mama art 
tėvu, ir tai nėra blogai, tačiau jeigu atsiras naujas partneris ar partnerė, 
vėl gali kilti sunkumų. 

Vaikų elgesys, išėjus vienam iš tėvų, dažniausiai pasikeičia į bloga. 
Jie pyksta dėl situacijos, kurios nesupranta, ir savo pyktį išlieja tiems, 
kurie yra arčiausiai. Jie jaučia ore tvyrantį liūdesį, apsimetimą, įtampą, 
bet yra per maži, kad tai priimtų taikiai, todėl maištauja. Tėvams, ku- 
rie patys yra emociškai nestabilūs ir jaučiasi prislėgti bei nelaimingi, 


302 


sunku ramiai reaguoti į tokį ūmai pablogėjusį vaikų elgesį. Mes dažnai 
pamirštame, kad mūsų mažyliai taip pat jaučiasi nelaimingi. Jie jaučiasi 
išduoti ir jiems reikia rodyti kuo daugiau dėmesio ir švelnumo, užuot 
juos barus ar baudus. 


Mamos ir jų psichinė būsena 


Nors skyrybų periodu ateina aiškus palengvėjimas, kiek vėliau gali 
užplūsti sumišę prieštaringi jausmai. Savęs gailėjimasis, savo vertės men- 
kinimas, liūdesys, pyktis ir abejonės, ar dabartinė sunki situacija yra ge- 
resnė nei ankstesnioji. 

Aš nesu psichiatras, tačiau manau, kad dauguma motinų šiuo gyveni- 
mo laikotarpiu suserga depresija, o globojančio tėvo ar motinos psichinė 
būsena turi didžiulės įtakos vaikams. Kai jaučiamės prislėgti, izoliuoti, 
įstrigę savo skausme, be polėkio, entuziazmo, vangūs, metas ieškoti pro- 
fesionalios pagalbos. Visada paprasčiau toliau kankintis ir nieko nedary- 
ti, tačiau tiek tėvams, tiek mažiesiems žmogučiams, kurie nuo jų priklau- 
somi, tai netinkama išeitis. 

Atminkite, ne vien suaugusieji yra nelaimingi, vaikai taip jaučiasi sutri- 
kę ir sudirgę. Mūsų emocinės „baterijos“ galbūt ir išsisėmė, tačiau mažy- 
liams dabar kaip niekad reikia emocinio užtaiso, kad jie galėtų sėkmingai 
vystytis. 

Gyvenimas taps lengvesnis, jeigu susitaikysite su tuo, kas neišvengia- 
ma, ir neeikvosite energijos tuštiems barniams. Leidimas pasimatyti su 
vaikais, įsipareigojimų nelygybė ir apskritai neteisybė — visa tai būdinga 
šiai situacijai, jums tercikia pasirinkti — ar savo nežabotu pykčiu nuvaryti 
save iki infarktinės būsenos, ar susitaikyti. 

Pamėginkite išeiti iš namų, pasivaikščiokite, pažaiskite su vaiku 
parke, susitikite su kitomis motinomis, pasinerkite visa galva į darbą, 
mankštinkite kūną ir smegenis. Ir įsidėmėkite, emociškai stipri, susitel- 
kusi motina daug svarbesnė ir reikalingesnė vaikui, nei abejingi, savo 
pasaulėlyje lindintys tėvai, nors jie ir gyvena kartu. 

Nauji santykiai 


Vieniši tėvai yra suvaržyti socialiai. Jiems sunku išeiti iš namų ir susi- 
tikti su įdomiais žmonėmis, nes negali vaikų palikti vienų namie, o auk- 
lės neįstengia pasisamdyti dėl riboto šeimos biudžeto. Jeigu užsimezga 
nauji santykiai, vaikų problemos dažnai tik dar labiau komplikuojasi. 

Pažvelkite į tai vaikų akimis. Jie ką tik prarado vieną iš tėvų ir nors 
skyrybos jau įvyko, „jis vis tiek dar yra mano tėvas“. Vaikai dar neatsiga- 
vo nuo vieno išsiskyrimo ir nenori vėl žengti tuo pačiu keliu. Daugelis 
vaikų per šį trumpą laiką nepaprastai suartėjo su savo motina ir nenori, 
kad kas nors įsibrautų tarp jųdviejų. Kai kurie vaikai it katės įsirango į 
mamos lovą ir tik pamėgink juos iš ten iškrapštyti — kils garantuota pro- 
testo audra. 

Užsimezgus naujiems santykiams, labai svarbu įsigilinti į vaiko jaus- 
mus, švelniai, iš lėto pratinti vaiką pric permainų, jo per daug nespausti. 
Iš pradžių turbūt geriausia su nauju partneriu bendrauti ne namie, nes 
vaikui reikia laiko, kad jis priprastų prie žmogaus, kurį visų pirma mato 
kaip įsibrovėlį. Nebauskite jo ir nebarkite, jeigu jis bando ginti savo tei- 
ses ar atvirai reiškia savo priešiškumą. 

Naujas draugas dažnai taip pat būna ne vienas, su vaikais, o tai gali 
sukelti papildomų sunkumų — asmeninių nesutarimų, teritorijos nepasi- 
dalijimo, priešiškumo. Ir vėlgi, neskubinkite įvykių, jautriai reaguokite į 
vaikų jausmus, duokite jiems laiko. 

Galiausiai dar vienas kitas perspėjimas. Vieniši žmonės gali būti 
ištroškę suaugusiojo kompanijos, tačiau greitas „pakaitalo“ suradimas 
dažnai baigiasi tik papildomais rūpesčiais ir nusivylimais. Regis, nepro- 
tinga pradėti pastovių santykių, tiksliai neišsiaiškinus, kodėl sugriuvo 
prieš tai buvę. 

Šis perspėjimas nėra be pagrindo. Statistika rodo, kad didesnė dalis iš- 
siskyrusių tėvų su mažais vaikais per trejus metus susituokia antrą kartą. 
Deja, tik pusė šių antrųjų santuokų ištveria penkerius metus. Dar vienas 
išsiskyrimas sukelia dvigubą skausmo dozę, kurios nereikia nei vaikui, 
nei tėvams. 

Vieniši tėvai dėl atsitiktinumo ar lizos 


Būdami gailestingi, ypač susijaudiname išgirdę žinią apie ankstyvą vie- 
no iš jaunų tėvų mirtį. Ši žinia mus daug labiau sugraudina nei žinia apie 
sunkų, kupiną pykčio išsiskyrimą. Dažnai tokioms partnerio ar sutuokti- 
nio netekusioms šeimoms sekasi geriau nei šeimoms, praradusioms part- 
nerį kitomis aplinkybėmis. 

Partnerio mirtis sudrebina gyvenimą iš pagrindų, tačiau po laidotu- 
vių praėjus keleriems metams, ryžtingai bandoma gyventi toliau, nesigrę- 
žiojant į praeitį. Per visą šį laiką draugai, šeima ir visuomenė visokeriopai 
stengiasi užjausti ir padėti. Šioje situacijoje nėra peštynių dėl turto, leidi- 
mo matytis su vaikais ar globos. Žaizdos gilios, tačiau jos užgyja natūra- 
liai, be būtino įsikišimo iš šalies. 

Mažyliai nesuvokia praeities kaip nekintamo fakto, jiems atrodo, kad 
jų tėtis ar mama tiesiog išvyko ilgų atostogų. Jiems paprastai neprireikia 
psichologo, psichiatro pagalbos ar žaidimų terapijos. Jų būklė priklauso 
nuo juos supančių žmonių. Jų namai, iki tol sklidini juoko ir išdaigų, 
prisisunkė įtampos ir ašarų. Kai tėvai susiims, vaikai lengviau paseks jų 
pavyzdžiu. 

Viena statistika visada mane liūdina. Įrodyta, kad mažylis, kurio tė- 
vas žuvo avarijoje, emociniu požiūriu daugelį kartų yra stipresnis nei tas 
vaikas, kuris susiduria su ilgus metus besitęsiančiomis kankinančiomis 
skyrybomis. Mes, suaugusieji, sugebame daug labiau pakenkti vaikams 
savo sąmoningais veiksmais, nei tą padaro neišvengiamos gyvenimiškos 
katastrofos. 


Paaugliai — jaunieji tėvai 


Nėta įprasta atvirai kalbėti apie paauglius, per daug anksti tapusius 
tėvais, tačiau tie, kuriems išties rūpi ilgalaikė emocinė jų atžalų gerovė, 
turėtų dėl to susirūpinti. 

Labiausiai man rūpi tie vaikai, kurie išaugo nelaimingose, nuolat 
konfliktuojančiose šeimose, kurie nėra matę tinkamo tėvų pavyzdžio, 


305 


kurie nepatyrė šilumos ar meilės. Dažnai nėštumas toms paauglėms — 
pastangos surasti meilę ir tikslus, kurių iki tol gyvenimas joms šykštė- 
jo. Dauguma visiškai neblogai įveikia pirmuosius vaiko metus, tačiau 
dažnai, vaikeliui kiek ūgtelėjus, jaunieji tėvai puola į neviltį. Buvimas 
su vaiku kiaurą parą namie, izoliacija nuo bendraamžių, vienišumas, 
skurdas ir, daugeliu atvejų, sunkiai auklėjamas vaikas gyvenimą paver- 
čia tikra kankyne. 

Kai sutinku tokias mamas po penkerių metų, dalis jų būna visiškai 
neblogai įveikusios šį sunkų periodą, nors kai susimąstau, ką joms teko 
per tuos metus iškentėti ir patirti, man kaskart sugniaužia širdį. Metams 
bėgant ir geriau susipažinus su tomis mamomis, ima atrodyti, kad dauge- 
lis šių suaugusiųjų būtų savo gyvenime mielai darę daug ką kitaip, jeigu 
būtų įmanoma laiko rodyklę atsukti atgal. 

Viena kalbėti apie tai ir graužtis, bet ką mes iš tiesų galėtume pakeis- 
t? Šių dienų jauniesiems tėvams visų pirma būtina parama, o vėliau jau 
reikėtų galvoti ir apie tai, kaip panašių situacijų išvengti ateityje. Šie jau- 
nieji tėvai yra ypač lengvai pažeidžiami. Visuomenė retai gali užtikrinti 
nuoširdžią paramą, tačiau jei susimąstytume apie galimas pasekmes, su- 
voktume, kad negalime sau leisti likti nuošalyje. 

Prevenciją sudaro švietimas ir pavyzdys. - 


Švietimas turi būti ne vien lytinis. Jį sudaro visa realių santykių per- 
spektyvos suvokimo gama. Nelengva užmegzti ryšį su jaunuoliu, kuriam 
fizinės savybės ir fizinė trauka atrodo svarbiausios sąlygos siekiant arti- 
mų ir ilgalaikių santykių. 

Švietimas skatintų paauglius pasirenkant gyvenimo kelią daryti ryž- 
tingus sprendimus, nepasiduoti abejonėms. Kontracepcija, nėštumo nu- 
traukimas ar vaiko įvaikinimas, kad ir kokios šios išeitys būtų priimtinos 
ar ne, visiems šiems sprendimams priimti reikia ryžto. Pastojimas ir nėš- 
tumo išsaugojimas taip pat reikalauja ilgų svarstymų ir ryžtingų sprendi- 
mų, tačiau realiame gyvenime daugelis priima vienišos tėvystės vaidmenį 
gerai nesusimąstę apie tai, kas vyksta jų gyvenime. 

Paaugliams reikia išaiškinti, kokie apribojimai ir suvaržymai jų laukia 
tapus tėvais. Nelengva juos tuo įtikinti; pagaliau daugelis mūsų, būdami 

daug vyresnio amžiaus, taip pat nebuvome pasirengę permainoms, susi- 
jusioms su vaikų atėjimu į pasaulį. 

Vienos mokyklos direktorius labai krimtosi dėl to, kad tiek daug pa- 
auglių-mamų nebaigia vidurinės. Jis be perstojo ragino jas grįžti į mokyk- 
lą ir pabaigti mokslus. Šios pastangos davė dvejopos naudos. Pirma, jau- 
nos mamytės gavo išsilavinimą, kutis padėjo joms išbristi iš nepritekliaus 
spąstų. Antra, kitiems moksleiviams tai tapo gera gyvenimo pamoka. Jie 
pamatė, kaip nepaprastai sunku būti mama — daug sudėtingiau nei jie 
anksčiau manė. Galiausiai toje mokykloje sumažėjo ankstyvųjų nėštumų 
skaičius. 

Pavyzdys. Yra daug paprasčiau kalbėti apie pavyzdį, nei tą pavyzdį pri- 
taikyti praktiškai. Tačiau pavyzdys — gyvybiškai svarbus kiekvienam vai- 
kui nepaisant to, at jis gyvena pilnoje ar nepilnoje šeimoje. Čia svarbu ne 
tėvų skaičius, o šiluma, ramybė ir šeimos vieningumas, turintis didžiulę 
reikšmę vaikams. Šiuo momentu vaikai stebi savo namų aplinką, kaupda- 
mi patirtį, kad kai įžengs į suaugusiųjų pasaulį, būtų iš jos ko pasisemti. 

Reikia pripažinti, kad šiandieninis mūsų elgesys didžia dalimi nulems 
mūsų vaikų ir net vaikaičių elgesį ateityje. Kas sakė, kad tėvystės duona 
lengva? 


Išvada 


"Taip jau yra šiame pasaulyje, kad santykiai dažnai subyra, o šio subyrė- 
jimo atgarsius pajunta mūsų vaikai. Vienišo tėvo ar motinos gyvenimas 
nėra lengvas, jų kelyje laukia daugybė stresų ir neteisybės, kad ir ką jie 
darytų. Atminkite — vaikams didžiausią poveikį daro ne tai, kiek tėvų yra 
jų šeimoje, o pagrindinio globėjo stiprybė ir emocinis sutelktumas, taip 
pat namų ramybė. 


Dvidešimt trečias skyrius 


Įtampa šeimoje - pagailėkite vaikų 


Tūkstančiai vaikų šiandien gyvena pasaulio šalyse, kur nuolat vyksta ka- 
ras ir konfliktai. Mes gyvename taikingoje šalyje, kur mūsų vaikai tokių 
sukrėtimų turėtų išvengti — bet ar jie išvengia? Nebūtina gyventi Belfasto ar 
Beiruto centre, kad jaustum įtampą ir priešiškumą. Juos galima pajusti ne 
gatvėse, 0 šeimoje. 

Šiais metais tūkstančiai vaikų taps nutrūkusių savo tėvų santykių liu- 
dytojais, tačiau tai tik maža problemos dalelė. Daug daugiau nelaimingų 
vaikų toliau gyvena su tėvais, kurie nors ir yra kartu, bet emocijomis ir 
elgesiu nutolę milijonus kilometrų vienas nuo kito. 

Ne vien alkoholikai, psichopatai ar smurtautojai daro mūsų vaikus 
nelaimingus. Tūkstančiai tėvų barasi, kabinėjasi prie smulkmenų, nuolat 
rodo nepasitenkinimą ir nepajudina nė piršto, kad jų namuose būtų pa- 
laikoma ramybė. 

Įtampa kenkia vaikams 


Nebūna nė savaitės, kad koks nors tėvas ar motina man neprisipa- 
žintų: „Daktare Grynai, mūsų santykiai visiškai pašlijo, bet viskas gerai, 
vaikai nežino.“ 

Neapgaudinėkite savęs, jūs niekada nepaslėpsite įtampos ir nepasiten- 
kinimo nuo vaikų. Jūs galite ginčytis ir bartis vaikams negirdint, tačiau 
šaltis, lydintis šiuos konfliktus, prasiskverbs į kiekvieną namų kampelį. 
Patinka mums ar ne, mūsų, suaugusiųjų, problemos tampa vaikų proble- 
momis. 

Įtampa daro tėvus irzlius, dažnai prarandančius sveiką nuovoką, 
bejausmius. Vaikai, kuriems persiduoda šios neigiamos emocijos, ga- 
li pasijusti nesaugūs, tapti sunkiai suvaldomi, reikalaujantys sau daug 
dėmesio. Mūsų visuomenėje viena iš vaikų blogo elgesio it nepasiten- 
kinimo priežasčių yra įtampa. To galima būtų išvengti, jei mes, suaugu- 
sieji, elgtumės kaip brandžios asmenybės, o ne kaip egocentriški, kitų 
nepaisantys vaikai. 


Pikti išsiskyrimai 
(įteisintas blogas elgesys su vaikais) 


Ne santuokos griūtis daro žalą vaikams, o ją lydintis pyktis ir priešiš- 
kumas. Mums gali nepatikti mūsų partneris, tačiau santykiuose su juo tu- 
time išlaikyti pagarbą ir mandagumą, vien jau dėl kitos mažos būtybės. 

Daugelis nesigėdydami plūsta vienas kitą ir tokiu būdu paverčia sa- 
vo nekaltus mažylius įkaitais šiose batalijose. Ir netrukus ne savo noru 
tapę „įkaitai“ panaudojami kaip ginklas partneriui įskaudinti. Karšti 
ginčai dėl vaiko auklėjimo vyksta girdint ir matant vaikams. Kai vienas 
tėvų teikalauja iš vaiko drausmės, kitas prieštarauja tiesiog iš pykčio 
partneriui. Nereikia nė sakyti, kiek tokia trintis trikdo ir kenkia mūsų 
mažyliams. 

Vaiko aplankymas tampa dingstimi patekti į namus ir sudrumsti ten 
beisivyraujančią ramybę. Atskirai nuo vaiko gyvenantis tėvas arba tyčia 

neateina, kai yra laukiamas, arba atėjęs elgiasi įžūliai, bando išprovokuoti 
konfliktą, nenurodo tikslaus laiko, kada vaikas bus parvestas namo, tuo 
sukeldamas dar didesnę pykčio bangą. 

Mamos aiškina savo vaikams, kad jų tėtis nepatikimas, 0 tėčiai nuo- 
dija vaikų protus ne mažiau melagingomis „tiesomis“ apie jų mamas. 
Ilgainiui vaikai ima baimintis įtampos, tvyrančios per savaitgalių vizitus, 
kurie, užuot suteikę džiaugsmo, sukelia skausmą ir baimę. 

Dažnai tam, kad būtų išspręsti rimti skundai, griebiamasi teisinių 
„karų“. Deja, kai kuriais atvejais bylos pradedamos tik siekiant sukelti 
dar daugiau skausmo kitam partneriui, ir šioje kerštingoje atmosferoje 
apie vaiko, vis labiau trikdomo ir draskomo, jausmus pamirštama. 

Niekaip nesuvokiu, kaip mes, būdami protingi, gailestingi žmonės, 
taip dažnai sąmoningai kenkiame savo vaikams. Tokio „partizaninio“ 
karo taktika, taikoma tiek susituokus, tiek per skyrybų laikotarpį, gali pa- 
sėti įtampą ir kartėlį, kurie lydės daugelį metų. Aš nesutinku, kad tai yra 
kiekvieno tėvo civilinė teisė, veikiau — įteisinto smurtavimo prieš vaiką 
forma, kuri neturėtų būti toleruojama jokioje šalyje, nuoširdžiai besirūpi- 


nančioje vaikų teisėmis. 


Draugiški susitarimai 
(ačiū Dievui, yra protingų tėvų) 


Neužtenka pasakyti, kad draugiški susitarimai tarp besiskiriančių part- 
nerių yra galimi, — laimė, jie nėra retenybė. Šiuo atveju abu tėvai skiriasi 
taip, kad sukeltų kuo mažiau sielvarto ir skausmo savo vaikams. 

Šiose šeimose nebus vietos kerštui, barniams ar pastangoms žūt- 
būt pasirodyti viršesniu už partnerį. Ir toliau bus stengiamasi palaikyti 
drausmę. Nekils ginčų dėl vaiko globos, turtas padalytas sąžiningai, o 
susitikimų su atskirai gyvenančiu tėvu bus nekantriai laukiama ir jais 
džiaugiamasi. 

Vaikai, gyvenantys ramioje aplinkoje, paprastai nėra paženklinami 
ilgalaikiais emociniais randais. Šeima nuolat jaučia paramą iš artimų šei- 

mos narių ir kitų artimųjų, gerų draugų, vaikai ir toliau sukiojasi tarp 
jiems pažįstamų veidų, jiems pažįstamoje aplinkoje. 

Iš vaiko nesitikima, kad jis iki galo suvoks skyrybų esmę, tačiau vis 
dėlto svarbu jiems paaiškinti, kas įvyko. Kalbėkite kuo aiškiau, kuo pa- 
prasčiau, be pykčio ar kaltinimų. Atsargiai parinkite žodžius, kurie pa- 
guostų, apramintų, nes kai kurie mažyliai gali pasijusti kalti dėl to, kad 
„pagrobia“ vieną iš tėvų. 

Vaikas tuti suvokti, kad nors tėvai kartu nebegyvens, jie vis tiek ji 
myli ir nesiliaus juo rūpintis. Jam reikia pasakyti, kur jie gyvens, galima 
parodyti it kur gyvens namus paliekantis tėvas. Jis šį vaizdą prisimins ir 
kartu nusiramins, kad jo tėtis ar mama neišnyko nuo žemės paviršiaus. 

Pasimatymai su vaiku turėtų vykti kiek įmanoma sklandžiau ir taikin- 
giau, ir tuo turi rūpintis abu partneriai. Geriausia situacija po tėvų sky- 
rybų, kai vaikų tėvai, nors ir nenori gyventi kartu, sugeba išlikti gerais 
draugais. Taip išsaugoma ramybė, o vaikai ir toliau turės abu rūpestingus 
tėvus, kurie sugeba nuoširdžiai ir konstruktyviai sutelkti pastangas it už- 
tikrinti saugią dabartį ir ateitį. 


Išvada: laimingi namai — laimingi vaikai 


Regis, keista, kad žmonės, protingiausios būtybės šioje žemėje, linkę 
elgtis su artimiausiais ir brangiausiais žmonėmis mažiau pagarbiai nei su 
tais, kuriuos vos pažįsta. Man sunku patikėti, kaip tokiai tobuliausiai išsi- 
vysčiusiai beždžionei, vadinamai žmogumi, taip dažnai aptemsta protas, 
kai reikia išsirinkti gyvenimo partnerį. Ar tai tik žmogiškas trūkumas? 
O gal mūsų vertinimai per daug racionalūs arba lūkesčiai nerealūs? 

Nėra tobulų santuokų, netgi geriausiai sutatiantys sutuoktiniai turi 
savo pakilimų ir krizių. N esitikėkite, kad kiekvieną rytą jums bus dova- 
nojamos rožės, grieš smuikai. Realiame gyvenime rožės žydės ir vys, 
o smuikai čia suvirpins širdį, čia išsiderins, Turime puoselėti realius 
lūkesčius ir būti pasirengę gludinti, o ne gilinti kelyje pasitaikančius 
nelygumus. 

Bet kokie santykiai ims strigti, jeigu nesistengsime jų atnaujinti ir 
pagyvinti. Jūs galite būti apsivertę darbais ar pavargę, tačiau suraskite 
laiko ištarti gerą žodį, paskatinti, pabendrauti, pamyluoti. Kukli gėlių 
puokštelė šiandien geriau nei visas jų kalnas ant mylimo žmogaus 
karsto. 

Įtampa ir nereikalingas kabinėjimasis turbūt labiausiai kenkia vai- 
kams. Kai santykiai užplaukia ant seklumos, procesą vargu ar sustabdy- 
si. Tačiau prašau vieno — prieš pakeldami kovos vėliavas, pagalvokite 
apie vaikus. 

Išspręsti ginčus taikiai sunkiau nei pasiduoti suaugusiųjų pykčiui 
ir įniršiui, tačiau vardan savo vaikų emocinės gerovės turime siekti tai- 
kaus sprendimo. Jeigu tėvai turi teisę kariauti, vaikai turi teisę nebūti 
skriaudžiami. 


312 


mai jiems ddasiop ša 
ti, kad jie ir toliau turės abu tėvus 


nančiu tėvu ar motina turi 
čių. Tik nuo pačių tėvų 
nūs, ar S 
partnerio. a 


+ 


313 


Dvidešimt ketvirtas skyrius 


Neįgalūs vaikai: elgesys ir drausmė 


Labai sunku aiškiai apibrėžti neįgalių vaikų elgesio problemas, nes yra dau- 
gybė skirtingų neįgalumo laipsnių, daugybė skirtingų vaikų. Galima tik pa- 
daryti keletą apibendrinimų — dažniausiai tokie vaikai būna nenustygstantys 
vietoje, irzlūs, sunkiai paguodžiami ir nuraminami. 

Neįgaliems vaikams geriausiai tinka tokie pat auklėjimo ir drausmės 
metodai, kokie taikomi normaliems vaikams. Už bet kokį gerą veiksmą 
reikia pagirti, įvertinti. Netinkamą elgesį ignoruokite arba apsimeskite, kad 
ignoruojate. Pertraukėk, kai vaikas paliekamas kuriam laikui vienas miega- 
majame, taikykite tada, kai kitos priemonės tampa neveiksmingos, prieš 
tai įsitikinkite, kad tai saugu. Esant miego sutrikimams, be kitų priemo- 
nių, dažnai tenka griebtis raminamųjų vaistų. Vienas iš skirtumų auklėjant 
neįgalius ir normalius vaikus yra akivaizdus — kad ir kaip stengtumėmės, 
rezultatas ugdant neįgalius vaikus yra daug lėčiau pasiekiamas, nei mes to 
norėtume. Vienas iš sunkumų yra tas, kad dauguma tokių ypatingų vai- 

kų tuti ypatingus tėvus su ypatingais jausmais. Daugeliui tėvų sunku būti 
griežtais ir atkakliais, kad būtų pasiekti rezultatai. Kitų sunkumų kyla dėl 
to, kad daugelis tokių vaikų turi stiprų gerai išsivysčiusį kūną su normaliais 
fiziniais gebėjimais, tačiau jų smegenims, kontroliuojančioms visą organiz- 
mo darbą, trūksta nuovokos, įžvalgumo ir kartais gebėjimo mokytis iš pa- 
tirties. Atsižvelgiant į tai, turbūt geriausia nuleisti savo reikalavimų kartelę 
ir siekti bent kick pagerinti jų elgesį, užuot žūtbūt bandžius kardinaliai pa- 
keisti. Tai ne pralaimėjimo pripažinimas, tiesiog tokia tikrovė. Menkiausia 
vaiko pažanga išvargusiems jo tėvams bus tikra atgaiva. 

Pagrindinis principas: kiekvienam vaikui taikomos drausminės ir auk- 
lėjimo priemonės turi būti tinkamos pagal jo protinio išsivystymo am- 
žių, nesvarbu, koks yra jų faktinis amžius. Ir vis dėlto dažnai išoriniai 
faktoriai gali imti viršų ir apsunkinti vaiko auklėjimą. Pavyzdžiui, vaikai, 
kuriems kartojasi sunkiai kontroliuojami epilepsijos priepuoliai, yra daž- 
nai dirglesni ir sunkiau valdomi nei kiti vaikai. Jų problemos neretai pa- 
ašttėja prieš pat priepuolį ir kelias dienas po jo. Kai kurie vaistai nuo 
epilepsijos taip pat gali pabloginti elgesį, it kai kurie gydytojai, regis, ne- 
supranta, kad vaistai, kuriuos jie išrašo, nors ir puikiai tinka priepuoliams 
kontroliuoti, vaiko elgesį gali padaryti tiesiog nepakenčiamu. 

Vaikai, turintys rimtų kalbos sutrikimų, paprastai greitai susierzina, 
supyksta ir juos nelengva sutramdyti. Vaikams, kurie gimė visiškai sveiki, 
bet vėliau persirgo meningitu ar patyrė galvos traumų, gali ilgainiui išsi- 
vystyti blogiausios hiperaktyvaus vaiko savybės. Jie gali būti normalaus 
intelekto, tačiau nenustygstantys vietoje, negalintys susikaupti ir suvokti, 
kad jų tėvus toks elgesys varo iš proto. 

Vaikams autistams dažnai būdingi įkyrūs nuolat pasikartojantys veiks- 
mai, kuriuos, kad ir kaip stengtumėmės, labai sunku išgyvendinti. Šiais 
laikais mes daugiau susikoncentruojame ties tuo, kaip šias sunkiai įvei- 
kiamas problemas padaryti priimtinesnėmis visuomenėje. Vaiką, kuris 
nuolat mosuoja rankomis, pabandykite įpratinti ploti, o vaikui, kuris be 
perstojo įjunginėja ir išjunginėja šviesą, duokite žibintą. Kai pripažinsi- 
me ribotas savo galimybes, nustosime gaišti laiką bandydami pasiekti 
neįmanomo ir nukreipsime visą savo energiją į tai, kas svarbiausia — ben- 
dravimą ir vaiko adaptavimą visuomenėje. 

Kaip įveikti konkrečias problemas 


Kai kurie protinę negalią turintys vaikai ar sergantieji cerebriniu para- 
lyžiumi ypač dirglūs būna dieną. Jiems nuraminti naudojame jydėjimzo ir 
kitus metodus, nors retkarčiais griebiamės ir raminamųjų. 

Ypač sunkiais atvejais dažnai rekomenduojama vaiką atskirti nuo tė- 
vų vienai ar dviem dienoms kas savaitę, kad išsekę tėvai galėtų atsipūsti 
ir pasisemti energijos. 

Neretai neįgalūs vaikai įpratę naktį ateiti į savo tėvų lovą; kiti lieka gu- 
lėti savojoje, bet verkia. Tėvai dažnai tokiems vaikams yra atlaidesni nei 
jų sveikiems broliukams ar sesutėms, nenori leisti jiems verkti ar išmesti 
juos iš savo lovos. Daugeliui tokių vaikų gali būti taikomas verkžmzo kKonžrolės 
metodas, tačiau kai kuriems ypač sunkią proto negalią turintiems vaikams, 
kiek pats įsitikinau, padeda vien stiprūs raminamieji. Jeigu tėvai šiaip taip 
išgyvena dieną, jie nebepajėgia ir naktį praleisti su verkiančiu vaiku. Rami- 
namųjų paslaptis vra ta, kad juos reikėtų duoti ne šeštą valandą vakaro, 
prieš pat miegą, bet kai vaikas pabunda naktį. Tai leis tėvams pasimėgauti 
tomis saldžiomis miego valandomis tarp vidurnakčio ir aušros. 

Kai kutiuos neįgalius mažylius tenka maitinti vos ne amžinybę, mo- 
tinos dažnai maitinimams sugaišta iki dviejų valandų ir pritrūksta laiko 
visiems kitiems dalykams. Geriausia, ką galima padaryti, — leistis į eks- 
perimentus. Tarkim, vaiką, kuris sunkiai, labai lėtai traukia pieną 18 bu- 
teliuko, galima pagirdvti šaukštu ar iš puodelio arba duoti tiršto maisto. 
Vaikui, kuris sunkiai valgo tirštą ar kietą maistą, galima paruošti kitokios 
sudėties produktų, be to, profesionalūs gydytojai gali desensibilizuoti 
burną ir pagerinti rijimo procesą. 

Tualeto įgūdžius tokiems vaikams išugdyti sudėtinga, kartais iš pradžių 
pasiekiamas tik reguliarus tuštinimasis. Kai kurie vaikai, ypač sergantys 
cerebriniu paralyžiumi, dažnai kenčia nuo vidurių užkietėjimo. Tokiais at- 
vejais patartina skirti paprastų vidurius laisvinančių vaistų arba į racioną 
įtraukti daugiau vaisių, kurie galėtų pagerinti situaciją. 

Dirbant su vyresniais neįgaliais vaikais, sunkiausiai man sekasi su 
tais, kurie turi „mažai nuovokos“. Bėga dienos ir metai, tačiau nepaisant 
mano geriausių patarimų, tų vaikų elgesys nesikeičia. Problema yra ta, 

kad šie vaikai, nors testuojami jie gali atrodyti gana protingi, nesimoko iš 
savo patirties. Jų tėvai daro viską, kas įmanoma, tačiau niekas nepadeda, 
ir ilgainiui jie pasijunta visiškai bejėgiai. Deja, tėvai gali būti ne mažiau 
nuskriausti, jeigu augina vaikus, nors šiaip ir gudrius, tačiau turinčius 
rimtą nuovokos trūkumo negalią. Jie gali neteisingai įvertinti situaciją, 
kaltinti tėvus dėl visų užgriuvusių nesėkmių ir apsunkinti nelengvą tėvų 
gyvenimą. Tėvus reikėtų daugiau skatinti, suteikti visą įmanomą pagal- 
bą. Jeigu situacija tampa nepakeliama, būtina leisti tėvams atsikvėpti, kad 
galėtų iš naujo pasikrauti energijos ir nepalūžti, taip pat skirti kitiems 
šeimos vaikams daugiau laiko. 


Pagalba tėvams, auginantiems neįgalų vaiką 


Nemažai tėvų, auginančių vaiką su ypatingais poreikiais, pasiryžę ne- 
keisti savo auklėjimo taktikos ir požiūrio, tačiau dauguma vis dėlto el- 
giasi su savo vaiku kitaip nei su jo broliais ar seserimis. Daugelis tokių 
vaikų pernelyg globojami, jiems neleidžiama nė virktelėti, ir paprastai 
tėvai pildo kiekvieną jo užgaidą. Ugdymo metodai dažnai nėra ryžūngi 
ir nuoseklūs, nes tėvai nenoti būti per daug griežti vaikams, kurie turi 
fizinių ar protinių trūkumų. Ir net energingiausias tėvas ar motina yra 
slegiamas liūdnų minčių ir jaučia vidinę įtampą. 

Dabar nukrypsiu nuo temos ir trumpai apžvelgsiu tėvų, auginančių 
neįgalius vaikus, būdingas reakcijas. Žinant, kokių tų reakcijų būna, 
lengviau jiems padėti. Supratę, kad augina neigalų vaiką, tėvai gali išgy- 
venti didelį sielvartą, tarsi netekus mylimo žmogaus. Išgirdę naujieną, 
tėvai kurį laiką jaučiasi priblokšti, negali tuo patikėti. Netrukus ši būse- 
na peteina į ilgą skausmingą tarpsnį, kai jie susitaiko su situacija, kurio- 
je atsidūrė. Jis gali trukti mėnesius, metus ar net visą gyvenimą. Šiuo 
laikotarpiu tėvai, norėdami apsisaugoti nuo situacijos sukelto streso, 
turi tiesiog uždrausti sau mąstyti, kas laukia ateityje, kol galiausiai labai 
iš lėto jų sąmonėje įsitvirtins suvokimas to, kas įvyko. Tačiau paprastai 
šiomis sunkiomis dienomis vieninteliai metodai, kurių griebiasi tėvai, 
yra atmetimas, pyktis ir darbas. 

Atmetimo atveju tėvai gali atsisakyti pripažinti problemos mastą ir 
keliauti iš gydytojo pas gydytoją tikėdamiesi išgirsti gerą naujieną. Vieni 
atmeta bet kokią informaciją, kuri jiems sakoma, kiti griebiasi įvairių ste- 
buklingų vaistų ar gydymo metodų. Pyktis — keista gynyba, kurią visi nau- 
dojame prislėgti didžiulio streso. Tokiomis juodomis dienomis, kai išlie- 
jame pyktį ant aplinkui esančių žmonių, mums tarytum palengvėja. Kai 
šalies krepšinio komanda pralaimi didžiajame finale, jūs grįžtate namo 
ir piktai įspiriate katei, tarsi vargšas gyvūnėlis būtų padaręs kažką bloga, 
tačiau akimirkai pasijuntate geriau. Darbas — taip pat savotiška gynyba, 
kurios griebiamės didžiulio streso apimti. Jei nieko nedarome ir vien tik 
pasineriame į rūpesčių jūrą, problemos atrodo dar didesnės. Tėvai gali 
stačia galva pulti į labdaringą veiklą, darbą arba dieną naktį triūsti prie sa- 
vo ypatingo vaiko. Toks nenuilstamas darbas tėvus greičiausiai išsekins, 
tačiau leis pasijusti geriau. 

Būtų neprotinga mėginti palaužti tokią gynybą. Užgriuvusi proble- 
ma, atsiskleidusi su visu savo kartėliu ir neišvengiamumu, tėvus gali nu- 
blokšti į pasyvumo, izoliacijos ir kaltės būseną, vadinamą depresija. 

Tikiu, kad laikas, pokalbiai, draugai ir efektyvi pagalba daugumai tė- 
vų padeda išbristi iš depresijos liūno. Jie vis dar gali jaustis prislėgti ir 
lengvai pažeidžiami, tačiau jau sugeba realistiškai kalbėti apie susiklosčiu- 
sią situaciją, konstruktyviai planuoti ateitį. 


Kaip gali padėti draugai? 


Visos mano paminėtos reakcijos yra normalios ir sveikos. Šių gyny- 
bų gali jums neprireikti, jeigu jus sups geri draugai ir jeigu neskubinsite 
įvykių. Draugai neturėtų liesti šios temos, jei jaučia, kad tėvams nema- 
lonu, tačiau jie neturėtų bijoti atvirai it subtiliai kalbėti apie tai, kas 
įvyko. Apsimesdami, kad neįgalumo nėra, nieko neapgausite, tik dar 
labiau sujaudinsite tėvus. Kai tėvai laukdami stebuklo griebiasi „stebuk- 
lingo“, mokslu nepagrįsto gydymo, jie rizikuoja nukentėti finansiškai ir 
pakenkti kitų savo vaikų gerovei. Pasimetusius tėvelius draugai turėtų 
įkalbėti apsilankyti pas vietinį ekspertą, užuot lėkus pas nežinomą abe- 

jotinos reputacijos žiniuonį, išgarsėjusį galbūt tik dėl sensacijų besivai- 
kančio žurnalisto. 

Pyktis yra gana natūralus reiškinys ir gali būti išlietas net ant artimiau- 
sių draugų. Jis iš tiesų netaikytas draugui, tiesiog jis liudija apie didžiulę 
tėvų įtampą ir sielvartą dėl savo nelaimės. Draugai turėtų į tai pažvelgti 
filosofiškai, vertindami tai kaip ypatingą teisę. Per pvkųį išliejama dalis 
skausmo. 

Niekada nekritikuokite motinos, kuti nori dirbti ar puola į labdarin- 
gos veiklos sūkurį. Jai tiesiog to reikia. O mėginimas atimti iš jos tą veik- 
14 būtų tas pat, kaip atimti ramentą iš raišo žmogaus. Bet kokia veikla 
yra daug geriau nei pasyvumas, izoliacija, kaltės jausmas ar užsidegimo 
stoka, kuriuos ta veikla pakeičia. Tų, kurie užsidarė savo kiaute, negalima 
ten palikt. Paskatinkite juos išeiti iš namų, pabūti tarp žmonių, pasiūly- 
kite jiems ir praktinę pagalbą — prižiūrėti vaiką. Ir paskutinis, bet vertin- 
giausias patarimas — išklausykite juos, nesmerkdami ir nekritikuodami. 

Svarbiausia — nepalikite tėvų vienų. Jie galbūt to neišsako žodžiais, 
tačiau dabar jiems kaip niekada reikalingi draugai. Jie tikrai jausis jams 
labai dėkingi, nors gal atvirai to ir neparodys. 


Išvada 


Negalių būna tokių įvairių ir skirtingų, kad negalima nurodyti vie- 
nos universalios priemonės joms palengvinti. Paprastai patariama tai- 
kyti tuos pačius auklėjimo metodus neįgaliam vaikui kaip ir panašaus 
amžiaus sveikam vaikui. Atminkite, kad jūsų pastangoms gali kenkti kiti 
faktoriai — padidėjęs irzlumas, konkrečios sveikatos būsenos, nesugebė- 
jimas susikaupti, nuovokos stoka. Visada pagalvokite apie tai, kokie yra 
prislėgti neįgalaus vaiko tėvai ir kaip galėtumėte jiems padėti. 

Dvidešimt penktas skyrius 
Mažiylių ligos 

Tėvams, auginantiems vaikus nuo vienerių iki ketverių metų, kartais gali 
attodyti, kad nėra nė dienos, kai jų vaikas kuo nors nesirgtų, kad ir kas tai 
būtų — angina, ausų uždegimas ar sloga. Augdami vaikai perserga viena už 
kitą baisesnėmis ligomis, tačiau būdingomis tam amžiui ir paprastai nesuke- 
liančiomis jokio pagrindo nerimauti, Kaip sakoma, kas įspėtas, tas pasiruo- 
šęs. Šiame skyriuje aprašomos dažniausios sveikatos problemos, pateikiami 
patarimai tėvams. Ir jeigu bent vienas čia aprašytų simptomų kelia jums 
susirūpinimą, nuveskite vaiką pas gydytoją. 

Peršalimas, sloga 


Slogą sukelia ne vienas, o keli virusai, tai paaiškina, kodėl vieną in- 
fekciją neretai seka kita, ir susidaro įspūdis, kad nosis teka be paliovos. 
Kaip virusai, jie nereaguoja į antibiotikus ir išnyksta savaime, paprastai 
per keturias penkias dienas. Kai vaikas pirmą kartą nueina į darželį ar 
kitą ikimokyklinę įstaigą, jis patenka į nuolat kosinčių ir čiaudinčių, vi- 
tusus skleidžiančių mažylių aplinką, ir šie metai paprastai vaikui būna 
nesiliaujamų infekcijų metai. Galiausiai įgyjamas šioks toks imunitetas, 
ir ligų skaičius sulig kiekvienais metais iki pilnametystės palaipsniui ma- 
žėja. Didžioji dalis įgimto imuniteto, paveldėto iš motinos, praranda- 
ma iki šešių mėnesių amžiaus, todėl pirmoji žiema po šios ribos dažnai 
būna paženklinta slogų. 

Vidutiniškai vaikai iki ketverių metų per metus sloga gali persirg- 
ti iki devynių kartų, nors paprastai šis skaičius neviršija šešių — tokiu 
būdu susloguojama maždaug kas aštuonios savaitės. Sloga plinta tarp 
bendraamžių ir kitų žmonių, su kuriais vaikas bendrauja; ji neatsiranda 
sušlapus kojas ar šiaip kur sušalus, kaip kad mėgstama manyti. Nors 
metų metus stengiamasi apsisaugoti nuo slogos vartojant vitaminus ir 
kitus preparatus, vis dėlto nėra jokių priemonių, kurios galėtų patiki- 
mai padėti. 

Kartais gali kilti neaiškumų, kuo iš tikrųjų vaikas susirgo. Nes dažnai 
sloga prasideda nuo gerklės perštėjimo, kiek paraudusių ausies būgne- 
lių ir net lengvo kosulio. Visi kartu pasireiškiantys simptomai rodo, kad 
vaikas iš tiesų peršalo, tuo tarpu kiekvienas šis simptomas atskirai gali 
byloti apie anginą, ausų uždegimą ar bronchitą. Nėra konkrečių gydymo 
priemonių nuo slogos, nors nuo paracetomolio (panadolio) preparatų 
vaikas gali pasijusti geriau. 

Angina 


"Tarp vyresnių nei 30 metų žmonių ko gero sunku būtų surasti tokių, 
kuriems nebūtų pašalintos tonzilės. Nes ankstesniais metais jos būdavo 
laikomos bevertėmis, panašiai kaip apendiksas, ir ryžtingai išpjaunamos 
skalpeliu. Šiais laikais tonzilės šalinamos labai retais atvejais, operacija 
atliekama tik tuo atveju, kai tam yra svarbių priežasčių. Tonzilitas, arba 
angina, — ne paprastas gerklės perštėjimas, pastebimas persišaldžius. "Tai 
labiau konkreti tonzilinių audinių gerklės gale ir liaukų, esančių žandikau- 
lio kampe, infekcija. Tonzilės — ne tik paraudusios, jos nusėtos mažais 
pūlinukais ir atrodo tikrai „grėsmingai“. Tonzilitą sukelia bakterijos, gy- 
dymas antibiotikais paprastai būna efektyvus. 

Sprendimą dėl chirurginio tonzilių šalinimo nulemia ne pažeistos ton- 
zilių dalies dydis, o rimtų tonzilių infekcijų dažnumas, lėtiniai gerklės 
uždegimai. Vaiko iki ketverių metų amžiaus tonzilės yra nedidelės, tačiau 
jos auga ir iki septynerių metų pasiekia maksimalų savo dydį. Didelės ne- 
reiškia nesveikos, jos nesukelia maitinimosi problemų. Tačiau tuo atveju, 
jeigu jūsų vaikas tuti dideles tonziles, visą naktį knarkia, yra pavargęs ir 
suirzęs visą dieną, nuveskite jį pas gydytoją, nes jam gresia obstrukcinis 
kvėpavimo sustojimas miego metu. 


Krupinis laringitas 


"Tai vaikiška laringito forma, ją paprastai išprovokuoja virusas, suke- 
liantis uždegimą vaiko gerklose. Antibiotikai šiuo atveju nepadeda, ir 
turbūt geriausia priemonė yra nuo seno praktikuojamos inhaliacijos. Vai- 
kas, sergantis laringitu, įkvėpdamas išleidžia laringitui būdingus, dažnai 
gąsdinančius „krankimo“ garsus, lydimus garsaus kosulio, primenančio 
jūros liūto švokštimą. Švelnios formos laringitas gali būti gydomas na- 
mų sąlygomis, karštų garų inhaliacijomis. Tik nedidelė dalis vaikų gali 
gana timtai susirgti, ir jeigu jų būklė sparčiai blogėja arba yra kitų nerimą 
keliančių simptomų, nedelsdami ieškokite pagalbos. 


323 


Bronchitas 


Bronchitas yra dar viena virusinė infekcija, kuri dažniausiai prasideda 
kosuliu ir pereina į plaučius. Ši liga nepasiduoda antibiotikų poveikiui. 
Nors it kamuojamas smarkaus kosulio, vaikas gali jaustis palyginti neblo- 
gai. Kai kosulį lydi ir švokščiantis sunkus kvėpavimas, oro trūkumas, ga- 
lima įtarti astmą. Jeigu dar karščiuojama ir jaučiamas bendras silpnumas, 
vertėtų įtarti rimtesnę plaučių infekciją ir kreiptis į medikus konsultaci- 
jos. Bronchitas tam tikrais atvejais gali būti pirmas prasidedančių tymų 
simptomas, dar prieš pasirodant pirmajam bėrimui. 


Astma 


Astma serga 20 procentų visų vaikų. Jos skiriamasis požymis — švokš- 
timas, kylantis iš plaučių gilumos, daugiausia iškvepiant. Ją apsunkina 
intensyvi mankšta ir virusinės respiracinės infekcijos, dažnai lydi ir sauso 
kosulio priepuoliai naktį. Deja, labai dažnai mažylių kosulio priežastis 
yra dūmai, kurių vaikai prisiuosto iš rūkančių tėvų. 

Daugelis tėvų nepaprastai nusimena, kai jų vaikui diagnozuoju ast- 
mą, iškart mintimis grįždami į mokyklos metus, kai jų draugai, sergantys 
ūmia astma, daugiau laiko praleisdavo namuose nei mokykloje, būdavo 
atleidžiami nuo fizinio lavinimo pamokų ir laikomi neįgaliais, nors ir ne- 
sunkiais. Šiandien taip nėra. Dauguma vaikų-astmatikų serga lengva for- 
ma ir gali gyventi visiškai normalų apribojimų nesuvaržytą gyvenimą. 

Šiai ligai gydyti reikalingi vaistai, atveriantys kvėpavimo takus, it ge- 
riausiai čia tinka inhaliaciniai preparatai. Šiais laikais tokios priemonės 
yra visiškai saugios ir labai efektyvios, neprarandančios savo veiksmin- 
gumo, net jei ilgai vartojamos. Paprašykite gydytojo, kad paskirtų jums 
laipsnišką veiksmų planą, jei būtų reikalinga intervencija. Pieno atsisakv- 
mas, krūtinės ląstos mankšta, antibiotikai ir gyvenimo būdo apribojimai 
mano pacientams neskiriami. Vienam kitam vaikui galima rekomenduo- 
ti atlikti tyrimus dėl alerginių reakcijų, tačiau būtinai informuokite gydy- 
toją, jei laikote namie kates, šunis ir paukščius. 

Vėluojanti kalba 


Vaikų kalbos išsivystymas yra labai skirtingas. Daugumos vaikų kal- 
bos įgūdžiai susiformuoja jau nuo vienerių metų. Jeigu vaiko kalba vė- 
luoja, svarbiausia patikrinti jo klausą (žr. Klausos negalia). Jeigu klausa 
yra normali ir vaikas yra judrus, domisi aplinka, jo bendras išsivysty- 
mas ir suvokimas nekelia rūpesčių, jums neverta rūpintis dėl vėluojan- 
čių kalbos įgūdžių. 


Ausų ligos 


Nuo pat gimimo vaikas reaguoja į triukšmą, jo verksmo intensyvu- 
mas ar ritmas kinta pasigirdus raminamam mamos balsui. Nuo šešių 
mėnesių jis jau pasuka galvytę į daiktų, skleidžiančių tylius garsus, pusę, 
nots dar jų ir nemato. Jau prieš pat pirmąjį savo gimtadienį vaikas vape- 
na keista, tarsi svetima kalba, kol galiausiai šie garsai pavirsta supranta- 
mais žodžiais. Šiuo tarpsniu galima drąsiai sakyti, kad didelių klausos 
problemų vaikas neturi. 


Klausos negalia 


Nors daugumai vaikų rimti klausos sutrikimai dabar diagnozuoja- 
mi nuo 6 iki 9 mėnesių, vis dar tenka matyti vaikų, kuriems jie nebuvo 
diagnozuoti iki 18 mėnesių. Jeigu vaikas nereaguoja į tylius, netikė- 
tus garsus, jeigu jo kalbos išsivystymas vėluoja ar jeigu tėvams 
kyla bent menkiausių abejonių, būtina atlikti atitinkamą klausos 
tyrimą. 

Susimąstykite apie klausos negalią, jeigu ramiai šnekate, guodžiate 
vetkiantį kūdikį, 0 jo verksmo titmas nė kiek nekinta, nereaguoja į jūsų 
žodžius. Vaikas, kurio klausa yra normali, sureaguos, kai jūs nepastebėti 
Įeisite į kambarį ir tyliai jį pašnekinsite. Jeigu staiga suskambs kokia po- 
puliarios vaikiškos grupės dainelė, normalią klausą turintis vaikas iškart 
suklus. 

Vidurinioji ausis 


Žmogaus ausį sudaro ausies kanalas, kuriame paprastai esama šiek 
tiek sieros ir kuris tęsiasi iki išorinės ausų būgnelio pusės. Už būgnelio 
yra vidinė ausis — maža oro pripildyta ertmė. Šioje ertmėje trapių smul- 
kių kaulelių grupė siunčia garso bangas iš ausies būgnelio iki klausos 
nervo, o iš ten - į smegenis. Ši vidinė ausis plonu vamzdeliu (Eustachi- 
jaus vamzdžiu) susisiekia su išore per nosies nugarėlę. "Tai sukelia „ausų 
užgulimą“, susijusį su spaudimo padidėjimu, tarkim, smarkiai šnypščiant 
nosį ar leidžiantis lėktuvu. 

Kad vidinė ausis tinkamai persiųstų garsą, ji turi būti pripildyta oro, 
tai suteikia rezonansą, kaip kai kurie muzikos instrumentai. Kai vidi- 
nė ausis pilna skysčio, intonacijos ir girdimumas susilpnėja, lygiai kaip 
pasikeistų būgno skambėjimas, jį pripildžius betonu. Skystis kaupiasi 
vidinėje ausyje, kai užsiblokuoja latakas iš nosies, tai gali nutikti smar- 
kiai peršalus. Jeigu skystis viduriniojoje ausyje susikaupia dėl infekci- 
jos, gali išsivystyti ūmus viduriniosios ausies uždegimas — otitas (07žžis 
media acuta). Jeigu skystis susikaupia, tačiau uždegimo nėra, jis gali su- 
kelti lėtinį klausos silpimą. 


Ausies uždegimas (Otitis media) 


Po peršalimo, maudymosi ar nardymo vandens telkinyje bakterijos 
gali patekti į viduriniąją ausį, ir jeigu vamzdeliai užsikemša, gali išsivys- 
tyti uždegimas. Vaikas nesveikuoja, darosi irzlus, ima prasčiau girdėti, 
jam skauda ausį, o ausies būgnelis, kaip paaiškėja ištyrus, atrodo parau- 
dęs, karščiuojantis. Gamta šią būseną ištaiso pati: atsiblokuoja į nosį ve- 
dantys vamzdeliai ir uždegimas sušvelnėja, arba prakiūra (perforuojasi) 
ausies būgnelis. Uždegimą paprastai sukelia bakterijos, todėl skiriami 
antibiotikai kartu su lengvo poveikio analgetikais, kaip paracetomolis 
(panadolis). Gydytojai dažnai linkę įtarti ausies uždegimą, netgi tais 
atvejais, kai jo nėra, ir skirti itin intensyvų gydymą — rūpestis išsaugo- 
ti vaikų klausą yra visiškai suprantamas. Bet net jeigu ausies būgnelis 
prakiūra, jis dažniausiai lengvai užgyja savaime, nots, žinoma, visada 

geriau imtis prevencinių priemonių. Net jeigu laiku neužkirsite ligai ke- 
lio, tai dar ne pasaulio pabaiga. 


„Klijinga ausis“ (Glue ear) 


Peršalus, susirgus gripu ar po ūmios ausies infekcijos viduriniojoje 
ausyje gali susikaupti stetilus skystis. Tai dažniausiai nutinka ankstyvo- 
jo mokyklinio amžiaus vaikams. Mokytojai pastebės, kad vaiko klausa 
pablogėjo, nes pradėjo kalbėti garsiau ir silpnai reaguoja į tai, kas jam 
sakoma. Kai nustatomas viduriniosios ausies uždegimas, tėvai turi pra- 
nešti apie tai mokytojui, kad vaikas būtų pasodintas į pirmuosius suolus, 
arčiau mokytojo, it geriau girdėtų, ką jis sako. 

Kilus viduriniosios ausies uždegimui, skausmas paprastai nejunta- 
mas ir skubus gydymas nėra reikalingas. Ilgainiui šis negalavimas dažnai 
išnyksta savaime, nors procesą galima paskubinti paprasta operacija, ku- 
rios metu plastmasiniai vamzdeliai (žiedeliai) yra įstatomi į ausies būg- 
nelį, kad nutekėtų skystis. Per kelis mėnesius tie vamzdeliai iškrenta ir 
dažniausiai nėra būtinybės įdėti juos pakartotinai. 

Šių vamzdelių įstatymas savo dažnumu pranoksta tonzilektomiją, 
kitados įprasčiausią vaikystėje atliekamų operacijų. Ilgalaikių šių ope- 
racijų privalumų tyrimų rezultatai kol kas nėra visiškai įtikimi, dar nė- 
ra aišku, ar tai tik trumpalaikė mada, ar viena reikalingiausių ateities 
operacijų. 

Savo pacientams aš dažniausiai parenku tarpinį kelią — prieš svarstant 
operacijos galimybę, rekomenduoju atlikti klausos testą, kuris parodytų, 
kiek pažeista klausa. Be to, patariu neskubėti ir luktelėti mažiausiai šešias 
savaites, nes gamta kartais pati išsprendžia problemas. 

Santrauka 


+ Jeigu šešių mėnesių vaikas neatsigręžia į tylius netikėtus garsus, vienerių 
metų nečiauška savo kalba ir jo kalbiniai įgūdžiai formuojasi labai iš lė- 
to, galima įtarti klausos defektą. 

+ Jeigu infekuotas skystis susikaupia viduriniojoje ausyje (0745 media 
atula), vaikui pakyla temperatūra, atsiranda skausmas ir tada būtinas 
gydymas antibiotikais. 

+ Kai sterilus skystis susikaupia viduriniojoje ausyje, jis sutirštėja ir ši bū- 
sena vadinama „klijinga ausimi“ (g/ve ear). Vai nėra ūmus negalavimas. 
Ji išgydo arba laikas, arba gamta, arba speciali operacija, kurios metu 
įstatomi vamzdeliai. 


Vėmimas ir viduriavimas 


Šie negalavimai ypač dažnai pasitaiko vaikams nuo vienerių iki ketve- 
rių metų. Kai vėmimas ir viduriavimas pasireiškia kartu, dažnai galima 
įtarti žarnyno infekciją (gastroenteritą). Vėmimą be viduriavimo dažniau- 
siai sukelia organizmo infekcija, susijusi su peršalimu, gripu, kartais su 
rimtesnėmis problemomis. Jeigu vaikas jaučiasi labai blogai ir jeigu jums 
kyla bent menkiausių abejonių, būtina kreiptis į medikus. Bet jeigu vaiko 
savijauta nebloga, tačiau jį kamuoja viduriavimas ir vėmimas, štai keletas 
patarimų. 

Vaikams, sergantiems ūmia žarnyno infekcija, būtina vartoti kuo dau- 
giau skysčių, apriboti tirštą maistą. Vaikams gali pakenkti ne „kūno rie- 
balų masės“, o „vandens masės“ praradimas, kai prarandama per daug 
vandens ir druskos. Jeigu vėmimą ir viduriavimą sukelia gastroenteritas, 
šis negalavimas beveik visada yra virusinės kilmės. Šiuo atveju antibio- 
tikai nepadės, jie, atvirkščiai, dažnai turi pašalinį poveikį ir viduriavimą 
gali dar labiau apsunkinti. 

Niekada nesiliauju stebėtis, kokių keistų gydymo priemonių griebiasi 
tėvai, kurių vaikai vemia. 

„Kas nutiko?“ 

„Jis viską išvemia, daktare.“ 

„Ir ką jūs jam davėte?“ 

„Beveik nieko. Tik stiklinę pieno su kiaušiniu, dar šiek tiek saldaus 
kremo, kad atgautų jėgas.“ 

Ir po šio „kokteilio“ tėvai dar stebisi, kodėl vaikas viską kaipmat 
„grąžina“. 

Pieno geriausia apskritai atsisakyti, nes jis sunkiausiai virškinamas. 
Teisingausia gydymo priemonė, kai vaikas vemia — mažais kiekiais duoti 
grynų gėrimų, ir kuo dažniau. 

Mažais reiškia — kaskart po nedidelį kiekį. 

Grynų reiškia — vien grynų skysčių, atsisakant pieno, tiršto maisto, 
baltymų. Išties neprotinga versti bloguojančius vaikus gerti skysčius, 
kutių jie paprastai nemėgsta, be to, negalima persistengti su limonadu. 
Deja, limonadą sudaro 10 procentų cukraus ir jis per daug koncentruo- 
tas vaikui, kenčiančiam nuo gastroenterito. Šiandien vaistinėje jūs galite 
įsigyti specialios mikstūros — ji, sumaišyta su vandeniu, puikiai atstatys 
skysčius ir chemines medžiagas, kurių vaikas netenka vemdamas. 

Jeigu viduriavimas ypač intensyvus, vienareikšmiškai rekomenduoju 
vaistinėje įsigyti elektrolitinį tirpalą, tokį kaip Gastrolyte arba Repalyte. 

Tačiau taip jau būna gyvenime, kad tėvai susiduria su gastroenteritu 
naktį, kai iki vaistinės nenubėgsi. Tačiau virtuvėje visada rasite tinkamų 
ingredientų. 

Pasaulio sveikatos organizacija (PSO) siūlo pasigaminti tokį tirpalą: 

1 litras atvėsinto virinto vandens, 

6 arbatiniai šaukšteliai cukraus be kaupo, 

Y5 arbatinio šaukštelio druskos. 

Dažnai reiškia kas penkiolika minučių ar kas pusvalandį visą dieną. 
Nors gali pasirodyti, jog, tai labai nedidelis skysčio kiekis, iš tikrųjų jūs 
nesunkiai galite vaikui sugirdyti 1,5 litro per dieną. 

Kai mažas vaikas nuolat nori gerti, ir tėvai nusileidžia jo įgeidžiams, 
toks neribotas gėrimas gali išprovokuoti vėmimą. Norint išvengti nesai- 
kingų dozių, galima nustatyti virtuvinį chronometrą, kuris skambėtų kas 

penkiolika minučių. Tada vaikas žinos, kai ateina jam skirtas laikas gerti. 
Pasitelkę kantrybę ir per daug vaiko neskubindami, vėmimą nesunkiai 
suvaldysiteę. 

Ūmus infekcinis viduriavimas beveik visada būna virusinės kilmės, ir 
antibiotikai turėtų būti skiriami tik labai retais, išimtinais atvėjais. Jeigu 
vaikui bus duodami gryp7 skysčiai, žarnynas nebeturės ko išskirti ir vidu- 
riavimas netrukus liausis. Medikamentai, turintys kreidos, „lėtinantys žar- 
nyno darbą“, vaikams nebūtini — bet kuris, bandęs kramtyti kreidą, kai 
pykina, pasakys, kad tai nėra itin malonu. Persirgus gastroenteritu, vaikui 
dažnai užkietėja viduriai. Tačiau gydymas nereikalingas, tai tik rodo, kad 
žarnynas gana tuščias ir jis neturi per daug ko atsikratyti. 


Santrauka 


+ Vėmimas — gana dažnas reiškinys vaikams, pasitaikantis sergant bet ku- 
tia vaikiška liga, netgi pačia nekalčiausia. 

+ Smarkų vaiko vėmimą ir viduriavimą dažnai sukelia virusinis gastroen- 
teritas — šiuo atveju vaikui nereikėtų duoti kaloringo maisto, pieno, krei- 
dos ar antibiotikų. 

+ Vaikui reikėtų skirti vien tik grynų skysčių, mažais kiekiais, kas penkioli- 
ka-trisdešimt minučių. 


S, silpnas ir ma- 
Onių, nedelsdami 


+ Jeigu vaikas sunkiai serga, atrodo vangus, ap bla 
žai šlapinasi, arba jeigu jums k 


kreipkitės į medikus. 


Karščiavimas 


Bet kurios infekcijos atveju, ar tai būtų paprasta sloga, ar kokia rim- 
tesnė liga, gali pakilti temperatūra, — taip organizmas reaguoja į infekciją. 
Kai kurioms ligoms, tokioms kaip tymai, būdinga labai aukšta tempera- 
tūra. Tuo tarpu kiti negalavimai, kartais net rimtesni, smarkaus karščia- 

vimo nesukelia. Pakilusi temperatūra tik rodo, kad vaikas serga. Tem- 
peratūra negali būti laikoma tiksliu kriterijumi, atspindinčiu problemos 
sunkumo mastą. 

Aukšta temperatūra tik dar labiau slegia ir taip jau blogai besijau- 
čiantį vaiką. Jo tėvai ima jaudintis, nes žino, kad karščiavimas vaikams 
kartais išprovokuoja priepuolius. Būtent dėl šių dviejų priežasčių karš- 
čiuojantys mažyliai sulaukia daug didesnio dėmesio ir atidesnės slau- 
gos nei suaugusieji. 

Karščiuojantį vaiką reikėtų atitinkamai aprengti, bet neapmuturiuoti 
megztiniais ar liemenėmis, neužkloti kalnu antklodžių. Šiuo atveju reko- 
menduojamas vienas iš vaikams skirtų paracetomolio preparatų. Papras- 
tai šios mikstūros būna malonaus skonio, nepasižymi šalutiniu poveikiu. 
Naujausiais tyrimais įrodyta, kad aspirinas mažiems vaikams pavojingas 
ir neturėtų būti skiriamas. 

Smarkiai karščiuojančio vaiko nardinimas į ledinio vandens vonią yra 
ne tik be galo žiauru, bet ir pablogina ligonio būklę. Kai įkaitęs kūnas 
murkdomas lediniame vandenyje, oda sureaguoja atitinkamai — kraujo 
aprūpinimas odoje užblokuojamas, nukreipiamas į šiltesnes zonas, „nuo 
kranto į gilumą“. Dėl to karštis smarkiai nenumušamas, jau nekalbant 
apie nemalonius potyrius. Pasodinti nurengtą vaiką priešais stipriai pu- 
čiantį ventiliatorių — dar vienas atgrasus būdas sumažinti karščiavimą, 
priverčiantis vaiką drebėti it tokiu būdu, kad ir kaip atrodytų paradoksa- 
lu, sukeliantis dar didesnį karštį. 

Geriausia nurengti vaiką iki kelnaičių ir, jeigu temperatūra vis dar 
nenukrenta, švelniai ištrinti drungnu, bet ne šaltu vandeniu. Tokia proce- 
dūra švelniai atvėsins kūną ir nesukels drebulio. 

Kartais susimąstau, koks neteisingas šis pasaulis mažyliams. Kai aš 
sergu gripu ar šiaip turiu temperatūros, prisišildau elektrinę paklodę iki 
„Saharos karščio“ temperatūros ir išprakaituoju. O vargšas vaikutis nu- 
renginėjamas, vėsinamas šaltu vandeniu — vieni nepatogumai. Žinoma, 
skirtumas tik tas, jog visi mes nepaprastai bijome karščiavimo sukeltų 
priepuolių — konvulsijų. 

Karščiavimo sukelti priepuoliai (konvulsijos) 


Kai kurių vaikų augančios smegenys yra ypač jautrios temperatūros 
pakilimui, kuris gali sukelti priepuolį. Šie priepuoliai dažniausiai gali ištik- 
ti vaikus nuo 6 mėnesių iki 3 metų, labai retais atvejais ir vyresnius nei 
penkerių metų. 

Daugumą tėvų tokie priepuoliai nepaprastai išgąsdina, jiems net at- 
rodo, kad jų vaikas miršta, ir dėl to nereikėtų jų kaltinti. Priepuolis gali 
užeiti staiga, netikėtai. Daugelis vaikų kartais tik šiek tiek negaluoja, ir 
jokių ženklų apie būsimą priepuolį nepastebima. Vaikai staiga sustingsta, 
užverčia akis, ima sunkiai kvėpuoti, kūnelis pradeda drebėti ar trūkčioti 
ir galiausiai nurimsta. Vaikas kurį laiką guli tarsi apsvaigęs, sutrikęs dėl 
to, kas įvyko. Vėliau apsnūsta, o pamiegojęs jaučiasi taip, lyg būtų staiga 
pasveikęs. Laimė, dauguma šių priepuolių trunka mažiau nei penkias mi- 
nutes, nors stebintiems juos tėvams užtrunka visą amžinybę. 

Jeigu vaikas smarkiai karščiuoja, anksčiau paminėtos vėsinamos prie- 
monės ir vaistai turėtų apsaugoti nuo karščiavimo sukeliamų konvulsijų. 
Jeigu vis dėlto vaiką ištinka priepuolis, būtina jį lėtai paguldyti ant šo- 
no, kad neuždustų. Kad ir kaip būtų sunku, stenkitės nepanikuoti. Nuo 
trumpų karščiavimo pricpuolių maži vaikai nemiršta, be to, tokie pric- 
puoliai nekenkia smegenims. Nekiškite per jėgą šaukštų ar kitų daiktų 
jiems į burną, nes sunkus kvėpavimas atsiranda ne dėl trikdžių gerklėje, 
bet dėl respiracinių raumenų įsitempimo. Jeigu toks priepuolis ištinka 
pirmą kartą arba jeigu jis sunkiai kontroliuojamas, nedelsdami kreipkitės 
į medikus. 

Vaikas, kurį ištinka paprasti karščiavimo sukelti traukuliai, neserga 
epilepsija ir šie priepuoliai nelydės jo visą gyvenimą. Tačiau jeigu vaiką 
jau kartą ištiko toks priepuolis, tai gali kartotis, kol vaikas išaugs iš turin- 
čios polinkį į traukulius amžiaus grupės. 


Santrauka 


+ Trumpas karščiavimo sukeltas priepuolis nekenkia vaikui, tačiau tėvus 
priverčia gerokai susijaudinti. 

+ Karščiavimo sukelti priepuoliai — ne epilepsijos priepuoliai. 

+» Paguldykite vaiką ant šono. 

+ Nekiškite jokių daiktų jam į burną. 

+» Nepanikuokite (lengva man kalbėti!). 

+ Kreipkitės į medikus, kai vaikas atsigaus ar jeigu priepuolis nepraeina 
per penkias minutes. 


Šleivakojystė, į vidų įlinkusios kojos, 
plokščiapadiškumas 


Dar viena sritis, kuri nuolat kelia rūpestį tėvams, yra kojos, įskaitant 
kelius ir pėdas. Kai kyla smulkių problemų su kojomis ir pėdomis, dauge- 
liu atvejų gydymas nereikalingas. Praėjo tie laikai, kai nakčiai buvo deda- 
mi specialūs įtvarai kojoms ištiesinti ar kitaip pakoreguoti. 

Kai vaikas tik pradeda vaikščioti, jo neprityrusios kojos gali krypti į 
visas galimas puses. Paprastai per kelis mėnesius jos išsitiesina, ir tada 
jūs pastebėsite, jeigu jūsų vaiko kojos šleivos ar jei jis vaikšto tarsi koks 
ilgo sėdėjimo balne nualintas kaubojus. Maždaug dvejų su puse metų vai- 
ko kojos visiškai išsitiesia, nors ir vėliau kai kurie vaikai gali skųstis per 
daug įlinkusiomis į vidų kojomis. Penkerių metų mažylių kojos jau būna 
palyginti tiesios, o pėdos „žiūri“ tinkama kryptimi. Kai kurie vaikai ir to- 
liau vaikšto su kiek į vidų pasuktais pirštais, ir jeigu tas nėra labai žymu, 
neverta dėl to rūpintus. Tiesą sakant, vienas mano kolega turi šiuo klausi- 
mu teoriją, esą tokie vaikai gali tapti geriausiais futbolininkais, galinčiais 
lengvai keisti judėjimo kryptį ir bėgioti po aikštę greičiau nei bet kuris 
kitas. Juk turi būti kažkokia kompensacija už tai, kad kojos „žvelgia“ prie- 
šingomis kryptimis. 

Visi kūdikiai ir maži vaikai yra plokščiapadžiai. Dažnai tik nuo šeše- 
tių metų raiščiai sutvirtėja, įsitempia ir susiformuoja tinkamas išlinki- 
mas. Kartais tai ir neįvyksta, ypač tose šeimose, kurių giminėje esama 
plokščiapadystės atvejų. Vieni tiki, kad vaikas turėtų vaikščioti be batų 
ir taip stiprinti savo raiščius, kiti mano, kad į batelius įdedami įdėklai 
— supinatoriai, — pakelia suplokštėjusį pėdos skliautą. Man rodos, kad 

kiekvienais metais vis labiau ir labiau linkstama prie „jokio gydymo“ 
praktikos. 

Ir dar kartą pabrėžiu — tai tik bendrieji pastebėjimai. Jeigu išlinkimas ar 
pirštų padėtis jums kelia nerimą, būtina kreiptis į specialistus. 


Sergantis vaikas: kada panikuoti 


Mokydamas jaunus gydytojus visada pabrėžiu, kad didžiausia jų pro- 
fesionalumo paslaptis — tai ne šimtų atskirų medicinos faktų žinojimas, 
o gebėjimas pastebėti sergantį vaiką. Nesiryžčiau apibūdinti raštu, kas 
yra ta vidinė nuojauta. Tvirtai tikiu, kad gydytojams pagrindiniai vaiko 
būklės indikatoriai yra jo akys ir gyvumas bei judrumas. 

Vaikas, kuris visą dieną vėmė, nepaisant to, gali būti judrus, ener- 
gingas, neapsiblausęs, gyvai domėtis, kai kas nors įeina į kambarį. Jeigu 
taip yra, greičiausiai jam niekas negresia. Jeigu tas pats vaikas vangus, 
apatiškas, išglebęs, nedelsiant reikia kreiptis į medikus. Kai vaikas išblyš- 
kęs, neramus, jį pila prakaitas, taip pat reikalinga skubi medikų pagalba. 
Susirūpinti reikėtų ir tada, kai vaiko akys apsunkusios, oda praradusi 
elastingumą, burna išdžiūvusi, vaikas mažai šlapinasi. Būtina vaiką paro- 
dyti medikams ir tada, kai mažylio kaklas sustingęs, skausmingas, sunkiai 
lankstosi į šalis, arba jeigu jis sunkiai, per tankiai ar per giliai kvėpuoja. 

Kai mama susirūpinusi, susirūpinu ir aš. Kai susirūpinusi mama it 
močiutė, mano nerimas dar didesnis! 


Vaistai: kaip juos skirti 


Gydytojai nesunkiai išrašo vaistus vaikams. Problema kyla tada, kai 
reikia jėga versti vaikus nuryti keisto skonio jiems neįprastas medžiagas. 
Jeigu jau kartą buvo išrašytas nemalonaus skonio preparatas, gydytoją 
reiktų apie tai informuoti, nes dažnai galima surasti malonesnių pakaita- 
lų. Vaikui, kuris karingai atsisako bet kokių vaistų, kartais galima išrašyti 
preparatų, kurių reikia vartoti rečiau. Ypač tai patartina skiriant antibioti- 

kus, kai keturis kartus per dieną vartojamus vaistus galima pakeisti kitais, 
kurių pakanka duoti du kartus per dieną. Visada pasisakau už gryniau- 
sius moderniausius preparatus, bet jcigu šie produktai, neturintys cuk- 
raus, konservantų, dirbtinių dažiklių, primena „kačių siusiuko“ skonį, 
manau, kad tas, kas juos sukūrė, prašovė pro šalį. 

Dauguma vaistų vaikams skysti, jie gali būti sugirdomi šaukštu arba 
įmaišomi į mėgstamą gėrimą. Vaikui, kuriam sugirdyti vaistus ypač sudė- 
tinga, kartais naudojamas plastiko švirkštas. Preparatas įšvirkščiamas plo- 
na srovele tiesiog į burnos plyšelį. Purkšdami vaistus-aerozolį, atsargiai 
dozuokite. Prieš duodami vaikui kapsules ar tabletes pasistenkite, kad 
jo burna būtų drėgna arba sudrėkinkite pačias kapsules prieš dėdami jas 
vaikui į burną — ši jų trumpa, nelengva kelionė nuo liežuvio iki gerklės 
bus paprastesnė. Mažos tabletės labai lengvai nuslys gerkle, jeigu jas duo- 
site kartu su šaukšteliu ledų. Didesnes tabletes reikėtų sugrūsti, sudėti 
ant ledų, ant viršaus pašlakstyti uogienės ar užberti šokolado — padaryti 
savotišką vaistų „desertą“. 


Poilsis lovoje sergant 


Šiuolaikinėse ligoninėse vaikai net po sunkių operacijų jau kitą dieną, 
žiūrėk, keliasi. Tuo tarpu namie vaikas su vos paraudusiomis tonzilėmis 
dažnai būna prikaustytas prie lovos susirūpinusios mamos, ir jam šis 
gulėjimas prilygsta amžinybei. Ilsėjimasis lovoje sergant šiais laikais jau 
pasenusi praktika, taikoma tik sunkiais atvejais, tarkim, sergant poliomie- 
litu. Jeigu vaikas jaučiasi gana gerai ir nori keltis iš lovos, tegu keliasi. 
Jeigu jis išlipa iš lovos ir atsigula ant kilimėlio prie židinio, irgi neblogai. 
Jeigu jis jaučiasi toks nelaimingas, kad nori vien ramiai ir patogiai ilsėtis 
lovoje, tegul, kad tik jam būtų geriau. 

Nėra „juodų“ ar „baltų“ taisyklių. Svarbiausia neprarasti sveiko pro- 
to ir išlaikyti lankstumą, bet jūs ir patys įsitikinsite, kad šiais atvejais vai- 
kas žino, kas jam geriausia. 

Susirūpinimas vaiko raida 


Knygose apie vaikų auklėjimą nurodyti ištisi sąrašai dalykų, kuriuos 
vaikas turėtų atlikti vienais ar kitais jo vystymosi metais, tačiau jūs turite 
mokėti atskirti pačius pagrindinius nuo tų, kurie yra galbūt įdomūs, bet 
beverčiai. Nustatant vaiko raidos lygi, vertinama jo bendroji ir smulkioji 
mototika, klausa, rega, bendravimas, socialiniai ir žaidimų įgūdžiai. Dir- 
bant raidos vertinimo sektoriuje ilgainiui išaiškėja, kas yra svarbiausia. 

Bendroji motorika — vaikščiojimas, bėgiojimas ir laipiojimas — regis, 
tėvams labiausiai rūpi. Iš tiesų ankstyvasis vaikščiojimas yra mažai susijęs 
su vaiko protiniais sugebėjimais ir yra daugiau paveldimas šeimos bruožas. 
Vaikų, kurie pradeda anksti vaikščioti, mama greičiausiai irgi pradėjo anks- 
ti vaikščioti. Skaitydamas paskaitas psichologams apie mažylių bendrąją 
motoriką, aš dažnai užsimenu apie kurtą, kurio „bendroji motorika turbūt 
yra viena geriausiai išsivysčiusių iš visų gyvūnų“. Šuo, kuris gali ištisą gyve- 
nimą sekioti paskui kiškio iškamšą nė neįtardamas, kad yra mulkinamas, 
mano nuomone, nėra, švelniai tariant, labai protingas. 

Vertingiausi gebėjimai yra tie, kurie fiksuojami bendravimo srityje. 
6 mėnesių vaikas, kuris gyvai bendrauja akimis, domisi visu tuo, kas vyks- 
ta aplink jį, ir reaguoja į kiekvieną garsą ar judesį, turi daug žadančių 
perspektyvų. Antraisiais gyvenimo metais vaikas su gerais, tinkamais jo 
amžiui kalbiniais įgūdžiais taip pat neturėtų kelti rūpesčių. 

Jeigu vaikas nekalba, ypač svarbu atkreipti dėmesį į jo suvokimą — ar 
jis sugeba tiksliai parodyti atitinkamus daiktus paveikslėliuose ir knygo- 
se, ar atpažįsta juos jį supančiuose daiktuose. Labai daug sužinau apie 
vaiko proto išsivystymą, jeigu kitaip jo neprakalbinu, stebėdamas jį žai- 
džiant. Galiu daug ką pasakyti apie jo gebėjimus iš to, kaip jis naudojasi 
turimomis medžiagomis, daiktais. Stebiu jo vaizduotę ir vaikų menamus, 
arba apsimetinėjimo, žaidimus (pretend p/ay). Jeigu vaikas to nestokoja, 
didesnių protinio vystymosi sunkumų neturėtų būti. 

Susirūpinu tada, kai pastebiu, kad vaikas mažai domisi aplinka, slan- 
kioja po kambarį be jokio tikslo, vangiai reaguoja į bet kokį garsą. Susirū- 
pinu tada, kai vaikas menkai supranta paprastus jam sakomus nurodymus 
ir tik mechaniškai, it papūga, kartoja kai kuriuos žodžius at sakinukus. 

Vaikas gali entuziastingai sklaidyti knygutę, beveik nekreipdamas dėme- 
sio ar menkai atpažindamas, kas ten pavaizduota. Susirūpinu, kai vaikas, 
kuris dar nekalba, nebendrauja su manimi akimis ar veido išraiškomis. 
Susirūpinu, kai vaikas nežaidžia menamų ar konstruktyvių žaidimų, o tik 
mėto ar daužo žaislus, ar bėgioja po namus be jokio tikslo. 

Yra parašyta daugybė knygų apie mažų vaikų raidos vertinimą. Šios 
knygos tikslas nurodyti pagrindines gaires, kurios byloja apie sėkmin- 
gą vaiko pažangą, o kurios verčia susirūpinti (žr. I Priedą, Pagrindinės 
gairės). 


Dabar, kai sutramdėte savo mažylį, 
jūsų laukia nauji išbandymai 


Ankstyvajai vaikystei pasibaigus 
+ Vaikų elgesio abėcėlė. 
„ Konstruktyvi drausmė ir kaip ją pritaikyti praktikoje. 
„ Metas į mokyklą — mokyklinių įgūdžių ugdymas. 
+ Savo jėgomis pasitikintys vaikai: drovumo nugalėjimas ir susidraugavi- 


mas, 

+ Kaip pasiekti, kad vaikai būtų sveiki ir aktyvūs; kaip išvengti problemų 
ateityje. 

+ Vieniši tėvai, patėviai ar pamotės, kiti gyvenimo šeimoje ypatumai. 

+ Pokalbiai apie seksą ir mirtį. 

+ Televizija ir internetas. 


Priedai 


I PRIEDAS 
Pagrindinės gairės 


Pastaba: Normalios raidos spektras labai platus, kiekvienas vaikas turi stipriųjų ir 
silpnųjų gebėjimų raiškos pusių. Jeigu vienas ar du rodikliai atsilieka, nėra labai svar- 
bu. Jeigu normos neatitinka daugelis rodiklių, pastebimas nepakankamas suvokimas, 
nesidomėjimas aplinka, nesugebėjimas kokybiškai žaisti, tuomet būtina kreiptis pata- 
rimų į ekspertus. 


Cia pateikiamos bendrosios raidos gairės pagal įvairias amžiaus grupes. 


1 metų 


+ Vaikšto tvirtai kabindamasis į baldus. 

+ Kai kurie vaikai jau vaikšto vieni, į nieką nesiremdami (vidutiniškai 13 mėnesių — 
normos ribos nuo 9 iki 18 mėnesių). 

+ Pakelia smulkius daiktus nykščiu ir smiliumi. 

«» Supranta žodį „ne“ ir paklūsta. 

+ Žino savo vardą ir atsisuka ji išgirdęs. 

+ Čiauška melodinga, tik jam suprantama kalba. 

+ Supranta nurodymą „duok tai mamytei“, jeigu vaikui parodoma gestu. 

+ Sako „da da“, kartais vieną ar du prasmę turinčius žodžius. 

+ Geria iš puodelio šiek tiek padedamas. 

+ Gali laikyti šaukštą, bet dar negali pakabinti juo maisto iš lėkštės ir nunešti burnos 
link neapsidrabstydamas. 

+ Šiame tarpsnyje jau mažiau kiša žaislus ir kitus daiktus į burną. 

+ Mojuoja „atia atia“ ir su malonumu žaidžia „kukū“ žaidimus. 

+ Turi daiktų pastovumo jausmą. Jeigu jiems stebint žaislas slepiamas, jie žino, 


kur jis yra. 


Verta susirūpinti, jeigu: 
+ Vaikas nečiauška savo kalba. 
« Pastebimi klausos sutrikimai. 


+ Nesidomi aplinka. 

+ Nestovi tiesiai met kabindamasis į baldus. 
+ Negali pirštais/nykščiu sugriebti daiktų. 


« Vaikas tiesiog „atrodo kitoks“ nei tokio amžiaus buvo jo broliukas ar sesutė. 


18 mėnesių: 


« Tvirtai vaikšto nesiramstydamas. 

+ Atsitūpia paimti žaisliuko. 

+ Stumdo žaislus su ratukais po kambarį. 

+ Su malonumu dėlioja įvairius daiktus į įvairias dėžes ir iš jų išima. 

+ Gali pirštais surinkti trupinius ar kitus smulkius daiktus. 

+ Laiko pieštuką kaip durklą ir keverzoja be jokio tikslo. 

+ Kalbasi su savimi savo kalba. 

+ Sako nuo šešių iki 20 tinkamų žodžių (pastaba: „tinkami“ žodžiai nereiškia mecha- 
niškai pakartotų mamos žodžių). 

+ Daugumai tokio amžiaus vaikų jau išryškėja didesnis vienos ar kitos rankos akty- 
vumas. 

+ Paprašytas parodo, kur batai, plaukai, nosis, kojos. 

» Reaguoja į paprastus nurodymus. 

+ Rodo daiktus paveikslėlių knygutėje, pavyzdžiui, šunį. 

« Jau tvirtai gali laikytu šaukštą ir bando valgyti pats. 

« Geria iš puodelio nepadedamas. 

« Nebekiša žaislų į burną. 

+ Sukrauna vieną ant kitos tris kaladėles. 

+ Jaučia diskomfortą prišlapinęs į kelnes. 

+ Bando laikydamasis lipti laiptais. 

+ Nepastovios nuotaikos — čia jis lipšnus kaip medus, čia priešinasi apkabinamas. 


+ Neaiškūs motyvai — nežino, ko nori, tačiau žino, kad nori to ar kito tuojau pat. 


2 metų 
« Vaikšto labai gerai. Gerai bėgioja. 


« Lipa laiptais statydamas ant laiptelio abi kojas, lengvai liesdamas turėklus. Išsitie- 


sęs pali nulipti žemyn. 

+ Mėgsta joti ant žaisliukų-arkliukų, juos stumdyti. 

» Gali vaikščioti atbulas tempdamas už virvutės žaisliuką ant ratukų. 

+ Mėgina spirti kamuolį. 

+ Sukrauna vieną ant kitos šešias kaladėles. 

+ Išvynioja iš popieriuko saldainį. 

+ Beveik teisingai laiko pieštuką. 

« Keverzoja ratus ant popieriaus lapo. 

+ Gali nubrėžti, prieš tai parodžius, vertikalią liniją. 

+ Su malonumu varto knygeles su paveiksliukais. 

« Moka versti puslapius po vieną. 

+ Paprastai gali parodyti: „Kuris berniukas laimingas?“ 

+ Ryškus vienos ar kitos rankos dominavimas. 

+ Jo žodyną sudaro per 50 žodžių, supranta dar daugiau žodžių. 

+ Sujungia du, o kartais ir tris žodžius. 

« Vadina save vardu. 

+ Bando sakyti rimuotus eilėraštukus, dainuoti daineles. 

+ Sako paprastus sakinukus: „Tėveli, ateik“. 

+ Gerai sukramto maistą. 

+ Puikiai valgo šaukštu. 

+ Paprastai dienos metu kelnių nebepriteršia. 

+ Pasako, kada nori į tualetą. 

« Mėgdžioja mamos atliekamus namų ruošos darbus. 

« Padeda sutvarkyti žaislus. 

+ Bando pats rengtis. 

+ Nuolat reikalauja mamos dėmesio. 

» Žaidžia šalia, bet netiesiogiai su kitais vaikais. 

+ Labai prieraišus — gali žaisti kitame kambaryje, bet kas porą minučių patikrina, ar 
mama yra šalia. 

+ Maištauja, kai prieštaraujama jo norams. 

+ Reikalauja dėmesio sau, nemėgsta dalytis žaislais su kitais. 


+ Dar neatėjo metas dalytis daiktais su kitais ar paisyti kitų norų! 

Verta susirūpinti, jeigu: 

+ Labai mažai kalba arba apskritai nekalba. (Šiuo atveju verta patikrinti klausą, suvo- 
kimą ir kitus raidos aspektus.) 

» Žaislus vis dar deda į burną. 

+ Chaotiškai mėto žaislus. 

» Žaidžia vis tą patį žaidimą, pvz., suka ratus ar muša vieną į kitą kaladėlės. 

» Nesidomi tuo, kas vyksta aplinkui. Tokiame amžiaus tarpsnyje turėtų „visur kišti 
savo snapą“. 

+ Menka „kūno kalba“. 


« Pastebimas neįprastas irzlumas. 


2,5 metų 


. Žodyną sudaro 200 ar daugiau žodžių. 

+ Vartoja tokius įvardžius kaip „aš“, „mane“, „tu“. 

+ Tvirtai laiko rašiklį, gali nupiešti apskritimą ar horizontalią liniją, prieš tai jam pa- 
rodžius. 

+ Pastato bokštą iš septynių kaladėlių. 

+ Pats nusimauna kelnes eidamas į tualetą, bet paprastai dar negali jų užsimauti. 

+ Žino visą savo vardą. 

+ Gali mikčioti, kai labai nori ką nors sužinoti. 

+ Žaidžia šalia kitų vaikų. 

+ Dar menkai suvokia, ką reiškia dalytis žaislais ar suaugusiųjų dėmesiu. 


+ Nėra kantrus, nori visko iš karto. 


3 metų 


+ Lipa laiptais po laiptelį nepristatydamas kojų, nulipa statydamas ant laiptelio abi 
kojas. 

+ Nušoka nuo apatinio laiptelio abiem kojomis. 

+ Greitai ir tiksliai apibėga kliūtis. 

+ Mina triratuką. 

+ Moka vaikščioti ant pirštų galiukų. 


+ Gali abiem ištiestomis rankomis pagauti sviedinį. 

+ Suveria stambius karoliukus ant batų raištelio. 

+ Nupaišo apskritimą ir, prieš tai jam parodžius, nubraižo kryžių. 

+ Skiria tris pagrindines spalvas. Bet vis dar maišo mėlyną ir žalią. 

+ Kerpa žirklėmis. 

+ Kalba taip, kad jį supranta jau ne tik artimieji. 

+ Beveik teisingai vartoja daiktavardžių daugiskaitą. 

+ Neprašomas pasako savo vardą ir lytį. 

+ Vis dar kalba su savimi žaisdamas. 

+ Sugeba atpasakoti, kas nutiko, paprastais, bet aiškiais žodžiais. 

+ Pradeda klausinėti: „Kodėl, kodėl, kodėl?“ 

+ Įdėmiai klausosi pasakų, išsirenka vieną mėgstamiausią ir vis prašo ją jam pasekti. 

« Deklamuoja kelis eilėraštukus. 

+ Atmintinai skaičiuoja iki dešimt. 

+ Skaičiuoja iki dešimt, bet supranta tik dviejų ar trijų daiktų skaičiavimo prasmę. 

» Pats plaunasi rankas, tačiau šluostantis jam reikia šiek tiek padėti. 

+ Gali pats apsirengti, tik dar negali pats užsisegti sagų, apsiauti batų. 

« Mėgsta padėti tėvams namuose. 

+ Nekantrumas ir egoizmas šiek tiek susilpnėja. 

+ Jau sugeba šiek tiek palaukti, kol gaus, ko nori. 

+ Supranta, kad reikia dalytis žaislais, saldumynais ir dėmesiu. 

+ Jau žaidžia tiesiogiai su kitais vaikais. 

+ Turi lakią vaizduotę, mėgsta žaisti menamus, arba apsimetinėjimo žaidimus (p7e- 
tend play). 

+ Jau gali kurį laiką atsiskirti nuo mamos, nors vaikai į tai reaguoja labai skirtingai. 


Verta susirūpinti, jeigu: 
+ Nesugeba lengvai bendrauti kalbos priemonėmis. 
+» Prasta kūno kalba. 
+ Žaidžia nepasitelkdamas vaizduotės, išmonės. 
+ Elgiasi vis dar kaip 18 mėnesių vaikas — nesugebantis dalytis žaislais ar dėmesiu, 


yra nekantrus ir nenuovokus. 

4 metų 


+ Vaikščioja ir dažnai bėgioja laiptais aukštyn žemyn nesilaikydamas. 

+ Gerai mėto ir gaudo sviedinį; pradeda mušti sviedinį į žemę, kad atšoktų. 

+ Stato namus ar tiltus iš kaladėlių. 

» Laiko rašiklį kaip suaugęs. 

+ Piešia žmogaus figūrėlę — su liemeniu, galva, kojomis ir paprastai su rankomis it 
pirštais. 

+ Jau gali nupiešti kažką panašaus į namą. 

+ Skiria pagrindines spalvas. 

+ Gramatinės sakinių konstrukcijos paprastai taisyklingos. 

+ Keletas garsų vis dar neteisingai ištariami. 

+ Gali atpasakoti tai, kas nutiko, tiksliai ir logine seka. 

+ Gali nurodyti savo namų adresą ir amžių. 

+ Šiuo metu klausinėjimas pasiekia apogėjų. Be paliovos klausinėja: „Kodėl?“, „Ka- 
da?“, „Kaip?“ 

+ Įdėmiai klausosi pasakų. 

+ Pasakoja visokias istorijas, dažnai painiodamas faktus su fantazijomis. 

« Gali turėti įsivaizduojamų draugų. | 

« Supranta „vakar“, „šiandien“, „rytoj“ prasmę, t. y. praeities ir ateities sąvokas. 

+ Atmintinai skaičiuoja iki 20 ir supranta skaičiavimo iki penkių prasmę. 

» Mėgsta pokštauti, žaisti žodžiais. 

+ Savarankiškai valgo, moka pjaustyti maistą peiliu. 

+ Retai naudojasi peiliu ir šakute iki 4 metų. 

» Savarankiškai plaunasi ir nusišluosto rankas. 

+ Prižiūrimas valosi dantis. 

« Pats išsišnypščia nosį. 

» Pasinaudojęs tualetu pats nusišluosto. 

+ Gali savarankiškai apsirengti ir nusirengti, tik dar reikia padėti užsisegti sagas, 
įrišti kaspinus į plaukus, surišti batų raištelius. (Batų raištelius vaikas retai kada 
savarankiškai susiriša iki penkerių metų, dažniausiai to jis išmoksta daug vėliau.) 

» Puikiai žaidžia su kitais vaikais. 

« Dabar daugiau įrodinėja savo tiesą žodžiais, ne veiksmais. 


+ Išmoksta įžūlauti, bartis. 

Supranta eiliškumo, dalijimosi ir kitas pagrindines taisykles. 

Pradeda tikėti teisingumu ir tuo, kad kiekvienas privalo laikytis taisyklių. 
Daugeliui vaikų patinka vadovauti, įsakinėti, 

Moka globoti jaunesnius vaikus, užjausti draugus, kuriems liūdna. 


Paprastai lengvai atsiskiria nuo mamos. 


II PRIEDAS 
Įvairūs pastebėjimai 


Daugumos dvejų metų vaikų ūgis siekia pusę jų suaugusio amžiaus ūgio. 

Nuo vaiko gimimo iki 2,5 metų tėvai paprastai pakeičia nuo 7 iki 8 tūkstančių ne- 
švarių sauskelnių. 

Vaikui iki ketverių metų reikia gauti du kartus daugiau energijos iš maisto kiekvie- 
nam kūno kilogramui, nei subrendusiam dvidešimtmečiui. Tai paaiškina, kodėl 
mažyliai tiek daug valgo — jiems reikia energijos. 

Šiais laikais tokio amžiaus vaikai iki tol, kol pradeda eiti į mokyklą, per televiziją 
pamato mažiausiai 18 000 žmogžudysčių. 

Mažylis nepajėgia suvokti nutrūkusių vedybinių santykių ar artimo žmogaus mir- 
ties. Jiems tai atrodo laikinas dalykas. 

Religija mažiems vaikams menkai suprantama, jie per daug neklausinėdami per- 
ima artimiausių žmonių nuomones ir pavyzdžius. Tikrasis vidinis tikėjimas atsi- 
randa vėlyvosios paauglystės metais. 

Namai — pavojinga vieta. Smurtas namuose yra daug dažnesnis nei smurtas 
gatvėje. 

Labai daug vyrų ir moterų rūko. Pastaraisiais metais jaunų rūkančių vyrų mažėja, 
tuo tarpu jaunų rūkančių moterų — daugėja. Pasyvus rūkymas nelieka be pėdsakų. 
Suaugusieji gali to išvengti, deja, vaikai nelabai ką gali pakeisti, jiems tenka įkvėpti 
orą tos aplinkos, į kurią mes juos panardiname, iki pat 18 metų, kai jie jau gali pa- 
tys nuspręsti, ar jie nori rūkyti, ar ne. 

Dažnai klaidingai manoma, kad kirmėlės vaikams sukelia pilvo skausmus, blyš- 
kumą, apetito stoką. Kai kirmėlės aptinkamos išmatose arba jeigu vaikams ima 


niežtėti sėdynę, ypač naktį, būtinas gydymas. 

« Per didelės saulės dozės labai kenkia odai, suaugusieji atrodo vyresni, labiau su- 
siraukšlėja oda. Dar blogiau, kad tarp ultravioletinių spindulių poveikio ir įvai- 
rių odos vėžio formų yra nustatytas neabejotinas ryšys. Reikia saugoti odą nuo 
kenksmingų saulės spindulių. Nevalia pamiršti skrybėlių, apsauginių preparatų ir 
kitokių priemonių nuo odos nudegimų. 


III PRIEDAS 
Imunizacija 


Difterija, B tipo infekcija — Hib virusinis meningitas (baemophilus infliuenzae), tymai, 
poliomielitas, stabligė, kokliušas — ligos, nuo kurių mirštama. Bet šiais laikais, jei laiku 
vaikus paskiepysime, to tikrai neatsitiks. 

Tūkstančiai vaikų mirdavo nuo infekcinių ligų, kol buvo išrasti skiepai. Kūdi- 
kiai ir dabar miršta nuo kokliušo, nes visuomeninis vakcinacijos lygis vis dar žemas. 
Tai reiškia, kad labai maži kūdikiai gali užsikrėsti dar prieš vakcinaciją. Kitos ligos 
gali užpulti net jeigu paskiepysite mažylį. Taip nutinka, kai nepalaikomas vakcinaci- 
jos lygis. 

Rekomenduojami skiepai yra efektyvūs, nors kartais jie gali turėti šalutinį poveikį. 
Paprastai šis poveikis pasireiškia nežymiais negalavimais. Tik labai išskirtiniais atvejais 
skiepai gali sukelti rimtų sveikatai ar net gyvybei pavojingų pasekmių — tūkstančius 


kartų rečiau nei pačios ligos, nuo kurių skiepijama. 


Vėjaraupiai (varicella-z0ster) 

Vėjaraupiai (2a77ce/la) — tai ūminė virusinė liga, pasireiškianti karščiavimu, pūsleli- 
niu odos ir gleivinių bėrimu. 

Šios infekcinės ligos inkubacinis laikotarpis trunka apie dvi savaites. Jau pirmąją 
ligos parą visą kūną, taip pat ir plaukuotą galvos dalį, gleivines (burnos, akių, lyties 
organų) išberia mažomis niežtinčiomis dėmelėmis, primenančiomis blusos įkandimą. 
Dėmelės didėja, prisipildo skysčio ir susiformuoja vezikulės (pūslelės), kurios galiau- 
siai sprogsta ir pasidengia šašais. Vaikas atrodo labai negražus, kenčia nuo smarkaus 
niežulio, tačiau karščiuoja nesmarkiai ir jaučiasi gana neblogai. Senamadiškas Ca/amine 


losjonas — turbūt tinkamiausias preparatas nuo niežėjimo. 

Siandien jau gaminami skiepai nuo vėjaraupių. Vaikams ir paaugliams skiriama 
viena dozė, suaugusiesiems — dvi. Tuo metu, kai buvo rašoma ši knyga, vakcina nuo 


vėjaraupių dar nebuvo įtraukta į Imunizacijos programą ir buvo brangi. 


Difterija 

Šios bakterijos suformuoja infekcijos židinį gerklėje, kuris kartais sudaro kliūtis 
kvėpuoti ir pasekmės gali būti mirtinos. Be to, infekcija išskiria užkratą, kuris gali su- 
kelti paralyžių ar širdies veiklos sutrikimus. Laimei, šia liga dabartiniais laikais suserga- 
ma labai retai, skiepijimas nuo jos labai plačiai paplitęs. Difterijos vakcina suleidžiama 


injekcijomis. Ji yra gerai išbandyta ir patikima. 


Raudonukė 

Raudonukė nėra tokia nemaloni ar pavojinga kaip paprasti tymai. Ji vra viena 
lengvesnių ligų, išskyrus tuos atvejus, kai šia liga užsikrečia nėščia moteris. Ši infekcija 
gali pažeisti vaisiaus širdį, smegenis ar kepenis, taip pat sukelti kurtumą. Vienintelė 
priemonė apsisaugoti nuo šios rimtos problemos — paskiepyti visus vaikus nuo raudo- 


nukės, skiriant trejopą vakciną, žinomą kaip MMR — tymų, kiaulytės, raudonukės. 


B tipo infekcija (haemophilus influenzae) 

(Hib, virusinis meningitas) | 

Hib yra bakterija, ir, nepaisant jos pavadinimo, ji neturi nieko bendra su virusine 
influenca, arba kitaip gripu. 

Prieš pradėjus naudoti Hib vakciną, Hib infekcija buvo labai plačiai paplitusi 
tarp žmonių, dauguma vaikų įgydavo imunitetą nuo silpnos infekcijos. Tačiau Hib 
labai dažnai sukeldavo virusinį meningitą ir kitas rimtas, dažnai mirtinai pavojingas 
infekcijas. Hib ir vėl taps viena pavojingiausių infekcijų, jei vaikai nebebus visuoti- 


nai skiepijami. 


Hepatitas B 

Hepatitas B yra virusinė infekcija, kuri sukelia kepenų uždegimą, ji labai leng- 
vai užkrečiama, labai paplitusi ir gali būti mirtinai pavojinga. Dažniausiai ši infekci- 
ja perduodama per kraują, atviras žaizdas, bendro naudojimo adatas ar net įprastą 


lytinį aktą. Šia infekcija užsikrėtusi motina ją gali perduoti savo kūdikiui, paprastai 

gimdymo metu. Tačiau nuo šios infekcijos esama patikimų skiepų, kurie rekomen- 
duojami visiems kūdikiams. Užsikrėtusios hepatitu B motinos kūdikiui per dvyli- 


ka valandų nuo gimimo būtina skirti papildomo Hep B imunoglobino. 


Tymai 

"Tai turbūt labiausiai užkrečiama iš visų vaikiškų ligų. Jeigu nebūtų skiepijami, 
šia liga užsikrėstų beveik visi vaikai. Tymai pasireiškia ne tik bėrimu, vaikai smarkiai 
karščiuoja, labai blogai jaučiasi, bjauriai kosti, jiems skauda akis, apima gailesčio sau 
jausmas. Trečiojo pasaulio šalyse, kur mityba dažniausiai prasta, ši liga kelia rimtą 
pavojų. Vaikai, kurie šiose šalyse užsikrečia tymais, serga ypač sunkiai, o kartais turi 
rimtų ilgalaikių komplikacijų. 

Naujagimiai gimsta turėdami daug antikūnių, kuric patenka į jų organizmą iš 
mamos placentos. Šie antikūniai pirmaisiais metais pamažu nyksta, tad iki pirmojo 
gimtadienio organizmas patikimai apsaugotas ir skiepyti nuo šios ligos nepatartina. 
Skiepai suleidžiami paprasta injekcija ir dažniausiai neturi šalutinio poveikio. Tik labai 
nedidelė vaikų dalis (10-15 procentų), po injekcijos praėjus apie 10 dienų, gali lengvai 
karščiuoti. Šiems vaikams gali pasireikšti labai nežymus bėrimas, būdingas tymams. 


"Tokiais atvejais vaikams rekomenduojama skirti paracetomolį. 


Meningokokinė infekcija 

Meningokokas — viena iš didžiausią pavojų keliančių infekcijų. Jai žiniasklaida ski- 
ria ypač daug dėmesio. Nei iš šio, nei iš to vaiko būklė smarkiai pablogėja, vaikas gali 
numirti arba tapti neįgalus. Nepaisant tokio didelio pavojaus, tai viena iš lengviausiai 
užmušamų bakterijų, reaguojant į 1940 m. išrastą peniciliną. 

Meningokokinė bakterija nėra toks retas reiškinys žmonių visuomenėje. Kodėl ji 
užkrečia tik nedaugelį ir neinfekuoja daugumos žmonių, kol kas taip ir neaišku. Šiaip 
ši infekcija nėra labai dažna, tačiau per pastaruosius dešimt metų susirgimų skaičius 
išaugo dvigubai. Bakterija patenka į organizmą iš pradžių sukeldama nesmarkų karš- 
čiavimą, dažnai ir smulkų bėrimą. Vėliau kyla komplikacijos — kraujo užkrėtimas arba 
mmeningitas (smegenų dangalų infekcija). Daugumai vaikų, kuriuos man teko gydyti, 
buvo nustatytas tiek kraujo užkrėtimas, tiek meningitas. Kraujo užkrėtimas (sepsis) 
įtariamas bet kuriam smarkiai negaluojančiam vaikui, ant kurio kūno pastebimos mė- 
lynių tipo dėmės, kurios kas minutę didėja. Ryškiausi meningito simptomai — stiprūs 


galvos skausmai, sustingęs (nelankstus) kaklas. 

Gydytojas gali nesunkiai apsirikti dėl pirminės šios infekcijos diagnozės. Iš ryto 
jis mato šiek tiek nesveikuojantį vaiką, apramina jį ir jo tėvus ir netrukus paleidžia na- 
mo. Tačiau po kelių valandų infekcija suveši, vaiko būklė ima žaibiškai blogėti. 

Jeigu vaikas negaluoja ir jo būklė sparčiai blogėja, tai pirmas ženklas, kad reikalin- 
ga kuo skubiausia pagalba. Vienintelis būdas išvengti mirties ir neįgalumo meningoko- 
kinės infekcijos atveju — greita diagnozė ir kuo ankstesnė pirmoji gyvybę gelbstinčio 
antibiotiko injekcija. 


Yra įvairių meningokokų rūšių. 


Kiaulytė 

Daugelį metų buvo diskutuojama, ar įtraukti kiaulytę į dabartinį skiepijamųjų ligų sąra- 
šą. Buvo tvirtinama, kad tai gana nesunki liga ir neverta einamosios vakcinacijos išlaidų. 

Po sėkmingų programų, atliktų Jungtinėse Valstijose ir Kanadoje, dabar tikima, 
kad šie skiepai yra reikalingi ir jie skiriami tuo pačiu metu kaip tymų ir raudonukės. 


Skiepijimas paprastas ir saugus — taip pat injekcijomis. 


Poliomielitas 

Ši virusinė liga dažnai sukelia nuolatinį paralyžių. Ji vis dar dažna daugelyje užsie- 
nio šalių ir sukelia sukrečiančias problemas, kurių pasitaikydavo ir čia, kol atsirado 
patikima vakcina. Vakcinacija nuo poliomielito yra labai paprasta. Tereikia užlašinti 


porą vakcinos lašų ant liežuvio. Ji saugi, neskausminga ir efektyvi. 


Stabligė 

Stabligę, arba mėšlungišką žandikaulių sukandimą, sukelia bakterijos, kurių apstu 
gatvių, pievų ir sodų nešvarumuose. Jos patenka į žmogaus organizmą per nešvarią 
žaizdą, vėliau pasėja užkratą, sukeliantį spazmus ir dažnai mirtinai pavojingus kvėpavi- 
mo sutrikimus. Nuo stabligės būtina paskiepyti kiekvieną vaiką. Šių skiepų poveikiui 
sustiprinti būtina skiepytis dar kartą, sulaukus maždaug 15—19 metų. 


Kokliušas 

Ši liga labai nemaloni, bet paprastai nėra mirtinai pavojinga. Didžiausias pavo- 
jus gresia kūdikiams. Maždaug vienas iš šimto nuo kokliušo miršta arba jiems būna 
pakenktos smegenys. Palyginimui — šis pavojus gresia tik vienam iš 100 000 vaikų, 
paskiepytų nuo kokliušo. 

Kinai kokliušą vadina „100 dienų kosuliu“. Vaikui užeina kosulio priepuoliai, jam 
trūksta oro, jis kosėja mėgindamas įkvėpti į plaučius oro, dūsta ir dažnai net vemia. 
Vaiką šie potyriai išsekina, iškankina, kaip ir jo kančias stebinčius tėvus. 

Vakcina nuo kokliušo — gydytojų labiausiai nemėgstama. Ji apsaugo tik 80-90 pro- 
centų visų paskiepytų vaikų. Maždaug prieš dešimtmetį apie 50 procentų vaikų buvo 
užfiksuotas ir šalutinis poveikis, kuris pasireikšdavo padidėjusiu irzlumu. Tačiau dėl 
to nereikėtų per daug nerimauti, nedidelė dozė paracetomolio turėtų pagelbėti. Be to, 
dabar naudojama vakcina, kuri beveik nesukelia jokių šalutinių reakcijų. 

Pagrindinis susirūpinimas, dominuojantis debatuose dėl vakcinos nuo kokliušo, 
kyla dėl tikimybės, esą gali būti pažeistos smegenys. Tokie atvejai yra išskirtinai reti, 
pasitaikantys ne dažniau nei vienam iš milijono vaikų, bet iki šiol keliantys didžiulį ne- 
trimą visiems medikams ir už vaikų priežiūrą atsakingiems darbuotojams. 

Svarbu vakciną nuo kokliušo vertinti atsižvelgiant į galimas perspektyvas. Jeigu 
vakcina neskiriama, dauguma vaikų gali persirgti įprasta kokliušo forma. Daugumai 
jų tai labai nemaloni ir ilgai trunkanti liga. Tik labai mažai saujelei šių ligonių gresia 
smegenų pakenkimo reiškiniai ar net mirtis. Tokių rimtų komplikacijų šansai yra 
mažiausiai šimtą kartų didesni nei problemų, susijusių su skiepais nuo šios ligos, 


rizika. 


Bendrieji klausimai ir atsakymai: 

K. Kokius vaistus skiriate savo vaikui nuo skiepų sukeltos temperatūros? 

A. Paracetomolį. 

K. Jeigu vaikas peršalo ar susirgo gripu, ar jį būtina skiepyti? 

A. Ne, bent jau tol, kol jis pasveiks. 

K. Jeigu jums atrodo, kad nuo konkrečios vakcinos vaikas smarkiai sunegalavo ar 
jam pasireiškė kitos nepageidautinos reakcijos, at reikėtų toliau tęsti vakcinaciją? 

A. Apie bet kokias audringas reakcijas nuo skiepų būtina informuoti savo šeimos 
gydytoją. Jeigu tai atitinka tam tikrus kriterijus, galimas daiktas, gydytojas reko- 
menduos praleisti vieną vakcinos dalį. 

K. Kada skiepijami neišnešioti kūdikiai? 

A. Jeigu kūdikiai sveiki, jie turi būti skiepijami tokia pat tvarka kaip ir kiti vaikai. 

K. Jeigu praleidžiama viena vakcina, ar reikia pradėti imunizacijos procesą nuo pat 
pradžių? 

K. 


A. 
K. 


A. 


„ Ne! Nereikia jokių papildomų skiepų dozių. Pradėkite nuo ten, kur sustojote ir 


tęskite nustatytais intervalais. 

Jeigu vaikas skiepijamas vyresnio amžiaus nei rekomenduojama, ar reikia laikytis 
tų pačių intervalų? 

Taip. 

Jeigu mažas vaikas rimtai susižeidė ar jį apkandžiojo šuo, ar jį reikia paskiepyti 
nuo stabligės? 

Ne, jeigu jis buvo paskiepytas nuo stabligės per ankstesnius dvejus metus. Pasi- 


konsultuokite su savo gydytoju. 


. Jeigu vaikas persirgo tymais pirmaisiais gyvenimo metais, ar tai reiškia, kad jis ne- 


turėtų būti skiepijamas nuo tymų? 


. Tyrimai rodo, kad daugeliu atvejų bėrimai, atsiradę pirmaisiais gyvenimo metais, 


neteisingai diagnozuojami kaip tymai. Jeigu vaikas pirmaisiais gyvenimo metais 
jau persirgo tymais, skiepai jam nepakenks, todėl jeigu nors kiek abejojate, būtinai 
skiepykite. 


„ Kodėl jau nebeskiriamos vakcinos nuo raupų ir tuberkuliozės, taikytos daugeliui 


mūsų, kai buvome vaikai? 


. Pasaulinė kovos su raupais vakcinacijos programa, regis, išnaikino šią liga ir todėl 


skiepai jau nebereikalingi. Vakcina nuo tuberkuliozės skiriama tik ypatingais atve- 
jais, kai kyla grėsmė užsikrėsti tuberkulioze nuo artimo šeimos nario, sergančio 


šia liga. 


. Jeigu vaikas yra alergiškas kiaušiniams, ar jam turi būti skiriama tymų vakcina (į ku- 


rios sudėtį įeina kiaušiniai)? 


„ Dauguma gydytojų tvirtina, kad taip, tačiau atsargiai. 
„Ar MMR - tymų, kiaulytės, raudonukės ir hepatito B — vakcina didina autizmo 


tiziką? 


„ Vienu metu buvo baiminamasi, kad MMR skiepai didina autizmo riziką. Šis susi- 


rūpinimas aiškinamas tuo, kad autizmas paprastai diagnozuojamas po pirmosios 
MMR skiepų dozės. Vis dėlto manoma, kad MMR vakcinacija ir autizmo diagno- 


zė yra tik atsitiktinumas. 

IV PRIEDAS 
Vaiko ūgis nuo vienerių iki ketverių metų amžiaus 


Ūgis cm — mergaitėms (berniukams) 


————————————————  ——— —— ]jojooo o 


Amžius Vidutinis ZŽemesnis nei vidut. Aukštesnis nei vidutinis 
metai mėn. ūgis 3 proc. bus žemesni 3 proc. bus aukštesni 
97 proc. bus aukštesni 97 proc. bus žemesni 

1 0 743 76,1 69,0 71,0 79,6 81,2 
1 1 75,5 172 70,1 721 80,9 824 
1 2 767 78,3 71,2 73,1 82,1 83,6 
1 3 71,8 79,4 72,2 741 83,3 848 
1 4 78,9 80,4 73,2 75,0 84,5 85,9 
1 5 799 814 74,2 75,9 856 870 
1 6 80,9 82,4 75,1 76,7 86,7 88,1 
1 7 81,9 83,3 76,1 715 87,8 89,2 
1 8 82,9 842 77,0 783 888 90,2 
1 9 83,8 85,1 77,8 79,1 89,8 91,2 
1 10 847 86,0 78,7 79,8 90,8 92,2 
1 11 85,6 86,8 79,5 80,6 91,7 93,1 
2 0 84,5 85,6 78,5 79,6 90,5 91,6 
2 1 85,4 86,4 79,2 80,3 91,5 92,5 
2 2 86,2 87,2 80,0 81,0 924 93,5 
2 3 87,0 88,1 80,7 81,7 93,4 944 
2 4 87,9 88,9 81,4 82,4 94,3 95,3 
2 5 88,7 89.7 82,2 831 95,2 96,2 
2 6 89,5 90,4 82,9 83,8 96,0 971 
2 7 90,2 91,2 83,6 84,5 96,9 97,9 
2 8 91,0 92,0 84,3 85,2 97,7 98,8 
2 9 91,7 92,7 84,9 85,8 98,6 99,6 
2 10 92,5 93,5 85,6 86,5 99,4 100,5 
2 11 93,2 94,2 86,3 87,1 100,1 101,3 
3 0 93,9 949 86,9 87,8 100,9 1021 
3 1 94,6 95,6 87,6 88,4 101,7 102,9 
3 2 95,3 96,3 88,2 89,0 102,4 103,7 
3 3 96,0 97,0 88,8 89,6 103,1 104,4 
3 4 96,6 97,7 89,4 90,2 103,9 105,2 
3 5 973 98,4 90,0 90,9 104,6 106,0 
3 6 97,9 991 90,6 91,5 105,3 106,7 
3 74 98,6 99,7 91,2 920 105,9 107,4 
3 8 992 | 1004 918 926 106,6 108,2 
3 9 998 1010 92,3 93,2 107,3 108,9 
3 10 100,4 101,7 92,9 93,8 107,9 109,6 
3 11 00 | 1023 93,5 94,4 108,6 1103 
4 0 101,6 102,9 94,0 94,9 109,2 111,0 


Remiamasi: Pasaulio sveikatos organizacijos (PSO) standartais. 
Pastaba: idealus ūgio ir svorio santykis turi būti proporcingas (pvz., jeigu vaiko ūgis didesnis nei 
vidutinis, jo svoris taip pat turėtų būti didesnis nei vidutinis). 

V PRIEDAS 
Vaiko svoris nuo vienerių iki ketverių metų amžiaus 


Svoris kg — mergaitėms (berniukams) 


Amžius Vidutinis svoris Mažesnisnei vidut. Didesnis nei vidutinis 
metai mėn. 3 proc. bus lengvesni 3 proc. bus sunkesni 
97 proc. bus sunkesni 97 proc. bus lengvesni 


1 0 9,5 10,2 76 82 115 12,2 
1 1 98 10,4 78 8,5 11,8 12,5 
1 2 10,0 10,7 8,0 8,7 12,0 128 
1 3 10,2 10,9 81 8,8 12,3 13,1 
1 4 10,4 11,1 8,3 90 12,5 13,3 
1 5 10,6 11,3 8,5 91 12,7 13,6 
1 6 10,8 11,5 86 9.3 13,0 13,8 
1 7 110 Ti 88 94 13,2 14,0 
1 8 11,2 11,8 8,9 9,5 13,4 14,2 
1 9 114 12,0 91 97 13,6 14,4 
1 10 11,5 12,2 93 98 13,9 14,6 
1 11 11,7 12,4 94 99 141 148 
2 0 118 123 96 10,2 144 15,5 
2 1 120 12,5 97 10,3 14,8 15,7 
2 2 12,2 12,7 9.9 10,4 15,1 15,9 
2 3 124 12,9 10,1 10,6 15,4 16,1 
2 4 12,6 13,1 10,2 107 15,7 16,4 
2 5 12,8 13,3 104 10,8 16,0 16,6 
2 6 130 13,5 10,5 10,9 16,2 16,8 
2 2 13,2 13,7 10,6 110 | 16,5 17,0 
2 8 13,4 13,9 10,8 11 16,8 17,2 
2 9 13,6 141 10,9 113 17,0 174 
2 10 13,8 14,5 11,1 114 173 17,6 
2 11 13,9 144 11,2 11,5 17,5 17,8 
3 0 14,1 14,6 11,3 11,6 178 18,0 
3 1 14,3 14,8 11,5 11,7 18,0 18,2 
3 2 144 15,0 11,6 11,9 18,3 18,5 
3 3 14,6 15,2 117 121 18,5 18,7 
3 4 14,8 15,3 118 12,1 18,7 18,9 
3 5 14,9 15,5 12,0 122 18,9 19,1 
3 6 15,1 15,7 12,1 124 19,1 19,3 
3 7 15,2 15,8 122 12,5 194 19,5 
3 8 15,4 16,0 123 12,6 19,6 19,7 
3 9 15,5 16,2 124 127 19,8 19,9 
3 10 15,7 16,4 12,5 12,9 20,0 20,1 
3 11 15,8 16,5 12,6 13,0 20,2 20,3 
4 0 16,0 16,7 128 13,1 20,4 20,5 


Remiamasi: Pasaulio sveikatos organizacijos (PSO) standartais. 
Pastaba: idealus ūgio ir svorio santykis tuti būti proporcingas (pvz., jeigu vaiko ūgis didesnis nei 
vidutinis, jo svoris taip pat turėtų būti didesnis nei vidutinis). 

VI PRIEDAS 
ADHD): Svarbiausi dalykai, kuriuos reikia žinoti 


Hiperaktyvumo sindromas, sukeltas dėmesio trūkumo (ADHD, Attention Deficit 
Hyperactivity Disorder), yra tas pat kaip ir dėmesio trūkumo sindromas (ADD, 
Attention Deficit Disorder). 

ADHD sindromas diagnozuojamas mažiausiai 2 procentams mokyklinio amžiaus 
vaikų. 

ADHD susijęs su nepakankamu frontalinių smegenų zonų funkcionavimu (sriti- 
mis, kurios reguliuoja žmogaus elgesį ir mokymąsi). 

Vaikai sa ADHD sindromu turi e/zesio sutrikimų (chaotiškas, mažiau kryptingas, 
sunkiau valdomas elgesys) ir m204ym0s7 problemų (vaikas sunkiau susikaupia, neišlai- 
ko dėmesio, sunkiau protauja). 

Vaikams su e/gesžo sutrikimais nebūdinga savikontrolė, jie yra impulsyvūs, neatidūs, 
neturi „stabdžių“, nežino, kada reikia nusileisti, neteisingai įvertina kasdienes situ- 
acijas, yra neramūs, nenustygstantys vietoje. 

Vaikų su mokymosi problemomis protiniai gebėjimai paprastai nepakankami (jie 
būna išsiblaškę, beveik negali dirbti savarankiškai, nevadovaujami sunkiai prade- 
da, vykdo ir užbaigia bet kokią užduotį, yra išsiblaškę, jų silpnesnė trumpalaikė 
atmintis). 

Daugumai ADHD sindromą turinčių vaikų būdingos tiek elgesio, tiek moky- 
mosi problemos. Be to, daugeliui tokių vaikų būdinga visa gama sutrikimų 
(ypatingi mokymosi sunkumai, elgesio sutrikimas, koordinacijos sutrikimai, 
nerviniai traukuliukai ir kt.). 

Siūloma daugybė diagnostinių metodikų, tačiau sunku išskirti vieną kaip pagrindi- 
nę ar visiškai patikimą. 

Kai kurie sunkiausių ADHD sindromą turinčių vaikų gali elgtis palyginti neblogai 
ramiame gydytojo ar psichologo kabinete. Dešimt minučių gero elgesio dar jokiu 
būdu nereiškia, kad vaikas neturi ADHD sindromo. ADHD problemos gali pasi- 
reikšti toli gražu ne visose situacijose. 

Pirmiausia būtina pripažinti nustatytą diagnozę ir su ja susitaikyti, vėliau taikyti ati- 
tinkamas elgesio koregavimo programas, pasinaudoti bet kokia mokykloje galima 
gauti parama, ugdyti vaiko gebėjimą kontroliuoti savo elgesį su stimuliuojamųjų 


vaistų pagalba. 

+ Elgesio koregavimo metodikos nėra itin veiksmingos vaikams, kurie iš pradžių 
daro, o paskui mąsto. Tėvai geriausių rezultatų pasiekia vengdami konfliktų dėl ne- 
svarbių dalykų, naudodami atlygio sistemą. Daugelis ADHD sutrikimų turinčių 
vaikų priešinasi bet kokiam spaudimui iš principo. Jeigu jų priešinimąsi bus sten- 
giamasi įveikti jėga, tai garantuotas kelias į kovas ir barnius, kurie ilgam sugadina 
vaikų ir tėvų tarpusavio santykius. 

» Tėvai turi išmokti nusileisti, išlikti ramūs, kur reikia — vaiko nepakenčiamą elgesį 


ignoruoti, kur reikia, vaiką ttumpam izoliuoti ar suteikti galimybę rinktis. 


Stimuliuojamieji medikamentai Ri/a/žp ir dexangbhetamine padeda ADHD sindromą 
turinčiam vaikui save kontroliuoti, geriau susikaupti. Šie vaistai ne ramina, o nor- 


malizuoja. 


Dėl šio gydymo neturėtų kilti jokių abejonių, apie šių vaistų saugumą ir patikimu- 
mą parašyta daugiau kaip 150 mokslinių darbų. Stimuliatoriai ADHD sindromui 
gydyti naudojami per 40 metų. 

+ Stimuliuojamieji vaistai naudojami kartu su elgesio ir mokymosi programomis. 
Stimuliatoriai leis jums „pasiekti“ vaiką, o kai tik „pasieksite“ jį, galėsite mokyti. 


ADHD - paveldima būsena. Daugelio vaikų su ADHD sindromu vienas iš tėvų 


taip pat jį tuti. 
Maždaug 1 procentas suaugusiųjų kenčia nuo ADHD sutrikimų. Jie sukelia sun- 


kumų dirbti intelektualinį darbą, apsunkina tarpusavio santykius. Psichiatrai, gy- 
dantys suaugusiuosius su ADHD sindromu, nustatė, kad didžiausios problemos 
šiems žmonėms kyla dėl impulsyvumo (impulsyvūs protrūkiai, agresija šeiminia- 
me gyvenime, neracionalus išlaidavimas, polinkis į nelaimingus atsitikimus, tarpu- 
savio bendravimo sunkumai, problemos darbe). 


Daugeliui ADHD sindromą turinčių suaugusiųjų padeda tas pats gydymas, koks 


taikomas vaikams. 
« ADHD sutrikimai gali pakenkti tėvų ir vaikų, vaikų it tėvų, vaikų ir bendraamžių 
ar suaugusiųjų ir suaugusiųjų tarpusavio santykiams. Todėl labai svarbu kuo anks- 


čiau diagnozuoti šį sutrikimą ir pradėti gydymą. 


356 


VII PRIEDAS 
Saugos priemonių sąrašas 


Namų aplinka: 

+» Ar turite įrangą, apsaugančią nuo elektros iškrovos? 

+ Ar galima jūsų karšto vandens temperatūrą sumažinti iki 50 laipsnių Celsijaus, 
notint išvengti nusiplikymų? 

+» Ar prie kiekvieno miegamojo zonos yra įrengtas dūmų detektorius? 

« Ar įrengti saugikliai elektros paskirstymo dėžutėse? 

+ Ar elektros lizduose įrengta apsauga nuo vaikų? 


» Ar prie jūsų namo yra tvora, neleidžianti vaikui lengvai išeiti į gatvę ar kelią? 


Virtuvė: 

+ Ar jūsų buitinių elektros prietaisų laidai pakankamai trumpi, kad netabaluotų virš 
virtuvės suolo? 

» Ar jūs naudojate užpakalines viryklės kaitvietes, kad vaikai nenutrauktų puodų 
nuo įkaitusios viryklės? 

+ Ar peiliai ir kiti aštrūs įrankiai laikomi vaikams nepasiekiamoje vietoje? 

+ Ar valikliai, chemikalai ir vaistai saugomi uždaroje spintelėje, pakabintoje bent jau 
1,5 m virš grindų? 

» Ar turite specialų nuo gaisro apsaugant apklotą netoli viryklės? 


+ Ar galite apriboti įėjimą į virtuvę, kad vaikai negalėtų ten patekti be priežiūros? 


Vonia: 

+ Ar vonioje yra patiesti neslidūs kilimėliai at turėklai? 

+ Ar vaistai ir aštrūs daiktai laikomi nepasiekiamoje vaikams spintelėje? 

« Ar bet kokie elektros prietaisai (plaukų džiovintuvai, elektriniai skustuvai) yra ap- 
saugoti nuo pažeidimų elektros iškrova? 

« Ar vonios vandens temperatūra visada patikrinama, prieš įkeliant vaiką į vonią? 


+» Ar karšto vandens maišytuvai (čiaupai) turi apsaugą nuo vaikų? 

Skalbykla: 

+» Ar skalbikliai, balikliai ir valikliai sudėti vaikui nepasiekiamoje vietoje? 

+ Ar krepšys su nešvariais skalbiniais uždengtas dangčiu ir ar jis nepasiekiamas 
vaikams? 


+» Ar galite apriboti įėjimą į skalbyklą, kad vaikas negalėtų ten patekti be priežiūros? 


Svetainės ir kitos bendro naudojimo vietos: 

«+ Ar baldai sustatyti saugiai (toliau nuo langų)? 

« Ar aštrūs stalų ir baldų kampai uždengtu? 

» Ar užuolaidų ir žaliuzių virvutės nepasiekiamos vaikams? 

+ Ar stiklinės durys apklijuotos apsaugine plėvele ar spalvotais lipdukais, ar yra pa- 
gamintos iš saugaus stiklo? 

+ Aralkoholis laikomas vaikui nepasiekiamose spintelėse? 

« Ar žaislai laikomi atokiau nuo pagrindinio namų tako? 

+ Ar kilimėliai ir patiesalai pakloti saugiai, kad vaikas už jų neužkliūtų? 

+ Ar yra žemų staliukų, nuo kurių lengvai pasiekiami pavojingi daiktai (laikrodžių 


elementai, arbatinukai, kavinukai, riešutai)? 


Vaiko miegamasis: 
«+ Ar tarpai tarp vertikalių lovytės virbų yra 50-85 mm pločio? 
+ Ar žaislai tinkami vaiko amžiui? 
+ Ar baldai sustatyti saugiai (toliau nuo elektros jungiklių, langų ar prie lubų pritai- 


somų ventiliatorių)? 


Sodo sandėliukai: 

+ Ar jūsų sodo sandėliukai visada užrakinti? 

+» Ar pesticidai, dažai ar kitos nuodingos medžiagos saugomos gerai uždengtose, 
etiketėmis paženklintose talpose, nepasiekiamose vaikams? 

« Patikrinkite, ar lauko žaidimų įranga nesugedusi ir nekelia pavojaus. 

+ Arjūsų baseinas saugiai aptvertas bent jau 1,2 m tvora iš visų keturių pusių, kad 


vaikai negalėtų jos perlipti, su automatiškai užsidarančiais varteliais? 

